
॥ नमो तस्स भगवतो अरहतो सम्मासम्बुद्धस्स॥ 


अङ्गुत्तरनिकायो 


दसकनिपातपाळि 


९. पठमपण्णासकं 


१. आनिसंसवग्गो 
१. किमत्थियसुत्तं 


९. एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे। अथ खो आयस्मा 
आनन्दो येन भगवा तेनुपसङ्कमि; उपसङ्कमित्वा भगवन्तं अभिवादेत्वा एकमन्तं निसीदि । एकमन्तं निसिन्नो खो आयस्मा 
आनन्दो भगवन्तं एतदवोच - 


““किमत्थियानि, भन्ते, कुसलानि सीलानि किमानिसंसानी”ति? “अविप्पटिसारत्थानि खो, आनन्द, कुसलानि 
सीलानि अविप्पटिसारानिसंसानी”ति। 


“अविप्पटिसारो पन, भन्ते, किमत्थियो किमानिसंसो ति? “अविप्पटिसारो खो, आनन्द, पामोज्जत्थो 
पामोज्जानिसंसो”ति [पामुज्जत्थो पामुज्जानिसंसोति (सी० स्या० पी०) अ० नि० ११.१] | 


““पामोज्जं पन, भन्ते, किमत्थियं किमानिसंस' न्ति? “पामोज्जं खो, आनन्द, पीतत्थं पीतानिसंस''न्ति। 
“पीति पन, भन्ते, किमत्थिया किमानिसंसा”ति? “पीति खो, आनन्द, पस्सद्भत्था पस्सद्धानिसंसा*ति । 
““पस्सद्धि पन, भन्ते, किमत्थिया किमानिसंसा "ति? “पस्सद्धि खो, आनन्द, सुखत्था सुखानिसंसा”ति। 
“सुखं पन, भन्ते, किमत्थियं किमानिसंस'न्ति? “सुखं खो, आनन्द, समाधत्थं समाधानिसंस''न्ति। 


“समाधि पन, भन्ते, किमत्थियो किमानिसंसो "ति? “समाधि खो, आनन्द, यथाभूतजाणदस्सनत्थो 
यथाभूतजाणदस्सनानिसंसो”ति। 


“ यथाभूतजाणदस्सनं पन, भन्ते, किमत्थियं किमानिसंस' न्ति? “यथाभूतञाणदस्सनं खो, आनन्द, निब्बिदाविरागत्थं 
निब्बिदाविरागानिसंस”'न्ति। 


““निब्बिदाविरागो पन, भन्ते किमत्थियो किमानिसंसो"ति? “निब्बिदाविरागो खो, आनन्द, विमृत्तिजाणदस्सनत्थो 
विमुत्तिजाणदस्सनानिसंसो [... निसंसोति (सी० क०)]। 

“इति खो, आनन्द, कुसलानि सीलानि अविप्पटिसारत्थानि अविप्पटिसारानिसंसानि; अविप्पटिसारो पामोज्जत्थो 
पामोज्जानिसंसो; पामोज्जं पीतत्थं पीतानिसंसं; पीति पस्सद्भत्था पस्सद्भानिसंसा; पस्सद्भि सुखत्था सुखानिसंसा; सुखं 
समाधत्थं समाधानिसंसं; समाधि यथाभूतजाणदस्सनत्थो यथाभूतजाणदस्सनानिसंसो; यथाभूतञाणदस्सनं 
निब्बिदाविरागत्थं निब्बिदाविरागानिसंसं; निब्बिदाविरागो विमुत्तिजाणदस्सनत्थो विमुत्तिजाणदस्सनानिसंसो। इति खो, 
आनन्द, कुसलानि सीलानि अनुपुब्बेन अग्गाय परेन्ती "ति [अरहत्ताय पूरेन्तीति (स्या०)]। पठमं । 


२. चेतनाकरणीयसुत्तं 


२. [अ० नि० ११.२] “सीलवतो, भिक्खवे, सीलसम्पन्नस्स न चेतनाय करणीयं - *अविप्पटिसारो मे उप्पज्जतू'ति। 
धम्मता एसा, भिक्खवे, यं सीलवतो सीलसम्पन्नस्स अविप्पटिसारो उप्पज्जति। अविप्पटिसारिस्स, भिक्खवे, न चेतनाय 
करणीयं - 'पामोज्जं मे उप्पज्जतू'ति। धम्मता एसा, भिक्खवे, यं अविप्पटिसारिस्स पामोज्जं जायति। पमुदितस्स, 
भिक्खवे, न चेतनाय करणीयं -- “पीति मे उप्पज्जतू'ति। धम्मता एसा, भिक्खवे, यं पमुदितस्स पीति उप्पज्जति। 
पीतिमनस्स, भिकखवे, न चेतनाय करणीयं - कायो मे पस्सम्भतू'ति। धम्मता एसा, भिकखवे, यं पीतिमनस्स कायो 
पस्सम्भति। पस्सद्भकायस्स, भिक्खवे, न चेतनाय करणीयं -- 'सुखं वेदियामी ति । धम्मता एसा, भिक्खवे, यं 
पस्सद्भकायो सुखं वेदियति। सुखिनो, भिकखवे, न चेतनाय करणीयं -- 'चित्तं मे समाधियतू'ति। धम्मता एसा, भिक्खवे, यं 
सुखिनो चित्तं समाधियति। समाहितस्स, भिक्खवे, न चेतनाय करणीयं - यथाभूतं जानामि पस्सामी'ति। धम्मता एसा, 
भिक्खवे, यं समाहितो यथाभूतं जानाति पस्सति। यथाभूतं, भिक्खवे, जानतो पस्सतो न चेतनाय करणीयं - “निब्बिन्दामि 
विरज्जामी'ति। धम्मता एसा, भिक्खवे, यं यथाभूतं जानं पस्सं निब्बिन्दति विरज्जति । निब्बिन्नस्स [निब्बिन्दस्स (सी० 
क०)], भिक्खवे, विरत्तस्स न चेतनाय करणीयं -- “विमृत्तिजाणदस्सनं सच्छिकरोमी'ति। धम्मता एसा, भिक्खवे, यं 
निब्बिन्नो [निब्बिन्दो (सी० क०)] विरत्तो विमुत्तिजाणदस्सनं सच्छिकरोति। 


“इति खो, भिक्खवे, निब्बिदाविरागो विमृत्तिजाणदस्सनत्थो विमुत्तिजाणदस्सनानिसंसो; यथाभूतजाणदस्सनं 
निब्बिदाविरागत्थं निब्बिदाविरागानिसंसं; समाधि यथाभूतञाणदस्सनत्थो यथाभूतजाणदस्सनानिसंसो; सुखं समाधत्थं 
समाधानिसंसं; पस्सद्धि सुखत्था सुखानिसंसा; पीति पस्सद्भत्था पस्सद्धानिसंसा; पामोज्जं पीतत्थं पीतानिसंसं; 
अविप्पटिसारो पामोज्जत्थो पामोज्जानिसंसो; कुसलानि सीलानि अविप्पटिसारत्थानि अविप्पटिसारानिसंसानि। इति खो, 
भिक्खवे, धम्मा धम्मे अभिसन्देन्ति, धम्मा धम्मे परिपूरेन्ति अपारा पारं गमनाया"ति। दुतियं । 


३. पठमउपनिससुत्त 


३. [अ० नि० ५.२४; ११.३] “दुस्सीलस्स, भिक्खवे, सीलविपन्नस्स हतूपनिसो होति अविप्पटिसारो; अविप्पटिसारे 
असति अविप्पटिसारविपन्नस्स हतूपनिसं होति पामोज्जं; पामोज्जे असति पामोज्जविपन्नस्स हतूपनिसा होति पीति; 
पीतिया असति पीतिविपन्नस्स हतूपनिसा होति पस्सद्धि; पस्सद्भिया असति पर्स्साद्भिविपन्नस्स हतूपनिसं होति सुखं; सुखे 
असति सुखविपन्नस्स हतूपनिसो होति सम्मासमाधि; सम्मासमाधिम्हि असति सम्मासमाधिविपन्नस्स हतूपनिसं होति 
यथाभूतजाणदस्सनं; यथाभूतञाणदस्सने असति यथाभूतञाणदस्सनविपन्नस्स हतूपनिसो होति निब्बिदाविरागो; 
निब्बिदाविरागे असति निब्ब्रिदाविरागविपन्नस्स हतूपनिसं होति विमुत्तिआणदस्सनं। सेय्यथापि, भिकखवे, रुक्खो 
साखापलासविपन्नो । तस्स पपटिकापि न पारिपूरिं गच्छति, तचोपि... फेग्गुपि... सारोपि न पारिपूरिं गच्छति । एवमेवं खो, 
भिक्खवे, दुस्सीलस्स सीलविपन्नस्स हतूपनिसो होति अविप्पटिसारो; अविप्पटिसारे असति अविप्पटिसारविपन्नस्स 

“सीलवतो, भिक्खवे, सीलसम्पन्नस्स उपनिससम्पन्नो होति अविप्पटिसारो; अविप्पटिसारे सति 
अविप्पटिसारसम्पन्नस्स उपनिससम्यन्नं होति पामोज्जं; पामोज्जे सति पामोज्जसम्पन्नस्स उपनिससम्पन्ना होति पीति; 
पीतिया सति पीतिसम्पन्नस्स उपनिससम्पन्ना होति पस्सद्धि; पस्सद्धिया सति पर्स्सद्भिसम्पन्नस्स उपनिससम्पन्नं होति 
सुखं; सुखे सति सुखसम्पन्नस्स उपनिससम्पन्नो होति सम्मासमाधि; सम्मासमाधिम्हि सति सम्मासमाधिसम्पन्नस्स 
उपनिससम्पन्नं होति यथाभूतजाणदस्सनं; यथाभूतञाणदस्सने सति यथाभूतञाणदस्सनसम्पन्नस्स उपनिससम्पन्नो होति 
निब्बिदाविरागो; निब्बिदाविरागे सति निब्बरिदाविरागसम्पन्नस्स उपनिससम्पन्नं होति विमृत्तिजाणदस्सनं । सेय्यथापि, 
भिक्खवे, रुक्खो साखापलाससम्पन्नो । तस्स पपटिकापि पारिपूरिं गच्छति, तचोपि... फेग्गुपि... सारोपि पारिपूरिं गच्छति । 
एवमेवं खो, भिक्खवे, सीलवतो सीलसम्पन्नस्स उपनिससम्पन्नो होति अविप्पटिसारो; अविप्पटिसारे सति 


४. दुतियउपनिससुत्त 


४. [अ० नि० ११.४] तत्र खो आयस्मा सारिपुत्तो भिक्खू आमन्तेसि - “दुस्सीलस्स, आवुसो, सीलविपन्नस्स 


सेय्यथापि, आवुसो, रुक्खो साखापलासविपन्नो। तस्स पपटिकापि न पारिपूरिं गच्छति, तचोपि... फेग्गुपि... सारोपि न 
पारिपूरिं गच्छति । एवमेवं खो, आवुसो, दुस्सीलस्स सीलविपन्नस्स हतूपनिसो होति अविप्पटिसारो; अविप्पटिसारे असति 


“सीलवतो, आवुसो, सीलसम्पन्नस्स उपनिससम्पन्नो होति अविप्पटिसारो; अविप्पटिसारे सति 
अविप्पटिसारसम्पन्नस्स उपनिससम्पन्नं होति...पे० ... विमुत्तिजाणदस्सनं । सेय्यथापि, आवुसो, रुक्खो 
साखापलाससम्पन्नो। तस्स पपटिकापि पारिपूरिं गच्छति, तचोपि... फेग्गुपि... सारोपि पारिपूरिं गच्छति । एवमेवं खो, 
आवुसो, सीलवतो सीलसम्पन्नस्स उपनिससम्पन्नो होति अविप्पटिसारो; अविप्पटिसारे सति अविप्पटिसारसम्पन्नस्स 


५. ततियउपनिससुत्त 


५. [अ० नि० ११.५] तत्र खो आयस्मा आनन्दो भिक्खू आमन्तेसि - “दुस्सीलस्स, आवुसो, सीलविपन्नस्स 
हतूपनिसो होति अविप्पटिसारो; अविप्पटिसारे असति अविप्पटिसारविपन्नस्स हतूपनिसं होति पामोज्जं; पामोज्जे असति 
पामोज्जविपन्नस्स हतूपनिसा होति पीति; पीतिया असति पीतिविपन्नस्स हतूपनिसा होति पस्सद्धि; पस्सद्धिया असति 
पस्सद्भिविपन्नस्स हतूपनिसं होति सुखं; सुखे असति सुखविपन्नस्स हतूपनिसो होति सम्मासमाधि; सम्मासमाधिम्हि 
असति सम्मासमाधिविपन्नस्स हतूपनिसं होति यथाभूतञाणदस्सनं; यथाभूतजाणदस्सने असति 
यथाभूतजाणदस्सनविपन्नस्स हतूपनिसो होति निब्बिदाविरागो; निब्बिदाविरागे असति निब्बिदाविरागविपन्नस्स हतूपनिसं 
होति विमुत्तिजाणदस्सनं । सेय्यथापि, आवुसो, रुक्खो साखापलासविपन्नो। तस्स पपटिकापि न पारिपूरिं गच्छति, तचोपि... 
फेग्गुपि... सारोपि न पारिपूरिं गच्छति । एवमेवं खो, आवुसो, दुस्सीलस्स सीलविपन्नस्स हतूपनिसो होति अविप्पटिसारो; 

“सीलवतो, आवुसो, सीलसम्पन्नस्स उपनिससम्पन्नो होति अविप्पटिसारो; अविप्पटिसारे सति 
अविप्पटिसारसम्पन्नस्स उपनिससम्पन्नं होति पामोज्जं; पामोज्जे सति पामोज्जसम्पन्नस्स उपनिससम्पन्ना होति पीति; 
पीतिया सति पीतिसम्पन्नस्स उपनिससम्पन्ना होति पर्स्साद्भि; पस्सद्धिया सति पर्स्साद्भिसम्पन्नस्स उपनिससम्पन्नं होति 
सुखं; सुखे सति सुखसम्पन्नस्स उपनिससम्पन्नो होति सम्मासमाधि; सम्मासमाधिम्हि सति सम्मासमाधिसम्पन्नस्स 
उपनिससम्पन्नं होति यथाभूतञाणदस्सनं; यथाभूतञाणदस्सने सति यथाभूतञाणदस्सनसम्पन्नस्स उपनिससम्पन्नो होति 
निब्बिदाविरागो; निब्बिदाविरागे सति निब्बिदाविरागसम्पन्नस्स उपनिससम्पन्नं होति विमृत्तिजाणदस्सनं । सेय्यथापि, 
आवुसो, रुक्खो साखापलाससम्पन्नो। तस्स पपटिकापि पारिपूरिं गच्छति, तचोपि... फेग्गुपि... सारोपि पारिपूरिं गच्छति । 
एवमेवं खो, आवुसो, सीलवतो सीलसम्पन्नस्स उपनिससम्पन्नो होति अविप्पटिसारो; अविप्पटिसारे सति 
अविप्पटिसारसम्पन्नस्स उपनिससम्पन्नं होति...पे०... विमुत्तिजाणदस्सन'न्ति। पञ्चमं । 


६. समाधिसुत्त 


६. [अ० नि० ११.१८] अथ खो आयस्मा आनन्दो येन भगवा तेनुपसङ्कमि...पे०... एकमन्तं निसिन्नो खो आयस्मा 
आनन्दो भगवन्तं एतदवोच - “सिया नु खो, भन्ते, भिक्खुनो तथारूपो समाधिपटिलाभो यथा नेव पथवियं पथविसञ्ञजी 
[पठविसञ्ञी (सी०), पठवीसञ्जी (स्या०)] अस्स, न आपस्मिं आपोसञ्जी अस्स, न तेजस्मिं तेजोसञ्जी अस्स, न 
वायस्मिं वायोसञ्जी अस्स, न आकासानञ्चायतने आकासानञ्चायतनसञ्जी अस्स, न विञ्ञाणञ्चायतने 
विञ्ञाणञ्चायतनसञ्ञजी अस्स, न आकिञ्चञ्ञजायतने आकिञ्चञ्जायतनसञ्जी अस्स, न नेवसञ्ञानासञ्ञायतने 
नेवसञ्ञानासञ्जायतनसञ्ञी अस्स, न इधलोके इधलोकसञ्जी अस्स, न परलोके परलोकसञ्ञजी अस्स; सञ्जी च पन 
अस्सा"ति? “सिया, आनन्द, भिक्खुनो तथारूपो समाधिपटिलाभो यथा नेव पथवियं पथविसञ्जी अस्स, न आपस्मिं 
आपोसञ्जी अस्स, न तेजस्मिं तेजोसञ्ञजी अस्स, न वायस्मिं वायोसञ्जी अस्स, न आकासानञ्चायतने 
आकासानञ्चायतनसञ्जी अस्स, न विञ्ञाणञ्चायतने विञ्ञजाणञ्चायतनसञ्जी अस्स, न आकिञ्चञ्ञायतने 
आकिञ्चञ्ञजायतनसञ्जी अस्स, न नेवसञ्ञानासञ्जायतने नेवसञ्जानासञ्ञजायतनसञ्जी अस्स, न इधलोके 
इधलोकसञ्जी अस्स, न परलोके परलोकसञ्ञजी अस्स; सञ्जी च पन अस्सा”ति। 


“यथा कथं पन, भन्ते, सिया भिक्खुनो तथारूपो समाधिपटिलाभो यथा नेव पथवियं पथविसञ्जी अस्स, न आपस्मिं 
आपोसञ्ञी अस्स न तेजस्मिं तेजोसञ्जी अस्स, न वायस्मिं वायोसञ्ञजी अस्स, न आकासानञ्चायतने 
आकासानञ्चायतनसञ्जी अस्स, न विञ्ञाणञ्चायतने विञ्ञजाणञ्चायतनसञ्जी अस्स, न आकिञ्चञ्ञायत्तने 
आकिञ्चञ्ञजायतनसञ्जी अस्स, न नेवसञ्ञानासञ्जायतने नेवसञ्जानासञ्ञजायतनसञ्जी अस्स, न इधलोके 
इधलोकसञ्जी अस्स, न परलोके परलोकसञ्ञजी अस्स; सञ्जी च पन अस्सा”ति? 


“इधानन्द, भिक्खु एवंसञ्जी होति - 'एतं सन्तं एतं पणीतं यदिदं सब्बसङ्कारसमथो सब्बूपधिपटिनिस्सग्गो 
तण्हाकखयो विरागो निरोधो निब्बान'न्ति। एवं खो, आनन्द, सिया भिक्खुनो तथारूपो समाधिपटिलाभो यथा नेव पथवियं 
पथविसञ्ञजी अस्स, न आपस्मिं आपोसञ्जी अस्स, न तेजस्मिं तेजोसञ्ञजी अस्स, न वायस्मिं वायोसञ्जी अस्स, न 
आकासानञ्चायतने आकासानञ्चायतनसञ्ञजी अस्स, न विञ्ञाणञ्चायतने विञ्ञजाणञ्चायतनसञ्ञजी अस्स, न 
आकिञ्चञ्ञजायतने आकिञ्चञ्जायतनसञ्जी अस्स, न नेवसञ्जानासञ्ञायतने नेवसञ्ञानासञ्जायतनसञ्ञजी अस्स, न 
इधलोके इधलोकसञ्जी अस्स, न परलोके परलोकसञ्जी अस्स; सञ्जी च पन अस्सा”ति। छट्टं । 

७. सारिपृत्तसुत्तं 


७. अथ खो आयस्मा आनन्दो येनायस्मा सारिपुत्तो तेनुपसङ्कमि; उपसङ्कमित्वा आयस्मता सारिपुत्तेन सद्भि सम्मोदि । 
सम्मोदनीयं कथं सारणीयं वीतिसारेत्वा एकमन्तं निसीदि। एकमन्तं निसिन्नो खो आयस्मा आनन्दो आयस्मन्तं सारिपृत्तं 
एतदवोच - 


“सिया नु खो, आवुसो सारिपुत्त, भिक्खुनो तथारूपो समाधिपटिलाभो यथा नेव पथवियं पथविसञ्जी अस्स, न 
आपस्मिं आपोसञ्जी अस्स, न तेजस्मिं तेजोसञ्जी अस्स, न वायस्मि वायोसञ्ञजी अस्स, न आकासानञ्चायतने 
आकासानञ्चायतनसञ्जी अस्स, न विञ्ञाणञ्चायतने विञ्ञजाणञ्चायतनसञ्जी अस्स, न आकिञ्चञ्ञायतने 
आकिञ्चञ्ञजायतनसञ्जी अस्स, न नेवसञ्ञानासञ्जायतने नेवसञ्जानासञ्ञजायतनसञ्जी अस्स, न इधलोके 
इधलोकसञ्जी अस्स, न परलोके परलोकसञ्ञजी अस्स; सञ्जी च पन अस्सा”ति? 


“सिया, आवुसो आनन्द, भिक्खुनो तथारूपो समाधिपटिलाभो यथा नेव पथवियं पथविसञ्जी अस्स...पे०... न 
परलोके परलोकसञ्जी अस्स; सञ्जी च पन अस्सा”ति। 


“यथा कथं पन, आवुसो सारिपुत्त, सिया भिकखुनो तथारूपो समाधिपटिलाभो यथा नेव पथवियं पथविसञ्जी अस्स... 
पे०... सञ्जी च पन अस्सा"ति? “एकमिदाहं, आवुसो आनन्द, समयं इधेव सावत्थियं विहरामि अन्धवनस्मिं। तत्थाहं 
[अथाहं (क०)] तथारूपं समाधि समापज्जि [पटिलभामि (क०)] यथा नेव पथवियं पथविसञ्जी अहोसि, न आपस्मिं 
आपोसञ्जी अहोसिं, न तेजस्मिं तेजोसञ्जी अहोसि, न वायस्मिं वायोसञ्जी अहोसि, न आकासानञ्चायतने 
आकासानञ्चायतनसञ्जी अहोसि, न विञ्ञाणञ्चायतने विञ्ञाणञ्चायतनसञ्ञजी अहोसि, न आकिञ्चञ्ञायतने 
आकिञ्चञ्ञजायतनसञ्जी अहोसि, न नेवसञ्ञानासञ्जायतने नेवसञ्जानासञ्ञजायतनसञ्जी अहोसि, न इधलोके 
इधलोकसञ्जी अहोसिं, न परलोके परलोकसञ्ञी अहोसि; सञ्जी च पन अहोसि''न्ति। 


“किंसज्ञी पनायस्मा सारिपृत्तो [कि सञ्जी पनावुसो सारिपुत्त (क०)] तस्मिं समये अहोसी”ति? “भवनिरोधो 
निब्बानं भवनिरोधो निब्बान”न्ति खो मे, आवुसो, अञ्जाव सञ्ञा उप्पज्जति अञ्जाव सञ्जा निरुज्झति। सेस्यथापि, 
आवुसो, सकलिकग्गिस्स झायमानस्स अञ्ञाव अच्चि उप्पज्जति अञ्ञाव अच्चि निरुज्झति; एवमेवं खो, आवुसो, 
“भवनिरोधो निब्बानं भवनिरोधो निब्बान'न्ति अञ्ञाव सञ्ञा उप्पज्जति अञ्ञाव सञ्जा निरुज्झति। 'भवनिरोधो 
निब्बान'न्ति [निब्बानं (सी० क०)] सञ्जी च पनाहं, आवुसो, तस्मिं समये अहोसि"'न्ति। सत्तमं । 


८. झानसृत्तं 


८. “सद्भो च [इमस्मिं वाक्ये अयं च कारो नत्थि स्यामपोत्थके], भिक्खवे, भिक्खु होति, नो च [नो (स्या०) 
एवमुपरिपि । अ० नि० ८.७१] सीलवा; एवं सो तेनङ्गेन अपरिपूरो होति तेन तं अङ्गं परिपूरेतब्बं - 'किन्ताहं सद्धो च 
अस्सं, सीलवा चा'ति! यतो च खो, भिकखवे, भिक्खु सद्धो च होति सीलवा च, एवं सो तेनङ्गेन परिपूरो होति । 


च, नो च परिसावचरो... परिसावचरो च, नो च विसारदो परिसाय धम्मं देसेति... विसारदो च परिसाय धम्मं देसेति, नो च 
विनयधरो... विनयधरो च, नो च आरञ्जिको [आरञ्ञको (क०)] पन्तसेनासनो... आरञ्जिको च पन्तसेनासनो, नो च 

चतुन्नं झानानं आभिचेतसिकानं दिट्टधम्मसुखविहारानं निकामलाभी होति अकिच्छलाभी अकसिरलाभी... चतुन्नञ्च 
झानानं आभिचेतसिकानं दिइधम्मसुखविहारानं निकामलाभी होति अकिच्छलाभी अकसिरलाभी, नो च आसवानं खया 
अनासवं चेतोविमृत्ति पञ्ञाविमृत्ति दिद्ठेब धम्मे सयं अभिञ्ञा सच्छिकत्वा उपसम्पज्ज विहरति । एवं सो तेनङ्गेन अपरिपूरो 
होति। तेन तं अङ्गं परिपूरेतब्बं - 'किन्ताहं सद्धो च अस्सं, सीलवा च, बहुस्सुतो च, धम्मकथिको च, परिसावचरो च, 
विसारदो च परिसाय धम्मं देसेय्यं, विनयधरो च, आरञ्जिको च पन्तसेनासनो, चतुन्नञ्च झानानं आभिचेतसिकानं 
दिटुधम्मसुखविहारानं निकामलाभी अस्सं अकिच्छलाभी अकसिरलाभी, आसवानञ्च खया अनासवं चेतोविमुत्ति 
पञ्ञाविमृत्ति दिड्रेव धम्मे सयं अभिञ्जा सच्छिकत्वा उपसम्पज्ज विहरेस्य'न्ति। 


“यतो च खो, भिक्खवे, भिक्खु सद्धो च होति, सीलवा च, बहुस्सुतो च, धम्मकथिको च, परिसावचरो च, विसारदो 
च परिसाय धम्मं देसेति, विनयधरो च, आरञ्जिको च पन्तसेनासनो, चतुन्नञ्च झानानं आभिचेतसिकानं 
दिटुधम्मसुखविहारानं निकामलाभी होति अकिच्छलाभी अकसिरलाभी, आसवानञ्च खया अनासवं चेतोविमुत्ति 
पञ्ञाविमृत्ति दिट्टेव धम्मे सयं अभिञ्ञा सच्छिकत्वा उपसम्पज्ज विहरति; एवं सो तेनङ्गेन परिपूरो होति। इमेहि खो, 
भिक्खवे, दसहि धम्मेहि समन्नागतो भिक्खु समन्तपासादिको च होति सब्बाकारपरिपूरो चा”ति। अट्टमं । 


९. सन्तविमोक्खसुत्तं 


धम्मकथिको... धम्मकथिको च, नो च परिसावचरो... परिसावचरो च, नो च विसारदो परिसाय धम्मं देसेति... विसारदो च 
परिसाय धम्मं देसेति, नो च विनयधरो... विनयधरो च, नो च आरञ्जिको पन्तसेनासनो... आरञ्जिको च पन्तसेनासनो, नो 
च ये ते सन्ता विमोक्खा अतिक्कम्म रूपे आरुप्पा ते कायेन फुसित्वा विहरति... ये ते सन्ता विमोक्खा अतिक्कम्म रूपे 
आरुप्पा ते च कायेन फुसित्वा विहरति, नो च आसवानं खया अनासवं चेतोविमुत्ति पञ्जाविमुत्ति दिट्टेव धम्मे सयं 
अभिज्ञा सच्छिकत्वा उपसम्पज्ज विहरति । एवं सो तेनङ्गेन अपरिपूरो होति। तेन तं अङ्गं परिपूरेतब्बं - 'किन्ताहं सद्धो च 
अस्सं, सीलवा च, बहुस्सुतो च, धम्मकथिको च, परिसावचरो च, विसारदो च परिसाय धम्मं देसेय्यं, विनयधरो च, 
आरञ्जिको च पन्तसेनासनो, ये ते सन्ता विमोकखा अतिक्कम्म रूपे आरुप्पा ते च कायेन फुसित्वा विहरेय्यं, आसवानञ्च 
खया अनासवं चेतोविमुत्ति पञ्ञाविमृत्ति दिट्देव धम्मे सयं अभिञ्ञा सच्छिकत्चा उपसम्पज्ज विहरेय्य'न्ति। 


“यतो च खो, भिक्खवे, भिक्खु सद्धो च होति, सीलवा च, बहुस्सुतो च, धम्मकथिको च, परिसावचरो च, विसारदो 
च परिसाय धम्मं देसेति, विनयधरो च, आरञ्जिको च पन्तसेनासनो, ये ते सन्ता विमोक्खा अतिक्कम्म रूपे आरुप्पा ते च 
कायेन फुसित्वा विहरति, आसवानञ्च खया अनासवं चेतोविमृत्ति पञ्जाविमुत्ति दिट्टेव धम्मे सयं अभिञ्ञा सच्छिकत्वा 
उपसम्पज्ज विहरति; एवं सो तेनङ्गेन परिपूरो होति। इमेहि खो, भिक्खवे, दसहि धम्मेहि समन्नागतो भिक्खु 
समन्तपासादिको च होति सब्बाकारपरिपूरो चा"ति। नवमं । 


१०. विज्जासुत्तं 


१०. “सद्धो च, भिक्खवे, भिक्खु होति, नो च सीलवा। एवं सो तेनङ्गेन अपरिपूरो होति। तेन तं अङ्गं परिपूरेतब्बं - 
'किन्ताहं सद्धो च अस्सं सीलवा चा'ति। यतो च खो, भिक्खवे, भिक्खु सद्धो च होति, सीलवा च, एवं सो तेनङ्गेन परिपूरो 
होति। 

“सद्धो च, भिक्खवे, भिक्खु होति सीलवा च, नो च बहुस्सुतो बहुस्सुतो च, नो च धम्मकथिको धम्मकथिको च, नो 
च परिसावचरो परिसावचरो च, नो च विसारदो परिसाय धम्मं देसेति विसारदो च परिसाय धम्मं देसेति, नो च विनयधरो 


होति। तेन तं अङ्गं परिपूरेतब्बं - 'किन्ताहं सद्धो च अस्सं, सीलवा च, बहुस्सुतो च, धम्मकथिको च, परिसावचरो च, 
विसारदो च परिसाय धम्मं देसेय्यं, विनयधरो च, अनेकविहितञ्च पुब्बेनिवासं अनुस्सरेय्यं, सेय्यथिदं, एकम्पि जाति द्वेपि 


विहरेय्य'न्ति। 


“यतो च खो, भिक्खवे, भिक्खु सद्भो च होति, सीलवा च, बहुस्सुतो च, धम्मकथिको च, परिसावचरो च, विसारदो 
च परिसाय धम्मं देसेति, विनयधरो च, अनेकविहितञ्च पुब्बेनिवासं अनुस्सरति, सेय्यथिदं - एकम्पि जाति द्वेपि जातियो... 


यथाकम्मूपगे सत्ते पजानाति, आसवानञ्च खया अनासवं चेतोविमुत्ति पञ्ञाविमृत्ति दिट्टेव धम्मे सयं अभिञ्ञा सच्छिकत्वा 
उपसम्पज्ज विहरति । एवं सो तेनङ्गेन परिपूरो होति । इमेहि, खो, भिकखवे, दसहि धम्मेहि समन्नागतो भिक्खु 
समन्तपासादिको च होति सब्बाकारपरिपूरो चा"ति। दसमं । 


आनिसंसवग्गो पठमो। 
तस्सुद्दानं - 


किमत्थियं चेतना च, तयो उपनिसापि च। 
समाधि सारिपृत्तो च, झानं सन्तेन विज्जयाति॥ 


२. नाथवग्गो 
९. सेनासनसृत्तं 


११. “पञ्चङ्गसमन्नागतो, भिक्खवे, भिक्खु पञ्चङ्गसमन्नागतं सेनासनं सेवमानो भजमानो नचिरस्सेव आसवानं 
खया अनासवं चेतोविमुत्ति पञ्ञाविमृत्ति दिद्वेव धम्मे सयं अभिञ्ञा सच्छिकत्चा उपसम्पज्ज विहरेय्य। 


“कथञ्च, भिक्खवे, भिक्खु पञ्चङ्गसमन्नागतो होति? इध, भिक्खवे, भिक्खु सद्धो होति; सद्दहति तथागतस्स बोधि 


नाच्चुण्हाय मज्झिमाय पधानक्खमाय; असठो होति अमायावी, यथाभूतं अत्तानं आविकत्ता सत्थरि वा विञ्जूसु वा 
सब्रह्मचारीसु; आरद्भवीरियो विहरति, अकुसलानं धम्मानं पहानाय, कुसलानं धम्मानं उपसम्पदाय; थामवा दळहपरक्कमो 

अनिक्खित्तधुरो कुसलेसु धम्मेसु; पञ्ञवा होति, उदयत्थगामिनिया पञ्ञाय समन्नागतो अरियाय निब्बेधिकाय सम्मा 
दुक्खक्खयगामिनिया । एवं खो, भिक्खवे, भिक्खु पञ्चङ्गसमन्नागतो होति । 


“कथज्च, भिक्खवे, सेनासनं पञ्चङ्गसमन्नागतं होति? इध, भिक्खवे, सेनासनं नातिदूरं होति नाच्चासन्नं 
गमनागमनसम्पन्नं दिवा अप्पाकिण्णं रत्ति अप्पसद अप्पनिग्घोसं अप्पडंसमकसवातातपसरीसपसम्फस्सं [अप्पडंस... 
सिरिंसपसम्फस्सं (सी० स्या० पी०)]; तस्मि खो पन सेनासने विहरन्तस्स अप्पकसिरेन उप्पज्जन्ति 
चीवरपिण्डपातसेनासनगिलानपच्चयभेसज्जपरिक्खारा; तस्मिं खो पन सेनासने थेरा भिक्खू विहरन्ति बहुस्सुता 
आगतागमा धम्मधरा विनयधरा मातिकाधरा; ते कालेन कालं उपसङ्कमित्वा परिपुच्छति परिपञ्हति -- “इदं, भन्ते, कथं, 
इमस्स को अत्थो'ति; तस्स ते आयस्मन्तो अविवटञ्चेव विवरन्ति अनुत्तानीकतञ्च उत्तानिं करोन्ति अनेकविहितेसु च 
कङ्काठानियेसु धम्मेसु कङ्कं पटिविनोदेन्ति। एवं खो, भिक्खवे, सेनासनं पञ्चङ्गसमन्नागतं होति। पञ्चङ्गसमन्नागतो खो, 


उपसम्पज्ज विहरेय्या”ति। पठमं । 
२. पञ्चङ्गसुत्तं 


१२. “पञ्चङ्गविप्पहीनो, भिकखवे, भिक्खु पञ्चङ्गसमन्नागतो इमस्मिं धम्मविनये 'केवली वुसितवा उत्तमपुरिसो'ति 
बुच्चति। कथञ्च, भिक्खवे, भिक्खु पञ्चङ्गविप्पहीनो होति? इध, भिक्खवे, भिक्खुनो कामच्छन्दो पहीनो होति, ब्यापादो 
पहीनो होति, थिनमिद्धं [थीनमिद्धं (सी० स्या० पी०)] पहीनं होति, उद्भच्चकुक्कुच्चं पहीनं होति, विचिकिच्छा पहीना होति । 
एवं खो, भिक्खवे, भिक्खु पञ्चङ्गविप्पहीनो होति। 


“कथञ्च, भिकखवे, भिक्खु पञ्चङ्गसमन्नागतो होति? इध, भिकखवे, भिक्खु असेखेन सीलकखन्धेन समन्नागतो 
होति, असेखेन समाधिक्खन्धेन समन्नागतो होति, असेखेन पञ्जाक्खन्धेन समन्नागतो होति, असेखेन विमृत्तिक्खन्धेन 
समन्नागतो होति, असेखेन विमुत्तिजाणदस्सनकखन्धेन समन्नागतो होति। एवं खो, भिकखवे, भिक्खु पञ्चङ्गसमन्नागतो 
होति। 


““पञ्चङ्गविप्पहीनो खो, भिक्खवे, भिक्खु पञ्चङ्गसमन्नागतो इमस्मिं धम्मविनये 'केवली बुसितवा उत्तमपुरिसो'ति 
बुच्चति। 


“कामच्छन्दो च ब्यापादो, थिनमिद्धञ्च भिक्खुनो। 
उद्भच्चं विचिकिच्छा च, सब्बसोव न विज्जति॥ 


“असेखेन च सीलेन, असेखेन समाधिना। 
विमृत्तिया च सम्पन्नो, जाणेन च तथाविधो॥ 


“स वे पञ्चङ्गसम्पन्नो, पञ्च अङ्गे [पञ्चङ्गानि (स्या०)] विवज्जयं [विवज्जिय (क०)]। 
इमस्मिं धम्मविनये, केवली इति बुच्चती"ति॥ दुतियं । 


३. संयोजनसुत्तं 


www.tipitaka.org Vipassana Research Institute 


Page 9 sur 162 


९३. “दसयिमानि, भिक्खवे, संयोजनानि। कतमानि दस? पञ्चोरम्भागियानि संयोजनानि, पञ्चुद्भम्भागियानि 
संयोजनानि। कतमानि पञ्चोरम्भागियानि संयोजनानि? सक्कायदिडि, विचिकिच्छा, सीलब्बतपरामासो, कामच्छन्दो, 
ब्यापादो - इमानि पञ्चोरम्भागियानि संयोजनानि। 


“कतमानि पञ्चुद्भम्भागियानि संयोजनानि? रूपरागो, अरूपरागो, मानो, उद्भच्चं, अविज्जा - इमानि 
पञ्चुद्भम्भागियानि संयोजनानि। इमानि खो, भिक्खवे, दस संयोजनानी”ति। ततियं। 


४. चेतोखिलसृत्तं 


१४. “यस्स कस्सचि, भिक्खवे, भिकखुस्स वा भिक्खुनिया वा पञ्च चेतोखिला अप्पहीना पञ्च चेतसोविनिबन्धा 
असमुच्छिन्ना, तस्स या रत्ति वा दिवसो वा आगच्छति हानियेव पाटिकङ्घा कुसलेसु धम्मेसु नो वुद्धि । 


““कतमस्स पञ्च चेतोखिला अप्पहीना होन्ति? इध, भिक्खवे, भिक्खु सत्थरि कङ्घति विचिकिच्छति नाधिमुच्चति न 
सम्पसीदति। यो सो, भिक्खवे, भिक्खु सत्थरि कह्कति विचिकिच्छति नाधिमुच्चति न सम्पसीदति, तस्स चित्तं न नमति 
आतप्पाय अनुयोगाय सातच्चाय पधानाय। यस्स चित्तं न नमति आतप्पाय अनुयोगाय सातच्चाय पधानाय, एवमस्सायं 
पठमो चेतोखिलो अप्पहीनो होति। 


अनत्तमनो आहतचित्तो खिलजातो। यो सो, भिक्खवे, भिक्खु सब्रह्मचारीसु कुपितो होति अनत्तमनो आहतचित्तो 
खिलजातो, तस्स चित्तं न नमति आतप्पाय अनुयोगाय सातच्चाय पधानाय। यस्स चित्तं न नमति आतप्पाय अनुयोगाय 
सातच्चाय पधानाय, एवमस्सायं पञ्चमो चेतोखिलो अप्पहीनो होति। इमस्स पञ्च चेतोखिला अप्पहीना होन्ति। 


““कतमस्स पञ्च चेतसोविनिबन्धा असमुच्छिन्ना होन्ति? इध, भिक्खवे, भिक्खु कामेसु अवीतरागो होति 
अविगतच्छन्दो अविगतपेमो अविगतपिपासो अविगतपरिळाहो अविगततण्हो। यो सो, भिकखवे, भिक्खु कामेसु 
अवीतरागो होति अविगतच्छन्दो अविगतपेमो अविगतपिपासो अविगतपरिळाहो अविगततण्हो, तस्स चित्तं न नमति 
आतप्पाय अनुयोगाय सातच्चाय पधानाय । यस्स चित्तं न नमति आतप्पाय अनुयोगाय सातच्चाय पधानाय, एवमस्सायं 
पठमो चेतसोविनिबन्धो असमुच्छिन्नो होति । 


भुञ्जित्वा सेय्यसुखं पस्ससुखं मिद्धसुखं अनुयुत्तो विहरति... अञ्जतरं देवनिकायं पणिधाय ब्रह्मचरियं चरति - 'इमिनाहं 
सीलेन वा वतेन वा तपेन वा ब्रह्मचरियेन वा देवो वा भविस्सामि देवञ्ञतरो वा'ति। यो सो, भिक्खवे, भिक्खु अञ्जतरं 
देवनिकायं पणिधाय ब्रह्मचरियं चरति -- “इमिनाहं सीलेन वा वतेन वा तपेन वा ब्रह्मचरियेन वा देवो वा भविस्सामि 
देवञ्ञतरो वात, तस्स चित्तं न नमति आतप्पाय अनुयोगाय सातच्चाय पधानाय। यस्स चित्तं न नमति आतप्पाय 
अनुयोगाय सातच्चाय पधानाय, एवमस्सायं पञ्चमो चेतसोविनिबन्धो असमुच्छिन्नो होति। इमस्स पञ्च चेतसोविनिबन्धा 
असमुच्छिन्ना होन्ति। 


““यस्स कस्सचि, भिकखवे, भिक्खुस्स वा भिक्खुनिया वा इमे पञ्च चेतोखिला अप्पहीना इमे पञ्च चेतसोविनिबन्धा 
असमुच्छिन्ना, तस्स या रत्ति वा दिवसो वा आगच्छति हानियेव पाटिकङ्घा कुसलेसु धम्मेसु नो वुद्धि । 

“सेय्यथापि, भिक्खवे, काळपक्खे चन्दस्स या रत्ति वा दिवसो वा आगच्छति, हायतेव वण्णेन हायति मण्डलेन 
हायति आभाय हायति आरोहपरिणाहेन; एवमेवं खो, भिक्खवे, यस्स कस्सचि भिकखुस्स वा भिक्खुनिया वा इमे पञ्च 
चेतोखिला अप्पहीना इमे पञ्च चेतसोविनिबन्धा असमुच्छिन्ना, तस्स या रत्ति वा दिवसो वा आगच्छति हानियेव पाटिकङ्का 
कुसलेसु धम्मेसु नो वृद्धि । 


“यस्स कस्सचि, भिक्खवे, भिक्खुस्स वा भिक्खुनिया वा पञ्च चेतोखिला पहीना पञ्च चेतसोविनिबन्धा 
सुसमुच्छिन्ना, तस्स या रत्ति वा दिवसो वा आगच्छति वुद्धियेब पाटिकङ्घा कुसलेसु धम्मेसु नो परिहानि। 


““कतमस्स पञ्च चेतोखिला पहीना होन्ति? इध, भिक्खवे, भिक्खु सत्थरि न कङ्खति न विचिकिच्छति, अधिमुच्चति 
सम्पसीदति। यो सो, भिक्खवे, भिक्खु सत्थरि न कङ्कति न विचिकिच्छति अधिमुच्चति सम्पसीदति, तस्स चित्तं नमति 
आतप्पाय अनुयोगाय सातच्चाय पधानाय। यस्स चित्तं नमति आतप्पाय अनुयोगाय सातच्चाय पधानाय, एवमस्सायं 
पठमो चेतोखिलो पहीनो होति। 


होति अत्तमनो न आहतचित्तो न खिलजातो। यो सो, भिक्खवे, भिक्खु सब्रह्मचारीसु न कुपितो होति अत्तमनो न 
आहतचित्तो न खिलजातो, तस्स चित्तं नमति आतप्पाय अनुयोगाय सातच्चाय पधानाय। यस्स चित्तं नमति आतप्पाय 
अनुयोगाय सातच्चाय पधानाय, एवमस्सायं पञ्चमो चेतोखिलो पहीनो होति। इमस्स पञ्च चेतोखिला पहीना होन्ति। 


“कतमस्स पञ्च चेतसोविनिबन्धा सुसमुच्छिन्ना होन्ति? इध, भिक्खवे, भिक्खु कामेसु वीतरागो होति विगतच्छन्दो 
विगतपेमो विगतपिपासो विगतपरिळाहो विगततण्हो। यो सो, भिक्खवे, भिक्खु कामेसु वीतरागो होति विगतच्छन्दो 
विगतपेमो विगतपिपासो विगतपरिळाहो विगततण्हो, तस्स चित्तं नमति आतप्पाय अनुयोगाय सातच्चाय पधानाय। यस्स 
चित्तं नमति आतप्पाय अनुयोगाय सातच्चाय पधानाय, एवमस्सायं पठमो चेतसोविनिबन्धो सुसमुच्छिन्नो होति। 


भुञ्जित्वा सेय्यसुखं पस्ससुखं मिद्भसुखं अनुयुत्तो विहरति, न अञ्जतरं देवनिकायं पणिधाय ब्रह्मचरियं चरति - 'इमिनाहं 
सीलेन वा वतेन वा तपेन वा ब्रह्मचरियेन वा देवो वा भविस्सामि देवञ्ञतरो वा'ति। यो सो, भिक्खवे, भिक्खु न अञ्ञतरं 


नमति आतप्पाय अनुयोगाय सातच्चाय पधानाय, एवमस्सायं पञ्चमो चेतसोविनिबन्धो सुसमुच्छिन्नो होति। इमस्स पञ्च 
चेतसोविनिबन्धा सुसमुच्छिन्ना होन्ति। 


““यस्स कस्सचि, भिक्खवे, भिक्खुस्स वा भिक्खुनिया वा इमे पञ्च चेतोखिला पहीना इमे पञ्च चेतसोविनिबन्धा 
सुसमुच्छिन्ना, तस्स या रत्ति वा दिवसो वा आगच्छति वुद्धियेब पाटिकङ्घा कुसलेसु धम्मेसु नो परिहानि। 


““सेय्यथापि, भिक्खवे, जुण्हपक्खे चन्दस्स या रत्ति वा दिवसो वा आगच्छति, वड्डतेव वण्णेन बड्ुति मण्डलेन वडुति 
आभाय बड्टति आरोहपरिणाहेन; एवमेवं खो, भिक्खवे, यस्स कस्सचि भिक्खुस्स वा भिक्खुनिया वा इमे पञ्च चेतोखिला 
पहीना इमे पञ्च चेतसोविनिबन्धा सुसमुच्छिन्ना, तस्स या रत्ति वा दिवसो वा आगच्छति वुद्धियेब पाटिकङ्घा कुसलेसु 
धम्मेसु नो परिहानी 'ति । चतुत्थं। 

५. अप्पमादसुत्त 


१५. “यावता, भिक्खवे, सत्ता अपदा वा द्विपदा वा चतुप्पदा वा बहुप्पदा वा रूपिनो वा अरूपिनो बा सञ्जिनो वा 
असञ्जिनो वा नेवसञ्जिनासञ्जिनो वा, तथागतो तेसं अग्गमक्खायति अरहं सम्मासम्बुद्धो; एवमेवं खो, भिक्खवे, ये 
केचि कुसला धम्मा, सब्बे ते अप्पमादमूलका अप्पमादसमोसरणा। अप्पमादो तेसं [तेसं धम्मानं (सी० क०) सं० नि० 
५.१३९] अग्गमक्खायति। 


“सेय्यथापि, भिक्खवे, यानि कानिचि जङ्गलानं [जङ्गमानं (सी० पी०) सं० नि० ५.१३९] पाणानं पदजातानि, सब्बानि 
तानि हत्थिपदे समोधानं गच्छन्ति, हत्थिपदं तेसं अग्गमक्खायति, यदिदं महन्तत्तेन; एवमेवं खो, भिक्खवे, ये केचि कुसला 
धम्मा, सब्बे ते अप्पमादमूलका अप्पमादसमोसरणा। अप्पमादो तेसं अग्गमक्खायति। 


“सेय्यथापि, भिक्खवे, कूटागारस्स या काचि गोपानसियो सब्बा ता कूटङ्गमा कूटनिन्ना कूटसमोसरणा, कूटो तासं 
अग्गमवखायति; एवमेवं खो, भिक्खवे, ये केचि कुसला धम्मा, सब्बे ते अप्पमादमूलका अप्पमादसमोसरणा। अप्पमादो 
तेसं अग्गमक्खायति। 


““सेय्यथापि, भिक्खवे, ये केचि मूलगन्धा, काळानुसारियं तेसं अग्गमक्खायति; एवमेवं खो भिक्खवे...पे०... । 
“सेय्यथापि, भिक्खवे, ये केचि सारगन्धा, लोहितचन्दनं तेसं अग्गमक्खायति; एवमेवं खो भिक्खवे...पे०... । 
““सेय्यथापि, भिक्खवे, ये केचि पुप्फगन्धा, बस्सिकं तेसं अग्गमक्खायति; एवमेवं खो भिक्खवे...पे०...। 


“सेय्यथापि, भिक्खवे, ये केचि खुहराजानो [कुइराजानो (सी० स्या० पी०), कुटटराजानो, कूटराजानो (क०) अ० नि० 
६.५३], सब्बे ते रञ्जो चक्कवत्तिस्स अनुयन्ता भवन्ति, राजा तेसं चक्कवत्ती अग्गमकखायति; एवमेवं खो, भिक्खवे... 
पे०... | 


“सेय्यथापि, भिक्खवे, या काचि तारकरूपानं पभा, सब्बा ता चन्दप्पभाय कलं नाग्घन्ति सोळसि, चन्दप्पभा तासं 
अग्गमक्खायति; एवमेवं खो, भिक्खवे...पे०... । 


“सेय्यथापि, भिक्खवे, सरदसमये विद्धे विगतवलाहके देवे आदिच्चो नभं अब्भुस्सक्कमानो [अम्भुस्सुक्कमानो 
(सी०) सं० नि० ५.१४६-१४८] सब्बं आकासगतं तमगतं अभिविहच्च भासते च तपते च विरोचति च; एवमेवं खो, 
भिक्खवे...पे०...। 


“सेय्यथापि, भिक्खवे, या काचि महानदियो, सेय्यथिदं - गङ्गा, यमुना, अचिरवती, सरभू, मही, सब्बा ता समुददङ्गमा 
समुद्दनिन्ना समुद्दपोणा समुद्दपब्भारा, महासमुद्दो तासं अग्गमवखायति; एवमेवं खो, भिक्खवे, ये केचि कुसला धम्मा, सब्बे 
ते अप्पमादमूलका अप्पमादसमोसरणा। अप्पमादो तेसं अग्गमकखायती"ति। पञ्चमं । 


६. आहुनेस्यसुत्तं 


१६. “दसयिमे, भिक्खवे, पुग्गला आहुनेय्या पाहुनेय्या दक्खिणेय्या अञ्जलिकरणीया अनुत्तरं पुञ्जक्खेत्तं लोकस्स । 

कतमे दस? तथागतो अरहं सम्मासम्बुद्धो, पच्चेकबुद्धो, उभतोभागविमुत्तो, पञ्जाविमृत्तो, कायसवखी, दिट्िप्पत्तो, 


लोकस्सा"ति। छट । 
७. पठमनाथसुत्त 


९७. [दी० नि० ३.३४५, ३६०] “सनाथा, भिक्खवे, विहरथ, मा अनाथा। दुक्खं, भिक्खवे, अनाथो विहरति। 
दसयिमे, भिकखवे, नाथकरणा धम्मा। कतमे दस? इध, भिक्खवे, भिक्खु सीलवा होति, पातिमोक्खसंवरसंवुतो विहरति 
आचारगोचरसम्पन्नो अणुमत्तेसु वज्जेसु भयदस्सावी, समादाय सिक्खति सिकखापदेसु । यम्पि, भिक्खवे, भिक्खु सीलवा 


“पुन चपरं, भिक्खवे, भिक्खु बहुस्सुतो होति सुतधरो सुतसन्निचयो, ये ते धम्मा आदिकल्याणा मज्झेकल्याणा 
परियोसानकल्याणा सात्थं सब्यञ्जनं [सात्था सब्यञ्जना (सी०)] केवलपरिपुण्णं परिसुद्धं ब्रह्मचरियं अभिवदन्ति, 
तथारूपास्स धम्मा बहुस्सुता [बहू सुता (?)] होन्ति धाता वचसा परिचिता मनसानुपेक्खिता दिट्टिया सुप्पटिविद्धा । यम्पि, 


“पुन चपरं, भिक्खवे, भिक्खु कल्याणमित्तो होति कल्याणसहायो कल्याणसम्पवङ्को । यम्पि, भिक्खवे, भिक्खु 
कल्याणमित्तो होति कल्याणसहायो कल्याणसम्पवङ्को, अयम्पि धम्मो नाथकरणो। 


“पुन चपरं, भिक्खवे, भिक्खु सुवचो होति सोवचस्सकरणेहि धम्मेहि समन्नागतो, खमो पदक्खिणग्गाही अनुसासनिं। 


कातुं अलं संविधातुं, अयम्पि धम्मो नाथकरणो। 


“पुन चपरं, भिक्खवे, भिक्खु धम्मकामो होति पियसमुदाहारो, अभिधम्मे अभिविनये उळारपामोज्जो । यम्पि, 
भिक्खवे, भिक्खु धम्मकामो होति पियसमुदाहारो, अभिधम्मे अभिविनये उळारपामोज्जो, अयम्पि धम्मो नाथकरणो। 


“पुन चपरं, भिक्खवे, भिक्खु आरद्भवीरियो विहरति अकुसलानं धम्मानं पहानाय, कुसलानं धम्मानं उपसम्पदाय, 
थामवा दळहपरक्कमो अनिक्खित्तधुरो कुसलेसु धम्मेसु। यम्पि, भिकखवे, भिक्खु आरद्भवीरियो विहरति अकुसलानं 
धम्मानं पहानाय, कुसलानं धम्मानं उपसम्पदाय, थामवा दळहपरक्कमो अनिक्खित्तधुरो कुसलेसु धम्मेसु, अयम्पि धम्मो 
नाथकरणो। 


“पुन चपरं, भिक्खवे, भिक्खु सन्तुड्ठो होति इतरीतरचीवरपिण्डपातसेनासनगिलानपच्चयभेसज्जपरिक्खारेन । यम्पि, 
भिक्खवे, भिक्खु सन्तुट्ठी होति इतरीतरचीवरपिण्डपातसेनासनगिलानपच्चयभेसज्जपरिक्खारेन, अयम्पि धम्मो 
नाथकरणो। 

“पुन चपरं, भिक्खवे, भिक्खु सतिमा होति परमेन सतिनेपक्केन समन्नागतो चिरकतम्पि चिरभासितम्पि सरिता 
अनुस्सरिता। यम्पि, भिक्खवे, भिक्खु सतिमा होति परमेन सतिनेपक्केन समन्नागतो चिरकतम्पि चिरभासितम्पि सरिता 
अनुस्सरिता, अयम्पि धम्मो नाथकरणो। 


“पुन चपरं, भिक्खवे, भिक्खु पञ्जवा होति उदयत्थगामिनिया पञ्ञाय समन्नागतो अरियाय निब्बेधिकाय सम्मा 
दुक्खक्खयगामिनिया । यम्पि, भिकखवे, भिक्खु पञ्जवा होति उदयत्थगामिनिया पञ्ञाय समन्नागतो अरियाय निब्बेधिकाय 
सम्मा दुक्खक्खयगामिनिया, अयम्पि धम्मो नाथकरणो। 


“सनाथा, भिकखवे, विहरथ, मा अनाथा। दुक्खं, भिकखवे, अनाथो विहरति। इमे खो, भिक्खवे, दस नाथकरणा 
धम्मा”ति। सत्तमं । 


८. दुतियनाथसुत्त 


९८. एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे । तत्र खो भगवा भिक्खू 
आमन्तेसि - “भिक्खवो 'ति। “भदन्ते”ति ते भिक्खू भगवतो पच्चस्सोसुं। भगवा एतदवोच - 


“सनाथा, भिक्खवे, विहरथ, मा अनाथा। दुक्खं, भिकखवे, अनाथो विहरति। दसयिमे, भिक्खवे, नाथकरणा धम्मा। 
कतमे दस? इध, भिक्खवे, भिक्खु सीलवा होति...पे०... समादाय सिक्खति सिक्खापदेसु । 'सीलवा वतायं भिक्खु 
पातिमोक्खसंवरसंबुतो विहरति आचारगोचरसम्पन्नो अणुमत्तेसु वज्जेसु भयदस्सावी, समादाय सिक्खति सिकखापदेसू'ति 
थेरापि नं भिक्खू वत्तब्बं अनुसासितब्बं मञ्जन्ति, मञ्झिमापि भिक्खू... नवापि भिक्खू वत्तब्बं अनुसासितब्बं मञ्जन्ति । 
तस्स थेरानुकम्पितस्स मज्झिमानुकम्पितस्स नवानुकम्पितस्स वुद्भियेव पाटिकङ्का कुसलेसु धम्मेसु, नो परिहानि। अयम्पि 
धम्मो नाथकरणो। 


सुतसन्निचयो, ये ते धम्मा आदिकल्याणा मज्झेकल्याणा परियोसानकल्याणा सात्थं सब्यञ्जनं केवलपरिपुण्णं परिसुद्धं 
ब्रह्मचरियं अभिवदन्ति, तथारूपास्स धम्मा बहुस्सुता होन्ति धाता वचसा परिचिता मनसानुपेक्खिता दिट्टिया 
सुप्पटिविद्धा'ति थेरापि नं भिक्खू वत्तब्बं अनुसासितब्बं मञ्जन्ति, मञ्झिमापि भिक्खू... नवापि भिक्खू वत्तब्बं 
अनुसासितब्बं मञ्जन्ति । तस्स थेरानुकम्पितस्स मञ्झिमानुकम्पितस्स नवानुकम्पितस्स वुद्धियेव पाटिकङ्का कुसलेसु 
धम्मेसु, नो परिहानि। अयम्पि धम्मो नाथकरणो। 


“पुन चपरं, भिक्खवे, भिक्खु कल्याणमित्तो होति कल्याणसहायो कल्याणसम्पवङ्को। 'कल्याणमित्तो वतायं भिक्खु 
कल्याणसहायो कल्याणसम्पवङ्को'ति थेरापि नं भिक्खू वत्तब्बं अनुसासितब्बं मञ्जन्ति, मज्झिमापि भिक्खू... नवापि भिक्खू 
वत्तब्बं अनुसासितब्बं मञ्जन्ति । तस्स थेरानुकम्पितस्स मञ्झिमानुकम्पितस्स नवानुकम्पितस्स वुद्धियेव पाटिकङ्का 
कुसलेसु धम्मेसु, नो परिहानि। अयम्पि धम्मो नाथकरणो। 


“पुन चपरं, भिक्खवे, भिक्खु सुवचो होति सोवचस्सकरणेहि धम्मेहि समन्नागतो, खमो पदक्खिणग्गाही अनुसासनिं । 
“सुवचो बतायं भिक्खु सोवचस्सकरणेहि धम्मेहि समन्नागतो, खमो पदक्खिणग्गाही अनुसासनि'न्ति थेरापि नं भिक्खू 
वत्तब्बं अनुसासितब्बं मञ्जन्ति, मज्झिमापि भिक्खू... नवापि भिक्खू वत्तब्बं अनुसासितब्बं मञ्जन्ति । तस्स 

थेरानुकम्पितस्स मञ्झिमानुकम्पितस्स नवानुकम्पितस्स वुद्धियेब पाटिकङ्घा कुसलेसु धम्मेसु, नो परिहानि। अयम्पि 
धम्मो नाथकरणो। 


“पुन चपरं, भिक्खवे, भिक्खु यानि तानि सब्रह्मचारीनं उच्चावचानि किकरणीयानि, तत्थ दक्खो होति अनलसो, 
ततूपायाय वीमंसाय समन्नागतो, अलं कातुं अलं संविधातुं । “यानि तानि सब्रह्मचारीनं उच्चावचानि किकरणीयानि, तत्थ 
दक्खो वतायं भिक्खु अनलसो, ततूपायाय वीमंसाय समन्नागतो, अलं कातुं अलं संविधातु'न्ति थेरापि नं भिक्खू वत्तब्बं 
अनुसासितब्बं मञ्जन्ति, मञ्झिमापि भिक्खू... नवापि भिक्खू वत्तब्बं अनुसासितब्बं मञ्जन्ति । तस्स थेरानुकम्पितस्स 
मञ्झिमानुकम्पितस्स नवानुकम्पितस्स वुद्धियेव पाटिकङ्घा कुसलेसु धम्मेसु, नो परिहानि। अयम्पि धम्मो नाथकरणो। 


“पुन चपरं, भिक्खवे, भिक्खु धम्मकामो होति पियसमुदाहारो, अभिधम्मे अभिविनये उळारपामोज्जो। 'धम्मकामो 
बतायं भिक्खु पियसमुदाहारो, अभिधम्मे अभिविनये उळारपामोज्जो'ति थेरापि नं भिक्खू वत्तब्बं अनुसासितब्बं मञ्जन्ति, 
मज्झिमापि भिक्खू... नवापि भिक्खू वत्तब्बं अनुसासितब्बं मञ्जन्ति । तस्स थेरानुकम्पितस्स मञ्झिमानुकम्पितस्स 
नवानुकम्पितस्स वुद्धियेब पाटिकङ्का कुसलेसु धम्मेसु, नो परिहानि। अयम्पि धम्मो नाथकरणो । 


“पुन चपरं, भिक्खवे, भिक्खु आरद्भवीरियो विहरति अकुसलानं धम्मानं पहानाय, कुसलानं धम्मानं उपसम्पदाय, 
थामवा दळहपरक्कमो अनिक्खित्तधुरो कुसलेसु धम्मेसु 'आरद्धवीरियो बतायं भिक्खु विहरति अकुसलानं धम्मानं 
पहानाय, कुसलानं धम्मानं उपसम्पदाय, थामवा दळहपरक्कमो अनिक्खित्तधुरो कुसलेसु धम्मेसू'ति थेरापि नं भिक्खू 
वत्तब्बं अनुसासितब्बं मञ्जन्ति, मज्झिमापि भिक्खू... नवापि भिक्खू वत्तब्बं अनुसासितब्बं मञ्जन्ति । तस्स 
थेरानुकम्पितस्स मञ्झिमानुकम्पितस्स नवानुकम्पितस्स वुद्धियेब पाटिकक्घा कुसलेसु धम्मेसु, नो परिहानि। अयम्पि धम्मो 
नाथकरणो। 


“पुन चपरं, भिक्खवे, भिक्खु सन्तुड्ठो होति इतरीतरचीवरपिण्डपातसेनासनगिलानपच्चयभेसज्जपरिकखारेन । 
“सन्तुट्ठी बतायं भिक्खु इतरीतरचीवरपिण्डपातसेनासनगिलानपच्चयभेसज्जपरिक्खारेना'ति थेरापि नं भिक्खू वत्तब्बं 
अनुसासितब्बं मञ्जन्ति, मज्झिमापि भिक्खू... नवापि भिक्खू वत्तब्बं अनुसासितब्बं मञ्ञन्ति। तस्स थेरानुकम्पितस्स 
मञ्झिमानुकम्पितस्स नवानुकम्पितस्स वुद्धियेब पाटिकङ्घा कुसलेसु धम्मेसु, नो परिहानि। अयम्पि धम्मो नाथकरणो। 


“पुन चपरं, भिक्खवे, भिक्खु सतिमा होति परमेन सतिनेपक्केन समन्नागतो, चिरकतम्पि चिरभासितम्पि सरिता 
अनुस्सरिता। 'सतिमा वतायं भिक्खु परमेन सतिनेपक्केन समन्नागतो, चिरकतम्पि चिरभासितम्पि सरिता अनुस्सरिता'ति 
थेरापि नं भिक्खू वत्तब्बं अनुसासितब्बं मञ्जन्ति, मञ्झिमापि भिक्खू... नवापि भिक्खू वत्तब्बं अनुसासितब्बं मञ्जन्ति । 
तस्स थेरानुकम्पितस्स मज्झिमानुकम्पितस्स नवानुकम्पितस्स वुद्भियेव पाटिकङ्घा कुसलेसु धम्मेसु, नो परिहानि। अयम्पि 
धम्मो नाथकरणो। 


“पुन चपरं, भिक्खवे, भिक्खु पञ्जवा होति उदयत्थगामिनिया पञ्ञाय समन्नागतो अरियाय निब्बेधिकाय सम्मा 
दुक्खक्खयगामिनिया । 'पञ्ञवा वतायं भिक्खु उदयत्थगामिनिया पञ्ञाय समन्नागतो अरियाय निब्बेधिकाय सम्मा 
दुकखवखयगामिनिया'ति थेरापि नं भिक्खू वत्तब्बं अनुसासितब्बं मञ्जन्ति, मज्झिमापि भिक्खू... नवापि भिक्खू वत्तब्बं 

“सनाथा, भिक्खवे, विहरथ, मा अनाथा। दुक्खं, भिकखवे, अनाथो विहरति। इमे खो, भिक्खवे, दस नाथकरणा 
धम्मा"ति। इदमवोच भगवा। अत्तमना ते भिक्खू भगवतो भासितं अभिनन्दुन्ति। अट्टमं । 


९. पठमअरियावाससुत्त 


१९. [दी० नि० ३.३४८, ३६०] “दसयिमे, भिक्खवे, अरियावासा, ये अरिया आवसिंसु वा आवसन्ति वा 
आवसिस्सन्ति वा। कतमे दस? इध, भिक्खवे, भिक्खु पञ्चङ्गविष्पहीनो होति, छळङ्गसमन्नागतो, एकारक्खो, 
चतुरापस्सेनो, पणुन्नपच्चेकसच्चो [पनुण्णपच्चेकसच्चो (क०)], समवयसङ्ठेसनो, अनाविलसङ्कप्पो, पस्सद्भकायसङ्घारो, 
सुविमृत्तचित्तो, सुविमुत्तपञ्जो। इमे खो, भिकखवे, दस अरियावासा, ये अरिया आवसिंसु वा आवसन्ति वा आवसिस्सन्ति 
वा ति। नवमं । 


१०. दुतियअरियावाससुत्तं 
२०. एकं समयं भगवा कुरूसु विहरति कम्मासधम्मं नाम कुरूनं निगमो। तत्र खो भगवा भिक्खू आमन्तेसि...पे०... । 


““दसयिमे, भिकखवे, अरियावासा, ये अरिया आवसिंसु वा आवसन्ति वा आवसिस्सन्ति वा। कतमे दस? इध, 
भिक्खवे, भिक्खु पञ्चङ्गविष्पहीनो होति, छळङ्गसमन्नागतो, एकारक्खो, चतुरापस्सेनो, पणुन्नपच्चेकसच्चो, 
समवयसट्टेसनो, अनाविलसङ्कप्पो, पस्सद्भकायसङ्घारो, सुविमुत्तचित्तो, सुविमुत्तपञ्ञो। 


“कथञ्च, भिक्खवे, भिक्खु पञ्चङ्गविप्पहीनो होति? इध, भिक्खवे, भिक्खुनो कामच्छन्दो पहीनो होति, ब्यापादो 
पहीनो होति, थिनमिद्धं पहीनं होति, उद्भच्चकुक्कुच्चं पहीनं होति, विचिकिच्छा पहीना होति। एवं खो, भिकखवे, भिक्खु 
पञ्चङ्गविप्पहीनो होति। 


“कथञ्च, भिक्खवे, भिक्खु छळङ्गसमन्नागतो होति? इध, भिक्खवे, भिक्खु चक्खुना रूपं दिस्वा नेव सुमनो होति न 
दुम्मनो, उपेक्खको विहरति सतो सम्पजानो । सोतेन सहं सुत्वा... घानेन गन्धं घायित्वा... जिव्हाय रसं सायित्वा... कायेन 
फोदुब्बं फुसित्वा... मनसा धम्मं विञ्ञाय नेव सुमनो होति न दुम्मनो, उपेक्खको विहरति सतो सम्पजानो। एवं खो, 
भिक्खवे, भिक्खु छळङ्गसमन्नागतो होति। 


“कथञ्च, भिक्खवे, भिक्खु एकारक्खो होति? इध, भिकखवे, भिक्खु सतारक्खेन चेतसा समन्नागतो होति। एवं खो, 
भिक्खवे, भिक्खु एकारक्खो होति। 


“कथज्च, भिक्खवे, भिक्खु चतुरापस्सेनो होति? इध, भिक्खवे, भिक्खु सङ्घायेकं पटिसेवति, सङ्घायेकं अधिवासेति, 
सङ्घायेकं परिवज्जेति, सङ्घायेकं विनोदेति। एवं खो, भिक्खवे, भिक्खु चतुरापस्सेनो होति । 


“कथञ्च, भिक्खवे, भिक्खु पणुन्नपच्चेकसच्चो होति? इध, भिक्खवे, भिक्खुनो यानि तानि पुथुसमणब्राह्मणानं 
पुथुपच्चेकसच्चानि, सेय्यथिदं - 'सस्सतो लोको'ति वा, 'असस्सतो लोको'ति वा, “अन्तवा लोको'ति वा, 'अनन्तवा 
लोको'ति वा, “तं जीवं तं सरीर'न्ति वा, 'अञ्जं जीवं अञ्जं सरीर'न्ति वा, 'होति तथागतो परं मरणा'ति वा, “न होति 
तथागतो परं मरणा'ति वा, 'होति च न च होति तथागतो परं मरणा'ति वा, “नेव होति न न होति तथागतो परं मरणा'ति वा, 

सब्बानि तानि नुन्नानि होन्ति पणुन्नानि [नुण्णानि होन्ति पनुण्णानि (?)] चत्तानि वन्तानि मुत्तानि पहीनानि 
पटिनिस्सड्ठानि । एवं खो, भिक्खवे, भिक्खु पणुन्नपच्चेकसच्चो होति। 


“कथञ्च, भिक्खवे, भिक्खु समवयसड्टेसनो होति? इध, भिक्खवे, भिक्खुनो कामेसना पहीना होति, भवेसना पहीना 
होति, ब्रह्मचरियेसना पटिप्पस्सद्धा। एवं खो, भिवखवे, भिक्खु समवयसङट्टेसनो होति। 


“कथञ्च, भिक्खवे, भिक्खु अनाविलसङ्कप्पो होति? इध, भिक्खवे, भिक्खुनो कामसङ्कप्पो पहीनो होति, 
ब्यापादसङ्कप्पो पहीनो होति, विहिंसासङ्कप्पो पहीनो होति। एवं खो, भिक्खवे, भिक्खु अनाविलसङ्कप्पो होति। 


“कथज्च, भिक्खवे, भिक्खु पस्सद्धकायसङ्घारो होति? इध, भिकखवे, भिक्खु सुखस्स च पहाना दुक्खस्स च पहाना 
पुब्बेब सोमनस्सदोमनस्सानं अत्थङ्गमा अदुक्खमसुखं उपेक्खासतिपारिसुद्धि चतुत्थं झानं उपसम्पज्ज विहरति। एवं खो, 
भिक्खवे, भिक्खु पस्सद्धकायसङ्कारो होति । 


“कथज्च, भिक्खवे, भिक्खु सुविमुत्तचित्तो होति? इध, भिक्खवे, भिकखुनो रागा चित्तं विमृत्तं होति, दोसा चित्तं विमुत्तं 
होति, मोहा चित्तं विमुत्तं होति। एवं खो, भिक्खवे, भिक्खु सुविमुत्तचित्तो होति । 


“कथञ्च, भिक्खवे, भिक्खु सुविमुत्तपञ्जो होति? इध, भिक्खवे, भिक्खु रागो मे पहीनो उच्छिन्नमूलो 


तालावत्थुकतो अनभावंकतो आयति अनुप्पादधम्मो ति पजानाति। एवं खो, भिक्खवे, भिक्खु सुविमुत्तपञ्जो होति। 


“ये हि केचि, भिक्खवे, अतीतमद्भानं अरिया अरियावासे आवसिंसु, सब्बे ते इमेव दस अरियावासे आवसिंसु; ये हि 
केचि, भिक्खवे, अनागतमद्भानं अरिया अरियावासे आवसिस्सन्ति, सब्बे ते इमेव दस अरियावासे आवसिस्सन्ति; ये हि 
[येपि (?)] केचि, भिक्खवे, एतरहि अरिया अरियावासे आवसन्ति, सब्बे ते इमेव दस अरियावासे आवसन्ति । इमे खो, 
भिक्खवे, दस अरियावासा, ये अरिया आवसिंसु वा आवसन्ति वा आवसिस्सन्ति वा”ति। दसमं । 


नाथवग्गो दुतियो। 
तस्सुद्दानं - 


सेनासनञ्च पञ्चङ्गं, संयोजनाखिलेन च। 
अप्पमादो आहुनेय्यो, द्वे नाथा द्वे अरियावासाति॥ 


३. महावग्गो 
१. सीहनादसुत्तं 


२१. “सीहो, भिक्खवे, मिगराजा सायन्हसमयं आसया निक्खमति। आसया निक्खमित्वा विजम्भति । विजम्भित्वा 
समन्ता चतुद्दिसं [चतुद्दिसा (स्या० क०) अ० नि० ६.६४] अनुविलोकेति। समन्ता चतुद्दिसं [चतुद्दिसा (स्या? क०) अ० 

नि० ६.६४] अनुविलोकेत्वा तिक्खत्तुं सीहनादं नदति । तिक्खत्तुं सीहनादं नदित्वा गोचराय पक्कमति। तं किस्स 
हेतु? “माहं खुद्दके पाणे विसमगते सङ्घातं आपादेसि न्ति! 


“नसीहो'ति, खो भिक्खवे, तथागतस्सेतं अधिवचनं अरहतो सम्मासम्बुद्भस्स। यं खो, भिक्खवे, तथागतो परिसाय 
धम्मं देसेति, इदमस्स होति सीहनादस्मिं। 


[म० नि० १.१४८; विभ० ७६०; पटि० म° २.४४] “दसयिमानि, भिक्खवे, तथागतस्स तथागतबलानि, येहि बलेहि 
समन्नागतो तथागतो आसभं ठानं पटिजानाति, परिसासु सीहनादं नदति, ब्रह्मचक्कं पवत्तेति। कतमानि दस? इध, 
भिक्खवे, तथागतो ठानञ्च ठानतो अट्टानञ्च अट्ठानतो यथाभूतं पजानाति । यम्पि, भिकखवे, तथागतो ठानञ्च ठानतो 
अट्ठानज्च अट्टानतो यथाभूतं पजानाति, इदम्पि, भिक्खवे, तथागतस्स तथागतबलं होति, यं बलं आगम्म तथागतो आसभं 
ठानं पटिजानाति, परिसासु सीहनादं नदति, ब्रह्मचक्कं पवत्तेति। 


“पुन चपरं, भिक्खवे, तथागतो अतीतानागतपच्चुप्पन्नानं कम्मसमादानानं ठानसो हेतुसो विपाकं यथाभूतं पजानाति। 
यम्पि, भिक्खवे, तथागतो अतीतानागतपच्चुप्पन्नानं कम्मसमादानानं ठानसो हेतुसो विपाकं यथाभूतं पजानाति, इदम्पि, 
भिक्खवे, तथागतस्स तथागतबलं होति, यं बलं आगम्म तथागतो आसभं ठानं पटिजानाति, परिसासु सीहनादं नदति, 
ब्रह्मचक्कं पवत्तेति। 


“पुन चपरं, भिक्खवे, तथागतो सब्बत्थगामिनि पटिपदं यथाभूतं पजानाति। यम्पि, भिक्खवे, तथागतो सब्बत्थगामिनि 
पटिपदं यथाभूतं पजानाति, इदम्पि, भिक्खवे, तथागतस्स तथागतबलं होति, यं बलं आगम्म तथागतो आसभं ठानं 
पटिजानाति, परिसासु सीहनादं नदति, ब्रह्मचक्कं पवत्तेति । 


“पुन चपरं, भिक्खवे, तथागतो अनेकधातुं नानाधातुं लोकं [अनेकधातुनानाधातुलोकं (सी० क०)] यथाभूतं 
पजानाति। यम्पि, भिक्खवे, तथागतो अनेकधातुं नानाधातुं लोकं यथाभूतं पजानाति, इदम्पि, भिक्खवे, तथागतस्स 
तथागतबलं होति...पे०...ब्रह्मचक्कं पवत्तेति । 


“पुन चपरं, भिक्खवे, तथागतो सत्तानं नानाधिमुत्तिकतं यथाभूतं पजानाति। यम्पि, भिक्खवे, तथागतो सत्तानं 
नानाधिमृत्तिकतं यथाभूतं पजानाति, इदम्पि, भिक्खवे, तथागतस्स तथागतबलं होति...पे०...ब्रह्मचक्कं पवत्तेति। 


“पुन चपरं, भिक्खवे, तथागतो परसत्तानं परपुग्गलानं इन्द्रियपरोपरियत्तं यथाभूतं पजानाति। यम्पि, भिक्खवे, 
तथागतो परसत्तानं परपुग्गलानं इन्द्रियपरोपरियत्तं यथाभूतं पजानाति, इदम्पि, भिकखवे, तथागतस्स तथागतबलं होति... 
पे०... ब्रह्मचक्कं पवत्तेति । 


“पुन चपरं, भिक्खवे, तथागतो झानविमोवखसमाधिसमापत्तीनं संकिलेसं वोदानं वुट्टानं यथाभूतं पजानाति। यम्पि... 
पे०... पजानाति, इदम्पि, भिक्खवे, तथागतस्स तथागतबलं होति...पे०... ब्रह्मचक्कं पवत्तेति। 


“पुन चपरं, भिक्खवे, तथागतो अनेकविहितं पुब्बेनिवासं अनुस्सरति, सेय्यथिदं - एकम्पि जाति द्वेपि जातियो 
तिस्सोपि जातियो चतस्सोपि जातियो पञ्चपि जातियो दसपि जातियो वीसम्पि जातियो तिंसम्पि जातियो चत्तालीसम्पि 
जातियो पञ्ञासम्पि जातियो जातिसतम्पि जातिसहस्सम्पि जातिसतसहस्सम्पि अनेकेपि संवट्टकप्पे अनेकेपि विवट्टुकप्पे 

अनेकेपि संबट्टविबट्टकप्पे, “अमुत्रासि एवंनामो एवंगोत्तो एवंवण्णो एवमाहारो एवंसुखदुक्खप्पटिसंवेदी 
एवमायुपरियन्तो, सो ततो चुतो अमुत्र उदपादि; तत्रापासि एवंनामो एवंगोत्तो एवंवण्णो एवमाहारो एवंसुखदुक्खप्पटिसंवेदी 
एवमायुपरियन्तो, सो ततो चुतो इधूपपन्नो'ति, इति साकारं सउद्देसं अनेकविहितं पुब्बेनिवासं अनुस्सरति। यम्पि भिक्खवे, 
तथागतो अनेकविहितं पुब्बेनिवासं अनुस्सरति, सेय्यथिदं - एकम्पि जाति द्वेपि जातियो...पे०... इति साकारं सउद्देसं 
अनेकविहितं पुब्बेनिवासं अनुस्सरति, इदम्पि, भिकखवे, तथागतस्स तथागतबलं होति, यं बलं आगम्म तथागतो आसभं 
ठानं पटिजानाति, परिसासु सीहनादं नदति, ब्रह्मचक्कं पवत्तेति। 


“पुन चपरं, भिक्खवे, तथागतो दिब्बेन चकखुना विसुद्धेन अतिक्कन्तमानुसकेन सत्ते पस्सति चवमाने उपपज्जमाने 
हीने पणीते सुवण्णे दुब्बण्णे, सुगते दुग्गते यथाकम्मूपगे सत्ते पजानाति - “इमे वत भोन्तो सत्ता कायदुच्चरितेन 
समन्नागता वचीदुच्चरितेन समन्नागता मनोदुच्चरितेन समन्नागता अरियानं उपवादका मिच्छादिड्टिका 
मिच्छादिड्टिकम्मसमादाना, ते कायस्स भेदा परं मरणा अपायं दुग्गति विनिपातं निरयं उपपन्ना; इमे वा पन भोन्तो सत्ता 
कायसुचरितेन समन्नागता वचीसुचरितेन समन्नागता मनोसुचरितेन समन्नागता अरियानं अनुपवादका सम्मादिट्टिका 
सम्मादिड्रिकम्मसमादाना, ते कायस्स भेदा परं मरणा सुगति सग्गं लोकं उपपन्ना ति । इति दिब्बेन चक्खुना विसुद्धेन 
अतिक्कन्तमानुसकेन सत्ते पस्सति चवमाने उपपज्जमाने हीने पणीते सुवण्णे दुब्बण्णे, सुगते दुग्गते यथाकम्मूपगे सत्ते 
पजानाति। यम्पि, भिक्खवे, तथागतो दिब्बेन चकखुना विसुद्धेन अतिक्कन्तमानुसकेन...पे०... यथाकम्मूपगे सत्ते पजानाति, 
इदम्पि, भिक्खवे, तथागतस्स तथागतबलं होति, यं बलं आगम्म तथागतो आसभं ठानं पटिजानाति, परिसासु सीहनादं 
नदति, ब्रह्मचक्कं पवत्तेति। 


“पुन चपरं, भिकखवे, तथागतो आसवानं खया अनासवं चेतोविमुत्ति पञ्ञाविमृत्ति दिट्टेव धम्मे सयं अभिञ्ञा 
सच्छिकत्वा उपसम्पज्ज विहरति। यम्पि, भिक्खवे, तथागतो आसवानं खया अनासवं चेतोविमृत्ति पञ्ञाविमृत्ति दिट्ठेव 
धम्मे सयं अभिञ्ञा सच्छिकत्वा उपसम्पज्ज विहरति, इदम्पि, भिक्खवे, तथागतस्स तथागतबलं होति, यं बलं आगम्म 
तथागतो आसभं ठानं पटिजानाति, परिसासु सीहनादं नदति, ब्रह्मचक्कं पवत्तेति । 


“इमानि खो, भिक्खवे, दस तथागतस्स तथागतबलानि, येहि बलेहि समन्नागतो तथागतो आसभं ठानं पटिजानाति, 
परिसासु सीहनादं नदति, ब्रह्मचक्कं पवत्तेती*ति । पठमं । 


२. अधिवुत्तिपदसुत्त 


२२. अथ खो आयस्मा आनन्दो येन भगवा तेनुपसङ्कमि; उपसङ्कमित्वा भगवन्तं अभिवादेत्वा एकमन्तं निसीदि । 
एकमन्तं निसिन्नं खो आयस्मन्तं आनन्दं भगवा एतदवोच - 


“ये ते, आनन्द, धम्मा तेसं तेसं अधिवुत्तिपदानं [अधिमृत्तिपदानं (क०)] अभिञ्ञा सच्छिकिरियाय संवत्तन्ति, 
विसारदो अहं, आनन्द, तत्थ पटिजानामि। 'तेसं तेसं तथा तथा धम्मं देसेतुं यथा यथा पटिपन्नो सन्तं वा अत्थीति ञस्सति, 
असन्तं वा नत्थीति जस्सति, हीनं वा हीनन्ति जस्सति, पणीतं वा पणीतन्ति ञस्सति, सउत्तरं वा सउत्तरन्ति जस्सति, 
अनुत्तरं वा अनुत्तरन्ति जस्सति; यथा यथा वा पन तं जातेय्य॑ वा दट्ठेय्यं वा सच्छिकरेय्यं वा, तथा तथा जस्सति वा दकखति 
वा सच्छिकरिस्सति वा'ति ठानमेतं विज्जति। एतदानुत्तरियं, आनन्द, जाणानं यदिदं तत्थ तत्थ यथाभूतञाणं । एतस्मा 
चाहं, आनन्द, जाणा अज्ञं जाणं उत्तरितरं वा पणीततरं वा नत्थीति बदामि । 

“दसयिमानि, आनन्द, तथागतस्स तथागतबलानि, येहि बलेहि समन्नागतो तथागतो आसभं ठानं पटिजानाति, 
परिसासु सीहनादं नदति, ब्रह्मचक्कं पवत्तेति। कतमानि दस? इधानन्द, तथागतो ठानञ्च ठानतो अट्टानञ्च अट्ठानतो 
यथाभूतं पजानाति। यम्पानन्द, तथागतो ठानञ्च ठानतो अट्टानञ्च अट्टानतो यथाभूतं पजानाति, इदम्पानन्द, तथागतस्स 
तथागतबलं होति, यं बलं आगम्म तथागतो आसभं ठानं पटिजानाति, परिसासु सीहनादं नदति, ब्रह्मचक्कं पवत्तेति । 


“पुन चपरं, आनन्द, तथागतो अतीतानागतपच्चुप्पन्नानं कम्मसमादानानं ठानसो हेतुसो विपाकं यथाभूतं पजानाति । 
यम्पानन्द...पे०... इदम्पानन्द...पे०... । 


“पुन चपरं, आनन्द, तथागतो सब्बत्थगामिनिं पटिपदं यथाभूतं पजानाति। यम्पानन्द...पे०... इदम्पानन्द...पे०... । 
“पुन चपरं, आनन्द, तथागतो अनेकधातुं नानाधातुं लोकं यथाभूतं पजानाति। यम्पानन्द ...पे०... इदम्पानन्द...पे०...। 
“पुन चपरं, आनन्द, तथागतो सत्तानं नानाधिमुत्तिकतं यथाभूतं पजानाति। यम्पानन्द...पे०... इदम्पानन्द...पे०... । 


“पुन चपरं, आनन्द, तथागतो परसत्तानं परपुग्गलानं इन्द्रियपरोपरियत्तं यथाभूतं पजानाति। यम्पानन्द्‌...पे०... 
इदम्ानन्द...पे०... । 


“पुन चपरं, आनन्द, तथागतो झानविमोकखसमाधिसमापत्तीनं संकिलेसं वोदानं बुड्ठानं यथाभूतं पजानाति। 
यम्पानन्द...पे०... इदम्पानन्द...पे०... । 


“पुन चपरं, आनन्द, तथागतो अनेकविहितं पुब्बेनिवासं अनुस्सरति, सेय्यथिदं -- एकम्पि जाति द्वेपि जातियो...पे०... 
इति साकारं सउद्देसं अनेकविहितं पुब्बेनिवासं अनुस्सरति। यम्पानन्द...पे०... इदम्पानन्द...पे०...। 


“पुन चपरं, आनन्द, तथागतो दिब्बेन चक्खुना विसुद्धेन अतिक्कन्तमानुसकेन...पे०... यथाकम्मूपगे सत्ते पजानाति। 
यम्पानन्द...पे०... इदम्पानन्द...पे०... । 


“पुन चपरं, आनन्द, तथागतो आसवानं खया अनासवं चेतोविमुत्ति पञ्ञाविमृत्ति दिट्टेव धम्मे सयं अभिञ्ञा 
सच्छिकत्वा उपसम्पज्ज विहरति । यम्पानन्द, तथागतो आसवानं खया अनासवं चेतोविमुत्ति...पे०... सच्छिकत्वा 
उपसम्पज्ज विहरति । इदम्पानन्द, तथागतस्स तथागतबलं होति, यं बलं आगम्म तथागतो आसभं ठानं पटिजानाति, 
परिसासु सीहनादं नदति, ब्रह्मचक्कं पवत्तेति । 


“इमानि खो, आनन्द, दस तथागतस्स तथागतबलानि, येहि बलेहि समन्नागतो तथागतो आसभं ठानं पटिजानाति, 
परिसासु सीहनादं नदति, ब्रह्मचक्कं पवत्तेती"ति। दुतियं । 


३. कायसुत्त 


२३. अत्थि, भिक्खवे, धम्मा कायेन पहातब्बा, नो वाचाय। अत्थि, भिक्खवे, धम्मा वाचाय पहातब्बा, नो कायेन । 
अत्थि, भिक्खवे, धम्मा नेव कायेन पहातब्बा नो वाचाय, पञ्ञाय दिस्वा [दिस्वा दिस्वा (सी० स्या०)] पहातब्बा। 

“कतमे च, भिक्खवे, धम्मा कायेन पहातब्बा, नो वाचाय? इध, भिक्खवे, भिक्खु अकुसलं आपन्नो होति किञ्चि देसं 
[कञ्चि देव देसं (सी० स्या०)] कायेन । तमेनं अनुविच्च विञ्जू सब्रह्मचारी एवमाहंसु - 'आयस्मा खो अकुसलं आपन्नो 
किञ्चि देसं कायेन। साधु वतायस्मा कायदुच्चरितं पहाय कायसुचरितं भावेतू'ति। सो अनुविच्च विज्जूहि सन्रह्मचारीहि 
बुच्चमानो कायदुच्चरितं पहाय कायसुचरितं भावेति । इमे वुच्चन्ति, भिकखवे, धम्मा कायेन पहातब्बा, नो वाचाय। 


“कतमे च, भिक्खवे, धम्मा वाचाय पहातब्बा, नो कायेन? इध, भिक्खवे, भिक्खु अकुसलं आपन्नो होति किञ्चि देसं 
वाचाय। तमेनं अनुविच्च विञ्ञू सब्रह्मचारी एवमाहंसु - “आयस्मा खो अकुसलं आपन्नो किञ्चि देसं वाचाय। साधु 
बतायस्मा वचीदुच्चरितं पहाय वचीसुचरितं भावेतू'ति। सो अनुविच्च विञ्जूहि सब्रह्मचारीहि वुच्चमानो वचीदुच्चरितं 
पहाय वचीसुचरितं भावेति। इमे वुच्चन्ति, भिक्खवे, धम्मा वाचाय पहातब्बा, नो कायेन । 


“कतमे च, भिक्खवे, धम्मा नेव कायेन पहातब्बा नो वाचाय, पञ्ञाय दिस्वा पहातब्बा? लोभो, भिक्खवे, नेव कायेन 
पहातब्बो नो वाचाय, पञ्ञाय दिस्वा पहातब्बो। दोसो, भिक्खवे...पे०... मोहो... कोधो... उपनाहो... मक्खो... पळासो ... 
मच्छरियं, भिक्खवे, नेव कायेन पहातब्बं नो वाचाय, पञ्ञाय दिस्वा पहातब्बं । 


““पापिका, भिक्खवे, इस्सा नेव कायेन पहातब्बा नो वाचाय, पञ्ञाय दिस्वा पहातब्बा। कतमा च, भिक्खवे, पापिका 
इस्सा? इध, भिक्खवे, इज्झति गहपतिस्स वा गहपतिपुत्तस्स वा धनेन वा धञ्जेन वा रजतेन वा जातरूपेन वा। 
तत्राञ्ञतरस्स दासस्स वा उपवासस्स वा एवं होति -- “अहो वतिमस्स गहपतिस्स वा गहपतिपृत्तस्स वा न इज्झेय्य धनेन 
वा धञ्ञेन वा रजतेन वा जातरूपेन वा'ति। समणो वा पन ब्राह्मणो वा लाभी होति 
चीवरपिण्डपातसेनासनगिलानपच्चयभेसज्जपरिकखारानं । तत्राञ्जतरस्स समणस्स वा ब्राह्मणस्स वा एवं होति - “अहो 
वत अयमायस्मा न लाभी अस्स चीवरपिण्डपातसेनासनगिलानपच्चयभेसज्जपरिक्खारान'न्ति। अयं वुच्चति, भिक्खवे, 
पापिका इस्सा । 


““पापिका, भिक्खवे, इच्छा नेव कायेन पहातब्बा नो वाचाय, पञ्ञाय दिस्वा पहातब्बा। कतमा च, भिक्खवे, पापिका 
इच्छा? [विभ० ८५१] इध, भिक्खवे, एकच्चो अस्सद्धो समानो 'सद्धोति मं जानेय्यु'न्ति इच्छति; दुस्सीलो समानो 
“सीलवाति मं जानेय्युःन्ति इच्छति; अप्पस्सुतो समानो 'बहुस्सुतोति मं जानेय्यु'न्ति इच्छति; सङ्गणिकारामो समानो 
“पविवित्तोति मं जानेय्युःन्ति इच्छति; कुसीतो समानो 'आरद्भवीरियोति मं जानेय्युःन्ति इच्छति; मुुस्सति समानो 
“उपड्टितस्सतीति मं जानेय्यु'न्ति इच्छति; असमाहितो समानो 'समाहितोति मं जानेय्युःन्ति इच्छति; दुप्पञ्जो समानो 
“पञ्ञवाति मं जानेय्युःन्ति इच्छति; अखीणासवो समानो 'खीणासवोति मं जानेय्यु'न्ति इच्छति। अयं वुच्चति, भिक्खवे, 
पापिका इच्छा । इमे बुच्चन्ति, भिक्खवे, धम्मा नेव कायेन पहातब्बा नो वाचाय, पञ्ञाय दिस्वा पहातब्बा । 


“तज्चे, भिक्खवे, भिक्खु लोभो अभिभुय्य इरियति, दोसो... मोहो... कोधो... उपनाहो... मकखो... पळासो... मच्छरियं... 
पापिका इस्सा... पापिका इच्छा अभिभुय्य इरियति। सो एवमस्स वेदितब्बो - 'नायमायस्मा तथा पजानाति यथा पजानतो 
लोभो न होति, तथाहिमं आयस्मन्तं लोभो अभिभुय्य इरियति; नायमायस्मा तथा पजानाति यथा पजानतो दोसो न होति... 
मोहो... कोधो... उपनाहो... मक्खो... पळासो... मच्छरियं... पापिका इस्सा... पापिका इच्छा न होति, तथाहिमं आयस्मन्तं 
पापिका इच्छा अभिभुय्य इरियती'ति। 


“तज्चे, भिक्खवे, भिकखुं लोभो नाभिभुय्य इरियति, दोसो... मोहो... कोधो... उपनाहो... मक्खो... पळासो... मच्छरियं... 

पापिका इस्सा... पापिका इच्छा नाभिभुय्य इरियति, सो एवमस्स वेदितब्बो - “तथा अयमायस्मा पजानाति यथा 
पजानतो लोभो न होति, तथाहिमं आयस्मन्तं लोभो नाभिभुय्य इरियति; तथा अयमायस्मा पजानाति यथा पजानतो दोसो न 
होति... मोहो... कोधो ... उपनाहो... मक्खो... पळासो... मच्छरियं... पापिका इस्सा... पापिका इच्छा न होति, तथाहिमं 
आयस्मन्तं पापिका इच्छा नाभिभुय्य इरियती'"ति। ततियं । 


४. महाचुन्दसुत्तं 


२४. एकं समयं आयस्मा महाचुन्दो चेतीसु विहरति सहजातियं । तत्र खो आयस्मा महाचुन्दो भिक्खू आमन्तेसि - 
“आवुसो भिक्खवे'ति। “आवुसो”ति खो ते भिक्खू आयस्मतो महाचुन्दस्स पच्चस्सोसुं। आयस्मा महाचुन्दो एतदवोच 


“जाणवादं, आवुसो, भिक्खु वदमानो - 'जानामिमं धम्मं, पस्सामिमं धम्म'न्ति। तञ्चे, आवुसो, भिकखुं लोभो 
अभिभुय्य तिइति, दोसो... मोहो ... कोधो... उपनाहो... मक्खो... पळासो... मच्छरियं... पापिका इस्सा... पापिका इच्छा 
अभिभुय्य तिट्ठति, सो एवमस्स वेदितब्बो - 'नायमायस्मा तथा पजानाति यथा पजानतो लोभो न होति, तथाहिमं 
आयस्मन्तं लोभो अभिभुय्य तिट्ठति; नायमायस्मा तथा पजानाति यथा पजानतो दोसो न होति... मोहो... कोधो... उपनाहो... 
मक्खो... पळासो... मच्छरियं... पापिका इस्सा... पापिका इच्छा न होति, तथाहिमं आयस्मन्तं पापिका इच्छा अभिभुय्य 
तिट्ठतीति। 


“भावनावादं, आवुसो, भिक्खु वदमानो -- 'भावितकायोम्हि भावितसीलो भावितचित्तो भावितपञ्ञो'ति । तञ्चे, 
आवुसो, भिकखुं लोभो अभिभुय्य तिट्ठति, दोसो... मोहो... कोधो... उपनाहो... मकखो... पळासो... मच्छरियं... पापिका इस्सा... 
पापिका इच्छा अभिभुय्य तिट्ठति, सो एवमस्स वेदितब्बो -- 'नायमायस्मा तथा पजानाति यथा पजानतो लोभो न होति, 
तथाहिमं आयस्मन्तं लोभो अभिभुय्य तिट्ठति; नायमायस्मा तथा पजानाति यथा पजानतो दोसो न होति... मोहो... कोधो... 
उपनाहो... मकखो... पळासो ... मच्छरियं... पापिका इस्सा... पापिका इच्छा न होति, तथाहिमं आयस्मन्तं पापिका इच्छा 
अभिभुय्य तिट्ठती'ति। 


“जाणवादज्च, आवुसो, भिक्खु वदमानो भावनावादञ्च -- 'जानामिमं धम्मं, पस्सामिमं धम्मं, भावितकायोम्हि 
भावितसीलो भावितचित्तो भावितपञ्ञो'ति । तञ्चे, आवुसो, भिकखुं लोभो अभिभुय्य तिट्ठति, दोसो... मोहो... कोधो... 
उपनाहो... मक्खो... पळासो... मच्छरियं... पापिका इस्सा... पापिका इच्छा अभिभुय्य तिट्ठति, सो एवमस्स वेदितब्बो - 
“नायमायस्मा तथा पजानाति यथा पजानतो लोभो न होति, तथाहिमं आयस्मन्तं लोभो अभिभुय्य तिट्ठति; नायमायस्मा तथा 
पजानाति यथा पजानतो दोसो न होति... मोहो... कोधो... उपनाहो... मक्खो... पळासो... मच्छरियं... पापिका इस्सा... पापिका 
इच्छा न होति, तथाहिमं आयस्मन्तं पापिका इच्छा अभिभुय्य तिट्ठती'ति। 


“सेय्यथापि, आवुसो, पुरिसो दलिद्दोव समानो अड्डवादं वदेय्य, अधनोव समानो धनवावादं वदेय्य, अभोगोब समानो 
भोगवावादं वदेय्य। सो किस्मिञ्चिदेव धनकरणीये समुप्पन्ने न सक्कुणेय्य उपनीहातुं धनं वा धञ्जं वा रजतं वा जातरूपं 
वा। तमेनं एवं जानेय्युं - 'दलिद्दोब अयमायस्मा समानो अड्डवादं वदेति, अधनोव अयमायस्मा समानो धनवावादं वदेति, 
अभोगवाव अयमायस्मा समानो भोगवावादं वदेति । तं किस्स हेतु? तथा हि अयमायस्मा किस्मिञ्चिदेव धनकरणीये 
समुप्पन्ने न सक्कोति उपनीहातुं धनं वा धञ्जं वा रजतं वा जातरूपं वाःति। 

"एवमेवं खो, आवुसो, जाणवादञ्च भिक्खु वदमानो भावनावादञ्च - 'जानामिमं धम्मं, पस्सामिमं धम्मं, 
भावितकायोम्हि भावितसीलो भावितचित्तो भावितपञ्ञो'ति । तं चे, आवुसो, भिक्खुं लोभो अभिभुय्य तिट्ठति, दोसो... 
मोहो... कोधो... उपनाहो... मक्खो... पळासो... मच्छरियं... पापिका इस्सा... पापिका इच्छा अभिभुय्य तिड्ुति, सो एवमस्स 
वेदितब्बो - 'नायमायस्मा तथा पजानाति यथा पजानतो लोभो न होति, तथाहिमं आयस्मन्तं लोभो अभिभुय्य तिट्ठति; 
नायमायस्मा तथा पजानाति यथा पजानतो दोसो न होति... मोहो... कोधो... उपनाहो... मकखो... पळासो... मच्छरियं... पापिका 
इस्सा ... पापिका इच्छा न होति, तथाहिमं आयस्मन्तं पापिका इच्छा अभिभुय्य तिट्टती'ति। 


“जाणवादं, आवुसो, भिक्खु वदमानो - 'जानामिमं धम्मं, पस्सामिमं धम्म'न्ति। तञ्चे, आवुसो, भिकखुं लोभो 
नाभिभुय्य तिट्ठति, दोसो... मोहो... कोधो... उपनाहो... मक्खो... पळासो... मच्छरियं... पापिका इस्सा... पापिका इच्छा 
नाभिभुस्य तिष्ठत, सो एवमस्स वेदितब्बो - 'अयमायस्मा तथा पजानाति यथा पजानतो लोभो न होति, तथाहिमं 
आयस्मन्तं लोभो नाभिभुय्य तिट्ठति; तथा अयमायस्मा पजानाति यथा पजानतो दोसो न होति... मोहो... कोधो... उपनाहो... 
मक्खो... पळासो... मच्छरियं... पापिका इस्सा... पापिका इच्छा न होति, तथाहिमं आयस्मन्तं पापिका इच्छा नाभिभुय्य 
तिट्ठतीति। 


“भावनावादं, आवुसो, भिक्खु वदमानो -- “भावितकायोम्हि भावितसीलो भावितचित्तो भावितपञ्ञो'ति । तञ्चे, 
आवुसो, भिक्खुं लोभो नाभिभुय्य तिट्ठति, दोसो... मोहो... कोधो... उपनाहो... मक्खो... पळासो... मच्छरियं... पापिका इस्सा... 
पापिका इच्छा नाभिभुय्य तिट्टति, सो एवमस्स वेदितब्बो - “तथा अयमायस्मा पजानाति यथा पजानतो लोभो न होति, 
तथाहिमं आयस्मन्तं लोभो नाभिभुय्य तिट्ठति; तथा अयमायस्मा पजानाति यथा पजानतो दोसो न होति... मोहो... कोधो... 
उपनाहो... मकखो... पळासो... मच्छरियं... पापिका इस्सा... पापिका इच्छा न होति, तथाहिमं आयस्मन्तं पापिका इच्छा 
नाभिभुय्य तिट्ठती ति। 


“जाणवादज्च, आवुसो, भिक्खु वदमानो भावनावादञ्च - 'जानामिमं धम्मं, पस्सामिमं धम्मं, भावितकायोम्हि 
भावितसीलो भावितचित्तो भावितपञ्ञो'ति । तञ्चे, आवुसो, भिकखुं लोभो नाभिभुय्य तिट्ठति, दोसो... मोहो... कोधो... 
उपनाहो... मक्खो... पळासो... मच्छरियं... पापिका इस्सा... पापिका इच्छा नाभिभुय्य तिट्ठति, सो एवमस्स वेदितब्बो - “तथा 
अयमायस्मा पजानाति यथा पजानतो लोभो न होति, तथाहिमं आयस्मन्तं लोभो नाभिभुय्य तिट्टुति; तथा अयमायस्मा 
पजानाति यथा पजानतो दोसो होति... मोहो... कोधो... उपनाहो... मक्खो... पळासो... मच्छरियं... पापिका इस्सा... पापिका 
इच्छा न होति, तथाहिमं आयस्मन्तं पापिका इच्छा नाभिभुय्य तिट्ठती ति। 


“सेय्यथापि, आवुसो, पुरिसो अड्डोव समानो अड्डवादं वदेय्य, धनवाव समानो धनवावादं वदेय्य, भोगवाव समानो 
भोगवावादं वदेय्य । सो किस्मिञ्चिदेव धनकरणीये समुप्पन्ने सक्कुणेय्य उपनीहातुं धनं वा धञ्जं वा रजतं वा जातरूपं वा। 
तमेनं एवं जानेय्युं - “अड्डोव अयमायस्मा समानो अड्डवादं वदेति, धनवाव अयमायस्मा समानो धनवावादं वदेति, 
भोगवाव अयमायस्मा समानो भोगवावादं वदेति। तं किस्स हेतु? तथा हि अयमायस्मा किस्मिञ्चिदेव धनकरणीये 
समुप्पन्ने सक्कोति उपनीहातुं धनं वा धञ्जं वा रजतं वा जातरूपं बा'ति । 


एवमेवं खो, आवुसो, जाणवादञ्च भिक्खु वदमानो भावनावादञ्च - 'जानामिमं धम्मं, पस्सामिमं धम्मं, 
भावितकायोम्हि भावितसीलो भावितचित्तो भावितपञ्ञो'ति । तञ्चे, आवुसो, भिक्खुँ लोभो नाभिभुस्य तिइति, दोसो... 
मोहो... कोधो... उपनाहो... मक्खो... पळासो... मच्छरियं... पापिका इस्सा... पापिका इच्छा नाभिभुय्य तिट्टुति, सो एवमस्स 

वेदितब्बो - “तथा अयमायस्मा पजानाति यथा पजानतो लोभो न होति, तथाहिमं आयस्मन्तं लोभो नाभिभुय्य 
तिट्ठति; तथा अयमायस्मा पजानाति यथा पजानतो दोसो न होति... मोहो... कोधो... उपनाहो... मक्खो... पळासो... मच्छरियं... 
पापिका इस्सा... पापिका इच्छा न होति, तथाहिमं आयस्मन्तं पापिका इच्छा नाभिभुय्य तिट्टती'ति। चतुत्थं। 


५. कसिणसुत्तं 


२५. [दी० नि० ३.३४६, ३६०; अ० नि० १०.२९] “दसयिमानि, भिक्खवे, कसिणायतनानि। कतमानि दस? 
पथवीकसिणमेको सञ्जानाति उद्भं अधो तिरियं अद्वयं अप्पमाणं; आपोकसिणमेको सञ्जानाति...पे०... तेजोकसिणमेको 
सञ्जानाति... वायोकसिणमेको सञ्जानाति... नीलकसिणमेको सञ्जानाति... पीतकसिणमेको सञ्जानाति... 
लोहितकसिणमेको सञ्जानाति... ओदातकसिणमेको सञ्जानाति... आकासकसिणमेको सञ्जानाति... 
विञ्ञाणकसिणमेको सञ्जानाति उद्धं अधो तिरियं अद्वयं अप्पमाणं। इमानि खो, भिक्खवे, दस कसिणायतनानी ति । 
पञ्चमं । 


६. काळीसुत्तं 


२६. एकं समयं आयस्मा महाकच्चानो अवन्तीसु विहरति कुररघरे [गुलघरे (क०) कुरुरघरे महाव० २५७] पवत्ते 
पब्बते। अथ खो काळी उपासिका कुररघरिका येनायस्मा महाकच्चानो तेनुपसङ्कमि; उपसङ्कमित्वा आयस्मन्तं 
महाकच्चानं अभिवादेत्वा एकमन्तं निसीदि। एकमन्तं निसिन्ना खो काळी उपासिका कुररघरिका आयस्मन्तं महाकच्चानं 
एतदवोच - “वृत्तमिदं, भन्ते, भगवता कुमारिपञ्हेसु - 


“अत्थस्स पत्ति हदयस्स सन्तिं, 

जेत्वान सेनं पियसातरूपं । 

एकोहं [एकाहं (क०)] झायं सुखमनुबोधि, 

तस्मा जनेन न करोमि सक्खि [सखि (क०) सं० नि० १.१६१ पस्सितब्बं] । 
सक्खी [सखी (क०)] न सम्पज्जति केनचि मे'ति॥ 


“इमस्स खो, भन्ते, भगवता संखित्तेन भासितस्स कथं वित्थारेन अत्थो ददुब्बो "ति? 


“-पथवीकसिणसमापत्तिपरमा खो, भगिनि, एके समणब्राह्मणा “अत्थो ति अभिनिब्वत्तेसुं [अत्थाभिनिब्बत्तेसुं (सी० 
स्या०)]। यावता खो, भगिनि, पथबीकसिणसमापत्तिपरमता, तदभिञ्ञासि भगवा | तदभिञ्ञाय भगवा अस्सादमद्दस 
[आदिमद्दस (सी० स्या०)] आदीनवमद्दस निस्सरणमद्दस मग्गामग्गजाणदस्सनमह्स । तस्स अस्साददस्सनहेतु 
आदीनवदस्सनहेतु निस्सरणदस्सनहेतु मग्गामग्गजाणदस्सनहेतु अत्थस्स पत्ति हदयस्स सन्ति विदिता होति। 


“आपोकसिणसमापत्तिपरमा खो, भगिनि...पे०... तेजोकसिणसमापत्तिपरमा खो, भगिनि... वायोकसिणसमापत्तिपरमा 
खो, भगिनि... नीलकसिणसमापत्तिपरमा खो, भगिनि... पीतकसिणसमापत्तिपरमा खो, भगिनि... 
लोहितकसिणसमापत्तिपरमा खो, भगिनि... ओदातकसिणसमापत्तिपरमा खो, भगिनि... आकासकसिणसमापत्तिपरमा खो, 
भगिनि... विञ्ञाणकसिणसमापत्तिपरमा खो, भगिनि, एके समणब्राह्मणा 'अत्थोति अभिनिब्बत्तेसुं। यावता खो, भगिनि, 
विञ्ञजाणकसिणसमापत्तिपरमता, तदभिञ्ञासि भगवा । तदभिञ्ञाय भगवा अस्सादमद्स आदीनवमह्स निस्सरणमद्दस 

मग्गामग्गजाणदस्सनमहस। तस्स अस्साददस्सनहेतु आदीनवदस्सनहेतु निस्सरणदस्सनहेतु 
मग्गामग्गजाणदस्सनहेतु अत्थस्स पत्ति हदयस्स सन्ति विदिता होति। इति खो, भगिनि, यं तं वुत्तं भगवता कुमारिपञ्हेसु - 


“अत्थस्स पत्ति हदयस्स सन्तिं, 
जेत्वान सेनं पियसातरूपं । 

एकोहं झायं सुखमनुबोधि, 

तस्मा जनेन न करोमि सक्खि। 
सक्खी न सम्पज्जति केनचि मे'ति॥ 


“इमस्स खो, भगिनि, भगवता संखित्तेन भासितस्स एवं वित्थारेन अत्थो दड॒ब्बो 'ति। छट्टं । 
७. पठममहापज्हासुत्तं 


२७. एकं समयं भगवा सावत्थियं विहरति जेतवने अनाथपिण्डिकस्स आरामे। अथ खो सम्बहुला भिक्खू 
पुब्बण्हसमयं निवासेत्वा पत्तचीवरमादाय सावत्थिं पिण्डाय पविसिंसु । अथ खो तेसं भिक्खूनं एतदहोसि -- “अतिप्पगो खो 
ताव सावत्थियं पिण्डाय चरितुं; यंनून मयं येन अञ्ञतित्थियानं परिब्बाजकानं आरामो तेनुपसङ्कमेय्यामा”ति। 


अथ खो ते भिक्खू येन अञ्ञतित्थियानं परिब्बाजकानं आरामो तेनुपसङ्कमिसु; उपसङ्कमित्वा तेहि अञ्ञतित्थियेहि 
परिब्बाजकेहि सद्भि सम्मोदिंसु। सम्मोदनीयं कथं सारणीयं वीतिसारेत्वा एकमन्तं निसीदिंसु। एकमन्तं निसिन्ने खो ते 
भिक्खू ते अञ्जतित्थिया परिब्बाजका एतदवोचुं - 


“समणो, आवुसो, गोतमो सावकानं एवं धम्मं देसेति - 'एथ तुम्हे, भिक्खवे, सब्बं धम्मं अभिजानाथ, सब्बं धम्मं 
अभिञ्ञाय विहरथा'ति; मयम्पि खो, आवुसो, सावकानं एवं धम्मं देसेम - “एथ तुम्हे, आवुसो, सब्बं धम्मं अभिजानाथ, 
सब्बं धम्मं अभिञ्ञाय विहरथा'ति। इध नो, आवुसो, को विसेसो को अधिप्पयासो कि नानाकरणं समणस्स वा गोतमस्स 
अम्हाकं वा, यदिदं धम्मदेसनाय वा धम्मदेसनं अनुसासनिया वा अनुसासनि'न्ति? 


अथ खो ते भिक्खू तेसं अञ्ञतित्थियानं परिब्बाजकानं भासितं नेव अभिनन्दिंसु नप्पटिक्कोसिंसु। अनभिनन्दित्वा 
अप्पटिक्कोसित्वा उड्ठायासना पक्कमिंसु - “भगवतो सन्तिके एतस्स भासितस्स अत्थं आजानिस्सामा”ति। 


अथ खो ते भिक्खू सावत्थियं पिण्डाय चरित्वा पच्छाभत्तं पिण्डपातपटिक्कन्ता येन भगवा तेनुपसङ्कमिसु; 
उपसङ्कमित्वा भगवन्तं अभिवादेत्वा एकमन्तं निसीदिंसु । एकमन्तं निसिन्ना खो ते भिक्खू भगवन्तं एतदवोचुं - 


“इध मयं, भन्ते, पुब्बण्हसमयं निवासेत्वा पत्तचीवरमादाय सावत्थिं पिण्डाय पविसिम्हा । तेसं नो, भन्ते, अम्हाकं 
एतदहोसि -- “अतिप्पगो खो ताव सावत्थियं पिण्डाय चरितुं; यंनून मयं येन अञ्ञतित्थियानं परिब्बाजकानं आरामो 
तेनुपसङ्कमेय्यामा'ति। अथ खो मयं, भन्ते, येन अञ्जतित्थियानं परिब्बाजकानं आरामो तेनुपसङ्कमिम्हा; उपसङ्कमित्वा तेहि 
अञ्जतित्थियेहि परिब्बाजकेहि सद्भि सम्मोदिम्हा । सम्मोदनीयं कथं सारणीयं वीतिसारेत्वा एकमन्तं निसीदिम्हा । एकमन्तं 
निसिन्ने खो, भन्ते, अञ्ञतित्थिया परिब्बाजका अम्हे एतदवोचुं - 

"समणो, आवुसो, गोतमो सावकानं एवं धम्मं देसेति - एथ तुम्हे, भिक्खवे, सब्बं धम्मं अभिजानाथ, सब्बं धम्मं 
अभिञ्जाय विहरथाति; मयम्पि खो, आवुसो, सावकानं एवं धम्मं देसेम - एथ तुम्हे, आवुसो, सब्बं धम्मं अभिजानाथ, 
सब्बं धम्मं अभिञ्ञाय विहरथाति। इध नो, आवुसो, को विसेसो को अधिप्पयासो कि नानाकरणं समणस्स वा गोतमस्स 
अम्हाकं वा, यदिदं धम्मदेसनाय वा धम्मदेसनं अनुसासनिया वा अनुसासनि' न्ति? 


“अथ खो मयं, भन्ते, तेसं अञ्ञतित्थियानं परिब्बाजकानं भासितं नेव अभिनन्दिम्हा नप्पटिक्कोसिम्हा । 
अनभिनन्दित्वा अप्पटिक्कोसित्वा उड्ठायासना पक्कमिम्हा - "भगवतो सन्तिके एतस्स भासितस्स अत्थं 
आजानिस्सामा'”ति। 


“एवंवादिनो, भिक्खवे, अञ्ञतित्थिया परिब्बाजका एवमस्सु वचनीया -- “एको, आवुसो, पञ्हो एको उद्देसो एकं 
वेय्याकरणं, द्वे पज्हा द्वे उद्देसा द्वे वेस्याकरणानि, तयो पञ्हा तयो उद्देसा तीणि वेय्याकरणानि, चत्तारो पञ्हा चत्तारो उद्देसा 
चत्तारि वेय्याकरणानि, पञ्च पञ्हा पञ्चुद्देसा पञ्च वेय्याकरणानि, छ पज्हा छ उद्देसा छ वेय्याकरणानि, सत्त पञ्हा सत्तुद्देसा 
सत्त वेय्याकरणानि, अट्ट पञ्हा अदुद्देसा अड वेय्याकरणानि, नव पज्हा नवुद्देसा नव वेय्याकरणानि, दस पञ्हा दसुद्देसा दस 
वेय्याकरणानी'ति। एवं पुठ्ठा, भिकखवे, अञ्ञतित्थिया परिब्बाजका न चेव सम्पायिस्सन्ति, उत्तरि च विघातं 
आपज्जिस्सन्ति। तं किस्स हेतु? यथा तं, भिकखवे, अविसयस्मिं। नाहं तं, भिक्खवे, पस्सामि सदेवके लोके समारके 
सब्रह्मके सस्समणब्राह्मणिया पजाय सदेवमनुस्साय यो इमेसं प्हानं वेय्याकरणेन चित्तं आराधेय्य, अञ्ञत्र तथागतेन वा 
तथागतसावकेन वा इतो वा पन सुत्वा। 


““एको पञ्हो एको उद्देसो एकं वेय्याकरण'न्ति, इति खो पनेतं वृत्तं। किञ्चेतं पटिच्च वुत्तं? एकधम्मे, भिक्खवे, 
भिक्खु सम्मा निब्बिन्दमानो सम्मा विरज्जमानो सम्मा विमुच्चमानो सम्मा परियन्तदस्सावी सम्मदत्थं अभिसमेच्च दिद्देव 
धम्मे दुक्खस्सन्तकरो होति। कतमस्मिं एकधम्मे? 'सब्बे सत्ता आहारट्वितिका' - इमस्मि खो, भिकखवे, एकधम्मे भिक्खु 
सम्मा निब्बिन्दमानो सम्मा विरज्जमानो सम्मा विमुच्चमानो सम्मा परियन्तदस्सावी सम्मदत्थं अभिसमेच्च दिद्देव धम्मे 
दुक्खस्सन्तकरो होति। “एको पञ्हो एको उद्देसो एकं वेय्याकरण'न्ति, इति यं तं वुत्तं इदमेतं पटिच्च वुत्तं । 


“न्रे पञ्हा द्वे उद्देसा द्वे वेय्याकरणानी'ति, इति खो पनेतं वुत्तं । किञ्चेतं पटिच्च वृत्तं? द्वीसु, भिक्खवे, धम्मेसु भिक्खु 
सम्मा निब्बिन्दमानो सम्मा विरज्जमानो सम्मा विमुच्चमानो सम्मा परियन्तदस्सावी सम्मदत्थं अभिसमेच्च दिद्देव धम्मे 
दुक्खस्सन्तकरो होति। कतमेसु द्वीसु? नामे च रूपे च - इमेसु खो, भिक्खवे, द्वीसु धम्मेसु भिक्खु सम्मा निब्बिन्दमानो 
सम्मा विरज्जमानो सम्मा विमुच्चमानो सम्मा परियन्तदस्सावी सम्मदत्थं अभिसमेच्च दिट्देव धम्मे दुक्खस्सन्तकरो होति। 
द्वे पञ्हा द्वे उद्देसा द्वे वेय्याकरणानी'ति, इति यं तं वुत्तं इदमेतं पटिच्च वुत्तं । 


“तयो पञ्हा तयो उद्देसा तीणि वेय्याकरणानी'ति, इति खो पनेतं वृत्तं । किञ्चेतं पटिच्च वुत्तं? तीसु, भिक्खवे, धम्मेसु 
भिक्खु सम्मा निब्बिन्दमानो सम्मा विरज्जमानो सम्मा विमुच्चमानो सम्मा परियन्तदस्सावी सम्मदत्थं अभिसमेच्च दिद्देव 
धम्मे दुक्खस्सन्तकरो होति कतमेसु तीसु? तीसु वेदनासु -- इमेसु खो, भिकखवे, तीसु धम्मेसु भिक्खु सम्मा निब्बिन्दमानो 
सम्मा विरज्जमानो सम्मा विमुच्चमानो सम्मा परियन्तदस्सावी सम्मदत्थं अभिसमेच्च दिट्देव धम्मे दुक्खस्सन्तकरो होति। 
“तयो पञ्हा तयो उद्देसा तीणि वेय्याकरणानी'ति, इति यं तं वुत्तं इदमेतं पटिच्च वृत्तं । 


“चत्तारो पज्हा चत्तारो उद्देसा चत्तारि वेय्याकरणानी'ति, इति खो पनेतं वुत्तं । किञ्चेतं पटिच्च वृत्तं? चतूसु, भिकखवे, 

धम्मेसु भिक्खु सम्मा निब्बिन्दमानो सम्मा विरज्जमानो सम्मा विमुच्चमानो सम्मा परियन्तदस्सावी सम्मदत्थं 
अभिसमेच्च दिट्वेव धम्मे दुक्खस्सन्तकरो होति कतमेसु चतूसु? चतूसु आहारेसु - इमेसु खो, भिक्खवे, चतूसु धम्मेसु 
भिक्खु सम्मा निब्बिन्दमानो सम्मा विरज्जमानो सम्मा विमुच्चमानो सम्मा परियन्तदस्सावी सम्मदत्थं अभिसमेच्च दिट्टेव 
धम्मे दुक्खस्सन्तकरो होति। 'चत्तारो पज्हा चत्तारो उद्देसा चत्तारि वेय्याकरणानी'ति, इति यं तं वृत्तं इदमेतं पटिच्च वुत्तं । 


“पञ्च पञ्हा पञ्चुद्देसा पञ्च वेय्याकरणानी'ति, इति खो पनेतं वुत्तं । किञ्चेतं पटिच्च वृत्तं? पञ्चसु, भिक्खवे, 
धम्मेसु भिक्खु सम्मा निब्बिन्दमानो सम्मा विरज्जमानो सम्मा विमुच्चमानो सम्मा परियन्तदस्सावी सम्मदत्थं अभिसमेच्च 
दिट्टेव धम्मे दुक्खस्सन्तकरो होति। कतमेसु पञ्चसु? पञ्चसु उपादानकखन्धेसु - इमेसु खो, भिकखवे, पञ्चसु धम्मेसु 
भिक्खु सम्मा निब्बिन्दमानो सम्मा विरज्जमानो सम्मा विमुच्चमानो सम्मा परियन्तदस्सावी सम्मदत्थं अभिसमेच्च दिट्टेव 
धम्मे दुक्खस्सन्तकरो होति। “पञ्च पञ्हा पञ्चुद्देसा पञ्च वेय्याकरणानी'ति, इति यं तं वुत्तं इदमेतं पटिच्च वुत्तं । 


“““छ पज्हा छ उद्देसा छ वेय्याकरणानी'ति, इति खो पनेतं वुत्तं । किञ्चेतं पटिच्च वृत्तं? छसु, भिकखवे, धम्मेसु भिक्खु 
सम्मा निब्बिन्दमानो सम्मा विरज्जमानो सम्मा विमुच्चमानो सम्मा परियन्तदस्सावी सम्मदत्थं अभिसमेच्च दिद्देव धम्मे 
दुक्खस्सन्तकरो होति कतमेसु छसु? छसु अज्झत्तिकेसु आयतनेसु - इमेसु खो, भिक्खवे, छसु धम्मेसु भिक्खु सम्मा 
निब्बिन्दमानो सम्मा विरज्जमानो सम्मा विमुच्चमानो सम्मा परियन्तदस्सावी सम्मदत्थं अभिसमेच्च दिट्टेब धम्मे 
दुक्खस्सन्तकरो होति। “छ पञ्हा छ उद्देसा छ वेय्याकरणानी'ति, इति यं तं वुत्तं इदमेतं पटिच्च वृत्तं । 


“नसत्त पञ्हा सत्तुद्देसा सत्त वेय्याकरणानी'ति, इति खो पनेतं वुत्तं। किञ्चेतं पटिच्च वुत्तं? सत्तसु, भिक्खवे, धम्मेसु 
भिक्खु सम्मा निब्बिन्दमानो सम्मा विरज्जमानो सम्मा विमुच्चमानो सम्मा परियन्तदस्सावी सम्मदत्थं अभिसमेच्च दिद्देव 
धम्मे दुक्खस्सन्तकरो होति। कतमेसु सत्तसु? सत्तसु विञ्जाणड्टितीसु - इमेसु खो, भिक्खवे, सत्तसु धम्मेसु भिक्खु सम्मा 
निब्बिन्दमानो सम्मा विरज्जमानो सम्मा विमुच्चमानो सम्मा परियन्तदस्सावी सम्मदत्थं अभिसमेच्च दिड्ेव धम्मे 
दुक्खस्सन्तकरो होति। “सत्त पञ्हा सत्तुद्देसा सत्त वेय्याकरणानी'ति, इति यं तं वुत्तं इदमेतं पटिच्च वुत्तं । 


““अट्ठ पञ्हा अट्ठुद्देसा अट्ट वेय्याकरणानी'ति, इति खो पनेतं वुत्तं । किञ्चेतं पटिच्च वृत्तं? अट्टसु, भिक्खवे, धम्मेसु 
भिक्खु सम्मा निब्बिन्दमानो सम्मा विरज्जमानो सम्मा विमुच्चमानो सम्मा परियन्तदस्सावी सम्मदत्थं अभिसमेच्च दिद्देव 
धम्मे दुक्खस्सन्तकरो होति। कतमेसु अट्सु? अट्ठसु लोकधम्मेसु - इमेसु खो, भिक्खवे, अट्ठसु धम्मेसु भिक्खु सम्मा 
निब्बिन्दमानो...पे०... दुक्खस्सन्तकरो होति । 'अट्टु पञ्हा अटटुद्देसा अट्ट वेय्याकरणानी'ति, इति यं तं वृत्तं इदमेतं पटिच्च 
वुत्तं । 

“नव पज्हा नवुद्देसा नव वेय्याकरणानी'ति, इति खो पनेतं वुत्तं । किञ्चेतं पटिच्च वुत्तं? नवसु, भिक्खवे, धम्मेसु 
भिक्खु सम्मा निब्बिन्दमानो सम्मा विरज्जमानो सम्मा विमुच्चमानो सम्मा परियन्तदस्सावी सम्मदत्थं अभिसमेच्च दिट्टेव 
धम्मे दुक्खस्सन्तकरो होति। कतमेसु नवसु? नवसु सत्तावासेसु - इमेसु खो, भिकखवे, नवसु धम्मेसु भिक्खु सम्मा 
निब्बिन्दमानो सम्मा विरज्जमानो सम्मा विमुच्चमानो सम्मा परियन्तदस्सावी सम्मदत्थं अभिसमेच्च दिड्ेव धम्मे 
दुक्खस्सन्तकरो होति। “नव पज्हा नवुद्देसा नव वेय्याकरणानी'ति, इति यं तं वुत्तं इदमेतं पटिच्च वृत्तं । 


“दस पञ्हा दसुद्देसा दस वेय्याकरणानी'ति, इति खो पनेतं वृत्तं । किञ्चेतं पटिच्च वुत्तं? दससु, भिक्खवे, धम्मेसु 
भिक्खु सम्मा निब्बिन्दमानो सम्मा विरज्जमानो सम्मा विमुच्चमानो सम्मा परियन्तदस्सावी सम्मदत्थं अभिसमेच्च दिट्टेव 

धम्मे दुक्खस्सन्तकरो होति कतमेसु दससु? दससु अकुसलेसु कम्मपथेसु - इमेसु खो, भिक्खवे, दससु धम्मेसु 
भिक्खु सम्मा निब्बिन्दमानो सम्मा विरज्जमानो सम्मा विमुच्चमानो सम्मा परियन्तदस्सावी सम्मदत्थं अभिसमेच्च दिद्देव 
धम्मे दुक्खस्सन्तकरो होति। “दस पञ्हा दसुद्देसा दस वेय्याकरणानी'ति, इति यं तं वृत्तं इदमेतं पटिच्च वुत्त "न्ति । सत्तमं । 


८. दुतियमहापडहासुत्त 


२८. एकं समयं भगवा कजङ्गलायं विहरति वेळुवने। अथ खो सम्बहुला कजङ्गलका उपासका येन कजङ्गलिका 
भिक्खुनी तेनुपसङ्कमिंसुः उपसङ्कमित्वा कजङ्गलिकं भिक्खुनिं अभिवादेत्वा एकमन्तं निसीदिंसु। एकमन्तं निसिन्ना खो 
कजङ्गलका उपासका कजङ्गलिकं भिक्खुनि एतदवोचुं - 


“वुत्तमिदं, अय्ये, भगवता महापञ्हेसु - 'एको पञ्हो एको उद्देसो एकं वेय्याकरणं, द्वे पञ्हा द्वे उद्देसा द्वे 
वेय्याकरणानि, तयो पज्हा तयो उद्देसा तीणि वेय्याकरणानि, चत्तारो पज्हा चत्तारो उद्देसा चत्तारि वेय्याकरणानि, पञ्च पञ्हा 
पञ्चुद्देसा पञ्च वेय्याकरणानि, छ पञ्हा छ उद्देसा छ वेय्याकरणानि, सत्त पज्हा सत्तुद्देसा सत्त वेय्याकरणानि, अट्ट पञ्हा 
अटठुद्देसा अट्ठ वेय्याकरणानि, नव पञ्हा नवुद्देसा नव वेय्याकरणानि, दस पञ्हा दसुद्देसा दस वेय्याकरणानी'ति। इमस्स नु 
खो, अय्ये, भगवता संखित्तेन भासितस्स कथं वित्थारेन अत्थो दटुब्बो ति? 


“न खो पनेतं, आवुसो, भगवतो सम्मुखा सुतं सम्मुखा पटिग्गहितं, नपि मनोभावनीयानं भिक्खूनं सम्मुखा सुतं 
सम्मुखा पटिग्गहितं; अपि च, यथा मेत्थ खायति तं सुणाथ, साधुकं मनसि करोथ, भासिस्सामी"ति। “एवं, अय्ये”ति, खो 
कजङ्गलका उपासका कजङ्गलिकाय भिक्खुनिया पच्चस्सोसुं। कजङ्गलिका भिक्खुनी एतदवोच - 


“नएको पञ्हो एको उद्देसो एकं वेय्याकरण'न्ति, इति खो पनेतं वुत्तं भगवता । किञ्चेतं पटिच्च वुत्तं? एकधम्मे, 
आवुसो, भिक्खु सम्मा निब्बिन्दमानो सम्मा विरज्जमानो सम्मा विमुच्चमानो सम्मा परियन्तदस्सावी सम्मदत्थं अभिसमेच्च 
दिद्ठेव धम्मे दुक्खस्सन्तकरो होति। कतमस्मिं एकधम्मे? सब्बे सत्ता आहारद्वितिका -- इमस्मिं खो, आवुसो, एकधम्मे 
भिक्खु सम्मा निब्बिन्दमानो सम्मा विरज्जमानो सम्मा विमुच्चमानो सम्मा परियन्तदस्सावी सम्मदत्थं अभिसमेच्च दिद्देव 
धम्मे दुक्खस्सन्तकरो होति । “एको पञ्हो एको उद्देसो एकं वेय्याकरणन्ति, इति यं तं वुत्तं भगवता इदमेतं पटिच्च वुत्तं । 


““द्रे पज्हा द्वे उद्देसा द्वे वेय्याकरणानी'ति इति, खो पनेतं वुत्तं भगवता । किञ्चेतं पटिच्च वृत्तं? द्वीसु, आवुसो, धम्मेसु 
भिक्खु सम्मा निब्बिन्दमानो सम्मा विरज्जमानो सम्मा विमुच्चमानो सम्मा परियन्तदस्सावी सम्मदत्थं अभिसमेच्च दिद्देव 
धम्मे दुक्खस्सन्तकरो होति। कतमेसु द्वीसु? नामे च रूपे च...पे०... कतमेसु तीसु? तीसु वेदनासु - इमेसु खो, आवुसो, 
तीसु धम्मेसु भिक्खु सम्मा निब्बिन्दमानो सम्मा विरज्जमानो सम्मा विमुच्चमानो सम्मा परियन्तदस्सावी सम्मदत्थं 
अभिसमेच्च दिट्टेव धम्मे दुक्खस्सन्तकरो होति। "तयो पञ्हा तयो उद्देसा तीणि वेय्याकरणानी'ति, इति यं तं वुत्तं भगवता 
इदमेतं पटिच्च वुत्तं । 


“चत्तारो पज्हा चत्तारो उद्देसा चत्तारि वेय्याकरणानी'ति, इति खो पनेतं वुत्तं भगवता। किञ्चेतं पटिच्च वुत्तं? चतूसु, 
आवुसो, धम्मेसु भिक्खु सम्मा सुभावितचित्तो सम्मा परियन्तदस्सावी सम्मदत्थं अभिसमेच्च दिट्रेव धम्मे दुक्खस्सन्तकरो 
होति। कतमेसु चतूसु? चतूसु सतिपड्ठानेसु - इमेसु खो, आवुसो, चतूसु धम्मेसु भिक्खु सम्मा सुभावितचित्तो सम्मा 
परियन्तदस्सावी सम्मदत्थं अभिसमेच्च दिद्देव धम्मे दुक्खस्सन्तकरो होति। 'चत्तारो पञ्हा चत्तारो उद्देसा चत्तारि 

वेय्याकरणानी'ति, इति यं तं वुत्तं भगवता इदमेतं पटिच्च वृत्तं । 


“पञ्च पञ्हा पञ्चुद्देसा पञ्च वेय्याकरणानी'ति, इति खो पनेतं वुत्तं भगवता। किञ्चेतं पटिच्च वुत्तं? पञ्चसु, 
आवुसो, धम्मेसु भिक्खु सम्मा सुभावितचित्तो सम्मा परियन्तदस्सावी सम्मदत्थं अभिसमेच्च दिट्ठेव धम्मे दुक्खस्सन्तकरो 


सुभावितचित्तो सम्मा परियन्तदस्सावी सम्मदत्थं अभिसमेच्च दिट्देव धम्मे दुक्खस्सन्तकरो होति। 'अट्टु पञ्हा अटटुद्देसा अट्ट 
वेय्याकरणानी'ति, इति यं तं वृत्तं भगवता इदमेतं पटिच्च वुत्तं । 


“““नव पज्हा नवुद्देसा नव वेय्याकरणानी'ति, इति खो पनेतं वुत्तं भगवता । किञ्चेतं पटिच्च वुत्तं? नवसु, आवुसो, 
धम्मेसु भिक्खु सम्मा निब्बिन्दमानो सम्मा विरज्जमानो सम्मा विमुच्चमानो सम्मा परियन्तदस्सावी सम्मदत्थं अभिसमेच्च 
दिद्ठेव धम्मे दुक्खस्सन्तकरो होति। कतमेसु नवसु? नवसु सत्तावासेसु - इमेसु खो, आवुसो, नवसु धम्मेसु भिक्खु सम्मा 
निब्बिन्दमानो सम्मा विरज्जमानो सम्मा विमुच्चमानो सम्मा परियन्तदस्सावी सम्मदत्थं अभिसमेच्च दिद्ठेव धम्मे 
दुक्खस्सन्तकरो होति। “नव पञ्हा नवुद्देसा नव वेय्याकरणानी'ति, इति यं तं वुत्तं भगवता इदमेतं पटिच्च वुत्तं । 


“दस पञ्हा दसुद्देसा दस वेय्याकरणानी'ति, इति खो पनेतं वृत्तं भगवता । किञ्चेतं पटिच्च वृत्तं? दससु, आवुसो, 
धम्मेसु भिक्खु सम्मा सुभावितचित्तो सम्मा परियन्तदस्सावी सम्मदत्थं अभिसमेच्च दिट्टेव धम्मे दुक्खस्सन्तकरो होति। 
कतमेसु दससु? दससु कुसलेसु कम्मपथेसु - इमेसु खो, आवुसो, दससु धम्मेसु भिक्खु सम्मा सुभावितचित्तो सम्मा 
परियन्तदस्सावी सम्मदत्थं अभिसमेच्च दिट्टेव धम्मे दुक्खस्सन्तकरो होति। “दस पञ्हा दसुद्देसा दस वेय्याकरणानी'ति, इति 
यं तं वुत्तं भगवता इदमेतं पटिच्च वुत्तं । 


“इति खो, आवुसो, यं तं वुत्तं भगवता संखित्तेन भासितासु महापञ्हासु - “एको पञ्हो एको उद्देसो एकं वेय्याकरणं... 
पे०... दस पञ्हा दसुद्देसा दस वेय्याकरणानी'ति, इमस्स खो अहं, आवुसो, भगवता संखित्तेन भासितस्स एवं वित्थारेन 
अत्थं आजानामि। आकङ्कमाना च पन तुम्हे, आवुसो, भगवन्तञ्जेव उपसङ्कमित्वा एतमत्थं पटिपुच्छेय्याथ । यथा वो [यथा 
खो (क०), यथा नो (बहूसु) अ० नि० १०.११५, १७२ पन पाठभेदो नत्थि] भगवा ब्याकरोति तथा नं धारेय्याथा''ति। “एवं, 
अय्ये”ति खो कजङ्गलका उपासका कजङ्गलिकाय खो भिक्खुनिया भासितं अभिनन्दित्वा अनुमोदित्वा उट्ठायासना 
कजङ्गलिकं भिक्खुनि अभिवादेत्वा पदक्खिणं कत्वा येन भगवा तेनुपसङ्कमिसु; उपसङ्कमित्वा भगवन्तं अभिवादेत्वा 
एकमन्तं निसीदिंसु। एकमन्तं निसिन्ना खो कजङ्गलका उपासका यावतको अहोसि कजङ्गलिकाय भिक्खुनिया सद्भि 
कथासल्लापो, तं सब्बं भगवतो आरोचेसुं । 


“साधु साधु, गहपतयो! पण्डिता, गहपतयो, कजङ्गलिका भिक्खुनी । महापञ्ञा, गहपतयो, कजङ्गलिका भिक्खुनी । 
मञ्चेपि तुम्हे, गहपतयो, उपसङ्कमित्वा एतमत्थं पटिपुच्छेय्याथ, अहम्पि चेतं एवमेवं [एवमेव (क०) म० नि० १.२०५ 
पस्सितब्बं] ब्याकरेय्यं यथा तं कजङ्गलिकाय भिक्खुनिया ब्याकतं । एसो चेव तस्स [एसो चेवेतस्स (म० नि० १.२०५)] 
अत्थो। एवञ्च नं धारेय्याथा”ति। अट्ठमं। 


९. पठमकोसलसुत्तं 

२९. “यावता, भिक्खवे, कासिकोसला, यावता रञ्जो पसेनदिस्स कोसलस्स विजितं [विजिते (सी० क०)], राजा 
तत्थ पसेनदि कोसलो अग्गमक्खायति। रञ्जोपि खो, भिक्खवे, पसेनदिस्स कोसलस्स अत्थेव अञ्ञथत्तं अत्थि 
विपरिणामो। एवं पस्सं, भिकखवे, सुतवा अरियसावको तस्मिम्पि निब्बिन्दति । तस्मिं निब्बिन्दन्तो अग्गे विरज्जति, पगेव 
हीनस्मिं। 


“यावता, भिक्खवे, चन्दिमसूरिया परिहरन्ति दिसा भन्ति विरोचमाना, ताव सहस्सधा लोको। तस्मिं सहस्सधा लोके 
सहस्सं चन्दानं सहस्सं सूरियानं [सुरियानं (सी० स्या० कं० पी०)] सहस्सं सिनेरुपब्बतराजानं सहस्सं जम्बुदीपानं सहस्सं 
अपरगोयानानं सहस्सं उत्तरकुरूनं सहस्सं पुब्बविदेहानं चत्तारि महासमुद्दसहस्सानि चत्तारि महाराजसहस्सानि सहस्सं 
चातुमहाराजिकानं सहस्सं तावतिसानं सहस्सं यामानं सहस्सं तुसितानं सहस्सं निम्मानरतीनं सहस्सं परनिम्मितवसवत्तीनं 
सहस्सं ब्रह्मलोकानं । यावता, भिकखवे, सहस्सी लोकधातु, महाब्रह्मा तत्थ अग्गमक्खायति । महान्रह्मुनोपि खो, भिकखवे, 
अत्थेव अञ्ञथत्तं अत्थि विपरिणामो । एवं पस्सं, भिकखवे, सुतवा अरियसावको तस्मिम्पि निब्बिन्दति । तस्मिं निब्बिन्दन्तो 
अग्गे विरज्जति, पगेव हीनस्मिं । 


“होति सो, भिक्खवे, समयो यं अयं लोको संबट्टति । संबट्टमाने, भिक्खवे, लोके येभुय्येन सत्ता आभस्सरसंवत्तनिका 
[आभस्सरवत्तनिका (सी० स्या०)] भवन्ति । ते तत्थ होन्ति मनोमया पीतिभक्खा सयंपभा अन्तलिक्खेचरा सुभट्टायिनो चिरं 
दीघमद्भानं तिट्ठन्ति | संवड्टमाने, भिक्खवे, लोके आभस्सरा देवा अग्गमक्खायन्ति। आभस्सरानम्पि खो, भिक्खवे, देवानं 
अत्थेव अञ्ञथत्तं अत्थि विपरिणामो । एवं पस्सं, भिकखवे, सुतवा अरियसावको तस्मिम्पि निब्बिन्दति । तस्मिं निब्बिन्दन्तो 
अग्गे विरज्जति, पगेव हीनस्मिं । 


[अ० नि० १०.२५] “दसयिमानि, भिक्खवे, कसिणायतनानि। कतमानि दस? पथवीकसिणमेको सञ्जानाति उद्धं 
अधो तिरियं अद्वयं अप्पमाणं; आपोकसिणमेको सञ्जानाति...पे०... तेजोकसिणमेको सञ्जानाति... वायोकसिणमेको 
सञ्जानाति... नीलकसिणमेको सञ्जानाति... पीतकसिणमेको सञ्जानाति... लोहितकसिणमेको सञ्जानाति... 
ओदातकसिणमेको सञ्जानाति... आकासकसिणमेको सञ्जानाति... विञ्ञाणकसिणमेको सञ्जानाति उद्धं अधो तिरियं 
अद्वयं अप्पमाणं। इमानि खो, भिकखवे, दस कसिणायतनानि। 


“एतदग्गं, भिक्खवे, इमेसं दसन्नं कसिणायतनानं यदिदं विञ्जाणकसिणं एको सञ्जानाति उद्धं अधो तिरियं अद्वयं 
अप्पमाणं | एवंसञ्ञिनोपि खो, भिक्खवे, सन्ति सत्ता। एवंसञ्जीनम्पि खो, भिक्खवे, सत्तानं अत्थेव अञ्ञथत्तं अत्थि 
विपरिणामो । एवं पस्सं, भिक्खवे, सुतवा अरियसावको तस्मिम्पि निब्बिन्दति । तस्मिं निब्बिन्दन्तो अग्गे विरज्जति, पगेव 
हीनस्मिं। 


[दी० नि० ३.३३८, ३५८; अ० नि० ८.६४] “अड्डिमानि, भिकखवे, अभिभायतनानि। कतमानि अट्ट? अज्झत्तं 
रूपसञ्जी एको बहिद्धा रूपानि पस्सति परित्तानि सुवण्णदुब्बण्णानि; तानि अभिभुय्य जानामि पस्सामी'ति, एवंसञ्जी 
होति। इदं पठमं अभिभायतनं । 


“अज्झत्तं रूपसञ्जी एको बहिद्भा रूपानि पस्सति अप्पमाणानि सुवण्णदुब्बण्णानि; तानि अभिभुय्य जानामि 
पस्सामी ति, एवंसञ्जी होति । इदं दुतियं अभिभायतनं । 

“अज्झत्तं अरूपसञ्जी एको बहिद्धा रूपानि पस्सति परित्तानि सुवण्णदुब्बण्णानि; तानि अभिभुय्य जानामि 
पस्सामी'ति, एवंसञ्जी होति। इदं ततियं अभिभायतनं । 


“अज्झत्तं अरूपसञ्जी एको बहिद्धा रूपानि पस्सति अप्पमाणानि सुवण्णदुब्बण्णानि; तानि अभिभुय्य जानामि 
पस्सामी ति, एवंसञ्जी होति । इदं चतुत्थं अभिभायतनं । 


“अज्झत्तं अरूपसञ्जी एको बहिद्धा रूपानि पस्सति नीलानि नीलवण्णानि नीलनिदस्सनानि नीलनिभासानि। 
सेय्यथापि नाम उमापुप्फं नीलं नीलवण्णं नीलनिदस्सनं नीलनिभासं, सेय्यथा वा पन तं वत्थं बाराणसेय्यकं 
उभतोभागविमड्टं नीलं नीलवण्णं नीलनिदस्सनं नीलनिभासं; एवमेवं अज्झत्तं अरूपसञ्जी एको बहिद्भा रूपानि पस्सति 
नीलानि नीलवण्णानि नीलनिदस्सनानि नीलनिभासानि; “तानि अभिभुय्य जानामि पस्सामीति, एवंसञ्ञी होति । इदं 
पञ्चमं अभिभायतनं । 


“अज्झत्तं अरूपसञ्जी एको बहिद्धा रूपानि पस्सति पीतानि पीतवण्णानि पीतनिदस्सनानि पीतनिभासानि। 
सेय्यथापि नाम कणिकारपुप्फं पीतं पीतवण्णं पीतनिदस्सनं पीतनिभासं, सेय्यथा वा पन तं वत्थं बाराणसेय्यकं 
उभतोभागविमट्टं पीतं पीतवण्णं पीतनिदस्सनं पीतनिभासं; एवमेवं अज्झत्तं अरूपसञ्जी एको बहिद्भा रूपानि पस्सति 
पीतानि पीतवण्णानि पीतनिदस्सनानि पीतनिभासानि; “तानि अभिभुय्य जानामि पस्सामी'ति, एवंसञ्जी होति । इदं छटु 
अभिभायतनं । 


“अज्झत्तं अरूपसञ्जी एको बहिद्भा रूपानि पस्सति लोहितकानि लोहितकवण्णानि लोहितकनिदस्सनानि 
लोहितकनिभासानि। सेय्यथापि नाम बन्धुजीवकपुप्फं लोहितकं लोहितकवण्णं लोहितकनिदस्सनं लोहितकनिभासं, 
सेय्यथा वा पन तं बत्थं बाराणसेय्यकं उभतोभागविमट्टं लोहितकं लोहितकवण्णं लोहितकनिदस्सनं लोहितकनिभासं; 
एवमेवं अज्झत्तं अरूपसञ्जी एको बहिद्धा रूपानि पस्सति लोहितकानि लोहितकवण्णानि लोहितकनिदस्सनानि 
लोहितकनिभासानि; “तानि अभिभुय्य जानामि पस्सामी'ति, एवंसञ्जी होति । इदं सत्तमं अभिभायतनं । 


““अज्झत्तं अरूपसञ्ञी एको बहिद्धा रूपानि पस्सति ओदातानि ओदातवण्णानि ओदातनिदस्सनानि 
ओदातनिभासानि। सेय्यथापि नाम ओसधितारका ओदाता ओदातवण्णा ओदातनिदस्सना ओदातनिभासा, सेय्यथा वा 
पन तं वत्थं बाराणसेय्यकं उभतोभागविमटुं ओदातं ओदातवण्णं ओदातनिदस्सनं ओदातनिभासं; एवमेवं अज्झत्तं 
अरूपसञ्जी एको बहिद्भा रूपानि पस्सति ओदातानि ओदातवण्णानि ओदातनिदस्सनानि ओदातनिभासानि; “तानि 
अभिभुय्य जानामि पस्सामी ति, एवंसञ्जी होति। इदं अट्टुमं अभिभायतनं । इमानि खो, भिकखवे, अट्ट अभिभायतनानि। 


“एतदग्गं, भिक्खवे, इमेसं अट्टन्नं अभिभायतनानं यदिदं अज्झत्तं अरूपसञ्ञी एको बहिद्धा रूपानि पस्सति 
ओदातानि ओदातवण्णानि ओदातनिदस्सनानि ओदातनिभासानि; “तानि अभिभुय्य जानामि पस्सामी'ति, एवंसञ्ञी होति। 
एवंसञ्जिनोपि खो, भिक्खवे, सन्ति सत्ता। एबंसञ्जीनम्पि खो, भिकखवे, सत्तानं अत्थेव अञ्ञथत्तं अत्थि विपरिणामो । एवं 
पस्सं, भिक्खवे, सुतवा अरियसावको तस्मिम्पि निब्बिन्दति | तस्मिं निब्बिन्दन्तो अग्गे विरज्जति, पगेव हीनस्मिं। 


“चतस्सो इमा, भिक्खवे, पटिपदा । कतमा चतस्सो? दुक्खा पटिपदा दन्धाभिञ्ञा, दुक्खा पटिपदा खिप्पाभिञ्ञा, 
सुखा पटिपदा दन्धाभिञ्ञा, सुखा पटिपदा खिप्पाभिञ्ञा - इमा खो, भिक्खवे, चतस्सो पटिपदा। 

“एतदग्गं, भिक्खवे, इमासं चतुन्नं पटिपदानं यदिदं सुखा पटिपदा खिप्पाभिञ्ञा। एवंपटिपन्नापि खो, भिक्खवे, सन्ति 
सत्ता । एवंपटिपन्नानम्पि खो, भिक्खवे, सत्तानं अत्थेव अञ्ञथत्तं अत्थि विपरिणामो । एवं पस्सं, भिक्खवे, सुतवा 
अरियसावको तस्मिम्पि निब्बिन्दति। तस्मिं निब्बिन्दन्तो अग्गे विरज्जति, पगेव हीनस्मिं। 


"चतस्सो इमा, भिक्खवे, सञ्ञा। कतमा चतस्सो? परित्तमेको सञ्जानाति, महग्गतमेको सञ्जानाति, अप्पमाणमेको 
सञ्जानाति, 'नत्थि किञ्ची'ति आकिञ्चञ्जायतनमेको सञ्जानाति - इमा खो, भिक्खवे, चतस्सो सञ्ञजा। 


“एतदग्गं, भिक्खवे, इमासं चतुन्नं सञ्ञानं यदिदं 'नत्थि किञ्चीति आकिञ्चञ्जायतनमेको सञ्जानाति । 
एवंसञ्जिनोपि खो, भिक्खवे, सन्ति सत्ता। एबंसञ्जीनम्पि खो, भिकखवे, सत्तानं अत्थेव अञ्ञथत्तं अत्थि विपरिणामो । एवं 
पस्सं, भिक्खवे, सुतवा अरियसावको तस्मिम्पि निब्बिन्दति । तस्मिं निब्बिन्दन्तो अग्गे विरज्जति, पगेव हीनस्मिं। 


“एतदग्गं, भिक्खवे, बाहिरकानं दिड्टिगतानं यदिदं “नो चस्सं, नो च मे सिया, न भविस्सामि, न मे भविस्सती'ति। 
एवंदिड्टिनो, भिकखवे, एतं पाटिकङ्घं - `या चायं भवे अप्पटिकुल्यता, सा चस्स न भविस्सति; या चायं भवनिरोधे 
पाटिकुल्यता, सा चस्स न भविस्सती'ति। एवंदिड्टिनोपि खो, भिक्खवे, सन्ति सत्ता। एवंदिट्टीनम्पि खो, भिक्खवे, सत्तानं 
अत्थेव अञ्जथत्तं अत्थि विपरिणामो। एवं पस्सं, भिक्खवे, सुतवा अरियसावको तस्मिम्पि निब्बिन्दति। तस्मिं निब्बिन्दन्तो 
अग्गे विरज्जति, पगेव हीनस्मिं। 


“सन्ति, भिक्खवे, एके समणब्राह्मणा परमत्थविसुद्धि पञ्ञापेन्ति। एतदग्गं, भिकखवे, परमत्थविसुद्धि पञ्ञापेन्तानं 
यदिदं सब्बसो आकिञ्चञ्जायतनं समतिक्कम्म नेवसञ्जानासञ्ञायतनं उपसम्पज्ज विहरति। ते तदभिञ्जाय तस्स 
सच्छिकिरियाय धम्मं देसेन्ति। एवंवादिनोपि खो, भिक्खवे, सन्ति सत्ता । एवंवादीनम्पि खो, भिकखवे, सत्तानं अत्थेव 
अञ्ञथत्तं अत्थि विपरिणामो । एवं पस्सं, भिक्खवे, सुतवा अरियसावको तस्मिम्पि निब्बिन्दति । तस्मिं निब्बिन्दन्तो अग्गे 
विरज्जति, पगेव हीनस्मिं। 


“सन्ति, भिक्खवे, एके समणब्राह्मणा परमदिद्टधम्मनिब्बानं पञ्ञापेन्ति। एतदग्गं, भिक्खवे, परमदिट्टुधम्मनिब्बानं 
पञ्ञापेन्तानं यदिदं छन्नं फस्सायतनानं समुदयञ्च अत्थङ्गमञ्च अस्सादञ्च आदीनवञ्च निस्सरणञ्च यथाभूतं विदित्वा 
अनुपादा विमोक्खो। एवंवादिं खो मं, भिक्खवे, एवमकखायि एके समणब्राह्मणा असता तुच्छा मुसा अभूतेन 
अब्भाचिक्खन्ति - 'समणो गोतमो न कामानं परिञ्ञं पञ्जापेति, न रूपानं परिञ्जं पञ्जापेति, न वेदनानं परिञ्ञं 
पञ्ञापेती'ति। कामानञ्चाहं, भिक्खवे, परिञ्ञं पञ्जापेमि, रूपानञ्च परिञ्जं पञ्जापेमि, वेदनानञ्च परिञ्ञं पञ्ञापेमि, 
दिट्टेव धम्मे निच्छातो निब्बुतो सीतिभूतो अनुपादा परिनिब्बानं पञ्जापेमी”ति। नवमं । 


१०. दुतियकोसलसुत्तं 


३०. एकं समयं भगवा सावत्थियं विहरति जेतवने अनाथपिण्डिकस्स आरामे। तेन खो पन समयेन राजा पसेनदि 
कोसलो उय्योधिका निवत्तो होति विजितसङ्गामो लद्धाधिप्पायो। अथ खो राजा पसेनदि कोसलो येन आरामो तेन पायासि। 
यावतिका यानस्स भूमि, यानेन गन्त्वा याना पच्चोरोहित्वा पत्तिकोव आरामं पाविसि। तेन खो पन समयेन सम्बहुला 
भिक्खू अब्मोकासे चङ्कमन्ति। अथ खो राजा पसेनदि कोसलो येन ते भिक्खू तेनुपसङ्कमि; उपसङ्कमित्वा ते भिक्खू 
एतदवोच - “कहं नु खो, भन्ते, भगवा एतरहि विहरति अरहं सम्मासम्बुद्धो । दस्सनकामा हि मयं, भन्ते, तं भगवन्तं 

अरहन्तं सम्मासम्बुद्धन्ति। “एसो, महाराज, विहारो संबुतद्वारो। तेन अप्पसद्दो उपसङ्कमित्वा अतरमानो आलिन्दं 
पविसित्वा उक्कासित्वा अग्गळं आकोटेहि; विवरिस्सति ते भगवा द्वार 'न्ति। 


अथ खो राजा पसेनदि कोसलो येन सो विहारो संवुतद्वारो, तेन अप्पसद्दो उपसङ्कमित्वा अतरमानो आलिन्दं 
पविसित्वा उक्कासित्वा अग्गळं आकोटेसि। विवरि भगवा द्वारं। अथ खो राजा पसेनदि कोसलो विहारं पविसित्वा 
भगवतो पादेसु सिरसा निपतित्वा भगवतो पादानि मुखेन च परिचुम्बति पाणीहि च परिसम्बाहति नामञ्च सावेति - 
“राजाहं, भन्ते, पसेनदि कोसलो; राजाहं, भन्ते, पसेनदि कोसलो"ति। 


“कं पन त्वं, महाराज, अत्थवसं सम्पस्समानो इमस्मिं सरीरे एवरूपं परमनिपच्चकारं करोसि, मेत्तृपहारं 
उपदंसेसी "ति? “कतञ्जुतं खो अहं, भन्ते, कतवेदितं सम्पस्समानो भगवति एवरूपं परमनिपच्चकारं करोमि, मेत्तूपहारं 
उपदंसेमि । 


“भगवा हि, भन्ते, बहुजनहिताय पटिपन्नो बहुजनसुखाय बहुनो जनस्स अरिये जाये पतिट्ठापिता यदिदं 
कल्याणधम्मताय कुसलधम्मताय । यम्पि, भन्ते, भगवा बहुजनहिताय पटिपन्नो बहुजनसुखाय बहुनो जनस्स अरिये जाये 
पतिट्टापिता यदिदं कल्याणधम्मताय कुसलधम्मताय, इदम्पि खो अहं, भन्ते, अत्थवसं सम्पस्समानो भगवति एवरूपं 
परमनिपच्चकारं करोमि, मेत्तूपहारं उपदंसेमि । 


“पुन चपरं, भन्ते, भगवा सीलवा वुद्धसीलो अरियसीलो कुसलसीलो कुसलसीलेन समन्नागतो । यम्पि, भन्ते, 
भगवा सीलवा वुद्धसीलो अरियसीलो कुसलसीलो कुसलसीलेन समन्नागतो, इदम्पि खो अहं, भन्ते, अत्थवसं 
सम्पस्समानो भगवति एवरूपं परमनिपच्चकारं करोमि, मेत्तूपहारं उपदंसेमि । 


“पुन चपरं, भन्ते, भगवा दीघरत्तं आरज्जिको, अरञ्जवनपत्थानि पन्तानि सेनासनानि पटिसेवति । यम्पि, भन्ते, 
भगवा दीघरत्तं आरञ्जिको, अरञ्ञवनपत्थानि पन्तानि सेनासनानि पटिसेवति, इदम्पि खो अहं, भन्ते, अत्थवसं 
सम्पस्समानो भगवति एवरूपं परमनिपच्चकारं करोमि, मेत्तूपहारं उपदंसेमि । 


“पुन चपरं, भन्ते, भगवा सन्तुट्ठी इतरीतरचीवरपिण्डपातसेनासनगिलानपच्चयभेसज्जपरिक्खारेन । यम्पि, भन्ते, 
भगवा सन्तुट्ठो इतरीतरचीवरपिण्डपातसेनासनगिलानपच्चयभेसज्जपरिक्खारेन, इदम्पि खो अहं, भन्ते, अत्थवसं 
सम्पस्समानो भगवति एवरूपं परमनिपच्चकारं करोमि, मेत्तूपहारं उपदंसेमि । “पुन चपरं, भन्ते, भगवा आहुनेय्यो पाहुनेय्यो 
दक्खिणेय्यो अञ्जलिकरणीयो अनुत्तरं पुञ्ञवखेत्तं लोकस्स। यम्पि, भन्ते, भगवा आहुनेय्यो पाहुनेय्यो दक्खिणेय्यो 
अञ्जलिकरणीयो अनुत्तरं पुञ्ञक्खेत्तं लोकस्स, इदम्पि खो अहं, भन्ते, अत्थवसं सम्पस्समानो भगवति एवरूपं 
परमनिपच्चकारं करोमि, मेत्तूपहारं उपदंसेमि । 


“पुन चपरं, भन्ते, भगवा यायं कथा अभिसल्लेखिका चेतोविवरणसप्पाया, सेय्यथिदं - अप्पिच्छकथा सन्तुट्टिकथा 
पविवेककथा असंसग्गकथा वीरियारम्भकथा सीलकथा समाधिकथा पञ्जाकथा विमृत्तिकथा विमृत्तिजाणदस्सनकथा, 
एवरूपाय कथाय निकामलाभी अकिच्छलाभी अकसिरलाभी। यम्पि, भन्ते, भगवा यायं कथा अभिसल्लेखिका 
चेतोविवरणसप्पाया, सेय्यथिदं - अप्पिच्छकथा...पे०... विमुत्तिजाणदस्सनकथा, एवरूपाय कथाय निकामलाभी 
अकिच्छलाभी अकसिरलाभी, इदम्पि खो अहं, भन्ते, अत्थवसं सम्पस्समानो भगवति एवरूपं परमनिपच्चकारं करोमि, 

मेत्तूपहारं उपदंसेमि। 


“पुन चपरं, भन्ते, भगवा चतुन्नं झानानं आभिचेतसिकानं दिट्ुधम्मसुखविहारानं निकामलाभी अकिच्छलाभी 
अकसिरलाभी। यम्पि, भन्ते, भगवा चतुन्नं झानानं आभिचेतसिकानं दिटुधम्मसुखविहारानं निकामलाभी अकिच्छलाभी 
अकसिरलाभी, इदम्पि खो अहं, भन्ते, अत्थवसं सम्पस्समानो भगवति एवरूपं परमनिपच्चकारं करोमि, मेत्तूपहारं 
उपदंसेमि । 


“पुन चपरं, भन्ते, भगवा अनेकविहितं पुब्बेनिवासं अनुस्सरति, सेय्यथिदं - एकम्पि जाति द्वेपि जातियो तिस्सोपि 
जातियो चतस्सोपि जातियो पञ्चपि जातियो दसपि जातियो बीसम्पि जातियो तिसम्पि जातियो चत्तालीसम्पि जातियो 
पञ्ञासम्पि जातियो जातिसतम्पि जातिसहस्सम्पि जातिसतसहस्सम्पि अनेकेपि संवटुकप्पे अनेकेपि विबट्टकप्पे अनेकेपि 
संबट्टविबट्टकप्पे - “अमुत्रासि एवंनामो एवंगोत्तो एवंवण्णो एवमाहारो एवंसुखदुक्खप्पटिसंवेदी एवमायुपरियन्तो, सो ततो 
चुतो अमुत्र उदपादिं; तत्रापासिं एवंनामो एवंगोत्तो एवंवण्णो एवमाहारो एवंसुखदुक्खप्पटिसंवेदी एवमायुपरियन्तो, सो ततो 
चुतो इधूपपन्नो'ति। इति साकारं सउद्देसं अनेकविहितं पुब्बेनिवासं अनुस्सरति । यम्पि, भन्ते, भगवा अनेकविहितं 
पुब्बेनिवासं अनुस्सरति, सेय्यथिदं - एकम्पि जाति द्वेपि जातियो...पे०... इति साकारं सउद्देसं अनेकविहितं पुब्बेनिवासं 
अनुस्सरति, इदम्पि खो अहं, भन्ते, अत्थवसं सम्पस्समानो भगवति एवरूपं परमनिपच्चकारं करोमि, मेत्तूपहारं उपदंसेमि । 


“पुन चपरं, भन्ते, भगवा दिब्बेन चक्खुना विसुद्धेन अतिक्कन्तमानुसकेन सत्ते पस्सति चवमाने उपपज्जमाने हीने 
पणीते सुवण्णे दुब्बण्णे, सुगते दुग्गते यथाकम्मूपगे सत्ते पजानाति -- “इमे वत भोन्तो सत्ता कायदुच्चरितेन समन्नागता 
वचीदुच्चरितेन समन्नागता मनोदुच्चरितेन समन्नागता अरियानं उपवादका मिच्छादिट्टिका मिच्छादिट्टिकम्मसमादाना, ते 
कायस्स भेदा परं मरणा अपायं दुग्गति विनिपातं निरयं उपपन्ना; इमे वा पन भोन्तो सत्ता कायसुचरितेन समन्नागता 
वचीसुचरितेन समन्नागता मनोसुचरितेन समन्नागता अरियानं अनुपवादका सम्मादिट्टिका सम्मादिठ्ठिकम्मसमादाना, ते 
कायस्स भेदा परं मरणा सुगति सग्गं लोकं उपपन्ना'ति, इति दिब्बेन चक्खुना विसुद्धेन अतिक्कन्तमानुसकेन सत्ते 


यथाकम्मूपगे सत्ते पजानाति, इदम्पि खो अहं, भन्ते, अत्थवसं सम्पस्समानो भगवति एवरूपं परमनिपच्चकारं करोमि, 
मेत्तृपहारं उपदंसेमि । 


“पुन चपरं, भन्ते, भगवा आसवानं खया अनासवं चेतोविमृत्ति पञ्जाविमृत्ति दिद्वेव धम्मे सयं अभिञ्ञा सच्छिकत्वा 
उपसम्पज्ज विहरति । यम्पि, भन्ते, भगवा आसवानं खया अनासवं चेतोविमृत्ति...पे०... सच्छिकत्वा उपसम्पज्ज विहरति, 
इदम्पि खो अहं, भन्ते, अत्थवसं सम्पस्समानो भगवति एवरूपं परमनिपच्चकारं करोमि, मेत्तूपहारं उपदंसेमि । 


“हन्द च दानि मयं, भन्ते, गच्छाम। बहुकिच्चा मयं बहुकरणीया"ति। “यस्स दानि त्वं, महाराज, कालं मञ्ञसी”ति। 
अथ खो राजा पसेनदि कोसलो उट्टायासना भगवन्तं अभिवादेत्वा पदक्खिणं कत्वा पक्कामीति। दसमं । 


महावग्गो ततियो। 


तस्सुद्दानं - 

सीहाधिवुत्ति कायेन, चुन्देन कसिणेन च। 
काळी च द्वे महापञ्हा, कोसलेहि परे दुवेति॥ 


४. उपालिवग्गो 
९. उपालिसुत्तं 


३९. अथ खो आयस्मा उपालि येन भगवा तेनुपसङ्कमि; उपसङ्कमित्वा भगवन्तं अभिवादेत्वा एकमन्तं निसीदि । 
एकमन्तं निसिन्नो खो आयस्मा उपालि भगवन्तं एतदवोच - “कति नु खो, भन्ते, अत्थवसे पटिच्च तथागतेन सावकानं 
सिक्खापदं पञ्जत्तं, पातिमोवखं उहिटु”न्ति? 


“दस खो, उपालि, अत्थवसे पटिच्च तथागतेन सावकानं सिक्खापदं पञ्जत्तं, पातिमोक्खं उद्दिटुँ। कतमे दस? 
सङ्घसुहुताय, सङ्घफासुताय, दुम्मङ्कनं पुग्गलानं निग्गहाय, पेसलानं भिक्खूनं फासुविहाराय, दिट्टधम्मिकानं आसवानं 
संवराय, सम्परायिकानं आसवानं पटिघाताय, अप्पसन्नानं पसादाय, पसन्नानं भिय्योभावाय, सद्भम्मड्रितिया, 
विनयानुग्गहाय - इमे खो, उपालि, दस अत्थवसे पटिच्च तथागतेन सावकानं सिक्खापदं पञ्जत्तं, पातिमोक्खं उद्दिटु"न्ति । 
पठमं । 


२. पातिमोक्खटुपनासुत्त 


३२. “कति नु खो, भन्ते, पातिमोक्खट्टपना”ति? “दस खो, उपालि, पातिमोक्खड्टपना। कतमे दस? पाराजिको तस्सं 
परिसायं निसिन्नो होति, पाराजिककथा विप्पकता होति, अनुपसम्पन्नो तस्सं परिसायं निसिन्नो होति, अनुपसम्पन्नकथा 
विप्पकता होति, सिकखं पच्चक्खातको तस्सं परिसायं निसिन्नो होति, सिकखं पच्चक्खातककथा विप्पकता होति, पण्डको 
तस्सं परिसायं निसिन्नो होति, पण्डककथा विप्पकता होति, भिक्खुनिदूसको तस्सं परिसायं निसिन्नो होति, 
भिक्खुनिदूसककथा विप्पकता होति - इमे खो, उपालि, दस पातिमोक्खट्टपना”ति। दुतियं । 


३. उब्बाहिकासुत्तं 


३३. [चूळव० २३१] “कतिहि नु खो, भन्ते, धम्मेहि समन्नागतो भिक्खु उब्बाहिकाय सम्मन्नितब्बो"ति? “दसहि खो, 
उपालि, धम्मेहि समन्नागतो भिक्खु उब्बाहिकाय सम्मन्नितब्बो। कतमेहि दसहि? इधुपालि, भिक्खु सीलवा होति; 
पातिमोक्खसंवरसंबुतो विहरति आचारगोचरसम्पन्नो अणुमत्तेसु बज्जेसु भयदस्सावी, समादाय सिक्खति सिक्खापदेसु; 
बहुस्सुतो होति सुतधरो सुतसन्निचयो, ये ते धम्मा आदिकल्याणा मज्झेकल्याणा परियोसानकल्याणा सात्थं सब्यञ्जनं 
[सत्था सब्यञ्जना (सी०) एवमुपरिपि] केवलपरिपुण्णं परिसुद्धं ब्रह्मचरियं अभिवदन्ति, तथारूपास्स धम्मा बहुस्सुता होन्ति 
धाता वचसा परिचिता मनसानुपेक्खिता दिट्टिया सुप्पटिविद्धा; उभयानि खो पनस्स पातिमोक्खानि वित्थारेन स्वागतानि 
होन्ति सुविभत्तानि सुप्पवत्तीनि सुविनिच्छितानि सुत्तसो अनुब्यञ्जनसो; विनये खो पन ठितो होति असंहीरो; पटिबलो होति 
उभो अत्थपच्चत्थिके सञ्ञापेतुं पञ्ञापेतुं निज्झापेतुं पेकखेतुं पसादेतुं; अधिकरणसमुप्पादवूपसमकुसलो होति -- 
अधिकरणं जानाति; अधिकरणसमुदयं जानाति; अधिकरणनिरोधं जानाति; अधिकरणनिरोधगामिनि पटिपदं जानाति । 
इमेहि खो, उपालि, दसहि धम्मेहि समन्नागतो भिक्खु उब्बाहिकाय सम्मन्नितब्बो ति । ततियं । 

४. उपसम्पदासुत्त 


३४. “कतिहि नु खो, भन्ते, धम्मेहि समन्नागतेन भिक्खुना उपसम्पादेतब्ब'न्ति? “दसहि खो, उपालि, धम्मेहि 
समन्नागतेन भिकखुना उपसम्पादेतब्बं। कतमेहि दसहि? इधुपालि, भिक्खु सीलवा होति, पातिमोक्खसंवरसंवुतो विहरति 
आचारगोचरसम्पन्नो अणुमत्तेसु वज्जेसु भयदस्सावी, समादाय सिक्खति सिकखापदेसु; बहुस्सुतो होति सुतधरो 
सुतसन्निचयो, ये ते धम्मा आदिकल्याणा मज्झेकल्याणा परियोसानकल्याणा सात्थं सब्यञ्जनं केवलपरिपुण्णं परिसुद्धं 
ब्रह्मचरियं अभिवदन्ति, तथारूपास्स धम्मा बहुस्सुता होन्ति धाता वचसा परिचिता मनसानुपेक्खिता दिट्टिया सुप्पटिविद्धा; 
पातिमोक्खं खो पनस्स वित्थारेन स्वागतं होति सुविभत्तं सुप्पवत्तं सुविनिच्छितं सुत्तसो अनुब्यञ्जनसो; पटिबलो होति 
गिलानं उपट्ठातुं वा उपट्ठापेतुं वा; पटिबलो होति अनभिरतिं वूपकासेतुं वा बूपकासापेतुं वा; पटिबलो होति उप्पन्नं 
कुक्कुच्चं धम्मतो विनोदेतुं; पटिबलो होति उप्पन्नं दिद्विगतं धम्मतो विवेचेतुं; पटिबलो होति अधिसीले समादपेतुं; पटिबलो 
होति अधिचित्ते समादपेतुं; पटिबलो होति अधिपञ्ञाय समादपेतुं । इमेहि खो, उपालि, दसहि धम्मेहि समन्नागतेन भिक्खुना 
उपसम्पादेतब्ब''न्ति। चतुत्थं । 


५. निस्सयसुत्तं 


३५. “कतिहि नु खो, भन्ते, धम्मेहि समन्नागतेन भिकखुना निस्सयो दातब्बो "ति? “दसहि खो, उपालि, धम्मेहि 


सुविनिच्छितं सुत्तसो अनुब्यञ्जनसो; पटिबलो होति गिलानं उपट्टातुं बा उपड्टापेतुं वा; पटिबलो होति अनभिरतिं वूपकासेतुं 
वा वूपकासापेतुं वा; पटिबलो होति उप्पन्नं कुक्कुच्चं धम्मतो विनोदेतुं; पटिबलो होति उपपन्नं दिट्टिगतं धम्मतो विवेचेतुं; 


भिक्खुना निस्सयो दातब्बो"ति। पञ्चमं । 
६. सामणेरसुत्तं 


३६. “कतिहि नु खो, भन्ते, धम्मेहि समन्नागतेन भिक्खुना सामणेरो उपड्टापेतब्बो "ति? “दसहि खो, उपालि, धम्मेहि 


सुविनिच्छितं सुत्तसो अनुब्यञ्जनसो; पटिबलो होति गिलानं उपट्ठातुं बा उपड्टापेतुं वा; पटिबलो होति अनभिरतिं वूपकासेतुं 
वा वूपकासापेतुं वा; पटिबलो होति उप्पन्नं कुक्कुच्चं धम्मतो विनोदेतुं; पटिबलो होति उपपन्नं दिट्टिगतं धम्मतो विवेचेतुं; 
पटिबलो होति अधिसीले समादपेतुं; पटिबलो होति अधिचित्ते समादपेतुं; पटिबलो होति अधिपञ्जाय समादपेतुं । इमेहि 
खो, उपालि, दसहि धम्मेहि समन्नागतेन भिक्खुना सामणेरो उपट्ठापेतब्बो”ति। छट्टू । 


७. सङ्घभेदसुत्तं 


३७. ““सङ्घभेदो सङ्घभेदो'ति, भन्ते, वुच्चति। कित्तावता नु खो, भन्ते, सङ्घो भिन्नो होतीति? “इधुपालि, भिक्खू 
अधम्मं धम्मोति दीपेन्ति, धम्मं अधम्मोति दीपेन्ति, अविनयं विनयोति दीपेन्ति, विनयं अविनयोति दीपेन्ति, अभासितं 
अलपितं तथागतेन भासितं लपितं तथागतेनाति दीपेन्ति, भासितं लपितं तथागतेन अभासितं अलपितं तथागतेनाति 

दीपेन्ति, अनाचिण्णं तथागतेन आचिण्णं तथागतेनाति दीपेन्ति, आचिण्णं तथागतेन अनाचिण्णं तथागतेनाति 
दीपेन्ति, अपञ्ञत्तं तथागतेन पञ्जत्तं तथागतेनाति दीपेन्ति, पञ्ञत्तं तथागतेन अपञ्ञत्तं तथागतेनाति दीपेन्ति। ते इमेहि 
दसहि वत्थूहि अवकस्सन्ति अपकस्सन्ति आवेनि [आवेनिं (चूळव० ३५२) आवेणि, आवेणिकं (तत्थेव अधोलिपि)] 
कम्मानि करोन्ति आवेनि पातिमोक्खं उद्दिसन्ति। एत्तावता खो, उपालि, सङ्घो भिन्नो होती 'ति। सत्तमं। 


८. सङ्घसामग्गीसुत्तं 


३८. [चूळव° ३५३] ““सङ्घसामग्गी सङ्घसामग्गी'ति, भन्ते, बुच्चति। कित्तावता नु खो, भन्ते, सङ्घो समग्गो 
होती ति? “इधृपालि, भिक्खू अधम्मं अधम्मोति दीपेन्ति, धम्मं धम्मोति दीपेन्ति, अविनयं अविनयोति दीपेन्ति, विनयं 
विनयोति दीपेन्ति, अभासितं अलपितं तथागतेन अभासितं अलपितं तथागतेनाति दीपेन्ति, भासितं लपितं तथागतेन 
भासितं लपितं तथागतेनाति दीपेन्ति, अनाचिण्णं तथागतेन अनाचिण्णं तथागतेनाति दीपेन्ति, आचिण्णं तथागतेन 
आचिण्णं तथागतेनाति दीपेन्ति, अपञ्जत्तं तथागतेन अपञ्जत्तं तथागतेनाति दीपेन्ति, पञ्जत्तं तथागतेन पञ्जत्तं 
तथागतेनाति दीपेन्ति। ते इमेहि दसहि वत्थूहि न अवकस्सन्ति न अपकस्सन्ति न आवेनि कम्मानि करोन्ति न आवेनि 
पातिमोक्खं उद्दिसन्ति। एत्तावता खो, उपालि, सङ्घो समग्गो होती 'ति। अट्ठमं। 


९. पठमआनन्दसुत्तं 


३९. अथ खो आयस्मा आनन्दो येन भगवा तेनुपसङ्कमि; उपसङ्कमित्वा भगवन्तं अभिवादेत्वा एकमन्तं निसीदि। 
एकमन्तं निसिन्नो खो आयस्मा आनन्दो भगवन्तं एतदवोच - ““सङ्घभेदो सङ्घभेदो ति, भन्ते, वुच्चति। कित्तावता नु खो, 
भन्ते, सङ्घो भिन्नो होतीति? “इधानन्द, भिक्खू अधम्मं धम्मोति दीपेन्ति, धम्मं अधम्मोति दीपेन्ति, अविनयं विनयोति 


आवेनि कम्मानि करोन्ति आवेनि पातिमोक्खं उद्दिसन्ति। एत्तावता खो, आनन्द, सङ्घो भिन्नो होती 'ति। 


“समग्गं पन, भन्ते, सङ्घं भिन्दित्वा कि सो पसवती ति? “कप्पट्टिकं, आनन्द, किब्बिसं पसवती 'ति। “कि पन, 
भन्ते, कप्पट्टिकं किब्बिस न्ति? “कप्पं, आनन्द, निरयम्हि पच्चतीति - 


“आपायिको नेरयिको, कप्पट्टो सङ्घभेदको । 

वग्गरतो अधम्मट्टो, योगक्खेमा पधंसति। 

सङ्घं समग्गं भिन्दित्वा [भेत्वान (सी० स्या०), भित्वान (क०) चूळव० ३५४; इतिवु० १८; कथाव० ६५७] 
कण्पं निरयम्हि पच्चती 'ति॥ नवमं । 


१०. दुतियआनन्दसुत्त 


४०. ““सङ्घसामग्गी सङ्घसामग्गी'ति, भन्ते, वुच्चति। कित्तावता नु खो, भन्ते, सङ्घो समग्गो होतीति? “इधानन्द, 
भिक्खू अधम्मं अधम्मोति दीपेन्ति, धम्मं धम्मोति दीपेन्ति, अविनयं अविनयोति दीपेन्ति, विनयं विनयोति दीपेन्ति, 
अभासितं अलपितं तथागतेन अभासितं अलपितं तथागतेनाति दीपेन्ति, भासितं लपितं तथागतेन भासितं लपितं 
तथागतेनाति दीपेन्ति, अनाचिण्णं तथागतेन अनाचिण्णं तथागतेनाति दीपेन्ति, आचिण्णं तथागतेन आचिण्णं तथागतेनाति 
दीपेन्ति, अपञ्जत्तं तथागतेन अपञ्जत्तं तथागतेनाति दीपेन्ति, पञ्जत्तं तथागतेन पञ्जत्तं तथागतेनाति दीपेन्ति। ते इमेहि 

दसहि वत्थूहि न अवकस्सन्ति न अपकस्सन्ति न आवेनि कम्मानि करोन्ति न आवेनि पातिमोक्खं उद्दिसन्ति। 
एत्तावता खो, आनन्द, सङ्घो समग्गो होती 'ति। 


“भिन्नं पन, भन्ते, सङ्घं समग्गं कत्वा कि सो पसवती"ति? “ब्रह्मं, आनन्द, पुञ्जं पसवती 'ति। “कि पन, भन्ते, ब्रह्मं 
पुञ्ञ"न्ति? “कप्पं, आनन्द, सग्गम्हि मोदतीति - 


“सुखा सङ्घस्स सामग्गी, समग्गानञ्च अनुग्गहो। 
समग्गरतो धम्मद्ठो, योगक्खेमा न धंसति। 
सङ्घं समग्गं कत्वान, कप्पं सग्गम्हि मोदती 'ति॥ दसमं । 


उपालिवग्गो चतुत्थो। 
तस्सुद्दानं - 


उपालि ठपना उब्बाहो, उपसम्पदनिस्सया । 
सामणेरो च द्वे भेदा, आनन्देहि परे दुवेति॥ 


५. अक्कोसवग्गो 


९. विवादसुत्तं 


४१. अथ खो आयस्मा उपालि येन भगवा तेनुपसङ्कमि; उपसङ्कमित्वा भगवन्तं अभिवादेत्वा एकमन्तं निसीदि । 
एकमन्तं निसिन्नो खो आयस्मा उपालि भगवन्तं एतदवोच - “को नु खो, भन्ते, हेतु को पच्चयो, येन सङ्घे 
भण्डनकलहविग्गहविवादा उप्पज्जन्ति, भिक्खू च न फासु [फासुं (?)] विहरन्ती "ति? “इधुपालि, भिक्खू अधम्मं धम्मोति 
दीपेन्ति, धम्मं अधम्मोति दीपेन्ति, अविनयं विनयोति दीपेन्ति, विनयं अविनयोति दीपेन्ति, अभासितं अलपितं तथागतेन 
भासितं लपितं तथागतेनाति दीपेन्ति, भासितं लपितं तथागतेन अभासितं अलपितं तथागतेनाति दीपेन्ति, अनाचिण्णं 
तथागतेन आचिण्णं तथागतेनाति दीपेन्ति, आचिण्णं तथागतेन अनाचिण्णं तथागतेनाति दीपेन्ति, अपञ्जत्तं तथागतेन 
पञ्जत्तं तथागतेनाति दीपेन्ति, पञ्जत्तं तथागतेन अपञ्ञत्तं तथागतेनाति दीपेन्ति। अयं खो, उपालि, हेतु अयं पच्चयो, येन 
सङ्घे भण्डनकलहविग्गहविवादा उप्पज्जन्ति, भिक्खू च न फासु विहरन्ती 'ति। पठमं । 


२. पठमविवादमूलसुत्तं 


४२. “कति नु खो, भन्ते, विवादमूलानी "ति? “दस खो, उपालि, विवादमूलानि। कतमानि दस? इधुपालि, भिक्खू 
अधम्मं धम्मोति दीपेन्ति, धम्मं अधम्मोति दीपेन्ति, अविनयं विनयोति दीपेन्ति, विनयं अविनयोति दीपेन्ति, अभासितं 
अलपितं तथागतेन भासितं लपितं तथागतेनाति दीपेन्ति, भासितं लपितं तथागतेन अभासितं अलपितं तथागतेनाति 
दीपेन्ति, अनाचिण्णं तथागतेन आचिण्णं तथागतेनाति दीपेन्ति, आचिण्णं तथागतेन अनाचिण्णं तथागतेनाति दीपेन्ति, 
अपञ्त्तं तथागतेन पञ्ञत्तं तथागतेनाति दीपेन्ति, पञ्जत्तं तथागतेन अपञ्जत्तं तथागतेनाति दीपेन्ति। इमानि खो, उपालि, 
दस विवादमूलानी”ति। दुतियं। 

३. दुतियविवादमूलसुत्तं 


४३. “कति नु खो, भन्ते, विवादमूलानी ति? “दस खो, उपालि, विवादमूलानि। कतमानि दस? इधुपालि, भिक्खू 
अनापत्ति आपत्तीत दीपेन्ति, आपत्ति अनापत्तीति दीपेन्ति, लहुकं आपत्ति गरुकापत्तीति दीपेन्ति, गरुकं आपत्ति 
लहुकापत्तीति दीपेन्ति, दुडुल्लं आपत्ति अदुडुल्लापत्तीति दीपेन्ति, अदुटुल्लं आपत्ति दुडुल्लापत्तीति दीपेन्ति, सावसेसं 
आपत्ति अनवसेसापत्तीति दीपेन्ति, अनवसेसं आपत्ति सावसेसापत्तीति दीपेन्ति, सप्पटिकम्मं आपत्ति अप्पटिकम्मापत्तीति 
दीपेन्ति, अप्पटिकम्मं आपत्ति सप्पटिकम्मापत्तीति दीपेन्ति। इमानि खो, उपालि, दस विवादमूलानी 'ति। ततियं । 


४. कुसिनारसुत्तं 


४४. एकं समयं भगवा कुसिनारायं विहरति बलिहरणे वनसण्डे। तत्र खो भगवा भिक्खू आमन्तेसि - 
“भिक्खवो”ति। “भदन्ते ति ते भिक्खू भगवतो पच्चस्सोसुं। भगवा एतदवोच - 


[चूळव° ३९९; परि० ४३६] “चोदकेन, भिक्खवे, भिक्खुना परं चोदेतुकामेन पञ्च धम्मे अज्झत्तं पच्चवेक्खित्वा 
पञ्च धम्मे अज्झत्तं उपट्ठापेत्वा परो चोदेतब्बो। कतमे पञ्च धम्मा अज्झत्तं पच्चवेक्खितब्बा? चोदकेन, भिवखवे, भिक्खुना 
परं चोदेतुकामेन एवं पच्चवेक्खितब्बं - “परिसुद्धकायसमाचारो नु खोम्हि, परिसुद्रेनम्हि कायसमाचारेन समन्नागतो 
अच्छिद्देन अप्पटिमंसेन। संविज्जति नु खो मे एसो धम्मो उदाहु नो'ति? नो चे, भिक्खवे, भिक्खु परिसुद्धकायसमाचारो होति 
परिसुद्धेन कायसमाचारेन समन्नागतो अच्छिद्देन अप्पटिमंसेन, तस्स भवन्ति वत्तारो - “इङ्घ ताव आयस्मा कायिकं 
सिक्खस्सू'ति, इतिस्स भवन्ति वत्तारो। 


“पुन चपरं, भिक्खवे, चोदकेन भिकखुना परं चोदेतुकामेन एवं पच्चवेक्खितब्बं -- 'परिसुद्भवचीसमाचारो नु खोम्हि, 
परिसुद्भेनम्हि वचीसमाचारेन समन्नागतो अच्छिद्देन अप्पटिमंसेन। संविज्जति नु खो मे एसो धम्मो उदाहु नोति? नो चे, 
भिक्खवे, भिक्खु परिसुद्धवचीसमाचारो होति परिसुद्धेन बचीसमाचारेन समन्नागतो अच्छिद्देन अप्पटिमंसेन, तस्स भवन्ति 
वत्तारो - इङ्ग ताव आयस्मा वाचसिकं सिक्खस्सू'ति, इतिस्स भवन्ति वत्तारो। 


“पुन चपरं, भिक्खवे, चोदकेन भिकखुना परं चोदेतुकामेन एवं पच्चवेक्खितब्बं - 'मेत्त नु खो मे चित्तं पच्चुपट्टितं 
सब्रह्मचारीसु अनाघातं । संविज्जति नु खो मे एसो धम्मो उदाह नोति? नो चे, भिकखवे, भिकखुनो मेत्तं चित्तं पच्चुपट्टितं 
होति सब्रह्मचारीसु अनाघातं, तस्स भवन्ति वत्तारो - 'इङ्घ ताव आयस्मा सब्रह्मचारीसु मेत्तं चित्तं उपट्ठापेही ति, इतिस्स 
भवन्ति वत्तारो। 


“पुन चपरं, भिक्खवे, चोदकेन भिक्खुना परं चोदेतुकामेन एवं पच्चवेक्खितब्बं - “बहुस्सुतो नु खोम्हि सुतधरो 
सुतसन्निचयो, ये ते धम्मा आदिकल्याणा मज्झेकल्याणा परियोसानकल्याणा सात्थं सब्यञ्जनं केवलपरिपुण्णं परिसुद्धं 
ब्रह्मचरियं अभिवदन्ति, तथारूपा मे धम्मा बहुस्सुता होन्ति धाता वचसा परिचिता मनसानुपेक्खिता दिट्टिया सुप्पटिविद्धा । 
संविज्जति नु खो मे एसो धम्मो उदाह नोति? नो चे, भिक्खवे, भिक्खु बहुस्सुतो होति सुतधरो सुतसन्निचयो, ये ते धम्मा 
आदिकल्याणा मज्झेकल्याणा परियोसानकल्याणा सात्थं सब्यञ्जनं केबलपरिपुण्णं परिसुद्धं ब्रह्मचरियं अभिवदन्ति, 
तथारूपास्स धम्मा बहुस्सुता होन्ति धाता वचसा परिचिता मनसानुपेक्खिता दिट्टिया सुप्पटिविद्धा, तस्स भवन्ति वत्तारो - 
“इड्ज ताव आयस्मा आगमं परियापुणस्सू'ति, इतिस्स भवन्ति वत्तारो । 

“पुन चपरं, भिक्खवे, चोदकेन भिकखुना परं चोदेतुकामेन एवं पच्चवेक्खितब्बं - उभयानि खो पन मे 
पातिमोक्खानि वित्थारेन स्वागतानि होन्ति सुविभत्तानि सुप्पवत्तीनि सुविनिच्छितानि सुत्तसो अनुब्यञ्जनसो। संविज्जति नु 
खो मे एसो धम्मो उदाहु नो ति? नो चे, भिक्खवे, भिक्खुनो उभयानि पातिमोक्खानि वित्थारेन स्वागतानि होन्ति सुविभत्तानि 
सुप्पवत्तीनि सुविनिच्छितानि सुत्तसो अनुब्यञ्जनसो, “इदं पनायस्मा, कत्थ वुत्तं भगवता'ति, इति पुठ्ठे न सम्पायिस्सति। 
तस्स भवन्ति वत्तारो - इङ्घ ताव आयस्मा विनयं सिक्खस्सू'ति, इतिस्स भवन्ति वत्तारो। इमे पञ्च धम्मा अज्झत्तं 
पच्चवेक्खितब्बा । 


“कतमे पञ्च धम्मा अज्झत्तं उपट्ठापेतब्बा? "कालेन वक्खामि, नो अकालेन; भूतेन वक्खामि, नो अभूतेन; सण्हेन 
वक्खामि, नो फरुसेन; अत्थसंहितेन वक्खामि, नो अनत्थसंहितेन; मेत्तचित्तो वक्खामि, नो दोसन्तरो'ति - इमे पञ्च धम्मा 
अज्झत्तं उपट्ठापेतब्बा । चोदकेन, भिक्खवे, भिक्खुना परं चोदेतुकामेन इमे पञ्च धम्मे अज्झत्तं पच्चवेक्खित्वा इमे पञ्च 
धम्मे अज्झत्तं उपट्ठापेत्वा परो चोदेतब्बो”ति । चतुत्थं । 


७. राजन्तेपुरप्पवेसनसुत्तं 


४५. [पाचि० ४९७] “दसयिमे, भिकखवे, आदीनवा राजन्तेपुरप्पवेसने। कतमे दस? इध, भिक्खवे, राजा महेसिया 
सद्धि निसिन्नो होति । तत्र भिक्खु पविसति । महेसी वा भिक्खु दिस्वा सितं पातुकरोति, भिक्खु वा महेसिं दिस्वा सितं 
पातुकरोति । तत्थ रञ्ञो एवं होति - अद्धा इमेसं कतं वा करिस्सन्ति वा'ति! अयं, भिक्खवे, पठमो आदीनवो 
राजन्तेपुरप्पवेसने । 


“पुन चपरं, भिक्खवे, राजा बहुकिच्चो बहुकरणीयो अञ्ञतरं इत्थिं गन्त्वा न सरति - “सा तेन गब्भं गण्हाति' । तत्थ 
रञ्ञो एवं होति - “न खो इध अञ्जो कोचि पविसति, अञ्ञत्र पब्बजितेन। सिया नु खो पब्बजितस्स कम्मन्ति। अयं, 
भिक्खवे, दुतियो आदीनवो राजन्तेपुरप्पवेसने । 


“पुन चपरं, भिक्खवे, रञ्ञो अन्तेपुरे अञ्जतरं रतनं नस्सति। तत्थ रञ्ञो एवं होति - “न खो इध अञ्जो कोचि 
पविसति, अञ्ञत्र पब्बजितेन। सिया नु खो पब्बजितस्स कम्म'न्ति। अयं, भिक्खवे, ततियो आदीनवो राजन्तेपुरप्पवेसने । 


“पुन चपरं, भिक्खवे, रञ्ञो अन्तेपुरे अब्भन्तरा गुस्हमन्ता बहिद्भा सम्भेदं गच्छन्ति । तत्थ रञ्ञो एवं होति - “न खो 
इध अञ्जो कोचि पविसति, अञ्ञत्र पब्बजितेन। सिया नु खो पब्बजितस्स कम्म'न्ति। अयं, भिक्खवे, चतुत्थो आदीनवो 
राजन्तेपुरप्पवेसने । 


“पुन चपरं, भिक्खवे, रञ्ञो अन्तेपुरे पिता वा पुत्तं पत्थेति पुत्तो वा पितरं पत्थेति। तेसं एवं होति - “न खो इध अञ्ञो 
कोचि पविसति, अञ्ञत्र पब्बजितेन । सिया नु खो पब्बजितस्स कम्म'न्ति। अयं, भिक्खवे, पञ्चमो आदीनवो 
राजन्तेपुरप्पवेसने । 


“पुन चपरं, भिक्खवे, राजा नीचट्टानियं उच्चे ठाने ठपेति। येसं तं अमनापं तेसं एवं होति - "राजा खो पब्बजितेन 
संसट्टी । सिया नु खो पब्बजितस्स कम्म'न्ति। अयं, भिक्खवे, छट्टो आदीनवो राजन्तेपुरप्पवेसने । 


“पुन चपरं, भिक्खवे, राजा उच्चड्टानियं नीचे ठाने ठपेति। येसं तं अमनापं तेसं एवं होति -- "राजा खो पब्बजितेन 

संसट्टो। सिया नु खो पब्बजितस्स कम्म'न्ति। अयं, भिक्खवे, सत्तमो आदीनवो राजन्तेपुरप्पवेसने। 


“पुन चपरं, भिक्खवे, राजा अकाले सेनं उय्योजेति। येसं तं अमनापं तेसं एवं होति -- “राजा खो पब्बजितेन संसट्ठो। 
सिया नु खो पब्बजितस्स कम्म'न्ति। अयं, भिक्खवे, अट्टुमो आदीनवो राजन्तेपुरप्पवेसने । 


“पुन चपरं, भिक्खवे, राजा काले सेनं उय्योजेत्वा अन्तरामग्गतो निवत्तापेति। येसं तं अमनापं तेसं एवं होति - 
“राजा खो पब्बजितेन संसट्टो। सिया नु खो पब्बजितस्स कम्म'न्ति। अयं, भिक्खवे, नवमो आदीनवो राजन्तेपुरप्पवेसने। 


“पुन चपरं, भिक्खवे, रज्ञो अन्तेपुरं हत्थिसम्मई अस्ससम्महं रथसम्मद्दं रजनीयानि रूपसहृगन्धरसफोदुब्बानि, यानि 
न पब्बजितस्स सारुप्पानि। अयं, भिक्खवे, दसमो आदीनवो राजन्तेपुरप्पवेसने। इमे खो, भिक्खवे, दस आदीनवा 
राजन्तेपुरप्पवेसने”ति। पञ्चमं । 


६. सक्कसुत्त 


४६. एकं समयं भगवा सक्केसु विहरति कपिलवत्थुस्मिं निग्रोधारामे। अथ खो सम्बहुला सक्का उपासका 
तदहुपोसथे येन भगवा तेनुपसङ्कमिंसु; उपसङ्कमित्वा भगवन्तं अभिवादेत्वा एकमन्तं निसीदिंसु। एकमन्तं निसिन्ने खो 
सक्के उपासके भगवा एतदवोच - “अपि नु तुम्हे, सक्का, अडुङ्गसमन्नागतं उपोसथं उपवसथा 'ति? “अप्पेकदा मयं, 
भन्ते, अडुङ्गसमन्नागतं उपोसथं उपवसाम, अप्पेकदा न उपवसामा"ति। “तेसं वो, सक्का, अलाभा तेसं दुल्लद्धं, ये तुम्हे 
एवं सोकसभये जीविते मरणसभये जीविते अप्पेकदा अट्ठुज़समन्नागतं उपोसथं उपवसथ, अप्पेकदा न उपवसथ। 


“नतं कि मञ्जथ, सक्का, इध पुरिसो येन केनचि कम्मट्ठानेन अनापज्ज अकुसलं दिवसं अड्डकहापणं निब्बिसेय्य । 
दक्खो पुरिसो उद्ठानसम्पन्नोति अलं बचनाया"ति? “एवं, भन्ते” । 


“नतं कि मञ्जथ, सक्का, इध पुरिसो येन केनचि कम्मट्ठानेन अनापज्ज अकुसलं दिवसं कहापणं निब्बिसेय्य। दक्खो 
पुरिसो उट्टानसम्पन्नोति अलं बचनाया"ति? “एवं, भन्ते* । 


“तं कि, मञ्जथ, सक्का, इध पुरिसो येन केनचि कम्मड्डानेन अनापज्ज अकुसलं दिवसं द्वे कहापणे निब्बिसेय्य ... 
तयो कहापणे निब्बिसेय्य... चत्तारो कहापणे निब्बिसेय्य... पञ्च कहापणे निब्बिसेय्य... छ कहापणे निब्बिसेय्य... सत्त 
कहापणे निब्बिसेय्य... अट्ट कहापणे निब्बिसेय्य... नव कहापणे निब्बिसेय्य... दस कहापणे निब्बिसेय्य... बीस कहापणे 
निब्बिसेय्य... तिस कहापणे निब्बिसेय्य... चत्तारीसं कहापणे निब्बिसेय्य... पञ्ञासं कहापणे निब्बिसेय्य... कहापणसतं 
निब्बिसेय्य। दक्खो पुरिसो उट्टानसम्पन्नोति अलं वचनाया” ति? “एवं, भन्ते” । 


“नतं कि मञ्जथ, सक्का, अपि नु सो पुरिसो दिवसे दिवसे कहापणसतं कहापणसहस्सं निब्बिसमानो लद्धं लद्धं 
निक्खिपन्तो वस्ससतायुको वस्ससतजीवी महन्तं भोगकखन्धं अधिगच्छेय्या'ति? “एवं, भन्ते” । 


“नतं कि मञ्जथ, सक्का, अपि नु सो पुरिसो भोगहेतु भोगनिदानं भोगाधिकरणं एकं वा रत्ति एकं वा दिवसं उपड्ड वा 
रत्ति उपड वा दिवसं एकन्तसुखप्पटिसंवेदी विहरेय्या "ति? “नो हेतं, भन्ते” । “तं किस्स हेतु”? “कामा हि, भन्ते, अनिच्चा 
तुच्छा मुसा मोसधम्मा”ति। 

“इध पन वो, सक्का, मम सावको दस वस्सानि अप्पमत्तो आतापी पहितत्तो विहरन्तो यथा मयानुसिट्ठु तथा 
पटिपज्जमानो सतम्पि वस्सानि सतम्पि वस्ससतानि सतम्पि वस्ससहस्सानि एकन्तसुखप्पटिसंवेदी विहरेय्य। सो च ख्वस्स 
सकदागामी वा अनागामी वा अपण्णकं वा सोतापन्नो । तिट्ठन्तु, सक्का, दस वस्सानि। 


इध मम सावको नव वस्सानि... अट्ट वस्सानि... सत्त वस्सानि... छ वस्सानि... पञ्च वस्सानि चत्तारि बस्सानि... तीणि 
वस्सानि... द्वे वस्सानि... एकं वस्सं अप्पमत्तो आतापी पहितत्तो विहरन्तो यथा मयानुसिट्ठ तथा पटिपज्जमानो सतम्पि 
वस्सानि सतम्पि बस्ससतानि सतम्पि वस्ससहस्सानि एकन्तसुखप्पटिसंवेदी विहरेय्य, सो च ख्वस्स सकदागामी वा 
अनागामी वा अपण्णकं वा सोतापन्नो तिट्ठतु, सक्का, एकं वस्सं। 


इध मम सावको दस मासे अप्पमत्तो आतापी पहितत्तो विहरन्तो यथा मयानुसिट्ु तथा पटिपज्जमानो सतम्पि वस्सानि 
सतम्पि वस्ससतानि सतम्पि वस्ससहस्सानि एकन्तसुखप्पटिसंवेदी विहरेय्य, सो च ख्वस्स सकदागामी वा अनागामी वा 
अपण्णकं वा सोतापन्नो । तिट्ठन्तु, सक्का, दस मासा । 


इध मम सावको नव मासे... अ मासे... सत्त मासे... छ मासे... पञ्च मासे... चत्तारो मासे... तयो मासे... द्वे मासे... एकं 
मासं... अड्डमासं अप्पमत्तो आतापी पहितत्तो विहरन्तो यथा मयानुसिट्टं तथा पटिपज्जमानो सतम्पि वस्सानि सतम्पि 
वस्ससतानि सतम्पि वस्ससहस्सानि एकन्तसुखप्पटिसंवेदी विहरेय्य, सो च ख्वस्स सकदागामी वा अनागामी वा अपण्णकं 
वा सोतापन्नो। तिट्ठतु, सक्का, अड्डमासो। 


इध मम सावको दस रत्तिन्दिवे [रत्तिदिवे (क०)] अप्पमत्तो आतापी पहितत्तो विहरन्तो यथा मयानुसिट्ु तथा 
पटिपज्जमानो सतम्पि वस्सानि सतम्पि वस्ससतानि सतम्पि वस्ससहस्सानि एकन्तसुखप्पटिसंवेदी विहरेय्य, सो च ख्वस्स 
सकदागामी वा अनागामी वा अपण्णकं वा सोतापन्नो । तिइन्तु, सक्का, दस रत्तिन्दिवा । 


इध मम सावको नव रत्तिन्दिवे... अट्ट रत्तिन्दिवे... सत्त रत्तिन्दिवे... छ रत्तिन्दिवे... पञ्च रत्तिन्दिवे... चत्तारो रत्तिन्दिवे... 
तयो रत्तिन्दिवे... दवे रत्तिन्दिवे... एकं रत्तिन्दिवं अप्पमत्तो आतापी पहितत्तो विहरन्तो यथा मयानुसिटुं तथा पटिपज्जमानो 
सतम्पि वस्सानि सतम्पि वस्ससतानि सतम्पि वस्ससहस्सानि एकन्तसुखप्पटिसंवेदी विहरेय्य, सो च ख्वस्स सकदागामी 
वा अनागामी वा अपण्णकं वा सोतापन्नो। तेसं बो, सक्का, अलाभा तेसं दुल्लद्भं, ये तुम्हे एवं सोकसभये जीविते 
मरणसभये जीविते अप्पेकदा अट्टुडुसमन्नागतं उपोसथं उपवसथ, अप्पेकदा न उपवसथा”ति । “एते मयं, भन्ते, 
अज्जतग्गे अद्टङ्गसमन्नागतं उपोसथं उपवसिस्सामा"ति। छदं । 


७. महालिसुत्तं 


४७. एकं समयं भगवा वेसालियं विहरति महावने कूटागारसालायं। अथ खो महालि लिच्छवि येन भगवा 
तेनुपसङ्कमि; उपसङ्कमित्वा भगवन्तं अभिवादेत्वा एकमन्तं निसीदि। एकमन्तं निसिन्नो खो महालि लिच्छवि भगवन्तं 
एतदवोच - “को नु खो, भन्ते हेतु, को पच्चयो पापस्स कम्मस्स किरियाय पापस्स कम्मस्स पवत्तिया”ति? "लोभो खो, 
महालि, हेतु, लोभो पच्चयो पापस्स कम्मस्स किरियाय पापस्स कम्मस्स पवत्तिया। दोसो खो, महालि, हेतु, दोसो पच्चयो 
पापस्स कम्मस्स किरियाय पापस्स कम्मस्स पवत्तिया। मोहो खो, महालि, हेतु, मोहो पच्चयो पापस्स कम्मस्स किरियाय 
पापस्स कम्मस्स पवत्तिया। अयोनिसो मनसिकारो खो, महालि, हेतु, अयोनिसो मनसिकारो पच्चयो पापस्स कम्मस्स 

किरियाय पापस्स कम्मस्स पवत्तिया। मिच्छापणिहितं खो, महालि, चित्तं हेतु, मिच्छापणिहितं चित्तं पच्चयो पापस्स 
कम्मस्स किरियाय पापस्स कम्मस्स पवत्तियाति। अयं खो, महालि, हेतु, अयं पच्चयो पापस्स कम्मस्स किरियाय पापस्स 
कम्मस्स पवत्तिया”"ति। 


“को पन, भन्ते, हेतु को पच्चयो कल्याणस्स कम्मस्स किरियाय कल्याणस्स कम्मस्स पवत्तिया”ति? “अलोभो खो, 
महालि, हेतु, अलोभो पच्चयो कल्याणस्स कम्मस्स किरियाय कल्याणस्स कम्मस्स पवत्तिया। अदोसो खो, महालि, हेतु, 
अदोसो पच्चयो कल्याणस्स कम्मस्स किरियाय कल्याणस्स कम्मस्स पवत्तिया। अमोहो खो, महालि, हेतु, अमोहो पच्चयो 
कल्याणस्स कम्मस्स किरियाय कल्याणस्स कम्मस्स पवत्तिया। योनिसो मनसिकारो खो, महालि, हेतु, योनिसो 
मनसिकारो पच्चयो कल्याणस्स कम्मस्स किरियाय कल्याणस्स कम्मस्स पवत्तिया। सम्मापणिहितं खो, महालि, चित्तं हेतु, 
सम्मापणिहितं चित्तं पच्चयो कल्याणस्स कम्मस्स किरियाय कल्याणस्स कम्मस्स पवत्तिया। अयं खो, महालि, हेतु, अयं 
पच्चयो कल्याणस्स कम्मस्स किरियाय कल्याणस्स कम्मस्स पवत्तिया। इमे च, महालि, दस धम्मा लोके न संविज्जेय्युं 
नयिध पञ्जायेथ अधम्मचरियाविसमचरियाति वा धम्मचरियासमचरियाति वा । यस्मा च खो, महालि, इमे दस धम्मा लोके 
संविज्जन्ति, तस्मा पञ्ञायति अधम्मचरियाविसमचरियाति वा धम्मचरियासमचरियाति वाति । सत्तमं । 


८. पब्बजितअभिण्हसुत्तं 


४८. “दसयिमे, भिक्खवे, धम्मा पब्बजितेन अभिण्हं पच्चवेक्खितब्बा । कतमे दस? “वेबण्णियम्हि अज्झुपगतो'ति 
पब्बजितेन अभिण्हं पच्चवेक्खितब्बं; परपटिबद्भा मे जीविका'ति पब्बजितेन अभिण्हं पच्चवेक्खितब्बं; “अञ्जो मे 
आकणप्पो करणीयो'ति पब्बजितेन अभिण्हं पच्चवेक्खितब्बं; कच्चि नु खो मे अत्ता सीलतो न उपवदती'ति पब्बजितेन 
अभिण्हं पच्चवेक्खितब्बं; 'कच्चि नु खो मं अनुविच्च विञ्ञू सब्रह्मचारी सीलतो न उपवदन्ती'ति पब्बजितेन अभिण्हं 
पच्चवेक्खितब्बं; “सब्बेहि मे पियेहि मनापेहि नानाभावो विनाभावो'ति पब्बजितेन अभिण्हं पच्चवेक्खितब्बं; 
'कम्मस्सकोम्हि कम्मदायादो कम्मयोनि कम्मबन्धु कम्मपटिसरणो, यं कम्मं करिस्सामि कल्याणं वा पापकं वा तस्स 
दायादो भविस्सामी'ति पब्बजितेन अभिण्हं पच्चवेक्खितब्बं; 'कथंभूतस्स मे रत्तिन्दिवा वीतिवत्तन्ती'ति पब्बजितेन अभिण्हं 
पच्चवेक्खितब्बं; कच्चि नु खो अहं सुञ्ञागारे अभिरमामी'ति पब्बजितेन अभिण्हं पच्चवेक्खितब्बं; ‘अत्थि नु खो मे 
उत्तरि मनुस्सधम्मो अलमरियजाणदस्सनविसेसो अधिगतो, येनाहं [योहं (सी० पी० क०), सोहं (स्या०)] पच्छिमे काले 
सब्रह्मचारीहि पुट्ठो न मङ्क भविस्सामी'ति पब्बजितेन अभिण्हं पच्चवेक्खितब्बं । इमे खो, भिक्खवे, दस धम्मा पब्बजितेन 
अभिण्हं पच्चवेक्खितब्बा"ति। अट्टमं । 


९. सरीरटुधम्मसुत्त 


४९. “दसयिमे, भिक्खवे, धम्मा सरीरद्ठा । कतमे दस? सीतं, उण्हं, जिघच्छा, पिपासा, उच्चारो, पस्सावो, कायसंवरो, 
वचीसंवरो, आजीवसंवरो, पोनोभविको [पोनोब्भविको (क०)] भवसङ्घारो - इमे खो, भिक्खवे, दस धम्मा सरीरड्रा”ति। 
नवमं । 


९०. भण्डनसृत्तं 


५०. एकं समयं भगवा सावत्थियं विहरति जेतवने अनाथपिण्डिकस्स आरामे । तेन खो पन समयेन सम्बहुला भिक्खू 

पच्छाभत्तं पिण्डपातपटिक्कन्ता उपद्ठानसालायं सन्निसिन्ना सन्निपतिता भण्डनजाता कलहजाता विवादापन्ना 
अञ्ञमञ्ञं मुखसत्तीहि वितुदन्ता विहरन्ति । 


अथ खो भगवा सायन्हसमयं पटिसल्लाना बुड्टितो येन उपट्टानसाला तेनुपसङ्कमि; उपसङ्कमित्वा पञ्ञत्ते आसने 
निसीदि । निसज्ज खो भगवा भिक्खू आमन्तेसि - “काय नुत्थ, भिक्खवे, एतरहि कथाय सन्निसिन्ना सन्निपतिता, का च 
पन वो अन्तराकथा विप्पकता*ति? 


“इध मयं, भन्ते, पच्छाभत्तं पिण्डपातपटिक्कन्ता उपट्ठानसालायं सन्निसिन्ना सन्निपतिता भण्डनजाता कलहजाता 
विवादापन्ना अञ्ञमञ्ञं मुखसत्तीहि वितुदन्ता विहरामा”ति। “न खो पनेतं, भिक्खवे, तुम्हाकं पतिरूपं कुलपुत्तानं सद्धाय 
अगारस्मा अनगारियं पब्बजितानं, यं तुम्हे भण्डनजाता कलहजाता विवादापन्ना अञ्जमञ्जं मुखसत्तीहि वितुदन्ता 
विहरेय्याथ। 


“दसयिमे, भिक्खवे, धम्मा सारणीया पियकरणा गरुकरणा [पियकराणा गरुकराणा (?)] सङ्गहाय अविवादाय 
सामग्गिया एकोभावाय संवत्तन्ति। कतमे दस? इध, भिक्खवे, भिक्खु सीलवा होति, पातिमोकखसंवरसंबुतो विहरति 
आचारगोचरसम्पन्नो अणुमत्तेसु वज्जेसु भयदस्सावी, समादाय सिक्खति सिकखापदेसु । यम्पि, भिक्खवे, भिक्खु सीलवा 
होति...पे०... समादाय सिक्खति सिक्खापदेसु, अयम्पि धम्मो सारणीयो पियकरणो गरुकरणो सङ्गहाय अविवादाय 
सामग्गिया एकोभावाय संवत्तति । 


“पुन चपरं, भिक्खवे, भिक्खु बहुस्सुतो होति सुतधरो सुतसन्निचयो, ये ते धम्मा आदिकल्याणा मज्झेकल्याणा 
परियोसानकल्याणा सात्थं सब्यञ्जनं केवलपरिपुण्णं परिसुद्धं ब्रह्मचरियं अभिवदन्ति, तथारूपास्स धम्मा बहुस्सुता होन्ति 
धाता वचसा परिचिता मनसानुपेक्खिता दिड्टिया सुप्पटिविद्धा । यम्पि, भिक्खवे, भिक्खु बहुस्सुतो होति...पे०... दिड्टिया 


सुप्पटिविद्धा, अयम्पि धम्मो सारणीयो पियकरणो गरुकरणो सङ्गहाय अविवादाय सामग्गिया एकीभावाय संवत्तति । 


“पुन चपरं, भिक्खवे, भिक्खु कल्याणमित्तो होति कल्याणसहायो कल्याणसम्पवङ्को । यम्पि, भिक्खवे, भिक्खु 
कल्याणमित्तो होति कल्याणसहायो कल्याणसम्पवङ्को, अयम्पि धम्मो सारणीयो पियकरणो गरुकरणो सङ्गहाय अविवादाय 
सामग्गिया एकोभावाय संवत्तति। 


“पुन चपरं, भिक्खवे, भिक्खु सुवचो होति सोबचस्सकरणेहि धम्मेहि समन्नागतो खमो पदक्खिणग्गाही अनुसासनि। 
यम्पि, भिक्खवे, भिक्खु सुवचो होति सोवचस्सकरणेहि धम्मेहि समन्नागतो खमो पदक्खिणग्गाही अनुसासनि, अयम्पि 
धम्मो सारणीयो पियकरणो गरुकरणो सङ्गहाय अविवादाय सामग्गिया एकोभावाय संवत्तति। 


“पुन चपरं, भिक्खवे, भिक्खु यानि तानि सब्रह्मचारीनं उच्चावचानि किकरणीयानि - तत्थ दकखो होति अनलसो, 
ततूपायाय वीमंसाय समन्नागतो अलं कातुं अलं संविधातुं। यम्पि, भिक्खवे, भिक्खु यानि तानि सब्रह्मचारीनं उच्चावचानि 
किंकरणीयानि - तत्थ दक्खो होति अनलसो ततूपायाय वीमंसाय समन्नागतो अलं कातुं अलं संविधातुं, अयम्पि धम्मो 
पियकरणो गरुकरणो सङ्गहाय अविवादाय सामग्गिया एकोभावाय संवत्तति। 


“पुन चपरं, भिक्खवे, भिक्खु धम्मकामो होति पियसमुदाहारो, अभिधम्मे अभिविनये उळारपामोज्जो । यम्पि, 

भिक्खवे, भिक्खु धम्मकामो होति पियसमुदाहारो, अभिधम्मे अभिविनये उळारपामोज्जो, अयम्पि धम्मो सारणीयो 
पियकरणो गरुकरणो सङ्गहाय अविवादाय सामग्गिया एकोभावाय संवत्तति। 


“पुन चपरं, भिक्खवे, भिक्खु आरद्भवीरियो विहरति अकुसलानं धम्मानं पहानाय कुसलानं धम्मानं उपसम्पदाय, 
थामवा दळहपरक्कमो अनिक्खित्तधुरो कुसलेसु धम्मेसु। यम्पि, भिक्खवे, भिक्खु आरद्भवीरियो विहरति अकुसलानं 
धम्मानं पहानाय कुसलानं धम्मानं उपसम्पदाय, थामवा दळहपरक्कमो अनिक्खित्तधुरो कुसलेसु धम्मेसु, अयम्पि धम्मो 
सारणीयो पियकरणो गरुकरणो सङ्गहाय अविवादाय सामग्गिया एकोभावाय संवत्तति। 


“पुन चपरं, भिक्खवे, भिक्खु सन्तुद्ठो होति इतरीतरचीवरपिण्डपातसेनासनगिलानपच्चयभेसज्जपरिक्खारेन । यम्पि, 
भिक्खवे, भिक्खु सन्तुड्डो होति इतरीतरचीवरपिण्डपातसेनासनगिलानपच्चयभेसज्जपरिक्खारेन, अयम्पि धम्मो सारणीयो... 
पे०... संवत्तति। 


“पुन चपरं, भिक्खवे, भिक्खु सतिमा होति, परमेन सतिनेपक्केन समन्नागतो, चिरकतम्पि चिरभासितम्पि सरिता 
अनुस्सरिता। यम्पि, भिक्खवे, भिक्खु सतिमा होति, परमेन सतिनेपक्केन समन्नागतो, चिरकतम्पि चिरभासितम्पि सरिता 
अनुस्सरिता, अयम्पि धम्मो सारणीयो...पे०... संवत्तति। 


“पुन चपरं, भिक्खवे, भिक्खु पञ्ञवा होति, उदयत्थगामिनिया पञ्ञाय समन्नागतो अरियाय निब्बेधिकाय सम्मा 
दुकखवखयगामिनिया । यम्पि, भिक्खवे, भिक्खु पञ्जवा होति, उदयत्थगामिनिया पञ्ञाय समन्नागतो अरियाय 
निब्बेधिकाय सम्मा दुकखक्खयगामिनिया, अयम्पि धम्मो सारणीयो...पे०... संवत्तति। इमे खो, भिक्खवे, दस धम्मा 
सारणीया पियकरणा गरुकरणा सङ्गहाय अविवादाय सामग्गिया एकीभावाय संवत्तन्ती"ति। दसमं । 


अक्कोसवग्गो पञ्चमो । 
तस्सुद्दानं - 


विवादा द्वे च मूलानि, कुसिनारपवेसने । 
सक्को महालि अभिण्हं, सरीरट्टा च भण्डनाति॥ 


पठमपण्णासकं समत्तं । 


२. दुतियपण्णासकं 
(६) १. सचित्तवग्गो 


९. सचित्तसुत्त 


५१. एकं समयं भगवा सावत्थियं विहरति जेतवने अनाथपिण्डिकस्स आरामे । तत्र खो भगवा भिक्खू आमन्तेसि - 
“भिक्खवो”ति। “भदन्ते ति ते भिक्खू भगवतो पच्चस्सोसुं। भगवा एतदवोच - 

“नो चे, भिक्खवे, भिक्खु परचित्तपरियायकुसलो होति, अथ 'सचित्तपरियायकुसलो भविस्सामी'ति [भविस्सामाति 
(स्या०)] - एवञ्हि वो, भिक्खवे, सिक्खितब्बं । 


“कथञ्च, भिक्खवे, भिक्खु सचित्तपरियायकुसलो होति? सेय्यथापि, भिकखवे, इत्थी वा पुरिसो वा दहरो युवा 
मण्डनकजातिको आदासे वा परिसुद्भे परियोदाते अच्छे वा उदकपत्ते सकं मुखनिमित्तं पच्चवेक्खमानो सचे तत्थ पस्सति 
रजं वा अङ्गणं वा, तस्सेव रजस्स वा अङ्गणस्स वा पहानाय वायमति। नो चे तत्थ पस्सति रजं वा अङ्गणं वा, तेनेवत्तमनो 
होति परिपुण्णसङ्कप्पो - “लाभा वत मे, परिसुद्धं वत मे'ति। एवमेवं खो, भिक्खवे, भिक्खुनो पच्चवेक्खणा बहुकारा 
[भिक्खु पच्चवेक्खमानो बहुकारो (क०)] होति कुसलेसु धम्मेसु - “अभिज्झालु नु खो बहुलं विहरामि, अनभिज्झालु नु 
खो बहुलं विहरामि, ब्यापन्नचित्तो नु खो बहुलं विहरामि, अब्यापन्नचित्तो नु खो बहुलं विहरामि, थिनमिद्धपरियुड्ितो नु खो 
बहुलं विहरामि, विगतथिनमिद्धो नु खो बहुलं विहरामि, उद्धतो नु खो बहुलं विहरामि, अनुद्धतो नु खो बहुलं विहरामि, 
विचिकिच्छो नु खो बहुलं विहरामि, तिण्णविचिकिच्छो नु खो बहुलं विहरामि, कोधनो नु खो बहुलं विहरामि, अक्कोधनो नु 
खो बहुलं विहरामि, संकिलिट्टचित्तो नु खो बहुलं विहरामि, असंकिलिट्टचित्तो नु खो बहुलं विहरामि, सारद्भकायो नु खो 
बहुलं विहरामि, असारद्भकायो नु खो बहुलं विहरामि, कुसीतो नु खो बहुलं विहरामि, आरद्भवीरियो नु खो बहुलं विहरामि, 
असमाहितो नु खो बहुलं विहरामि, समाहितो नु खो बहुलं विहरामी'ति। 


“सचे, भिक्खवे, भिक्खु पच्चवेक्खमानो एवं जानाति - 'अभिज्झालु बहुलं विहरामि, ब्यापन्नचित्तो बहुलं विहरामि, 
थिनमिद्धपरियुद्धितो बहुलं विहरामि, उद्धतो बहुलं विहरामि, विचिकिच्छो बहुलं विहरामि, कोधनो बहुलं विहरामि, 
संकिलिट्चित्तो बहुलं विहरामि, सारद्भकायो बहुलं विहरामि, कुसीतो बहुलं विहरामि, असमाहितो बहुलं विहरामी'ति, तेन, 
भिक्खवे, भिकखुना तेसंयेव पापकानं अकुसलानं धम्मानं पहानाय अधिमत्तो छन्दो च वायामो च उस्साहो च उस्सोळही च 
अप्पटिबानी च सति च सम्पजञ्ञञ्च करणीयं । सेय्यथापि, भिक्खवे, आदित्तचेलो वा आदित्तसीसो वा। तस्सेव चेलस्स 
वा सीसस्स वा निब्बापनाय अधिमत्तं छन्दञ्च वायामञ्च उस्साहञ्च उस्सोळिहञ्च अप्पटिवानिञ्च सतिञ्च सम्पजञ्ञञ्च 
करेय्य। एवमेवं खो तेन, भिक्खवे, भिक्खुना तेसंयेव पापकानं अकुसलानं धम्मानं पहानाय अधिमत्तो छन्दो च वायामो च 
उस्साहो च उस्सोळही च अप्पटिवानी च सति च सम्पजञ्ञञ्च करणीयं । 


“सचे पन, भिक्खवे, भिक्खु पच्चवेक्खमानो एवं जानाति - 'अनभिज्झालु बहुलं विहरामि, अब्यापन्नचित्तो बहुलं 
विहरामि, विगतथिनमिद्धो बहुलं विहरामि, अनुद्धतो बहुलं विहरामि, तिण्णविचिकिच्छो बहुलं विहरामि, अक्कोधनो बहुलं 
विहरामि, असंकिलिट्टचित्तो बहुलं विहरामि, असारद्भकायो बहुलं विहरामि, आरद्भवीरियो बहुलं विहरामि, समाहितो 
बहुलं विहरामी'ति, तेन, भिकखवे, भिकखुना तेसुयेव कुसलेसु धम्मेसु पतिट्ठाय उत्तरे आसवानं खयाय योगो 
करणीयो”ति। पठमं । 


२. सारिपुत्तसृत्तं 


५२. तत्र खो आयस्मा सारिपुत्तो भिक्खू आमन्तेसि - “आवुसो भिक्खवे"ति। “आवुसो"ति खो ते भिक्खू 
आयस्मतो सारिपुत्तस्स पच्चस्सोसुं। आयस्मा सारिपुत्तो एतदबोच - 


“नो चे, आवुसो, भिक्खु परचित्तपरियायकुसलो होति, अथ 'सचित्तपरियायकुसलो भविस्सामी'ति - एवञ्हि वो, 
आवुसो, सिक्खितब्बं । 

“-कथञ्चावुसो, भिक्खु सचित्तपरियायकुसलो होति? सेय्यथापि, आवुसो, इत्थी वा पुरिसो वा दहरो युवा 
मण्डनकजातिको आदासे वा परिसुद्धे परियोदाते अच्छे वा उदपत्ते सकं मुखनिमित्तं पच्चवेक्खमानो सचे तत्थ पस्सति रजं 
वा अङ्गणं वा, तस्सेव रजस्स वा अङ्गणस्स वा पहानाय वायमति। नो चे तत्थ पस्सति रजं वा अङ्गणं वा, तेनेवत्तमनो होति 
परिपृण्णसङ्कप्पो - “लाभा वत मे, परिसुद्धं वत मे'ति। 


एवमेवं खो, आवुसो, भिक्खुनो पच्चवेक्खणा बहुकारा होति कुसलेसु धम्मेसु - “अभिज्झालु नु खो बहुलं विहरामि, 
अनभिज्झालु नु खो बहुलं विहरामि, ब्यापन्नचित्तो नु खो बहुलं विहरामि, अब्यापन्नचित्तो नु खो बहुलं विहरामि, 
थिनमिद्धपरियुद्टितो नु खो बहुलं विहरामि, विगतथिनमिद्धो नु खो बहुलं विहरामि, उद्धतो नु खो बहुलं विहरामि, अनुद्धतो 
नु खो बहुलं विहरामि, विचिकिच्छो नु खो बहुलं विहरामि, तिण्णविचिकिच्छो नु खो बहुलं विहरामि, कोधनो नु खो बहुलं 
विहरामि, अक्कोधनो नु खो बहुलं विहरामि, संकिलिट्टुचित्तो नु खो बहुलं विहरामि, असंकिलिट्टचित्तो नु खो बहुलं 
विहरामि, सारद्भकायो नु खो बहुलं विहरामि, असारद्भकायो नु खो बहुलं विहरामि, कुसीतो नु खो बहुलं विहरामि, 
आरद्भवीरियो नु खो बहुलं विहरामि, समाहितो नु खो बहुलं विहरामि, असमाहितो नु खो बहुलं विहरामी'ति। 


विहरामी'ति, तेनावुसो, भिकखुना तेसंयेव पापकानं अकुसलानं धम्मानं पहानाय अधिमत्तो छन्दो च वायामो च उस्साहो च 
उस्सोळही च अप्पटिबानी च सति च सम्पजञ्ञञ्च करणीयं। सेय्यथापि, आवुसो, आदित्तचेलो वा आदित्तसीसो वा। 
तस्सेव चेलस्स वा सीसस्स वा निब्बापनाय अधिमत्तं छन्दञ्च वायामञ्च उस्साहञ्च उस्सोळिहञ्च अप्पटिवानिञ्च 
सतिञ्च सम्पजञ्जञ्च करेय्य। एवमेवं खो, आवुसो, तेन भिक्खुना तेसंयेव पापकानं अकुसलानं धम्मानं पहानाय 
अधिमत्तो छन्दो च वायामो च उस्साहो च उस्सोळही च अप्पटिबानी च सति च सम्पजञ्ञञ्च करणीयं । 


विहरामी'ति, तेनावुसो, भिक्खुना तेसुयेब कुसलेसु धम्मेसु पतिठ्ठाय उत्तरे आसवानं खयाय योगो करणीयो”ति। दुतियं । 
३. ठितिसुत्तं 


५३. “ठितिम्पाहं, भिक्खवे, न वण्णयामि कुसलेसु धम्मेसु, पगेव परिहानि। बुड्टिञ्च खो अहं, भिकखवे, वण्णयामि 
कुसलेसु धम्मेसु, नो ठिति नो हानि । 


“कथञ्च, भिक्खवे, हानि होति कुसलेसु धम्मेसु, नो ठिति नो वुड्टि? इध, भिक्खवे, भिक्खु यत्तको होति सद्भाय 
सीलेन सुतेन चागेन पञ्ञाय पटिभानेन, तस्स ते धम्मा नेव तिइन्ति नो बइन्ति | हानिमेतं, भिकखवे, वदामि कुसलेसु 
धम्मेसु, नो ठिति नो बुड़िं। एवं खो, भिकखवे, हानि होति कुसलेसु धम्मेसु, नो ठिति नो वुडि। 


“कथञ्च, भिक्खवे ठिति होति कुसलेसु धम्मेसु, नो हानि नो वुड्डि? इध, भिक्खवे, भिक्खु यत्तको होति सद्धाय सीलेन 
सृतेन चागेन पञ्ञाय पटिभानेन, तस्स ते धम्मा नेव हायन्ति नो वड्डन्ति । ठितिमेतं, भिक्खवे, वदामि कुसलेसु धम्मेसु, नो 
हानि नो बुड़िं। एवं खो, भिक्खवे, ठिति होति कुसलेसु धम्मेसु, नो बुड़ि नो हानि। 


“कथञ्च, भिक्खवे, वुड्टि होति कुसलेसु धम्मेसु, नो ठिति नो हानि? इध, भिक्खवे, भिक्खु यत्तको होति सद्भाय 
सीलेन सुतेन चागेन पञ्ञाय पटिभानेन, तस्स ते धम्मा नेव तिइन्ति नो हायन्ति। बुट्टिमेतं, भिक्खवे, वदामि कुसलेसु 

धम्मेसु, नो ठिति नो हानि । एवं खो, भिकखवे, बुडि होति कुसलेसु धम्मेसु, नो ठिति नो हानि। 


“नो चे, भिक्खवे, भिक्खु परचित्तपरियायकुसलो होति, अथ 'सचित्तपरियायकुसलो भविस्सामी'ति -- एवञ्हि वो, 
भिक्खवे, सिक्खितब्बं । 


“कथञ्च, भिक्खवे, भिक्खु सचित्तपरियायकुसलो होति? सेय्यथापि, भिकखवे, इत्थी वा पुरिसो वा दहरो युवा 
मण्डनकजातिको आदासे वा परिसुद्धे परियोदाते अच्छे वा उदपत्ते सकं मुखनिमित्तं पच्चवेक्खमानो सचे तत्थ पस्सति रजं 
वा अङ्गणं वा, तस्सेव रजस्स वा अङ्गणस्स वा पहानाय वायमति। नो चे तत्थ पस्सति रजं वा अङ्गणं वा, तेनेवत्तमनो होति 
परिपुण्णसङ्कप्पो - “लाभा वत मे, परिसुद्धं बत मे'ति। एवमेवं खो, भिक्खवे, भिक्खुनो पच्चवेक्खणा बहुकारा होति 
कुसलेसु धम्मेसु - `अभिज्झालु नु खो बहुलं विहरामि, अनभिज्झालु नु खो बहुलं विहरामि, ब्यापन्नचित्तो नु खो बहुलं 
विहरामि, अब्यापन्नचित्तो नु खो बहुलं विहरामि, थिनमिद्धपरियुट्टितो नु खो बहुलं विहरामि, विगतथिनमिद्धो नु खो बहुलं 
विहरामि, उद्धतो नु खो बहुलं विहरामि, अनुद्धतो नु खो बहुलं विहरामि, विचिकिच्छो नु खो बहुलं विहरामि, 
तिण्णविचिकिच्छो नु खो बहुलं विहरामि, कोधनो नु खो बहुलं विहरामि, अक्कोधनो नु खो बहुलं विहरामि, 
संकिलिड्टचित्तो नु खो बहुलं विहरामि, असंकिलिट्टचित्तो नु खो बहुलं विहरामि, सारद्भकायो नु खो बहुलं विहरामि, 
असारद्भकायो नु खो बहुलं विहरामि, कुसीतो नु खो बहुलं विहरामि, आरद्भवीरियो नु खो बहुलं विहरामि, समाहितो नु खो 
बहुलं विहरामि, असमाहितो नु खो बहुलं विहरामी'ति। 


“सचे, भिक्खवे, भिक्खु पच्चवेक्खमानो एवं जानाति - 'अभिज्झालु बहुलं विहरामि, ब्यापन्नचित्तो बहुलं विहरामि, 
थिनमिद्धपरियुद्धितो बहुलं विहरामि, उद्धतो बहुलं विहरामि, विचिकिच्छो बहुलं विहरामि, कोधनो बहुलं विहरामि, 
संकिलिट्चित्तो बहुलं विहरामि, सारद्भकायो बहुलं विहरामि, कुसीतो बहुलं विहरामि, असमाहितो बहुलं विहरामी'ति, तेन, 
भिक्खवे, भिक्खुना तेसंयेव पापकानं अकुसलानं धम्मानं पहानाय अधिमत्तो छन्दो च वायामो च उस्साहो च उस्सोळही च 
अप्पटिवानी च सति च सम्पजञ्ञञ्च करणीयं । सेय्यथापि, भिक्खवे, आदित्तचेलो वा आदित्तसीसो वा । तस्सेव चेलस्स 
वा सीसस्स वा निब्बापनाय अधिमत्तं छन्दञ्च वायामञ्च उस्साहञ्च उस्सोळिहञ्च अप्पटिवानिञ्च सतिञ्च सम्पजञ्ञजञ्च 
करेय्य; एवमेवं खो, भिक्खवे, तेन भिकखुना तेसंयेव पापकानं अकुसलानं धम्मानं पहानाय अधिमत्तो छन्दो च वायामो च 
उस्साहो च उस्सोळही च अप्पटिबानी च सति च सम्पजञ्ञञ्च करणीयं । 


“सचे पन, भिक्खवे, भिक्खु पच्चवेक्खमानो एवं जानाति - 'अनभिज्झालु बहुलं विहरामि, अब्यापन्नचित्तो बहुलं 
विहरामि, विगतथिनमिद्धो बहुलं विहरामि, अनुद्धतो बहुलं विहरामि, तिण्णविचिकिच्छो बहुलं विहरामि, अक्कोधनो बहुलं 
विहरामि, असंकिलिट्टचित्तो बहुलं विहरामि, असारद्भकायो बहुलं विहरामि, आरद्भवीरियो बहुलं विहरामि, समाहितो 
बहुलं विहरामी'ति, तेन, भिकखवे, भिकखुना तेसुयेब कुसलेसु धम्मेसु पतिड्टाय उत्तरे आसवानं खयाय योगो 
करणीयो”ति। ततियं। 


४. समथसुत्त 


५४. “नो चे, भिक्खवे, भिक्खु परचित्तपरियायकुसलो होति, अथ “सचित्तपरियायकुसलो भविस्सामी'ति -- एवञ्हि 
वो, भिक्खवे, सिक्खितब्बं । 

“कथञ्च, भिक्खवे, भिक्खु सचित्तपरियायकुसलो होति? सेय्यथापि, भिकखवे, इत्थी वा पुरिसो वा दहरो युवा 
मण्डनकजातिको आदासे वा परिसुद्धे परियोदाते अच्छे वा उदपत्ते सकं मुखनिमित्तं पच्चवेक्खमानो सचे तत्थ पस्सति रजं 
वा अङ्गणं वा, तस्सेव रजस्स वा अङ्गणस्स वा पहानाय वायमति। नो चे तत्थ पस्सति रजं वा अङ्गणं वा, तेनेवत्तमनो होति 
परिपुण्णसङ्कप्पो - “लाभा वत मे, परिसुद्धं वत मे'ति। एवमेवं खो, भिक्खवे, भिक्खुनो पच्चवेक्खणा बहुकारा होति 
कुसलेसु धम्मेसु - 'लाभी नु खोम्हि अज्झत्तं चेतोसमथस्स, न नु खोम्हि लाभी अज्झत्तं चेतोसमथस्स, लाभी नु खोम्हि 
अधिपञ्ञाधम्मविपस्सनाय, न नु खोम्हि लाभी अधिपञ्जाधम्मविपस्सनाया'ति। 


“सचे, भिकखवे, भिक्खु पच्चवेक्खमानो एवं जानाति - 'लाभीम्हि अज्झत्तं चेतोसमथस्स, न लाभी 
अधिपञ्ञजाधम्मविपस्सनाया'ति, तेन, भिक्खवे, भिक्खुना अज्झत्तं चेतोसमथे पतिट्ठाय अधिपञ्ञाधम्मविपस्सनाय योगो 
करणीयो। सो अपरेन समयेन लाभी चेव होति अज्झत्तं चेतोसमथस्स लाभी च अधिपञ्जाधम्मविपस्सनाय | 


“सचे पन, भिक्खवे, भिक्खु पच्चवेकखमानो एवं जानाति - 'लाभीम्हि अधिपञ्जाधम्मविपस्सनाय, न लाभी 
अज्झत्तं चेतोसमथस्सा'ति, तेन, भिक्खवे, भिक्खुना अधिपञ्ञजाधम्मविपस्सनाय पतिट्ठाय अज्झत्तं चेतोसमथे योगो 
करणीयो। सो अपरेन समयेन लाभी चेव होति अधिपञ्ञाधम्मविपस्सनाय लाभी च अज्झत्तं चेतोसमथस्स | 


“सचे, पन, भिक्खवे, भिक्खु पच्चवेक्खमानो एवं जानाति - “न लाभी अज्झत्तं चेतोसमथस्स, न लाभी 
अधिपञ्ञाधम्मविपस्सनाया'ति, तेन, भिकखवे, भिक्खुना तेसंयेब कुसलानं धम्मानं पटिलाभाय अधिमत्तो छन्दो च वायामो 
च उस्साहो च उस्सोळही च अप्पटिवानी च सति च सम्पजञ्जञ्च करणीयं । सेय्यथापि, भिक्खवे, आदित्तचेलो वा 
आदित्तसीसो वा। तस्सेव चेलस्स वा सीसस्स वा निब्बापनाय अधिमत्तं छन्दञ्च वायामञ्च उस्साहञ्च उस्सोळिहञ्च 
अप्पटिवानिञ्च सतिञ्च सम्पजञ्ञञ्च करेय्य। एवमेवं खो, भिक्खवे, तेन भिकखुना तेसंयेव कुसलानं धम्मानं पटिलाभाय 
अधिमत्तो छन्दो च वायामो च उस्साहो च उस्सोळही च अप्पटिवानी च सति च सम्पजञ्ञञ्च करणीयं । सो अपरेन समयेन 
लाभी चेव होति अज्झत्तं चेतोसमथस्स लाभी च अधिपञ्ञाधम्मविपस्सनाय। 


“सचे पन, भिक्खवे, भिक्खु पच्चवेकखमानो एवं जानाति - 'लाभीम्हि अज्झत्तं चेतोसमथस्स, लाभी 
अधिपञ्ञाधम्मविपस्सनाया'ति, तेन, भिकखवे, भिकखुना तेसुयेब कुसलेसु धम्मेसु पतिट्ठाय उत्तरे आसवानं खयाय योगो 
करणीयो। 


“चीवरम्पाहं, भिक्खवे, दुविधेन वदामि - सेवितब्बम्पि असेवितब्बम्पि। पिण्डपातम्पाहं, भिक्खवे, दुविधेन वदामि 
-- सेवितब्बम्पि असेवितब्बम्पि। सेनासनम्पाहं, भिक्खवे, दुविधेन वदामि -- सेवितब्बम्पि असेवितब्बम्पि । 
गामनिगमम्पाहं, भिक्खवे, दुविधेन वदामि -- सेवितब्बम्पि असेवितब्बम्पि। जनपदपदेसम्पाहं, भिक्खवे, दुविधेन वदामि 
-- सेवितब्बम्पि असेवितब्बम्पि। पुग्गलम्पाहं, भिक्खवे, दुविधेन वदामि - सेवितब्बम्पि असेवितब्बम्पि। 


“नचीवरम्पाहं, भिक्खवे, दुविधेन वदामि - सेवितब्बम्पि असेवितब्बम्पी'ति, इति खो पनेतं वुत्तं । किञ्चेतं पटिच्च 
बुत्तं? तत्थ यं जञ्ञा चीवरं - “इदं खो मे चीवरं सेवतो अकुसला धम्मा अभिवडइन्ति, कुसला धम्मा परिहायन्ती'ति, 
एवरूपं चीवरं न सेवितब्बं । तत्थ यं जञ्जा चीवरं - “इदं खो मे चीवरं सेवतो अकुसला धम्मा परिहायन्ति, कुसला धम्मा 
अभिवइन्ती'ति, एवरूपं चीवरं सेवितब्बं। “चीवरम्पाहं, भिकखवे, दुविधेन वदामि -- सेवितब्बम्पि असेवितब्बम्पी'ति, इति 
यं तं वुत्तं, इदमेतं पटिच्च वृत्तं । 

““पिण्डपातम्पाहं, भिक्खवे, दुविधेन वदामि - सेवितब्बम्पि असेवितब्बम्पी'ति, इति खो पनेतं वुत्तं । किञ्चेतं 
पटिच्च वुत्तं? तत्थ यं जञ्जा पिण्डपातं -- “इमं खो मे पिण्डपातं सेवतो अकुसला धम्मा अभिवड्टन्ति, कुसला धम्मा 
परिहायन्ती'ति, एवरूपो पिण्डपातो न सेवितब्बो। तत्थ यं जञ्ञा पिण्डपातं - “इमं खो मे पिण्डपातं सेवतो अकुसला 
धम्मा परिहायन्ति, कुसला धम्मा अभिवड्न्ती'ति, एवरूपो पिण्डपातो सेवितब्बो। 'पिण्डपातम्पाहं, भिक्खवे, दुविधेन 
वदामि - सेवितब्बम्पि असेवितब्बम्पी ति, इति यं तं वुत्तं, इदमेतं पटिच्च वृत्तं । 


“नसेनासनम्पाहं, भिक्खवे, दुविधेन वदामि - सेवितब्बम्पि असेवितब्बम्पी'ति, इति खो पनेतं वृत्तं । किञ्चेतं पटिच्च 
वुत्तं? तत्थ यं जञ्ञा सेनासनं - “इदं खो मे सेनासनं सेवतो अकुसला धम्मा अभिवड्टन्ति, कुसला धम्मा परिहायन्ती'ति, 
एवरूपं सेनासनं न सेवितब्बं । तत्थ यं जञ्ञा सेनासनं - “इदं खो मे सेनासनं सेवतो अकुसला धम्मा परिहायन्ति, कुसला 
धम्मा अभिवड्टन्ती'ति, एवरूपं सेनासनं सेवितब्बं । -सेनासनम्पाहं, भिकखवे, दुविधेन वदामि - सेवितब्बम्पि 
असेवितब्बम्पी'ति, इति यं तं वुत्तं, इदमेतं पटिच्च वुत्तं । 


““गामनिगमम्पाहं, भिक्खवे, दुविधेन वदामि - सेवितब्बम्पि असेवितब्बम्पी'ति, इति खो पनेतं वुत्तं । किञ्चेतं 
पटिच्च वुत्तं? तत्थ यं जञ्जा गामनिगमं - “इमं खो मे गामनिगमं सेवतो अकुसला धम्मा अभिवइन्ति, कुसला धम्मा 
परिहायन्ती'ति, एवरूपो गामनिगमो न सेवितब्बो। तत्थ यं जञ्ञा गामनिगमं - “इमं खो मे गामनिगमं सेवतो अकुसला 
धम्मा परिहायन्ति, कुसला धम्मा अभिवड्टन्तीति, एवरूपो गामनिगमो सेवितब्बो । 'गामनिगमम्पाहं, भिकखवे, दुविधेन 
वदामि - सेवितब्बम्पि असेवितब्बम्पी'ति, इति यं तं वुत्तं, इदमेतं पटिच्च वुत्तं । 


““जनपदपदेसम्पाहं, भिक्खवे, दुविधेन वदामि - सेवितब्बम्पि असेवितब्बम्पी'ति, इति खो पनेतं वृत्तं । किञ्चेतं 
पटिच्च वुत्तं? तत्थ यं जञ्ञा जनपदपदेसं - “इमं खो मे जनपदपदेसं सेवतो अकुसला धम्मा अभिवइन्ति, कुसला धम्मा 
परिहायन्ती'ति, एवरूपो जनपदपदेसो न सेवितब्बो । तत्थ यं जञ्ञा जनपदपदेसं -- “इमं खो मे जनपदपदेसं सेवतो 
अकुसला धम्मा परिहायन्ति, कुसला धम्मा अभिवड्टन्ती'ति, एवरूपो जनपदपदेसो सेवितब्बो। 'जनपदपदेसम्पाहं, 
भिक्खवे, दुविधेन वदामि - सेवितब्बम्पि असेवितब्बम्पी'ति, इति यं तं वुत्तं, इदमेतं पटिच्च वृत्तं । 


““पुग्गलम्पाहं, भिक्खवे, दुविधेन वदामि -- सेवितब्बम्पि असेवितब्बम्पी ति, इति खो पनेतं वुत्तं । किञ्चेतं पटिच्च 
वुत्तं? तत्थ यं जञ्ञा पुग्गलं - “इमं खो मे पुग्गलं सेवतो अकुसला धम्मा अभिवडन्ति, कुसला धम्मा परिहायन्ती'ति, 
एवरूपो पुग्गलो न सेवितब्बो । तत्थ यं जञ्ञा पुग्गलं - “इमं खो मे पुग्गलं सेवतो अकुसला धम्मा परिहायन्ति, कुसला 
धम्मा अभिवडन्ती'ति, एवरूपो पुग्गलो सेवितब्बो। 'पुग्गलम्पाहं, भिक्खवे, दुविधेन वदामि - सेवितब्बम्पि 
असेवितब्बम्पी'ति, इति यं तं वुत्तं, इदमेतं पटिच्च वुत्त''न्ति। चतुत्थं । 


५. परिहानसुत्त 


५५. तत्र खो आयस्मा सारिपुत्तो भिक्खू आमन्तेसि - “आवुसो भिक्खवे"ति [भिक्खवोति (सी० स्या०)]। 
“आवुसो ति खो ते भिक्खू आयस्मतो सारिपुत्तस्स पच्चस्सोसुं। आयस्मा सारिपुत्तो एतदबोच - 


““परिहानधम्मो पुग्गलो, परिहानधम्मो पुग्गलो'ति, आवुसो, वुच्चति । 'अपरिहानधम्मो पुग्गलो, अपरिहानधम्मो 
पुग्गलो ति, आवुसो, वुच्चति । कित्तावता नु खो, आवुसो, परिहानधम्मो पुग्गलो वुत्तो भगवता, कित्तावता च पन 

अपरिहानधम्मो पुग्गलो वुत्तो भगवता ति? “दूरतोपि खो मयं, आवुसो, आगच्छाम आयस्मतो सारिपुत्तस्स सन्तिके 
एतस्स भासितस्स अत्थमज्ञातुं। साधु वतायस्मन्तंयेव सारिपुत्तं पटिभातु एतस्स भासितस्स अत्थो। आयस्मतो 
सारिपुत्तस्स सुत्वा भिक्खू धारेस्सन्ती 'ति। 


“तेनहावुसो, सुणाथ, साधुकं मनसि करोथ; भासिस्सामी”ति। “एबमावुसो'"ति खो ते भिक्खू आयस्मतो 
सारिपुत्तस्स पच्चस्सोसुं। आयस्मा सारिपुत्तो एतदबोच - 


“कित्तावता नु खो, आवुसो, परिहानधम्मो पुग्गलो वृत्तो भगवता? इधावुसो, भिक्खु अस्सुतञ्चेव धम्मं न सुणाति, 
सृता चस्स धम्मा सम्मोसं गच्छन्ति, ये चस्स धम्मा पुब्बे चेतसो असम्फुट्ठपुब्बा ते चस्स न समुदाचरन्ति, अविञ्ञातञ्चेव 
न विजानाति । एत्तावता खो, आवुसो, परिहानधम्मो पुग्गलो वुत्तो भगवता । 


“कित्तावता च पनावुसो, अपरिहानधम्मो पुग्गलो वुत्तो भगवता? इधावुसो, भिक्खु अस्सुतञ्चेव धम्मं सुणाति, सुता 
चस्स धम्मा न सम्मोसं गच्छन्ति, ये चस्स धम्मा पुब्बे चेतसो असम्फुड्॒पुब्बा ते चस्स समुदाचरन्ति, अविञ्जातञ्चेव 
विजानाति। एत्तावता खो, आवुसो, अपरिहानधम्मो पुग्गलो वृत्तो भगवता । 


“नो चे, आवुसो, भिक्खु परचित्तपरियायकुसलो होति, अथ 'सचित्तपरियायकुसलो भविस्सामी'ति - एवञ्हि वो, 
आवुसो, सिक्खितब्बं । 


““कथञ्चावुसो, भिक्खु सचित्तपरियायकुसलो होति? सेय्यथापि, आवुसो, इत्थी वा पुरिसो वा दहरो युवा 
मण्डनकजातिको आदासे वा परिसुद्धे परियोदाते अच्छे वा उदपत्ते सकं मुखनिमित्तं पच्चवेक्खमानो सचे तत्थ पस्सति रजं 
वा अङ्गणं वा, तस्सेव रजस्स वा अङ्गणस्स वा पहानाय वायमति। नो चे तत्थ पस्सति रजं वा अङ्गणं वा, तेनेवत्तमनो होति 
परिपुण्णसङ्कप्पो - “लाभा वत मे, परिसुद्धं वत मे'ति । एवमेव खो, आवुसो, भिक्खुनो पच्चवेक्खणा बहुकारा होति 
कुसलेसु धम्मेसु - `अनभिज्झालु नु खो बहुलं विहरामि, संविज्जति नु खो मे एसो धम्मो उदाह नो, अब्यापन्नचित्तो नु खो 
बहुलं विहरामि, संविज्जति नु खो मे एसो धम्मो उदाहु नो, विगतथिनमिद्धो नु खो बहुलं विहरामि, संविज्जति नु खो मे एसो 
धम्मो उदाहु नो, अनुद्भतो नु खो बहुलं विहरामि, संविज्जति नु खो मे एसो धम्मो उदाहु नो, तिण्णविचिकिच्छो नु खो बहुलं 
विहरामि, संविज्जति नु खो मे एसो धम्मो उदाहु नो, अक्कोधनो नु खो बहुलं विहरामि, संविज्जति नु खो मे एसो धम्मो 
उदाह नो, असंकिलिट्ुचित्तो नु खो बहुलं विहरामि, संविज्जति नु खो मे एसो धम्मो उदाह नो, लाभी नु खोम्हि अज्झत्तं 
धम्मपामोज्जस्स, संविज्जति नु खो मे एसो धम्मो उदाह नो, लाभी नु खोम्हि अज्झत्तं चेतोसमथस्स, संविज्जति नु खो मे 
एसो धम्मो उदाह नो, लाभी नु खोम्हि अधिपञ्ञाधम्मविपस्सनाय, संविज्जति नु खो मे एसो धम्मो उदाहु नो'ति। 


“सचे पन, आवुसो, भिक्खु पच्चवेक्खमानो सब्बेपिमे कुसले धम्मे अत्तनि न समनुपस्सति, तेनाबुसो, भिक्खुना 
सब्बेसंयेव इमेसं कुसलानं धम्मानं पटिलाभाय अधिमत्तो छन्दो च वायामो च उस्साहो च उस्सोळही च अप्पटिवानी च सति 
च सम्पजञ्ञञ्च करणीयं । सेय्यथापि, आवुसो, आदित्तचेलो वा आदित्तसीसो वा | तस्सेव चेलस्स वा सीसस्स वा 
निब्बापनाय अधिमत्तं छन्दञ्च वायामञ्च उस्साहञ्च उस्सोळिहञ्च अप्पटिवानिञ्च सतिञ्च सम्पजञ्जञ्च करेय्य। एवमेवं 
खो, आवुसो, तेन भिकखुना सब्बेसंयेव कुसलानं धम्मानं पटिलाभाय अधिमत्तो छन्दो च वायामो च उस्साहो च उस्सोळही 
च अप्पटिवानी च सति च सम्पजञ्ञञ्च करणीयं । 

“सचे पनावुसो, भिक्खु पच्चवेक्खमानो एकच्चे कुसले धम्मे अत्तनि समनुपस्सति, एकच्चे कुसले धम्मे अत्तनि न 
समनुपस्सति, तेनावुसो, भिक्खुना ये कुसले धम्मे अत्तनि समनुपस्सति तेसु कुसलेसु धम्मेसु पतिट्ठाय, ये कुसले धम्मे 
अत्तनि न समनुपस्सति तेसं कुसलानं धम्मानं पटिलाभाय अधिमत्तो छन्दो च वायामो च उस्साहो च उस्सोळही च 
अप्पटिबानी च सति च सम्पजञ्ञञ्च करणीयं । सेय्यथापि, आवुसो, आदित्तचेलो वा आदित्तसीसो वा । तस्सेव चेलस्स 
वा सीसस्स वा निब्बापनाय अधिमत्तं छन्दञ्च वायामञ्च उस्साहञ्च उस्सोळिहञ्च अप्पटिवानिञ्च सतिञ्च सम्पजञ्ञञ्च 
करेय्य। एवमेवं खो, आवुसो, तेन भिक्खुना ये कुसले धम्मे अत्तनि समनुपस्सति तेसु कुसलेसु धम्मेसु पतिड्ठाय, ये कुसले 
धम्मे अत्तनि न समनुपस्सति तेसं कुसलानं धम्मानं पटिलाभाय अधिमत्तो छन्दो च वायामो च उस्साहो च उस्सोळही च 
अप्पटिबानी च सति च सम्पजञ्ञञ्च करणीयं | 


“सचे पनावुसो, भिक्खु पच्चवेक्खमानो सब्बेपिमे कुसले धम्मे अत्तनि समनुपस्सति, तेनावुसो, भिक्खुना सब्बेस्वेव 
इमेसु कुसलेसु धम्मेसु पतिठ्ठाय उत्तरे आसवानं खयाय योगो करणीयोति। पञ्चमं । 


६. पठमसञ्ञासुत्तं 


५६. “दसयिमा, भिक्खवे, सञ्जा भाविता बहुलीकता महप्फला होन्ति महानिसंसा अमतोगधा अमतपरियोसाना। 
कतमा दस? असुभसञ्ञा, मरणसञ्ञा, आहारे पटिकूलसञ्जा, सब्बलोके अनभिरतसञ्ञा, अनिच्चसञ्जा, अनिच्चे 
दुक्खसञ्ञा, दुक्खे अनत्तसञ्ञा, पहानसञ्ञा, विरागसञ्जा, निरोधसञ्ञा - इमा खो, भिक्खवे, दस सञ्जा भाविता 
बहुलीकता महप्फला होन्ति महानिसंसा अमतोगधा अमतपरियोसाना”ति। छटठं । 


७. दुतियसञ्ञासुत्त 


५७. “दसयिमा, भिक्खवे, सञ्जा भाविता बहुलीकता महप्फला होन्ति महानिसंसा अमतोगधा अमतपरियोसाना। 
कतमा दस? अनिच्चसञ्ञा, अनत्तसञ्ञा, मरणसञ्ञा, आहारे पटिकूलसञ्ञा, सब्बलोके अनभिरतसञ्ञा, अट्विकसञ्ञा, 
पुळवकसञ्ञा [पुलवकसञ्जा (सी० पी०), पुळुबकसञ्ञा (क०), अ० नि० १.४६३-४७२], विनीलकसञ्ञा, 
विच्छिइकसञ्जा, उद्धमातकसञ्ञा -- इमा खो, भिक्खवे, दस सञ्ञा भाविता बहुलीकता महप्फला होन्ति महानिसंसा 
अमतोगधा अमतपरियोसाना”ति । सत्तमं । 


८. मूलकसृत्तं 


५८. [अ० नि० ८.८३] “सचे, भिक्खवे, अञ्जतित्थिया परिब्बाजका एवं पुच्छेय्युं - 'किंमूलका, आवुसो, सब्बे 
धम्मा, किसम्भवा सब्बे धम्मा, किंसमुदया सब्बे धम्मा, किसमोसरणा सब्बे धम्मा, किंपमुखा सब्बे धम्मा, किअधिपतेय्या 
सब्बे धम्मा, किउत्तरा सब्बे धम्मा, किंसारा सब्बे धम्मा, किओगधा सब्बे धम्मा, किपरियोसाना सब्बे धम्मा'ति, एवं पुठ्ठा 
तुम्हे, भिक्खवे, तेसं अञ्ञतित्थियानं परिब्बाजकानं किन्ति ब्याकरेय्याथा'ति? “भगवंमूलका नो, भन्ते, धम्मा 
भगवंनेत्तिका भगवंपटिसरणा । साधु वत, भन्ते, भगवन्तंयेब पटिभातु एतस्स भासितस्स अत्थो। भगवतो सुत्वा भिक्खू 
धारेस्सन्ती”ति। 


“नतेन हि, भिक्खवे, सुणाथ, साधुकं मनसि करोथ; भासिस्सामी”ति। “एवं, भन्ते "ति खो ते भिक्खू भगवतो 
पच्चस्सोसुं। भगवा एतदवोच - 

“सचे, भिक्खवे, अञ्जतित्थिया परिब्बाजका एवं पुच्छेय्युं - 'किमूलका, आवुसो, सब्बे धम्मा, किंसम्भवा सब्बे 
धम्मा, किंसमुदया सब्बे धम्मा, किसमोसरणा सब्बे धम्मा किंपमुखा सब्बे धम्मा, कि अधिपतेय्या सब्बे धम्मा, किउत्तरा 
सब्बे धम्मा, किंसारा सब्बे धम्मा, किंओगधा सब्बे धम्मा, किपरियोसाना सब्बे धम्मा'ति, एवं पुठ्ठा तुम्हे, भिक्खवे, तेसं 
अञ्जतित्थियानं परिब्बाजकानं एवं व्याकरेय्याथ - 'छन्दमूलका, आवुसो, सब्बे धम्मा, मनसिकारसम्भवा सब्बे धम्मा, 
फस्ससमुदया सब्बे धम्मा, वेदनासमोसरणा सब्बे धम्मा, समाधिप्पमुखा सब्बे धम्मा, सताधिपतेय्या सब्बे धम्मा, पञ्जुत्तरा 
सब्बे धम्मा, विमुत्तिसारा सब्बे धम्मा, अमतोगधा सब्बे धम्मा, निब्बानपरियोसाना सब्बे धम्मा'ति। एवं पुठ्ठा तुम्हे, भिक्खवे, 
तेसं अञ्ञतित्थियानं परिब्बाजकानं एवं ब्याकरेय्याथा'ति। अट्टुमं । 


९. पब्बज्जासुत्तं 


५९. “तस्मातिह, भिक्खवे, एवं सिक्खितब्बं - 'यथापब्बज्जापरिचितञ्च नो चित्तं भविस्सति, न चुप्पन्ना पापका 
अकुसला धम्मा चित्तं परियादाय ठस्सन्ति; अनिच्चसञ्ञजापरिचितञ्च नो चित्तं भविस्सति, अनत्तसञ्ञापरिचितञ्च नो 
चित्तं भविस्सति, असुभसञ्ञापरिचितञ्च नो चित्तं भविस्सति, आदीनवसञ्जापरिचितञ्च नो चित्तं भविस्सति, लोकस्स 
समञ्च विसमञ्च जत्वा तंसञ्जापरिचितञ्च नो चित्तं भविस्सति, लोकस्स भवञ्च [सम्भवञ्च (सी० स्या०)] विभवञ्च 
जत्वा तंसञ्ञापरिचितञ्च नो चित्तं भविस्सति, लोकस्स समुदयञ्च अत्थङ्गमञ्च जत्वा तंसञ्जापरिचितञ्च नो चित्तं 
भविस्सति, पहानसञ्जापरिचितञ्च नो चित्तं भविस्सति, विरागसञ्ञजापरिचितञ्च नो चित्तं भविस्सति, 
निरोधसञ्ञापरिचितञ्च नो चित्तं भविस्सती'ति - एवञ्हि वो, भिकखवे, सिक्खितब्बं । 


“यतो खो, भिक्खवे, भिक्खुनो यथापब्बज्जापरिचितञ्च चित्तं होति न चुप्पन्ना पापका अकुसला धम्मा चित्तं 
परियादाय तिइन्ति, अनिच्चसञ्ञापरिचितञ्च चित्तं होति, अनत्तसञ्जापरिचितञ्च चित्तं होति, असुभसञ्जापरिचितञ्च 
चित्तं होति, आदीनवसञ्ञजापरिचितञ्च चित्तं होति, लोकस्स समञ्च विसमञ्च जत्वा तंसञ्जापरिचितञ्च चित्तं होति, 
लोकस्स भवञ्च विभवञ्च जत्वा तंसञ्जापरिचितञ्च चित्तं होति, लोकस्स समुदयञ्च अत्थङ्गमञ्च जत्वा 
तंसञ्जापरिचितञ्च चित्तं होति, पहानसञ्ञजापरिचितञ्च चित्तं होति, विरागसञ्जापरिचितञ्च चित्तं होति, 
निरोधसञ्जापरिचितञ्च चित्तं होति, तस्स द्विन्नं फलानं अञ्जतरं फलं पाटिकङ्कं - दिड्रेव धम्मे अञ्जा, सति वा उपादिसेसे 
अनागामिता”ति। नवमं । 


१०. गिरिमानन्दसुत्तं 


६०. एकं समयं भगवा सावत्थियं विहरति जेतवने अनाथपिण्डिकस्स आरामे । तेन खो पन समयेन आयस्मा 
गिरिमानन्दो आबाधिको होति दुक्खितो बाळहगिलानो। अथ खो आयस्मा आनन्दो येन भगवा तेनुपसङ्कमि; उपसङ्कमित्वा 
भगवन्तं अभिवादेत्वा एकमन्तं निसीदि । एकमन्तं निसिन्नो खो आयस्मा आनन्दो भगवन्तं एतदवोच -- 


““आयस्मा, भन्ते, गिरिमानन्दो आबाधिको होति दुक्खितो बाळहगिलानो । साधु, भन्ते, भगवा येनायस्मा गिरिमानन्दो 
तेनुपसङ्कमतु अनुकम्पं उपादाया"ति। “सचे खो त्वं, आनन्द, गिरिमानन्दस्स भिक्खुनो दस सञ्ञा भासेय्यासि, ठानं खो 
पनेतं विज्जति यं गिरिमानन्दस्स भिक्खुनो दस सञ्जा सुत्वा सो आबाधो ठानसो पटिप्पस्सम्भेय्य । 


“कतमा दस? अनिच्चसञ्जा, अनत्तसञ्ञा, असुभसञ्ञा, आदीनवसञ्ञा, पहानसञ्ञा, विरागसञ्ञा, निरोधसञ्ञा, 

सब्बलोके अनभिरतसञ्ञा [अनभिरतिसञ्ञा (क०)], सब्बसङ्घारेसु अनिच्छासञ्जा, आनापानस्सति। 


“कतमा चानन्द, अनिच्चसञ्जा? इधानन्द, भिक्खु अरञ्ञगतो वा रुक्खमूलगतो वा सुञ्ञागारगतो वा इति 
पटिसञ्चिक्खति - "रूपं अनिच्चं, वेदना अनिच्चा, सञ्ञा अनिच्चा, सङ्घारा अनिच्चा, विज्ञाणं अनिच्चःन्ति। इति इमेसु 
पञ्चसु उपादानक्खन्धेसु अनिच्चानुपस्सी विहरति । अयं वुच्चतानन्द, अनिच्चसञ्ञा । 


“कतमा चानन्द, अनत्तसञ्जा? इधानन्द, भिक्खु अरञ्ञगतो वा रुक्खमूलगतो वा सुञ्जागारगतो वा इति 
पटिसञ्चिक्खति - "चक्खु अनत्ता, रूपा अनत्ता, सोतं अनत्ता, सद्दा अनत्ता, घानं अनत्ता, गन्धा अनत्ता, जिव्हा अनत्ता, 
रसा अनत्ता, काया अनत्ता, फोटुब्बा अनत्ता, मनो अनत्ता, धम्मा अनत्ता'ति। इति इमेसु छसु अज्झत्तिकबाहिरेसु आयतनेसु 
अनत्तानुपस्सी विहरति। अयं वुच्चतानन्द, अनत्तसञ्ञा। 


“कतमा चानन्द, असुभसञ्जा? इधानन्द, भिक्खु इममेव कायं उद्धं पादतला अधो केसमत्थका तचपरियन्तं पूरं 
नानाप्पकारस्स असुचिनो पच्चवेकखति - “अत्थि इमस्मिं काये केसा लोमा नखा दन्ता तचो मंसं न्हारु अट्टि अट्टिमिञ्जं 
वक्कं हदयं यकनं किलोमकं पिहकं पप्फासं अन्तं अन्तगुणं उदरियं करीसं पित्तं सेम्हं पुब्बो लोहितं सेदो मेदो अस्सु वसा 
खेळो सिङ्घाणिका लसिका मुत्त'न्ति। इति इमस्मिं काये असुभानुपस्सी विहरति । अयं वुच्चतानन्द, असुभसञ्ञा । 


“कतमा चानन्द, आदीनवसञ्जा? इधानन्द, भिक्खु अरञ्ञगतो वा रुक्खमूलगतो वा सुञ्ञागारगतो वा इति 
पटिसञ्चिक्खति - 'बहुदुक्खो खो अयं कायो बहुआदीनवो? इति इमस्मिं काये विविधा आबाधा उप्पज्जन्ति, सेय्यथिदं - 
चकखुरोगो सोतरोगो घानरोगो जिव्हारोगो कायरोगो सीसरोगो कण्णरोगो मुखरोगो दन्तरोगो ओट्डरोगो कासो सासो पिनासो 
डाहो [डहो (सी० स्या०)] जरो कुच्छिरोगो मुच्छा पकखन्दिका सूला विसूचिका कुटुं गण्डो किलासो सोसो अपमारो दहु 
कण्डु कच्छु नखसा वितच्छिका लोहितं पित्तं [लोहितपित्तं (सी०)] मधुमेहो अंसा पिळका भगन्दला पित्तसमुड्ठाना आबाधा 
सेम्हसमुड्ाना आबाधा वातसमुड्ाना आबाधा सन्निपातिका आबाधा उतुपरिणामजा आबाधा विसमपरिहारजा आबाधा 
ओपक्कमिका आबाधा कम्मविपाकजा आबाधा सीतं उण्हं जिघच्छा पिपासा उच्चारो पस्सावो'ति। इति इमस्मिं काये 
आदीनवानुपस्सी विहरति। अयं बुच्चतानन्द, आदीनवसञ्ञा। 


“कतमा चानन्द, पहानसञ्ञजा? इधानन्द, भिक्खु उप्पन्नं कामवितक्कं नाधिवासेति, पजहति, विनोदेति, 
ब्यन्तीकरोति, अनभावं गमेति। उप्पन्नं ब्यापादवितक्कं नाधिवासेति, पजहति, विनोदेति, ब्यन्तीकरोति, अनभावं गमेति। 
उप्पन्नं विहिंसावितक्कं नाधिवासेति, पजहति, विनोदेति, ब्यन्तीकरोति, अनभावं गमेति। उप्पन्नुप्पन्ने पापके अकुसले 
धम्मे नाधिवासेति, पजहति, विनोदेति, ब्यन्तीकरोति, अनभावं गमेति। अयं बुच्चतानन्द, पहानसञ्ञा। 


“कतमा चानन्द, विरागसञ्ञा? इधानन्द, भिक्खु अरञ्जगतो वा रुक्खमूलगतो वा सुञ्जागारगतो वा इति 
पटिसञ्चिक्खति - 'एतं सन्तं एतं पणीतं यदिदं सब्बसङ्घारसमथो सब्बूपधिप्पटिनिस्सग्गो तण्हाक्खयो विरागो 
निब्बान'न्ति। अयं वुच्चतानन्द, विरागसञ्ञा। 


“कतमा चानन्द, निरोधसञ्ञा? इधानन्द, भिक्खु अरञ्जगतो वा रुक्खमूलगतो वा सुञ्जागारगतो वा इति 


पटिसञ्चिक्खति - 'एतं सन्तं एतं पणीतं यदिदं सब्बसङ्कारसमथो सब्बूपधिप्पटिनिस्सग्गो तण्हाकखयो निरोधो 
निब्बान'न्ति। अयं वुच्चतानन्द, निरोधसञ्ञा। 

“कतमा चानन्द, सब्बलोके अनभिरतसञ्जा? इधानन्द, भिक्खु ये लोके उपादाना चेतसो अधिट्ठानाभिनिवेसानुसया, 
ते पजहन्तो विहरति अनुपादियन्तो। अयं वुच्चतानन्द, सब्बलोके अनभिरतसञ्ञा। 


“कतमा चानन्द, सब्बसङ्घारेसु अनिच्छासञ्ञा? इधानन्द, भिक्खु सब्बसङ्घारेसु अट्टयति हरायति जिगुच्छति। अयं 
बुच्चतानन्द, सब्बसङ्कारेसु अनिच्छासञ्ञा । 


“कतमा चानन्द, आनापानस्सति? इधानन्द, भिक्खु अरञ्जगतो वा रुक्खमूलगतो वा सुञ्ञागारगतो वा निसीदति 
पल्लङ्कं आभृजित्वा उजुं कायं पणिधाय परिमुखं सति उपट्टुपेत्वा । सो सतोव अस्ससति सतोव पस्ससति। दीघं वा 
अस्ससन्तो 'दीघं अस्ससामी'ति पजानाति। दीघं वा पस्ससन्तो 'दीघं पस्ससामी ति पजानाति। रस्सं वा अस्ससन्तो 'रस्सं 
अस्ससामी'ति पजानाति। रस्सं वा पस्ससन्तो 'रस्सं पस्ससामी'ति पजानाति। 'सब्बकायपटिसंवेदी अस्ससिस्सामी'ति 
सिक्खति । 'सब्बकायपटिसंवेदी पस्ससिस्सामीति सिक्खति। 'पस्सम्भयं कायसङ्कारं अस्ससिस्सामी'ति सिक्खति। 
“पस्सम्भयं कायसङ्कारं पस्ससिस्सामी'ति सिकखति। 'पीतिपटिसंवेदी अस्ससिस्सामीति सिक्खति। 'पीतिपटिसंवेदी 
पस्ससिस्सामी'ति सिक्खति । 'सुखपटिसंवेदी अस्ससिस्सामीति सिक्खति। 'सुखपटिसंवेदी पस्ससिस्सामी'ति सिक्खति। 
'चित्तसङ्घारपटिसंवेदी अस्ससिस्सामी'ति सिक्खति। 'चित्तसङ्घारपटिसंवेदी पस्ससिस्सामी'ति सिक्खति। 'पस्सम्भयं 
चित्तसङ्कारं अस्ससिस्सामीति सिक्खति । 'पस्सम्भयं चित्तसङ्कारं पस्ससिस्सामी'ति सिक्खति। 'चित्तपटिसंवेदी 
अस्ससिस्सामी'ति सिक्खति। 'चित्तपटिसंवेदी पस्ससिस्सामीति सिक्खति। अभिप्पमोदयं चित्तं...पे०... समादहं चित्तं... 


अस्ससिस्सामी'ति सिक्खति। 'पटिनिस्सग्गानुपस्सी पस्ससिस्सामी ति सिकखति। अयं बुच्चतानन्द, आनापानस्सति। 


“सचे खो त्वं, आनन्द, गिरिमानन्दस्स भिकखुनो इमा दस सञ्ञा भासेय्यासि, ठानं खो पनेतं विज्जति यं 
गिरिमानन्दस्स भिक्खुनो इमा दस सञ्ञा सुत्वा सो आबाधो ठानसो पटिप्पस्सम्भेय्या"ति। 


अथ खो आयस्मा आनन्दो भगवतो सन्तिके इमा दस सञ्ञा उग्गहेत्वा येनायस्मा गिरिमानन्दो तेनुपसङ्कमि; 
उपसङ्कमित्वा आयस्मतो गिरिमानन्दस्स इमा दस सञ्ञा अभासि। अथ खो आयस्मतो गिरिमानन्दस्स दस सञ्ञा सुत्वा 
सो आबाधो ठानसो पटिप्पस्सम्भि। बुडुहि चायस्मा गिरिमानन्दो तम्हा आबाधा। तथा पहीनो च पनायस्मतो गिरिमानन्दस्स 
सो आबाधो अहोसी ति । दसमं । 


सचित्तवग्गो पठमो। 
तस्सुद्दानं - 


सचित्तञ्च सारिपृत्त, ठिति च समथेन च। 
परिहानो च द्वे सञ्जा, मूला पब्बजितं गिरीति॥ 


(७) २. यमकवग्गो 


१. अविज्जासृत्तं 

६१. “पुरिमा, भिक्खवे, कोटि न पञ्ञायति अविज्जाय - तो पुब्बे अविज्जा नाहोसि, अथ पच्छा समभवी'ति। 
एवञ्चेतं, भिक्खवे, वुच्चति, अथ च पन पञ्जायति - 'इदप्पच्चया अविज्जा'ति। 


““अविज्जम्पाहं [अविज्जम्पहं (सी० स्या०)], भिक्खवे, साहारं वदामि, नो अनाहारं । को चाहारो अविज्जाय? “पञ्च 
नीवरणा'तिस्स वचनीयं । पञ्चपाहं, भिक्खवे, नीवरणे साहारे वदामि, नो अनाहारे। को चाहारो पञ्चन्नं नीवरणानं? “तीणि 
दुच्चरितानी'तिस्स वचनीयं। तीणिपाहं, भिक्खवे, दुच्चरितानि साहारानि वदामि, नो अनाहारानि। को चाहारो तिण्णं 
दुच्चरितानं? 'इन्द्रियअसंवरो'तिस्स वचनीयं । इन्द्रियअसंवरम्पाहं, भिक्खवे, साहारं वदामि, नो अनाहारं । को चाहारो 
इन्द्रिय असंवरस्स? 'असतासम्पजञ्ञ' न्तिस्स वचनीयं । असतासम्पजञ्ञम्पाहं, भिक्खवे, साहारं वदामि, नो अनाहारं। को 
चाहारो असतासम्पजञ्ञजस्स? 'अयोनिसोमनसिकारो'तिस्स वचनीयं। अयोनिसोमनसिकारम्पाहं, भिक्खवे, साहारं वदामि, 
नो अनाहारं। को चाहारो अयोनिसोमनसिकारस्स? 'अस्सद्भिय'न्तिस्स वचनीयं। अस्सद्भियम्पाहं, भिक्खवे, साहारं 
वदामि, नो अनाहारं। को चाहारो अस्सद्भियस्स? 'असद्भम्मस्सवन'न्तिस्स वचनीयं। असद्भम्मस्सवनम्पाहं, भिक्खवे, 
साहारं वदामि, नो अनाहारं । को चाहारो असद्भम्मस्सवनस्स? 'असण्पुरिससंसेवो'तिस्स वचनीयं । 


“इति खो, भिक्खवे, असण्पुरिससंसेवो परिपूरो असद्भम्मस्सवनं परिपूरेति, असद्भम्मस्सवनं परिपूरं अस्सद्भियं 
परिपूरेति, अस्सद्भियं परिपूरं अयोनिसोमनसिकारं परिपूरेति, अयोनिसोमनसिकारो परिपूरो असतासम्पजञ्ञं परिपूरेति, 
असतासम्पजञ्जं परिपूरं इन्द्रियअसंवरं परिपूरेति, इन्द्रियअसंवरो परिपूरो तीणि दुच्चरितानि परिपूरेति, तीणि दुच्चरितानि 
परिपूरानि पञ्च नीवरणे परिपूरेन्ति, पञ्च नीवरणा परिपूरा अविज्जं परिपूरेन्ति। एवमेतिस्सा अविज्जाय आहारो होति, 
एवञ्च पारिपूरि । 


“सय्यथापि, भिकखवे, उपरिपब्बते थुल्लफुसितके देवे वस्सन्ते () [(गलगलायन्ते) (सी०), (गळगळायन्ते) (स्या०)] 
तं उदकं यथानिन्नं पवत्तमानं पब्बतकन्दरपदरसाखा परिपूरेति, पब्बतकन्दरपदरसाखा परिपूरा कुसोब्भे [कुस्सुब्भे (सी०), 
कुसुब्भे (स्या), कुसोम्भे (क०) अ० नि० ३.९६] परिपूरेन्ति। कुसोब्भा परिपूरा महासोब्भे [महासोम्भे (क०)] परिपूरेन्ति, 
महासोब्भा परिपूरा कुन्नदियो परिपूरेन्ति, कुन्नदियो परिपूरा महानदियो परिपूरेन्ति, महानदियो परिपूरा महासमुद्दं सागरं 
परिपूरेन्ति; एवमेतस्स महासमुद्स्स सागरस्स आहारो होति, एवञ्च पारिपूरि । 


“एवमेवं खो, भिक्खवे, असण्पुरिससंसेवो परिपूरो असद्धम्मस्सवनं परिपूरेति, असद्भम्मस्सवनं परिपूरं अस्सद्धियं 
परिपूरेति, अस्सद्भियं परिपूरं अयोनिसोमनसिकारं परिपूरेति, अयोनिसोमनसिकारो परिपूरो असतासम्पजञ्ञं परिपूरेति, 
असतासम्पजञ्ञं परिपूरं इन्द्रियअसंवरं परिपूरेति, इन्द्रियअसंवरो परिपूरो तीणि दुच्चरितानि परिपूरेति, तीणि दुच्चरितानि 
परिपूरानि पञ्च नीवरणे परिपूरेन्ति, पञ्च नीवरणा परिपूरा अविज्जं परिपूरेन्ति; एवमेतिस्सा अविज्जाय आहारो होति, 
एवञ्च पारिपूरि। 


“विज्जाविमुत्तिम्पाहं, भिक्खवे, साहारं वदामि, नो अनाहारं। को चाहारो विज्जाविमुत्तिया? “सत्त बोज्झङ्गा'तिस्स 
वचनीयं। सत्तपाहं, भिक्खवे, बोज्झङ्गे साहारे वदामि, नो अनाहारे। को चाहारो सत्तन्नं बोज्झङ्गानं? 'चत्तारो 
सतिपट्टाना'तिस्स वचनीयं । चत्तारोपाहं, भिक्खवे, सतिपट्ठाने साहारे वदामि, नो अनाहारे। को चाहारो चतुन्नं 
सतिपट्ठानानं? *तीणि सुचरितानी'तिस्स वचनीयं । तीणिपाहं, भिक्खवे, सुचरितानि साहारानि वदामि, नो अनाहारानि। को 
चाहारो तिण्णं सुचरितानं? 'इन्द्रियसंवरो'तिस्स वचनीयं । इन्द्रियसंवरम्पाहं, भिक्खवे, साहारं वदामि, नो अनाहारं । को 
चाहारो इन्द्रियसंवरस्स? 'सतिसम्पजञ्ञ'न्तिस्स वचनीयं । सतिसम्पजञ्जम्पाहं, भिक्खवे, साहारं वदामि, नो अनाहारं । को 

चाहारो सतिसम्पजञ्ञस्स? 'योनिसोमनसिकारो'तिस्स वचनीयं | योनिसोमनसिकारम्पाहं, भिक्खवे, साहारं वदामि, 
नो अनाहारं। को चाहारो योनिसोमनसिकारस्स? 'सद्धा'तिस्स वचनीयं। सद्भम्पाहं, भिक्खवे, साहारं वदामि, नो अनाहारं । 
को चाहारो सद्धाय? 'सद्भम्मस्सवन'न्तिस्स बचनीयं। सद्भम्मस्सवनम्पाहं, भिक्खवे, साहारं वदामि, नो अनाहारं । को 
चाहारो सद्भम्मस्सवनस्स? “सप्पुरिससंसेवो तिस्स वचनीयं । 


“इति खो, भिक्खवे, सप्पुरिससंसेवो परिपूरो सद्धम्मस्सवनं परिपूरेति, सद्धम्मस्सवनं परिपूरं सद्धं परिपूरेति, सद्धा 
परिपूरा योनिसोमनसिकारं परिपूरेति, योनिसोमनसिकारो परिपूरो सतिसम्पजञ्जं परिपूरेति, सतिसम्पजञ्जं परिपूरं 
इन्द्रियसंबरं परिपूरेति, इन्द्रियसंवरो परिपूरो तीणि सुचरितानि परिपूरेति, तीणि सुचरितानि परिपूरानि चत्तारो सतिपट्ठाने 
परिपूरेन्ति, चत्तारो सतिपट्ठाना परिपूरा सत्त बोज्झङ्गे परिपूरेन्ति, सत्त बोज्झङ्गा परिपूरा विज्जाविमृत्ति परिपूरेन्ति; 
एवमेतिस्सा विज्जाविमुत्तिया आहारो होति, एवञ्च पारिपूरि । 


““सेय्यथापि, भिक्खवे, उपरिपब्बते थुल्लफुसितके देवे वस्सन्ते तं उदकं यथानिन्नं पवत्तमानं पब्बतकन्दरपदरसाखा 
परिपूरेति, पब्बतकन्दरपदरसाखा परिपूरा कुसोब्भे परिपूरेन्ति, कुसोब्भा परिपूरा महासोब्भे परिपूरेन्ति, महासोब्भा परिपूरा 
कुन्नदियो परिपूरेन्ति, कुन्नदियो परिपूरा महानदियो परिपूरेन्ति, महानदियो परिपूरा महासमुद्दं सागरं परिपूरेन्ति; एवमेतस्स 
महासमुद्दस्स सागरस्स आहारो होति, एवञ्च पारिपूरि । 


"एवमेवं खो, भिक्खवे, सप्पुरिससंसेवो परिपूरो सद्धम्मस्सवनं परिपूरेति, सद्धम्मस्सवनं परिपूरं सद्धं परिपूरेति, सद्धा 
परिपूरा योनिसोमनसिकारं परिपूरेति, योनिसोमनसिकारो परिपूरो सतिसम्पजञ्जं परिपूरेति, सतिसम्पजञ्जं परिपूरं 
इन्द्रियसंबरं परिपूरेति, इन्द्रियसंवरो परिपूरो तीणि सुचरितानि परिपूरेति, तीणि सुचरितानि परिपूरानि चत्तारो सतिपट्ठाने 
परिपूरेन्ति, चत्तारो सतिपट्ठाना परिपूरा सत्त बोज्झङ्गे परिपूरेन्ति, सत्त बोज्झङ्गा परिपूरा विज्जाविमृत्ति परिपूरेन्ति; 
एवमेतिस्सा विज्जाविमुत्तिया आहारो होति, एवञ्च पारिपूरी”ति। पठमं । 


२. ड्तण्हासुत्तं 


६२. “पुरिमा, भिक्खवे, कोटि न पञ्जायति भवतण्हाय - इतो पुब्बे भवतण्हा नाहोसि, अथ पच्छा समभवी'ति। 
एवञ्चेतं, भिक्खवे, वुच्चति, अथ च पन पञ्जायति - 'इदप्पच्चया भवतण्हा'ति। 


““भवतण्हाम्पाहं, भिक्खवे, साहारं वदामि, नो अनाहारं। को चाहारो भवतण्हाय? 'अविज्जा'तिस्स वचनीयं । 
अविज्जम्पाहं, भिक्खवे, साहारं वदामि, नो अनाहारं। को चाहारो अविज्जाय? “पञ्च नीवरणा'तिस्स वचनीयं । पञ्च 
नीवरणेपाहं, भिक्खवे, साहारे वदामि, नो अनाहारे। को चाहारो पञ्चन्नं नीवरणानं? “तीणि दुच्चरितानी'तिस्स वचनीयं । 
तीणिपाहं, भिक्खवे, दुच्चरितानि साहारानि वदामि, नो अनाहारानि। को चाहारो तिण्णन्नं दुच्चरितानं? 
'इन्द्रियअसंवरो'तिस्स वचनीयं। इन्द्रियअसंवरम्पाहं, भिक्खवे, साहारं वदामि, नो अनाहारं । को चाहारो इन्द्रियअसंवरस्स? 
“असतासम्पजञ्ञ'न्तिस्स वचनीयं । असतासम्पजञ्जम्पाहं, भिक्खवे, साहारं वदामि, नो अनाहारं। को चाहारो असता 
सम्पजञ्जस्स? 'अयोनिसोमनसिकारो'तिस्स वचनीयं। अयोनिसोमनसिकारम्पाहं, भिक्खवे, साहारं वदामि, नो अनाहारं । 
को चाहारो अयोनिसोमनसिकारस्स? 'अस्सद्भिय'न्तिस्स वचनीयं। अस्सद्भियम्पाहं, भिकखवे, साहारं वदामि, नो 
अनाहारं। को चाहारो अस्सद्धियस्स? 'अस्सद्भम्मस्सवन'न्तिस्स वचनीयं। अस्सद्भम्मस्सवनम्पाहं, भिक्खवे, साहारं 
वदामि, नो अनाहारं। को चाहारो अस्सद्भम्मस्सवनस्स? 'असप्पुरिससंसेवो'तिस्स वचनीयं । 

“इति खो, भिक्खवे, असण्पुरिससंसेवो परिपूरो अस्सद्धम्मस्सवनं परिपूरेति, अस्सद्भम्मस्सवनं परिपूरं अर्स्साद्भियं 
परिपूरेति, अस्सद्धियं परिपूरं अयोनिसोमनसिकारं परिपूरेति, अयोनिसोमनसिकारो परिपूरो असतासम्पजञ्ञं परिपूरेति, 
असतासम्पजञ्ञं परिपूरं इन्द्रियअसंवरं परिपूरेति, इन्द्रियअसंवरो परिपूरो तीणि दुच्चरितानि परिपूरेति, तीणि दुच्चरितानि 
परिपूरानि पञ्च नीवरणे परिपूरेन्ति, पञ्च नीवरणा परिपूरा अविज्जं परिपूरेन्ति, अविज्जा परिपूरा भवतण्हं परिपूरेति; 
एवमेतिस्सा भवतण्हाय आहारो होति, एवञ्च पारिपूरि । 


““सेय्यथापि, भिक्खवे, उपरिपब्बते थुल्लफुसितके देवे वस्सन्ते तं उदकं यथानिन्नं पवत्तमानं पब्बतकन्दरपदरसाखा 
परिपूरेति, पब्बतकन्दरपदरसाखा परिपूरा कुसोब्भे परिपूरेन्ति, कुसोब्भा परिपूरा महासोब्भे परिपूरेन्ति, महासोब्भा परिपूरा 
कुन्नदियो परिपूरेन्ति, कुन्नदियो परिपूरा महानदियो परिपूरेन्ति, महानदियो परिपूरा महासमुदं सागरं परिपूरेन्ति; एवमेतस्स 
महासमुद्दस्स सागरस्स आहारो होति, एवञ्च पारिपूरि । 


“एवमेवं खो, भिक्खवे, असण्पुरिससंसेवो परिपूरो अस्सद्धम्मस्सवनं परिपूरेति, अस्सद्धम्मस्सवनं परिपूरं अस्सद्धियं 
परिपूरेति, अस्सद्धियं परिपूरं अयोनिसोमनसिकारं परिपूरेति, अयोनिसोमनसिकारो परिपूरो असतासम्पजञ्ञं परिपूरेति, 
असतासम्पजञ्ञं परिपूरं इन्द्रियअसंवरं परिपूरेति, इन्द्रियअसंवरो परिपूरो तीणि दुच्चरितानि परिपूरेति, तीणि दुच्चरितानि 
परिपूरानि पञ्च नीवरणे परिपूरेन्ति, पञ्च नीवरणा परिपूरा अविज्जं परिपूरेन्ति, अविज्जा परिपूरा भवतण्हं परिपूरेति; 
एवमेतिस्सा भवतण्हाय आहारो होति, एवञ्च पारिपूरि । 


“विज्जाविमुत्तिम्पाहं, भिक्खवे, साहारं वदामि, नो अनाहारं । को चाहारो विज्जाविमुत्तिया? “सत्त बोज्झङ्गा तिस्स 
वचनीयं । सत्तपाहं, भिक्खवे, बोज्झङ्गे साहारे वदामि, नो अनाहारे। को चाहारो सत्तन्नं बोज्झङ्गानं? चत्तारो 
सतिपट्ठाना'तिस्स वचनीयं । चत्तारोपाहं, भिक्खवे, सतिपट्ठाने साहारे वदामि, नो अनाहारे। को चाहारो चतुन्नं 
सतिपट्टानानं? “तीणि सुचरितानी'तिस्स वचनीयं । तीणिपाहं, भिकखवे, सुचरितानि साहारानि वदामि, नो अनाहारानि। को 
चाहारो तिण्णन्नं सुचरितानं? इन्द्रियसंवरो'तिस्स वचनीयं । इन्द्रियसंवरम्पाहं, भिक्खवे, साहारं वदामि, नो अनाहारं। को 
चाहारो इन्द्रियसंवरस्स? 'सतिसम्पजञ्ञ'न्तिस्स वचनीयं | सतिसम्पजञ्ञम्पाहं, भिक्खवे, साहारं वदामि, नो अनाहारं । को 
चाहारो सतिसम्पजञ्ञस्स? 'योनिसोमनसिकारो'तिस्स वचनीयं। योनिसोमनसिकारम्पाहं, भिक्खवे, साहारं वदामि, नो 
अनाहारं । को चाहारो योनिसोमनसिकारस्स? “सद्धा'तिस्स वचनीयं। सद्भम्पाहं, भिकखवे, साहारं वदामि, नो अनाहारं । को 
चाहारो सद्धाय? 'सद्भम्मस्सवन'न्तिस्स वचनीयं । सद्भम्मस्सवनम्पाहं, भिक्खवे, साहारं वदामि, नो अनाहारं । को चाहारो 
सद्धम्मस्सवनस्स? 'सण्पुरिससंसेवो'तिस्स वचनीयं । 


“इति खो, भिक्खवे, सप्पुरिससंसेवो परिपूरो सद्धम्मस्सवनं परिपूरेति, सद्धम्मस्सवनं परिपूरं सद्धं परिपूरेति, सद्धा 
परिपूरा योनिसोमनसिकारं परिपूरेति, योनिसोमनसिकारो परिपूरो सतिसम्पजञ्जं परिपूरेति, सतिसम्पजञ्जं परिपूरं 
इन्द्रियसंवरं परिपूरेति, इन्द्रियसंबरो परिपूरो तीणि सुचरितानि परिपूरेति, तीणि सुचरितानि परिपूरानि चत्तारो सतिपद्ठाने 
परिपूरेन्ति, चत्तारो सतिपट्ठाना परिपूरा सत्त बोज्झङ्गे परिपूरेन्ति, सत्त बोज्झङ्गा परिपूरा विज्जाविमृत्ति परिपूरेन्ति; 
एवमेतिस्सा विज्जाविमुत्तिया आहारो होति, एवञ्च पारिपूरि । 

३. निट्टडतसुत्तं 


६३. “ये केचि, भिक्खवे, मयि निट्ठ गता सब्बे ते दिट्टिसम्पन्ना। तेसं दिद्विसम्पन्नानं पञ्चन्नं इध निट्ठा, पञ्चन्नं इध 
विहाय निट्ठा। कतमेसं पञ्चन्नं इध निट्ठा? सत्तकखत्तुपरमस्स, कोलंकोलस्स, एकबीजिस्स, सकदागामिस्स, यो च दिद्वेव 
धम्मे अरहा - इमेसं पञ्चन्नं इध निद्ठा। कतमेसं पञ्चन्नं इध विहाय निट्ठा? अन्तरापरिनिब्बायिस्स, 
उपहच्चरपरिनिब्बायिस्स, असङ्घारपरिनिब्बायिस्स, ससङ्घारपरिनिब्बायिस्स, उद्भंसोतस्स अकनिड्ुगामिनो - इमेसं पञ्चन्नं 
इध विहाय निट्टा। ये केचि, भिक्खवे, मयि निड्टं गता, सब्बे ते दिड्रिसम्पन्ना। तेसं दिड्टिसम्पन्नानं इमेसं पञ्चन्नं इध निट्ठा, 
इमेसं पञ्चन्नं इध विहाय निट्टा'ति। ततियं । 


४. अवेच्चप्पसन्नसुत्तं 


६४. “ये केचि, भिक्खवे, मयि अवेच्चप्पसन्ना, सब्बे ते सोतापन्ना। तेसं सोतापन्नानं पञ्चन्नं इध निट्ठा, पञ्चन्नं इध 
विहाय निट्ठा। कतमेसं पञ्चन्नं इध निट्ठा? सत्तकखत्तुपरमस्स, कोलंकोलस्स, एकबीजिस्स, सकदागामिस्स, यो च दिद्वेव 
धम्मे अरहा - इमेसं पञ्चन्नं इध निद्ठा। कतमेसं पञ्चन्नं इध विहाय निट्ठा? अन्तरापरिनिब्बायिस्स, 
उपहच्चपरिनिब्बायिस्स, असङ्घारपरिनिब्बायिस्स, ससङ्घारपरिनिब्बायिस्स, उद्भंसोतस्स अकनिटुगामिनो - इमेसं पञ्चन्नं 
इध विहाय निट्टा। ये केचि, भिकखवे, मयि अवेच्चप्पसन्ना सब्बे ते सोतापन्ना। तेसं सोतापन्नानं इमेसं पञ्चन्नं इध निट्ठा, 
इमेसं पञ्चन्नं इध विहाय निद्ठा 'ति। चतुत्थं । 


५, पठमसुखसृत्तं 


६५. एकं समयं आयस्मा सारिपृत्तो मगधेसु विहरति नालकगामके । अथ खो सामण्डकानि परिब्बाजको येनायस्मा 
सारिपृत्तो तेनुपसङ्कमि; उपसङ्कमित्वा आयस्मता सारिपुत्तेन सद्भि सम्मोदि। सम्मोदनीयं कथं सारणीयं वीतिसारेत्वा 
एकमन्तं निसीदि। एकमन्तं निसिन्नो खो सामण्डकानि परिब्बाजको आयस्मन्तं सारिपृत्तं एतदवोच - 


“किं नु खो, आवुसो सारिपुत्त, सुखं, कि दुक्ख "न्ति? “अभिनिब्बत्ति खो, आवुसो, दुक्खा, अनभिनिब्बत्ति सुखा । 
अभिनिब्बत्तिया, आवुसो, सति इदं दुक्खं पाटिकङ्कं - सीतं उण्हं जिघच्छा पिपासा उच्चारो पस्सावो अग्गिसम्फस्सो 
दण्डसम्फस्सो सत्थसम्फस्सो जातीपि मित्तापि सङ्गम्म समागम्म रोसेन्ति। अभिनिब्बत्तिया, आवुसो, सति इदं दुक्खं 
पाटिकङ्कं । अनभिनिब्बत्तिया, आवुसो, सति इदं सुखं पाटिकङ्वं - न सीतं न उण्हं न जिघच्छा न पिपासा न उच्चारो न 
पस्सावो न अग्गिसम्फस्सो न दण्डसम्फस्सो न सत्थसम्फस्सो जातीपि मित्तापि सङ्गम्म समागम्म न रोसेन्ति। 
अनभिनिब्बत्तिया, आवुसो, सति इदं सुखं पाटिकङ्क'न्ति। पञ्चमं । 


६. दुतियसुखसृत्त 


६६. एकं समयं आयस्मा सारिपृत्तो मगधेसु विहरति नालकगामके । अथ खो सामण्डकानि परिब्बाजको येनायस्मा 
सारिपृत्तो तेनुपसङ्कमि; उपसङ्कमित्वा आयस्मता सारिपुत्तेन सद्भि सम्मोदि। सम्मोदनीयं कथं सारणीयं वीतिसारेत्वा 
एकमन्तं निसीदि। एकमन्तं निसिन्नो खो सामण्डकानि परिब्बाजको आयस्मन्तं सारिपृत्तं एतदवोच - 


“किं नु खो, आवुसो, सारिपुत्त, इमस्मिं धम्मविनये सुखं, कि दुक्ख''न्ति? “अनभिरति खो, आवुसो, इमस्मिं 

धम्मविनये दुक्खा, अभिरति सुखा । अनभिरतिया, आवुसो, सति इदं दुक्खं पाटिकङ्कं - गच्छन्तोपि सुखं सातं 
नाधिगच्छति, ठितोपि... निसिन्नोपि... सयानोपि... गामगतोपि... अरञ्ञगतोपि... रुक्खमूलगतोपि... सुञ्जागारगतोपि... 
अब्मोकासगतोपि... भिक्खुमज्झगतोपि सुखं सातं नाधिगच्छति। अनभिरतिया, आवुसो, सति इदं दुक्खं पाटिकङ्कं । 


“अभिरतिया, आवुसो, सति इदं सुखं पाटिकङ्कं - गच्छन्तोपि सुखं सातं अधिगच्छति, ठितोपि... निसिन्नोपि... 
सयानोपि... गामगतोपि... अरञ्ञगतोपि... रुक्खमूलगतोपि... सुञ्जागारगतोपि... अब्भोकासगतोपि... भिक्खुमज्झगतोपि 
सुखं सातं अधिगच्छति । अभिरतिया, आवुसो, सति इदं सुखं पाटिकङ्क ` न्ति। छटुँ। 


७. पठमनळकपानसुत्तं 


६७. एकं समयं भगवा कोसलेसु चारिकं चरमानो महता भिक्खुसङ्गेन सद्भि येन नळकपानं नाम कोसलानं निगमो 
तदवसरि। तत्र सुदं भगवा नळकपाने विहरति पलासवने । तेन खो पन समयेन भगवा तदहुपोसथे भिक्खुसङ्घपरिवुतो 
निसिन्नो होति। अथ खो भगवा बहुदेव रत्ति भिकखूनं धम्मिया कथाय सन्दस्सेत्वा समादपेत्वा समृत्तेजेत्वा सम्पहंसेत्वा 
तुण्हीभूतं तुण्हीभूतं भिक्खुसङ्गं अनुविलोकेत्वा आयस्मन्तं सारिपृत्तं आमन्तेसि - 


““विगतथिनमिद्धो [विगतथीनमिद्धो (सी० स्या० कं० पी०)] खो, सारिपुत्त, भिक्खुसङ्घो । पटिभातु तं, सारिपृत्त, 
भिकखूनं धम्मी कथा। पिट्ठटि मे आगिलायति; तमहं आयमिस्सामी”ति। “एवं, भन्ते"ति खो आयस्मा सारिपृत्तो भगवतो 
पच्चस्सोसि। 


अथ खो भगवा चतुग्गुणं सङ्घाटिं पञ्ञापेत्वा दक्खिणेन पस्सेन सीहसेय्यं कप्पेसि पादे पादं अच्चाधाय सतो 
सम्पजानो उट्ठानसञ्ञं मनसि करित्वा । तत्र खो आयस्मा सारिपुत्तो भिक्खू आमन्तेसि - “आवुसो भिक्खवे'ति। 
“आवुसो ति खो ते भिक्खू आयस्मतो सारिपुत्तस्स पच्चस्सोसुं। आयस्मा सारिपुत्तो एतदवोच - 


“यस्स कस्सचि, आवुसो, सद्धा नत्थि कुसलेसु धम्मेसु, हिरी [हिरि (सी० स्या० कं० पी०)] नत्थि... ओत्तप्पं नत्थि ... 
बीरियं [विरियं (सी० स्या० कं० पी०)] नत्थि... पञ्जा नत्थि कुसलेसु धम्मेसु, तस्स या रत्ति वा दिवसो वा आगच्छति, 
हानियेव पाटिकङ्घा कुसलेसु धम्मेसु नो बुद्धि । सेय्यथापि, आवुसो, काळपकखे चन्दस्स या रत्ति वा दिवसो वा आगच्छति, 
हायतेव वण्णेन हायति मण्डलेन हायति आभाय हायति आरोहपरिणाहेन; एवमेवं खो, आवुसो, यस्स कस्सचि सद्धा नत्थि 
कुसलेसु धम्मेसु, हिरी नत्थि... ओत्तप्पं नत्थि... वीरियं नत्थि... पञ्जा नत्थि कुसलेसु धम्मेसु, तस्स या रत्ति वा दिवसो वा 
आगच्छति, हानियेब पाटिकङ्का कुसलेसु धम्मेसु नो बुद्धि । 


“अस्सद्धो पुरिसपुग्गलो'ति, आवुसो, परिहानमेतं; “अहिरिको पुरिसपुग्गलो'ति, आवुसो, परिहानमेतं; “अनोत्तप्पी 
पुरिसपुग्गलो'ति, आवुसो, परिहानमेतं; “कुसीतो पुरिसपुग्गलो'ति, आवुसो, परिहानमेतं; `दुप्पञ्जो पुरिसपुग्गलो'ति, 
आवुसो, परिहानमेतं; 'कोधनो पुरिसपुग्गलो'ति, आवुसो, परिहानमेतं; “उपनाही पुरिसपुग्गलोति, आवुसो, परिहानमेतं; 
“पापिच्छो पुरिसपुग्गलो'ति, आवुसो, परिहानमेतं; 'पापमित्तो पुरिसपुग्गलोति, आवुसो, परिहानमेतं; 'मिच्छादिड्टिको 
पुरिसपुग्गलो'ति, आवुसो, परिहानमेतं । 


“यस्स कस्सचि, आवुसो, सद्धा अत्थि कुसलेसु धम्मेसु, हिरी अत्थि... ओत्तप्पं अत्थि... पञ्जा अत्थि कुसलेसु 
धम्मेसु, तस्स या रत्ति वा दिवसो वा आगच्छति, बुद्धियेव पाटिकङ्घा कुसलेसु धम्मेसु नो परिहानि। सेय्यथापि, आवुसो, 

जुण्हपकखे चन्दस्स या रत्ति वा दिवसो वा आगच्छति, वड्डतेव वण्णेन वटति मण्डलेन वडुति आभाय बडुति 
आरोहपरिणाहेन; एवमेवं खो, आवुसो, यस्स कस्सचि सद्धा अत्थि कुसलेसु धम्मेसु, हिरी अत्थि... ओत्तप्पं अत्थि... वीरियं 
अत्थि... पञ्जा अत्थि कुसलेसु धम्मेसु, तस्स या रत्ति वा दिवसो वा आगच्छति, वुद्धियेव पाटिकङ्का कुसलेसु धम्मेसु नो 
परिहानि। 


“नसद्धो पुरिसपुग्गलो'ति, आवुसो, अपरिहानमेतं; “हिरीमा पुरिसपुग्गलो'ति, आवुसो, अपरिहानमेतं; “ओत्तप्पी 
पुरिसपुग्गलो'ति, आवुसो, अपरिहानमेतं; “आरद्धवीरियो पुरिसपुग्गलोति, आवुसो, अपरिहानमेतं; 'पञ्जवा 
पुरिसपुग्गलो'ति, आवुसो, अपरिहानमेतं; “अक्कोधनो पुरिसपुग्गलो'ति, आवुसो, अपरिहानमेतं; “अनुपनाही 
पुरिसपुग्गलो'ति, आवुसो, अपरिहानमेतं; “अप्पिच्छो पुरिसपुग्गलो'ति, आवुसो, अपरिहानमेतं; 'कल्याणमित्तो 
पुरिसपुग्गलो'ति, आवुसो, अपरिहानमेतं; 'सम्मादिट्टिको पुरिसपुग्गलो ति, आवुसो, अपरिहानमेत'न्ति। 


अथ खो भगवा पच्चुट्ठाय आयस्मन्तं सारिपुत्तं आमन्तेसि -- “साधु साधु, सारिपृत्त! यस्स कस्सचि, सारिपृत्त, सद्धा 
नत्थि कुसलेसु धम्मेसु, हिरी नत्थि... ओत्तप्पं नत्थि... वीरियं नत्थि... पञ्जा नत्थि कुसलेसु धम्मेसु, तस्स या रत्ति वा दिवसो 
वा आगच्छति, हानियेब पाटिकङ्का कुसलेसु धम्मेसु नो वुद्धि । सेय्यथापि, सारिपुत्त, काळपक्खे चन्दस्स या रत्ति वा दिवसो 
वा आगच्छति, हायतेव वण्णेन हायति मण्डलेन हायति आभाय हायति आरोहपरिणाहेन; एवमेवं खो, सारिपृत्त, यस्स 


“““अस्सद्धो पुरिसपुग्गलो'ति, सारिपृत्त, परिहानमेतं; अहिरिको... अनोत्तप्पी... कुसीतो... दुप्पञ्जो... कोधनो... 
उपनाही... पापिच्छो... पापमित्तो... “मिच्छादिड्टिको पुरिसपुग्गलो'ति, सारिपुत्त, परिहानमेतं । 


“यस्स कस्सचि, सारिपुत्त, सद्धा अत्थि कुसलेसु धम्मेसु, हिरी अत्थि... ओत्तप्पं अत्थि... वीरियं अत्थि... पञ्जा अत्थि 
कुसलेसु धम्मेसु, तस्स या रत्ति वा दिवसो वा आगच्छति, वुद्धियेब पाटिकङ्घा कुसलेसु धम्मेसु नो परिहानि। सेय्यथापि, 
सारिपृत्त, जुण्हपक्खे चन्दस्स या रत्ति वा दिवसो वा आगच्छति, बड्डतेव वण्णेन वड्डति मण्डलेन वड्ुति आभाय वडुति 
आरोहपरिणाहेन; एवमेवं खो, सारिपुत्त, यस्स कस्सचि सद्धा अत्थि कुसलेसु धम्मेसु, हिरी अत्थि... ओत्तप्पं अत्थि... 
बीरियं अत्थि... पञ्जा अत्थि कुसलेसु धम्मेसु, तस्स या रत्ति वा दिवसो वा आगच्छति, वुद्धियेव पाटिकङ्का कुसलेसु 
धम्मेसु नो परिहानि। 


“नसद्धो पुरिसपुग्गलो'ति, सारिपुत्त, अपरिहानमेतं; हिरीमा... ओत्तप्पी... आरद्धवीरियो... पञ्जवा... अक्कोधनो... 
अनुपनाही... अप्पिच्छो... कल्याणमित्तो... 'सम्मादिद्विको पुरिसपुग्गलो'ति, सारिपुत्त, अपरिहानमेत"'न्ति। सत्तमं । 


८. दुतियनळकपानसुत्तं 


६८. एकं समयं भगवा नळकपाने विहरति पलासवने। तेन खो पन समयेन भगवा तदहुपोसथे भिक्खुसङ्घपरिबुतो 
निसिन्नो होति। अथ खो भगवा बहुदेव रत्ति भिकखूनं धम्मिया कथाय सन्दस्सेत्वा समादपेत्वा समृत्तेजेत्वा सम्पहंसेत्वा 
तुण्हीभूतं तुण्हीभूतं भिक्खुसङ्घ अनुविलोकेत्वा आयस्मन्तं सारिपुत्तं आमन्तेसि - 


““विगतथिनमिद्धो खो, सारिपृत्त, भिकखुसङ्घो । पटिभातु तं, सारिपृत्त, भिक्खूनं धम्मी कथा। पिट्टि मे आगिलायति; 
तमहं आयमिस्सामी”ति। “एवं, भन्ते”ति खो आयस्मा सारिपुत्तो भगवतो पच्चस्सोसि। 

अथ खो भगवा चतुग्गुणं सङ्घाटि पञ्ञापेत्वा दक्खिणेन पस्सेन सीहसेय्यं कप्पेसि पादे पादं अच्चाधाय सतो 
सम्पजानो उट्ठानसञ्ञं मनसि करित्वा। तत्र खो आयस्मा सारिपृत्तो भिक्खू आमन्तेसि - “आवुसो, भिक्खवे' ति! 
“आवुसो ति खो ते भिक्खू आयस्मतो सारिपुत्तस्स पच्चस्सोसुं। आयस्मा सारिपुत्तो एतदवोच - 


“यस्स कस्सचि, आवुसो, सद्धा नत्थि कुसलेसु धम्मेसु, हिरी नत्थि... ओत्तप्पं नत्थि... वीरियं नत्थि... पञ्ञा नत्थि... 
सोतावधानं नत्थि... धम्मधारणा नत्थि... अत्थूपपरिक्खा नत्थि... धम्मानुधम्मप्पटिपत्ति नत्थि... अप्पमादो नत्थि कुसलेसु 
धम्मेसु, तस्स या रत्ति वा दिवसो वा आगच्छति, हानियेव पाटिकङ्घा कुसलेसु धम्मेसु नो वुद्धि । सेय्यथापि, आवुसो, 
काळपक्खे चन्दस्स या रत्ति वा दिवसो वा आगच्छति, हायतेव वण्णेन हायति मण्डलेन हायति आभाय हायति 
आरोहपरिणाहेन; एवमेवं खो, आवुसो, यस्स कस्सचि सद्धा नत्थि कुसलेसु धम्मेसु, हिरी नत्थि... ओत्तप्पं नत्थि... वीरियं 
नत्थि... पञ्जा नत्थि... सोतावधानं नत्थि... धम्मधारणा नत्थि... अत्थूपपरिक्खा नत्थि... धम्मानुधम्मप्पटिपत्ति नत्थि... 
अप्पमादो नत्थि कुसलेसु धम्मेसु, तस्स या रत्ति वा दिवसो वा आगच्छति, हानियेव पाटिकङ्का कुसलेसु धम्मेसु नो बुद्धि । 


“यस्स कस्सचि, आवुसो, सद्धा अत्थि कुसलेसु धम्मेसु, हिरी अत्थि... ओत्तप्पं अत्थि... वीरियं अत्थि... पञ्जा 
अत्थि... सोतावधानं अत्थि... धम्मधारणा अत्थि... अत्थूपपरिक्खा अत्थि... धम्मानुधम्मप्पटिपत्ति अत्थि... अप्पमादो अत्थि 
कुसलेसु धम्मेसु, तस्स या रत्ति वा दिवसो वा आगच्छति, वुद्धियेब पाटिकङ्घा कुसलेसु धम्मेसु नो परिहानि। सेय्यथापि, 
आवुसो, जुण्हपकखे चन्दस्स या रत्ति वा दिवसो वा आगच्छति, बड्डतेव वण्णेन वटति मण्डलेन वडुति आभाय बड्टति 


धम्मेसु, तस्स या रत्ति वा दिवसो वा आगच्छति, वुद्धियेब पाटिकङ्घा कुसलेसु धम्मेसु नो परिहानी”ति। 


अथ खो भगवा पच्चुट्ठाय आयस्मन्तं सारिपुत्तं आमन्तेसि -- “साधु साधु, सारिपृत्त! यस्स कस्सचि, सारिपृत्त, सद्धा 
नत्थि कुसलेसु धम्मेसु हिरी नत्थि... ओत्तप्पं नत्थि... पञ्जा नत्थि... वीरियं नत्थि... सोतावधानं नत्थि... धम्मधारणा नत्थि... 
अत्थूपपरिक्खा नत्थि... धम्मानुधम्मप्पटिपत्ति नत्थि... अप्पमादो नत्थि कुसलेसु धम्मेसु तस्स या रत्ति वा दिवसो वा 
आगच्छति, हानियेव पाटिकङ्का कुसलेसु धम्मेसु नो वुद्धि । सेय्यथापि, सारिपुत्त, काळपक्खे चन्दस्स या रत्ति वा दिवसो वा 
आगच्छति, हायतेव वण्णेन हायति मण्डलेन हायति आभाय हायति आरोहपरिणाहेन; एवमेवं खो, सारिपृत्त, यस्स 


हानियेव पाटिकड्डा कुसलेसु धम्मेसु नो बुद्धि । 


““यस्स कस्सचि, सारिपुत्त, सद्धा अत्थि कुसलेसु धम्मेसु हिरी अत्थि... ओत्तप्पं अत्थि... वीरियं अत्थि... पञ्जा 
अत्थि... सोतावधानं अत्थि... धम्मधारणा अत्थि... अत्थूपपरिक्खा अत्थि... धम्मानुधम्मप्पटिपत्ति अत्थि... अप्पमादो अत्थि 
कुसलेसु धम्मेसु, तस्स या रत्ति वा दिवसो वा आगच्छति, वुद्धियेब पाटिकङ्घा कुसलेसु धम्मेसु नो परिहानि। सेय्यथापि, 
सारिपुत्त, जुण्हपक्खे चन्दस्स या रत्ति वा दिवसो वा आगच्छति, बड्डतेव वण्णेन वड्डति मण्डलेन वड्डति आभाय वडुति 
आरोहपरिणाहेन; एवमेवं खो, सारिपृत्त, यस्स कस्सचि सद्धा अत्थि कुसलेसु धम्मेसु..पे०... अप्पमादो अत्थि कुसलेसु 
धम्मेसु, तस्स या रत्ति वा दिवसो वा आगच्छति, वुद्धियेब पाटिकङ्का कुसलेसु धम्मेसु नो परिहानी 'ति। अट्ठमं। 


९. पठमकथावत्थुसुत्त 


६९. एकं समयं भगवा सावत्थियं विहरति जेतवने अनाथपिण्डिकस्स आरामे । तेन खो पन समयेन सम्बहुला भिक्खू 

पच्छाभत्तं पिण्डपातपटिक्कन्ता उपट्ठानसालायं सन्निसिन्ना सन्निपतिता अनेकविहितं तिरच्छानकथं अनुयुत्ता 
विहरन्ति, सेय्यथिदं - [दी० नि० १.१७; म० नि० २.२२३; सं० नि० ५.१०८०; पाचि० ५०८] राजकथं चोरकथं 
महामत्तकथं सेनाकथं भयकथं युद्भकथं अन्नकथं पानकथं वत्थकथं सयनकथं मालाकथं गन्धकथं जातिकथं यानकथं 
गामकथं निगमकथं नगरकथं जनपदकथं इत्थिकथं [इत्थिकथं पुरिसकथं (क०) म० नि० अट्टः २.२२३ पस्सितब्बं] 
सूरकथं विसिखाकथं कुम्भट्ठानकथं पुब्बपेतकथं नानत्तकथं लोकक्खायिकं समुद्दक्खायिकं इतिभवाभवकथं इति वाति । 


अथ खो भगवा सायन्हसमयं पटिसल्लाना बुड्टितो येन उपट्टानसाला तेनुपसङ्कमि; उपसङ्कमित्वा पञ्ञत्ते आसने 
निसीदि । निसज्ज खो भगवा भिक्खू आमन्तेसि - “काय नुत्थ, भिकखवे, एतरहि कथाय सन्निसिन्ना सन्निपतिता, का च 
पन वो अन्तराकथा विप्पकता ति? 


“इध मयं, भन्ते, पच्छाभत्तं पिण्डपातपटिक्कन्ता उपट्ठानसालायं सन्निसिन्ना सन्निपतिता अनेकविहितं 
तिरच्छानकथं अनुयुत्ता विहराम, सेय्यथिदं - राजकथं चोरकथं...पे०... इतिभवाभवकथं इति वा"ति। “न खो पनेतं, 
भिक्खवे, तुम्हाकं पतिरूपं कुलपुत्तानं सद्धाय अगारस्मा अनगारियं पब्बजितानं, यं तुम्हे अनेकविहितं तिरच्छानकथं 
अनुयुत्ता विहरेय्याथ, सेय्यथिदं - राजकथं चोरकथं महामत्तकथं सेनाकथं भयकथं युद्भकथं अन्नकथं पानकथं वत्थकथं 
सयनकथं मालाकथं गन्धकथं जातिकथं यानकथं गामकथं निगमकथं नगरकथं जनपदकथं इत्थिकथं सूरकथं 
विसिखाकथं कुम्भट्ठानकथं पुब्बपेतकथं नानत्तकथं लोककखायिकं समुद्दक्खायिकं इतिभवाभवकथं इति वाति। 


““दसयिमानि, भिकखवे, कथावत्थूनि। कतमानि दस? अप्पिच्छकथा, सन्तुट्टिकथा, पविवेककथा, असंसग्गकथा, 
बीरियारम्भकथा, सीलकथा, समाधिकथा, पञ्जाकथा, विमृत्तिकथा, विमृत्तिजाणदस्सनकथाति - इमानि खो, भिक्खवे, 
दस कथावत्थूनि । 


“इमेसं चे तुम्हे, भिक्खवे, दसन्नं कथावत्थूनं उपादायुपादाय कथं कथेय्याथ, इमेसम्पि चन्दिमसूरियानं 
एवंमहिद्धिकानं एवंमहानुभावानं तेजसा तेजं परियादियेय्याथ, को पन वादो अञ्ञतित्थियानं परिब्बाजकान'न्ति! नवमं । 


१०. दुतियकथावत्थुसुत्तं 


७०. एकं समयं भगवा सावत्थियं विहरति जेतवने अनाथपिण्डिकस्स आरामे | तेन खो पन समयेन सम्बहुला भिक्खू 
पच्छाभत्तं पिण्डपातपटिक्कन्ता उपट्टानसालायं सन्निसिन्ना सन्निपतिता अनेकविहितं तिरच्छानकथं अनुयृत्ता विहरन्ति, 
सेय्यथिदं - राजकथं चोरकथं महामत्तकथं...पे०... इतिभवाभवकथं इति वाति। 


“दसयिमानि, भिक्खवे, पासंसानि ठानानि। कतमानि दस? इध, भिक्खवे, भिक्खु अत्तना च अप्पिच्छो होति, 
अपिच्छकथज्च भिकखूनं कत्ता होति। 'अप्पिच्छो भिक्खु अप्पिच्छकथञ्च भिकखूनं कत्ता'ति पासंसमेतं ठानं । 


“अत्तना च सन्तुट्ठी होति, सन्तुट्टिकथञ्च भिकखूनं कत्ता होति। 'सन्तुट्ठो भिक्खु सन्तुट्टिकथञ्च भिकखूनं कत्ताति 
पासंसमेतं ठानं । 


“अत्तना च पविवित्तो होति, पविवेककथञ्च भिकखूनं कत्ता होति। 'पविवित्तो भिक्खु पविवेककथञ्च भिक्खूनं 
कत्ता ति पासंसमेतं ठानं । 

“अत्तना च असंसट्टी होति, असंसट्ठकथज्च भिकखूनं कत्ता होति। “असंसट्ठी भिक्खु असंसट्टुकथञ्च भिक्खूनं 
कत्ता'ति पासंसमेतं ठानं । 


“अत्तना च आरद्भवीरियो होति, वीरियारम्भकथञ्च भिकखूनं कत्ता होति। 'आरद्भवीरियो भिक्खु वीरियारम्भकथञ्च 
भिक्खूनं कत्ता'ति पासंसमेतं ठानं । 


“अत्तना च सीलसम्पन्नो होति, सीलसम्पदाकथञ्च भिकखूनं कत्ता होति। 'सीलसम्पन्नो भिक्खु सीलसम्पदाकथञ्च 
भिक्खूनं कत्ताति पासंसमेतं ठानं । 


“अत्तना च समाधिसम्पन्नो होति, समाधिसम्पदाकथञ्च भिक्खूनं कत्ता होति । *समाधिसम्पन्नो भिक्खु 
समाधिसम्पदाकथञ्च भिकखूनं कत्ता ति पासंसमेतं ठानं । 


“अत्तना च पञ्जासम्पन्नो होति, पञ्ञासम्पदाकथञ्च भिक्खूनं कत्ता होति। 'पञ्जासम्पन्नो भिक्खु 
पञ्जासम्पदाकथञ्च भिकखूनं कत्ता'ति पासंसमेतं ठानं । 


“अत्तना च विमृत्तिसम्पन्नो होति, विमुत्तिसम्पदाकथञ्च भिक्खूनं कत्ता होति। “विमुत्तिसम्पन्नो भिक्खु 
विमुत्तिसम्पदाकथञ्च भिक्खूनं कत्ता ति पासंसमेतं ठानं । 


“अत्तना च विमुत्तिजाणदस्सनसम्पन्नो होति, विमुत्तिजाणदस्सनसम्पदाकथञ्च भिक्खूनं कत्ता होति। 
"विमुत्तिजाणदस्सनसम्मन्नो भिक्खु विमुत्तिजाणदस्सनसम्पदाकथञ्च भिकखूनं कत्ता'ति पासंसमेतं ठानं। इमानि खो, 
भिक्खवे, दस पासंसानि ठानानी”ति। दसमं । 


यमकवग्गो दुतियो। 
तस्सुद्दानं - 


अविज्जा तण्हा निट्ठा च, अवेच्च द्वे सुखानि च । 
नळकणपाने द्वे वुत्ता, कथावत्थूपरे दुवेति॥ 


(८) ३. आकङ्कवग्गो 
१. आकङ्कसृत्तं 


७१. [अ० नि० ४.१२; इतिवु० १११] एकं समयं भगवा सावत्थियं विहरति जेतवने अनाथपिण्डिकस्स आरामे । तत्र 
खो भगवा भिक्खू आमन्तेसि - “भिक्खवो 'ति। “भदन्ते”ति ते भिक्खू भगवतो पच्चस्सोसुं। भगवा एतदवोच - 


““सम्पन्नसीला, भिक्खवे, विहरथ सम्पन्नपातिमोक्खा, पातिमोक्खसंवरसंवुता विहरथ आचारगोचरसम्पन्ना 
अणुमत्तेसु वज्जेसु भयदस्साविनो, समादाय सिक्खथ सिक्खापदेसु । 

““आकङ्केय्य चे, भिक्खवे, भिक्खु 'सब्रह्मचारीनं पियो चस्सं मनापो च गरु च भावनीयो चा'ति, सीलेस्वेवस्स 
परिपूरकारी अज्झत्तं चेतोसमथमनुयृत्तो अनिराकतज्झानो विपस्सनाय समन्नागतो बूहेता सुञ्ञागारानं । 


““आकङ्केय्य चे, भिक्खवे, भिक्खु "लाभी अस्सं चीवरपिण्डपातसेनासनगिलानपच्चयभेसज्जपरिक्खारान न्ति, 
सीलेस्वेवस्स परिपूरकारी अज्झत्तं चेतोसमथमनुयुत्तो अनिराकतज्झानो विपस्सनाय समन्नागतो बूहेता सुञ्ञागारानं । 


“आकङ्केय्य चे, भिक्खवे, भिक्खु 'येसाहं परिभुञ्जामि चीवरपिण्डपातसेनासनगिलानपच्चयभेसज्जपरिकखारानं तेसं 
ते कारा महप्फला अस्सु महानिसंसा'ति, सीलेस्वेवस्स...पे०... बृहेता सुञ्ञागारानं । 


““आकङ्केय्य चे, भिक्खवे, भिक्खु “ये मे [ये मं (म० नि० १.६५)] पेता जाती सालोहिता कालङ्कता [कालकता (सी? 
स्या० कं० पी०)] पसन्नचित्ता अनुस्सरन्ति तेसं तं महप्फलं अस्स महानिसंस न्ति, सीलेस्वेवस्स...पे०... बृहेता 
सुञ्जागारानं । 


““आकङ्केय्य चे, भिक्खवे, भिक्खु 'सन्तुट्ठो अस्सं 
इतरीतरचीवरपिण्डपातसेनासनगिलानपच्चयभेसज्जपरिक्खारेना'ति, सौलेस्वेवस्स...पे०... बृहेता सुञ्जागारानं । 


““आकङ्केय्य चे, भिक्खवे, भिक्खु 'खमो अस्सं सीतस्स उण्हस्स जिघच्छाय पिपासाय 
डंसमकसवातातपसरीसपसम्फस्सानं, दुरुत्तानं दुरागतानं वचनपथानं उप्पन्नानं सारीरिकानं वेदनानं दुक्खानं तिब्बानं 
[तिप्पानं (सी० स्या० कं० पी०)] खरानं कटुकानं असातानं अमनापानं पाणहरानं अधिवासकजातिको अस्सःन्ति, 
सीलेस्वेवस्स..पे०... बृहेता सुञ्ञागारानं । 


“आबक्डट्लेय्य चे, भिक्खवे, भिक्खु 'अरतिरतिसहो अस्सं, न च मं अरतिरति सहेय्य, उप्पन्नं अरतिरति अभिभुय्य 
अभिभुय्य विहरेय्यः न्ति, सीलेस्वेवस्स...पे०... बूहेता सुञ्ञागारानं । 


““आकङ्केय्य चे, भिक्खवे, भिक्खु 'भयभेरवसहो अस्सं, न च मं भयभेरवो सहेस्य, उप्पन्नं भयभेरवं अभिभुय्य 
अभिभुस्य विहरेस्य' न्ति, सीलेस्वेवस्स...पे०... बूहेता सुञ्ञागारानं । 


““आकङ्केय्य चे, भिक्खवे, भिक्खु 'चतुन्नं झानानं आभिचेतसिकानं दिटुधम्मसुखविहारानं निकामलाभी अस्सं 
अकिच्छलाभी अकसिरलाभी'ति, सीलेस्वेवस्स...पे०... बूहेता सुञ्ञागारानं । 


“«आकङ्केय्य चे, भिक्खवे, भिक्खु “आसवानं खया अनासवं चेतोविमुत्ति पञ्ञाविमृत्ति दिट्टेव धम्मे सयं अभिञ्ञा 
सच्छिकत्वा उपसम्पज्ज विहरेय्य'न्ति, सीलेस्वेवस्स परिपूरकारी अज्झत्तं चेतोसमथमनुयृत्तो अनिराकतज्झानो विपस्सनाय 
समन्नागतो बूहेता सुञ्ञागारानं । 


“““सम्पन्नसीला, भिक्खवे, विहरथ सम्पन्नपातिमोक्खा, पातिमोक्खसंवरसंबुता विहरथ आचारगोचरसम्पन्ना 
अणुमत्तेसु वज्जेसु भयदस्साविनो, समादाय सिक्खथ सिक्खापदेसू'ति, इति यं तं वुत्तं, इदमेतं पटिच्च वृत्त''न्ति। पठमं । 


२. कण्टकसृत्तं 

७२. एकं समयं भगवा वेसालियं विहरति महावने कूटागारसालायं सम्बहलेहि अभिञ्ञातेहि अभिञ्ञातेहि थेरेहि 
सावकेहि सद्भि - आयस्मता च चालेन [पालेन (स्या०)], आयस्मता च उपचालेन [उप्पालेन (स्या०)], आयस्मता च 
कुक्कुटेन [कक्कटेन (सी० स्या०)], आयस्मता च कळिम्भेन [कविम्भेन (सी०)], आयस्मता च निकटेन [कटेन (सी०)], 
आयस्मता च कटिस्सहेन; अञ्जेहि च अभिञ्ञातेहि अभिञ्ञातेहि थेरेहि सावकेहि सद्भि । 


तेन खो पन समयेन सम्बहुला अभिञ्ञाता अभिञ्ञाता लिच्छवी भन्रेहि भद्रेहि यानेहि परपुराय [परंपुराय (स्या० 
अट्ठ०)] उच्चासद्दा महासद्दा महावनं अज्झोगाहन्ति भगवन्तं दस्सनाय। अथ खो तेसं आयस्मन्तानं एतदहोसि -- “इमे खो 
सम्बहुला अभिञ्ञाता अभिञ्ञाता लिच्छवी भद्रेहि भद्रेहि यानेहि परपुराय उच्चासद्दा महासद्दा महावनं अज्झोगाहन्ति 
भगवन्तं दस्सनाय। 'सहकण्टका खो पन झाना' वुत्ता भगवता । यंनून मयं येन गोसिङ्गसालवनदायो तेनुपसङ्कमेय्याम । 
तत्थ मयं अप्पसद्दा अप्पाकिण्णा फासुं [फासु (स्या० क०)] विहरेय्यामा"ति। अथ खो ते आयस्मन्तो येन 
गोसिङ्गसालवनदायो तेनुपसङ्कमिसु; तत्थ ते आयस्मन्तो अप्पसद्दा अप्पाकिण्णा फासुं विहरन्ति । 


अथ खो भगवा भिक्खू आमन्तेसि - “कहं नु खो, भिक्खवे, चालो, कहं उपचालो, कहं कुक्कुटो, कहं कळिम्भो, 
कहं निकटो, कहं कटिस्सहो; कहं नु खो ते, भिक्खवे, थेरा सावका गता ति? 


“इध, भन्ते, तेसं आयस्मन्तानं एतदहोसि -- “इमे खो सम्बहृला अभिञ्जाता अभिञ्ञाता लिच्छवी भद्रेहि भद्रेहि 
यानेहि परपुराय उच्चासद्दा महासद्दा महावनं अज्झोगाहन्ति भगवन्तं दस्सनाय “सद्दकण्टका खो पन झानावुत्ता भगवता 
यंनून मयं येन गोसिङ्गसालवनदायो तेनुपसङ्क मेय्याम तत्थ मयं अप्पसहा अप्पाकिण्णा फासुं विहरेय्यामा'ति। अथ खो ते, 
भन्ते, आयस्मन्तो येन गोसिङ्गसालवनदायो तेनुपसङ्कमिसु । तत्थ ते आयस्मन्तो अप्पसद्दा अप्पाकिण्णा फासुं 
विहरन्ती”ति। 


“साधु साधु, भिक्खवे, यथा ते महासावका सम्मा ब्याकरमाना ब्याकरेय्युं, “सद्दकण्टका हि, भिक्खवे, झाना' वुत्ता 
मया। 


“दसयिमे, भिक्खवे, कण्टका । कतमे दस? पविवेकारामस्स सङ्गणिकारामता कण्टको, असुभनिमित्तानुयोगं 
अनुयुत्तस्स सुभनिमित्तानुयोगो कण्टको, इन्द्रियेसु गुत्तद्वारस्स विसूकदस्सनं कण्टको, ब्रह्मचरियस्स मातुगामूपचारो 
[मातुगामोपविचारो (सी०), मातुगामूपविचरो (क०)] कण्टको, [कथा० ३३३] पठमस्स झानस्स सद्दो कण्टको, दुतियस्स 
झानस्स वितक्कविचारा कण्टका, ततियस्स झानस्स पीति कण्टको, चतुत्थस्स झानस्स अस्सासपस्सासो कण्टको, 
सञ्ञावेदयितनिरोधसमापत्तिया सञ्ञा च वेदना च कण्टको रागो कण्टको दोसो कण्टको मोहो कण्टको । 


"अकण्टका, भिक्खवे, विहरथ। निक्कण्टका, भिक्खवे, विहरथ । अकण्टकनिक्कण्टका, भिक्खवे, विहरथ । 
अकण्टका, भिक्खवे, अरहन्तो; निक्कण्टका, भिक्खवे, अरहन्तो; अकण्टकनिक्कण्टका, भिक्खवे, अरहन्तो”ति। 
दुतियं। 


३. इट्टुधम्मसुत्त 


७३. “दसयिमे, भिक्खवे, धम्मा इट्टा कन्ता मनापा दुल्लभा लोकस्मिं। कतमे दस? भोगा इट्टा कन्ता मनापा दुल्लभा 
लोकस्मिं; वण्णो इट्टो कन्तो मनापो दुल्लभो लोकस्मिं; आरोग्यं इडं कन्तं मनापं दुल्लभं लोकस्मिं; सीलं इटुं कन्तं मनापं 

दुल्लभं लोकस्मिं; ब्रह्मचरियं इटं कन्तं मनापं दुल्लभं लोकस्मि; मित्ता इट्टा कन्ता मनापा दुल्लभा लोकस्मिं; 
बाहुसच्चं इटुं कन्तं मनापं दुल्लभं लोकस्मिं; पञ्जा इट्ठा कन्ता मनापा दुल्लभा लोकस्मिं; धम्मा इट्टा कन्ता मनापा दुल्लभा 
लोकस्मिं; सग्गा इट्टा कन्ता मनापा दुल्लभा लोकस्मिं | 


“इमेसं खो, भिक्खवे, दसन्नं धम्मानं इट्ठानं कन्तानं मनापानं दुल्लभानं लोकस्मिं दस धम्मा परिपन्था [परिबन्धा 
(क०)] - आलस्यं अनुट्टानं भोगानं परिपन्थो, अमण्डना अविभूसना वण्णस्स परिपन्थो, असप्पायकिरिया आरोग्यस्स 
परिपन्थो, पापमित्तता सीलानं परिपन्थो, इन्द्रियअसंवरो ब्रह्मचरियस्स परिपन्थो, विसंवादना मित्तानं परिपन्थो, 
असज्झायकिरिया बाहुसच्चस्स परिपन्थो, असुस्सूसा अपरिपुच्छा पञ्ञाय परिपन्थो, अननुयोगो अपच्चवेक्खणा धम्मानं 
परिपन्थो, मिच्छापटिपत्ति सग्गानं परिपन्थो । इमेसं खो, भिक्खवे, दसन्नं इट्टानं कन्तानं मनापानं दुल्लभानं लोकस्मि इमे 
दस धम्मा परिपन्था । 


““इमेसं खो, भिक्खवे, दसन्नं धम्मानं इट्टानं कन्तानं मनापानं दुल्लभानं लोकस्मिं दस धम्मा आहारा - उद्दानं 
अनालस्यं भोगानं आहारो, मण्डना विभूसना वण्णस्स आहारो, सप्पायकिरिया आरोग्यस्स आहारो, कल्याणमित्तता 
सीलानं आहारो, इन्द्रियसंवरो ब्रह्मचरियस्स आहारो, अविसंवादना मित्तानं आहारो, सज्ञायकिरिया बाहुसच्चस्स आहारो, 
सुस्सूसा परिपुच्छा पञ्ञाय आहारो, अनुयोगो पच्चवेक्खणा धम्मानं आहारो, सम्मापटिपत्ति सग्गानं आहारो। इमेसं खो, 
भिक्खवे, दसन्नं धम्मानं इट्टानं कन्तानं मनापानं दुल्लभानं लोकस्मिं इमे दस धम्मा आहारा"ति। ततियं । 


४. वड्सुत्त 


७४. “दसहि, भिक्खवे, वड़ीहि बडुमानो अरियसावको अरियाय वड़िया वइृति, सारादायी च होति वरादायी 
कायस्स। कतमेहि दसहि? खेत्तवत्थूहि वड्टति, धनधञ्ञेन वड्डति, पुत्तदारेहि वड्डति, दासकम्मकरपोरिसेहि वड्डति, चतुप्पदेहि 
वड्डति, सद्धाय वड्डति, सीलेन वड्डति, सुतेन वड्डति, चागेन वड्डति, पञ्ञाय वड़ति -- इमेहि खो, भिक्खवे, दसहि वड्टीहि 
वड्डमानो अरियसावको अरियाय वड्डिया वड़ति, सारादायी च होति वरादायी कायस्साति। 


“धनेन धज्जेन च योध वडुति, 
पुत्तेहि दारेहि चतुप्पदेहि च। 

स भोगवा होति यसस्सि पूजितो, 
जातीहि मित्तेहि अथोपि राजुभि॥ 


“सद्भाय सीलेन च योध वडति, 

पञ्ञाय चागेन सुतेन चूभयं । 

सो तादिसो सप्पुरिसो विचक्खणो, 
दिट्ठेव धम्मे उभयेन वडती”ति॥ चतुत्थं । 


५. मिगसालासुत्तं 


७५. एकं समयं भगवा सावत्थियं विहरति जेतवने अनाथपिण्डिकस्स आरामे। अथ खो आयस्मा आनन्दो 
पुब्बण्हसमयं निवासेत्वा पत्तचीवरमादाय येन मिगसालाय उपासिकाय निवेसनं तेनुपसङ्कमि; उपसङ्कमित्वा पञ्ञत्ते आसने 

निसीदि। अथ खो मिगसाला उपासिका येनायस्मा आनन्दो तेनुपसङ्कमि; उपसङ्कमित्वा आयस्मन्तं आनन्दं 
अभिवादेत्वा एकमन्तं निसीदि। एकमन्तं निसिन्ना खो मिगसाला उपासिका आयस्मन्तं आनन्दं एतदवोच - 


“कथं कथं नामायं, भन्ते आनन्द, भगवता धम्मो देसितो अज्जेय्यो, यत्र हि नाम ब्रह्मचारी च अब्रह्मचारी च उभो 
समसमगतिका भविस्सन्ति अभिसम्परायं । पिता मे, भन्ते, पुराणो ब्रह्मचारी होति आराचारी [अनाचारी (क०)] विरतो 
मेथुना गामधम्मा । सो कालङ्कतो भगवता ब्याकतो - 'सकदागामी सत्तो [सकदागामिसत्तो (सी० स्या० पी०)] तुसितं कायं 
उपपन्नो'ति। पितामहो मे [पेत्तापि यो मे (सी०), पित पियो मे (स्या०) अ० नि० ६.४४], भन्ते, इसिदत्तो अब्रह्मचारी 
अहोसि सदारसन्तुड्डो। सोपि कालङ्कतो भगवता ब्याकतो - 'सकदागामी सत्तो तुसितं कायं उपपन्नो'ति। 


“कथं कथं नामायं, भन्ते आनन्द, भगवता धम्मो देसितो अञ्ञेय्यो, यत्र हि नाम ब्रह्मचारी च अब्रह्मचारी च उभो 
समसमगतिका भविस्सन्ति अभिसम्पराय' न्ति? “एवं खो पनेतं, भगिनि, भगवता ब्याकत”न्ति । 


अथ खो आयस्मा आनन्दो मिगसालाय उपासिकाय निवेसने पिण्डपातं गहेत्वा उड्ठायासना पक्कामि। अथ खो 
आयस्मा आनन्दो पच्छाभत्तं पिण्डपातपटिक्कन्तो येन भगवा तेनुपसङ्कमि; उपसङ्कमित्वा भगवन्तं अभिवादेत्वा एकमन्तं 
निसीदि। एकमन्तं निसिन्नो खो आयस्मा आनन्दो भगवन्तं एतदवोच - 


““इधाहं, भन्ते, पुब्बण्हसमयं निवासेत्वा पत्तचीवरमादाय येन मिगसालाय उपासिकाय निवेसनं तेनुपसङ्कमि; 
उपसङ्कमित्वा पञ्जत्ते आसने निसीदिं। अथ खो, भन्ते, मिगसाला उपासिका येनाहं तेनुपसङ्कमि; उपसङ्कमित्वा मं 
अभिवादेत्वा एकमन्तं निसीदि। एकमन्तं निसिन्ना खो, भन्ते, मिगसाला उपासिका मं एतदवोच - 


"कथं कथं नामायं, भन्ते आनन्द, भगवता धम्मो देसितो अञ्जेय्यो, यत्र हि नाम ब्रह्मचारी च अब्रह्मचारी च उभो 
समसमगतिका भविस्सन्ति अभिसम्परायं । पिता मे, भन्ते, पुराणो ब्रह्मचारी अहोसि आराचारी विरतो मेथुना गामधम्मा । 
सो कालङ्कतो भगवता ब्याकतो सकदागामी सत्तो तुसितं कायं उपपन्नोति। पितामहो मे, भन्ते, इसिदत्तो अब्रह्मचारी 
अहोसि सदारसन्तुड्डो। सोपि कालङ्कतो भगवता ब्याकतो - सकदागामी सत्तो तुसितं कायं उपपन्नोति । 


कथं कथं नामायं, भन्ते आनन्द, भगवता धम्मो देसितो अञ्जेय्यो, यत्र हि नाम ब्रह्मचारी च अब्रह्मचारी च उभो 
समसमगतिका भविस्सन्ति अभिसम्पराय'न्ति? एवं वृत्ते अहं, भन्ते, मिगसालं उपासिकं एतदवोचं - “एवं खो पनेतं, 
भगिनि, भगवता ब्याकत'”न्ति। 


“का चानन्द, मिगसाला उपासिका बाला अब्यत्ता अम्मका अम्मकपञ्ञा [अम्बका अम्बकपञ्ञा (सी० पी०), 
अन्धका अन्धकपञ्जा (स्या०)], के च पुरिसपुग्गलपरोपरिये जाणे? 


“दसयिमे, आनन्द, पुग्गला सन्तो संविज्जमाना लोकस्मिं। कतमे दस? इधानन्द, एकच्चो पुग्गलो दुस्सीलो होति। 
तञ्च चेतोविमुत्ति पञ्जाविमृत्ति यथाभूतं नप्पजानाति, यत्थस्स तं दुस्सील्यं अपरिसेसं निरुज्झति। तस्स सवनेनपि अकतं 
होति, बाहुसच्चेनपि अकतं होति, दिड्टियापि अप्पटिविद्धं होति, सामायिकम्पि विमृत्ति न लभति । सो कायस्स भेदा परं 
मरणा हानाय परेति, नो विसेसाय; हानगामीयेव होति, नो विसेसगामी। 


“इध पनानन्द, एकच्चो पुग्गलो दुस्सीलो होति। तञ्च चेतोविमृत्ति पञ्ञाविमुत्ति यथाभूतं पजानाति यत्थस्स तं 

दुस्सील्यं अपरिसेसं निरुज्झति। तस्स सवनेनपि कतं होति, बाहुसच्चेनपि कतं होति, दि्टियापि पटिविद्धं 
[सुप्पटिविद्धं (स्या०)] होति, सामायिकम्पि विमुत्ति लभति। सो कायस्स भेदा परं मरणा विसेसाय परेति, नो हानाय; 
विसेसगामीयेव होति, नो हानगामी। 


““तत्रानन्द, पमाणिका पमिणन्ति - “इमस्सपि तेव धम्मा, अपरस्सपि तेव धम्मा। कस्मा नेसं एको हीनो एको 
पणीतो ति? तञ्हि तेसं, आनन्द, होति दीघरत्तं अहिताय दुक्खाय । 


““तत्रानन्द, य्वायं पुग्गलो दुस्सीलो होति। तञ्च चेतोविमुत्ति पञ्जाविमृत्ति यथाभूतं पजानाति यत्थस्स तं दुस्सील्यं 
अपरिसेसं निरुज्झति। तस्स सवनेनपि कतं होति, बाहसच्चेनपि कतं होति, दिट्टियापि पटिविद्धं होति, सामायिकम्पि 
विमुत्ति लभति। अयं, आनन्द, पुग्गलो अमुना पुरिमेन पुग्गलेन अभिक्कन्ततरो च पणीततरो च। तं किस्स हेतु? इमं 
हानन्द, पुग्गलं धम्मसोतो निब्बहति। तदन्तरं को जानेय्य, अञ्ञत्र तथागतेन! तस्मातिहानन्द, मा पुग्गलेसु पमाणिका 
अहुवत्थ, मा पुग्गलेसु पमाणं गण्हित्थ। खञ्जति हानन्द, पुग्गलेसु पमाणं गण्हन्तो। अहं वा, आनन्द [अहञ्चानन्द (सी० 
स्या० क०) अ० नि० ६.४४ पस्सितब्बं], पुग्गलेसु पमाणं गण्हेय्यं यो वा पनस्स मादिसो। 


“इध पनानन्द, एकच्चो पुग्गलो सीलवा होति । तञ्च चेतोविमृत्ति पञ्ञाविमुत्ति यथाभूतं नप्पजानाति यत्थस्स तं सीलं 
अपरिसेसं निरुज्ञति | तस्स सवनेनपि अकतं होति, बाहसच्चेनपि अकतं होति, दिड्टियापि अप्पटिविद्धं होति, 
सामायिकम्पि विमृत्ति न लभति। सो कायस्स भेदा परं मरणा हानाय परेति, नो विसेसाय; हानगामीयेव होति, नो 
विसेसगामी। 


“इध पनानन्द, एकच्चो पुग्गलो सीलवा होति । तञ्च चेतोविमृत्ति पञ्ञाविमुत्ति यथाभूतं पजानाति यत्थस्स तं सीलं 
अपरिसेसं निरुज्झति। तस्स सवनेनपि कतं होति, बाहुसच्चेनपि कतं होति, दिड्टियापि पटिविद्धं होति, सामायिकम्पि 
विमुत्ति लभति। सो कायस्स भेदा परं मरणा विसेसाय परेति, नो हानाय; विसेसगामीयेव होति, नो हानगामी। 


“इध पनानन्द, एकच्चो पुग्गलो तिब्बरागो होति। तञ्च चेतोविमुत्ति पञ्ञाविमृत्ति यथाभूतं नप्पजानाति यत्थस्स सो 
रागो अपरिसेसो निरुज्झति। तस्स सवनेनपि अकतं होति, बाहुसच्चेनपि अकतं होति, दि्टियापि अप्पटिविद्धं होति, 
सामायिकम्पि विमृत्ति न लभति। सो कायस्स भेदा परं मरणा हानाय परेति, नो विसेसाय; हानगामीयेव होति, नो 
विसेसगामी। 


“इध पनानन्द, एकच्चो पुग्गलो तिब्बरागो होति। तञ्च चेतोविमुत्ति पञ्ञजाविमुत्ति यथाभूतं पजानाति यत्थस्स सो 
रागो अपरिसेसो निरुज्ञति | तस्स सवनेनपि कतं होति, बाहसच्चेनपि कतं होति, दिड्टियापि पटिविद्धं होति, सामायिकम्पि 
विमुत्ति लभति। सो कायस्स भेदा परं मरणा विसेसाय परेति, नो हानाय; विसेसगामीयेव होति, नो हानगामी। 


“इध पनानन्द, एकच्चो पुग्गलो कोधनो होति । तञ्च चेतोविमृत्ति पञ्जाविमुत्ति यथाभूतं नप्पजानाति यत्थस्स सो 
कोधो अपरिसेसो निरुज्झति। तस्स सवनेनपि अकतं होति, बाहसच्चेनपि अकतं होति, दिड्टियापि अप्पटिविद्धं होति, 

सामायिकम्पि विमुत्ति न लभति। सो कायस्स भेदा परं मरणा हानाय परेति, नो विसेसाय; हानगामीयेव होति, नो 
विसेसगामी। 


“इध पनानन्द, एकच्चो पुग्गलो कोधनो होति । तञ्च चेतोविमृत्ति पञ्जाविमुत्ति यथाभूतं पजानाति यत्थस्स सो कोधो 
अपरिसेसो निरुज्झति । तस्स सवनेनपि कतं होति, बाहुसच्चेनपि कतं होति, दिड्टियापि पटिविद्धं होति, सामायिकम्पि 
विमुत्ति लभति। सो कायस्स भेदा परं मरणा विसेसाय परेति, नो हानाय; विसेसगामीयेव होति, नो हानगामी। 


“इध पनानन्द, एकच्चो पुग्गलो उद्भतो होति। तञ्च चेतोविमुत्ति पञ्जाविमुत्ति यथाभूतं नप्पजानाति यत्थस्स तं 
उद्भच्चं अपरिसेसं निरुज्झति। तस्स सवनेनपि अकतं होति, बाहुसच्चेनपि अकतं होति, दिड्टियापि अप्पटिविद्धं होति, 
सामायिकम्पि विमृत्ति न लभति । सो कायस्स भेदा परं मरणा हानाय परेति, नो विसेसाय; हानगामीयेव होति, नो 
विसेसगामी। 


“इध पनानन्द, एकच्चो पुग्गलो उद्धतो होति। तञ्च चेतोविमृत्ति पञ्जाविमुत्ति यथाभूतं पजानाति यत्थस्स तं उद्भच्चं 
अपरिसेसं निरुज्झति | तस्स सवनेनपि कतं होति, बाहुसच्चेनपि कतं होति, दिड्टियापि पटिविद्धं होति, सामायिकम्पि 
विमुत्ति लभति। सो कायस्स भेदा परं मरणा विसेसाय परेति, नो हानाय; विसेसगामीयेव होति, नो हानगामी। 


““तत्रानन्द, पमाणिका पमिणन्ति - “इमस्सपि तेव धम्मा, अपरस्सपि तेव धम्मा। कस्मा नेसं एको हीनो एको 
पणीतो ति? तञ्हि तेसं, आनन्द, होति दीघरत्तं अहिताय दुक्खाय । 


““तत्रानन्द, य्वायं पुग्गलो उद्धतो होति तञ्च चेतोविमृत्ति पञ्जाविमृत्ति यथाभूतं पजानाति यत्थस्स तं उद्भच्चं 
अपरिसेसं निरुज्झति, तस्स सवनेनपि कतं होति, बाहसच्चेनपि कतं होति, दिड्टियापि पटिविद्धं होति, सामायिकम्पि विमुत्ति 
लभति। अयं, आनन्द, पुग्गलो अमुना पुरिमेन पुग्गलेन अभिक्कन्ततरो च पणीततरो च । तं किस्स हेतु? इमं हानन्द, 
पुग्गलं धम्मसोतो निब्बहति। तदन्तरं को जानेय्य अञ्ञत्र तथागतेन! तस्मातिहानन्द, मा पुग्गलेसु पमाणिका अहुवत्थ; मा 
पुग्गलेसु पमाणं गण्हित्थ। खञ्जति हानन्द, पुग्गलेसु पमाणं गण्हन्तो। अहं वा, आनन्द, पुग्गलेसु पमाणं गण्हेय्यं यो वा 
पनस्स मादिसो। 


“का चानन्द, मिगसाला उपासिका बाला अब्यत्ता अम्मका अम्मकपञ्जा, के च पुरिसपुग्गलपरोपरिये ञाणे! इमे 
खो, आनन्द, दस पुग्गला सन्तो संविज्जमाना लोकस्मिं । 


“यथारूपेन, आनन्द, सीलेन पुराणो समन्नागतो अहोसि तथारूपेन सीलेन इसिदत्तो समन्नागतो अभविस्स, नयिध 
पुराणो इसिदत्तस्स गतिम्पि अञ्ञस्स | यथारूपाय चानन्द, पञ्ञाय इसिदत्तो समन्नागतो अहोसि तथारूपाय पञ्ञाय पुराणो 
समन्नागतो अभविस्स, नयिध इसिदत्तो पुराणस्स गतिम्पि अञ्ञजस्स। इति खो, आनन्द, इमे पुग्गला उभो एकङ्गहीना”ति। 
पञ्चमं । 


६. तयोधम्मसुत्तं 

७६. “तयोमे, भिक्खवे, धम्मा लोके न संबिज्जेय्युं, न तथागतो लोके उप्पज्जेय्य अरहं सम्मासम्बुद्धो, न 
तथागतप्पवेदितो धम्मविनयो लोके दिब्बेय्य कतमे तयो? जाति च, जरा च, मरणञ्च - इमे खो, भिक्खवे, तयो धम्मा 
लोके न संविज्जेय्युं, न तथागतो लोके उप्पज्जेय्य अरहं सम्मासम्बुद्धो, न तथागतप्पवेदितो धम्मविनयो लोके दिब्बेय्य। 
यस्मा च खो, भिक्खवे, इमे तयो धम्मा लोके संविज्जन्ति तस्मा तथागतो लोके उप्पज्जति अरहं सम्मासम्बुद्धो, तस्मा 
तथागतप्पवेदितो धम्मविनयो लोके दिब्बति। 


““तयोमे, भिक्खवे, धम्मे अप्पहाय अभब्बो जाति पहातुं जरं पहातुं मरणं पहातुं। कतमे तयो? रागं अप्पहाय, दोसं 
अप्पहाय, मोहं अप्पहाय - इमे खो, भिक्खवे, तयो धम्मे अप्पहाय अभब्बो जाति पहातुं जरं पहातुं मरणं पहातुं । 


“तयोमे भिक्खवे, धम्मे अप्पहाय अभब्बो रागं पहातुं दोसं पहातुं मोहं पहातुं। कतमे तयो? सक्कायदिट्टिं अप्पहाय, 
विचिकिच्छं अप्पहाय, सीलब्बतपरामासं अप्पहाय - इमे खो, भिक्खवे, तयो धम्मे अप्पहाय अभब्बो रागं पहातुं दोसं 
पहातुं मोहं पहातुं । 


“नतयोमे, भिक्खवे, धम्मे अप्पहाय अभब्बो सक्कायदिड्टि पहातुं विचिकिच्छं पहातुं सीलब्बतपरामासं पहातुं। कतमे 
तयो? अयोनिसोमनसिकारं अप्पहाय, कुम्मग्गसेवनं अप्पहाय, चेतसो लीनत्तं अप्पहाय - इमे खो, भिक्खवे, तयो धम्मे 
अप्पहाय अभब्बो सक्कायदिट्टिं पहातुं विचिकिच्छं पहातुं सीलब्बतपरामासं पहातुं। 


“नतयोमे, भिक्खवे, धम्मे अप्पहाय अभब्बो अयोनिसो मनसिकारं पहातुं कुम्मग्गसेवनं पहातुं चेतसो लीनत्तं पहातुं। 
कतमे तयो? मुटुसच्चं अप्पहाय, असम्पजञ्ञं अप्पहाय, चेतसो विक्खेपं अप्पहाय - इमे खो, भिक्खवे, तयो धम्मे 
अप्पहाय अभब्बो अयोनिसोमनसिकारं पहातुं कुम्मग्गसेवनं पहातुं चेतसो लीनत्तं पहातुं 


“तयोमे, भिक्खवे, धम्मे अप्पहाय अभब्बो मुटुसच्चं पहातुं असम्पजञ्ञं पहातुं चेतसो विक्खेपं पहातुं। कतमे तयो? 
अरियानं अदस्सनकम्यतं अप्पहाय, अरियधम्मस्स [अरियधम्मं (स्या०)] असोतुकम्यतं अप्पहाय, उपारम्भचित्ततं 
अप्पहाय - इमे खो, भिक्खवे, तयो धम्मे अप्पहाय अभब्बो मुटुसच्चं पहातुं असम्पजञ्ञं पहातुं चेतसो विक्खेपं पहातुं । 


“तयोमे, भिक्खवे, धम्मे अप्पहाय अभब्बो अरियानं अदस्सनकम्यतं पहातुं अरियधम्मस्स असोतुकम्यतं पहातुं 
उपारम्भचित्ततं पहातुँ । कतमे तयो? उद्भच्चं अप्पहाय, असंवरं अप्पहाय, दुस्सील्यं अप्पहाय -- इमे खो, भिक्खवे, तयो 
धम्मे अप्पहाय अभब्बो अरियानं अदस्सनकम्यतं पहातुं अरियधम्मस्स असोतुकम्यतं पहातुं उपारम्भचित्ततं पहातुं । 


“तयोमे, भिक्खवे, धम्मे अप्पहाय अभब्बो उद्भच्चं पहातुं असंवरं पहातुं दुस्सील्यं पहातुं। कतमे तयो? अस्सद्धियं 
अप्पहाय, अवदञ्जुतं अप्पहाय, कोसज्जं अप्पहाय - इमे खो, भिक्खवे, तयो धम्मे अप्पहाय अभब्बो उद्भच्चं पहातुं 
असंवरं पहातुं दुस्सील्यं हातुं 


““तयोमे, भिक्खवे, धम्मे अप्पहाय अभब्बो अर्स्साद्भियं पहातुं अबदञ्ञुतं पहातुं कोसज्जं पहातुं। कतमे तयो? 
अनादरियं अप्पहाय, दोवचस्सतं अप्पहाय, पापमित्ततं अप्पहाय - इमे खो, भिक्खवे, तयो धम्मे अप्पहाय अभब्बो 
अस्सद्भियं पहातुं अवदञ्जुतं पहातुं कोसज्जं पहातुं। 


““तयोमे, भिक्खवे, धम्मे अप्पहाय अभब्बो अनादरियं पहातुं दोवचस्सतं पहातुं पापमित्ततं पहातुं। कतमे तयो? 

अहिरिकं अप्पहाय, अनोत्तप्पं अप्पहाय, पमादं अप्पहाय - इमे खो, भिक्खवे, तयो धम्मे अप्पहाय अभब्बो 
अनादरियं पहातुं दोबचस्सतं पहातुं पापमित्ततं पहातुं। 


“अहिरिकोयं, भिक्खवे, अनोत्तापी पमत्तो होति । सो पमत्तो समानो अभब्बो अनादरियं पहातुं दोबचस्सतं पहातुं 
पापमित्ततं पहातुं। सो पापमित्तो समानो अभब्बो अस्सद्धियं पहातुं अवदज्ञुतं पहातुं कोसज्जं पहातुं। सो कुसीतो समानो 
अभब्बो उद्धच्चं पहातुं असंवरं पहातुँ दुस्सील्यं पहातुं। सो दुस्सीलो समानो अभब्बो अरियानं अदस्सनकम्यतं पहातुं 
अरियधम्मस्स असोतुकम्यतं पहातुं उपारम्भचित्ततं पहातुं। सो उपारम्भचित्तो समानो अभब्बो मुड॒सच्चं पहातुं असम्पजञ्ञं 
पहातुं चेतसो विकखेपं पहातुं। सो विक्खित्तचित्तो समानो अभब्बो अयोनिसोमनसिकारं पहातुँ कुम्मग्गसेवनं पहातुं चेतसो 
लीनत्तं पहातुं। सो लीनचित्तो समानो अभब्बो सक्‍कायदिट्टि पहातुं विचिकिच्छं पहातुं सीलब्बतपरामासं पहातुं। सो 
विचिकिच्छो समानो अभब्बो रागं पहातुँ दोसं पहातुं मोहं पहातुं। सो रागं अप्पहाय दोसं अप्पहाय मोहं अप्पहाय अभब्बो 
जाति पहातुं जरं पहातुं मरणं पहातुं । 


“तयोमे, भिक्खवे, धम्मे पहाय भब्बो जाति पहातुं जरं पहातुं मरणं पहातुं । कतमे तयो? रागं पहाय, दोसं पहाय, मोहं 
पहाय - इमे खो, भिक्खवे, तयो धम्मे पहाय भब्बो जाति पहातुं जरं पहातुं मरणं पहातुं। 


“तयोमे, भिक्खवे, धम्मे पहाय भब्बो रागं पहातुं दोसं पहातुं मोहं पहातुं। कतमे तयो? सक्कायदिट्ठिं पहाय, 
विचिकिच्छं पहाय, सीलब्बतपरामासं पहाय -- इमे खो, भिक्खवे, तयो धम्मे पहाय भब्बो रागं पहातुं दोसं पहातुं मोहं 
पहातु | 


“तयोमे, भिक्खवे, धम्मे पहाय भब्बो सक्‍्कायदिट्टि पहातुं विचिकिच्छं पहातुं सीलब्बतपरामासं पहातुं। कतमे तयो? 
अयोनिसोमनसिकारं पहाय, कुम्मग्गसेवनं पहाय, चेतसो लीनत्तं पहाय -- इमे खो, भिक्खवे, तयो धम्मे पहाय भब्बो 
सककार्यदिट्टि पहातुं विचिकिच्छं पहातुं सीलब्बतपरामासं पहातुं । 


“तयोमे, भिक्खवे, धम्मे पहाय भब्बो अयोनिसोमनसिकारं पहातुं कुम्मग्गसेवनं पहातुं चेतसो लीनत्तं पहातुं। कतमे 
तयो? मुट्ठसच्चं पहाय, असम्पजञ्ञं पहाय, चेतसो विक्खेपं पहाय -- इमे खो, भिक्खवे, तयो धम्मे पहाय भब्बो 
अयोनिसोमनसिकारं पहातुं कुम्मग्गसेवनं पहातुं चेतसो लीनत्तं पहातुं । 


“तयोमे, भिक्खवे, धम्मे पहाय भब्बो मुटुसच्चं पहातुं असम्पजञ्ञं पहातुं चेतसो विकखेपं पहातुं । कतमे तयो? 
अरियानं अदस्सनकम्यतं पहाय, अरियधम्मस्स असोतुकम्यतं पहाय, उपारम्भचित्ततं पहाय -- इमे खो, भिक्खवे, तयो 
धम्मे पहाय भब्बो मुट्ठस्सच्च॑ पहातुं असम्पजञ्जं पहातुं चेतसो विक्खेपं पहातुं । 


“तयोमे, भिक्खवे, धम्मे पहाय भब्बो अरियानं अदस्सनकम्यतं पहातुं अरियधम्मस्स असोतुकम्यतं पहातुं 
उपारम्भचित्ततं पहातुं । कतमे तयो? उद्भच्चं पहाय, असंवरं पहाय, दुस्सील्यं पहाय - इमे खो, भिक्खवे, तयो धम्मे पहाय 
भब्बो अरियानं अदस्सनकम्यतं पहातुं अरियधम्मस्स असोतुकम्यतं पहातुं उपारम्भचित्ततं पहातुं 


“तयोमे, भिक्खवे, धम्मे पहाय भब्बो उद्भच्चं पहातुं असंवरं पहातुं दुस्सील्यं पहातुं। कतमे तयो? अस्सद्धियं पहाय, 
अवदञ्जुतं पहाय, कोसज्जं पहाय -- इमे खो, भिकखवे, तयो धम्मे पहाय भब्बो उद्भच्चं पहातुं असंवरं पहातुं दुस्सील्यं 

पहातुं 


“तयोमे, भिक्खवे, धम्मे पहाय भब्बो अस्सद्भियं पहातुं अवदज्ञुतं पहातुं कोसज्जं पहातुं। कतमे तयो? अनादरियं 
पहाय, दोवचस्सतं पहाय, पापमित्ततं पहाय -- इमे खो, भिक्खवे, तयो धम्मे पहाय भब्बो अस्सद्धियं पहातुं अवदञ्ञुतं 
पहातुं कोसज्जं पहातुं । 


“तयोमे, भिक्खवे, धम्मे पहाय भब्बो अनादरियं पहातुं दोबचस्सतं पहातुं पापमित्ततं पहातुं। कतमे तयो? अहिरिकं 
पहाय, अनोत्तप्पं पहाय, पमादं पहाय - इमे खो, भिक्खवे, तयो धम्मे पहाय भब्बो अनादरियं पहातुं दोबचस्सतं पहातुं 
पापमित्ततं पहातुं 


“हिरीमायं, भिक्खवे, ओत्तापी अप्पमत्तो होति। सो अप्पमत्तो समानो भब्बो अनादरियं पहातुं दोबचस्सतं पहातुं 
पापमित्ततं पहातुं । सो कल्याणमित्तो समानो भब्बो अर्स्साद्भियं पहातुं अवदञ्जुतं पहातुं कोसज्जं पहातुं। सो आरद्भवीरियो 
समानो भब्बो उद्भच्चं पहातुं असंवरं पहातुं दुस्सील्यं पहातुं। सो सीलवा समानो भब्बो अरियानं अदस्सनकम्यतं पहातुं 
अरियधम्मस्स असोतुकम्यतं पहातुं उपारम्भचित्ततं पहातुं। सो अनुपारम्भचित्तो समानो भब्बो मुटुस्सच्चं हातुं 
असम्पजञ्जं पहातुं चेतसो विक्खेपं पहातुं । सो अविक्खित्तचित्तो समानो भब्बो अयोनिसोमनसिकारं पहातुं कुम्मग्गसेवनं 
पहातुं चेतसो लीनत्तं पहातुं। सो अलीनचित्तो समानो भब्बो सक्कायदिट्टिं पहातुं विचिकिच्छं पहातुं सीलब्बतपरामासं 
पहातुं। सो अविचिकिच्छो समानो भब्बो रागं पहातुं दोसं पहातुं मोहं पहातुं। सो रागं पहाय दोसं पहाय मोहं पहाय भब्बो 
जाति पहातुं जरं पहातुं मरणं पहातु''न्ति। छटुं । 


७. काकसुत्त 


७७. “दसहि, भिक्खवे, असद्भम्मेहि समन्नागतो काको। कतमेहि दसहि? धंसी च, पगब्भो च, तिन्तिणो [निल्लज्जो 
(क०) तिन्तिणोति तिन्तिणं वुच्चति तण्हा... (सी० स्या० अदुः) अभिधम्मे खुद्दकवत्थुविभङ्गे तिन्तिणपदनिद्देसे पस्सितब्बं | 
च, महग्घसो च, लुद्दो च, अकारुणिको च, दुब्बलो च, ओरविता च, मुट्ठस्सति च, नेचयिको [नेरसिको (सी०) तदट्टुकथायं 
पन “नेचयिको त्वेव दिस्सति] च -- इमेहि खो, भिक्खवे, दसहि असद्भम्मेहि समन्नागतो काको । एवमेवं खो, भिक्खवे, 
दसहि असद्भम्मेहि समन्नागतो पापभिक्खु। कतमेहि दसहि? धंसी च, पगब्भो च, तिन्तिणो च, महग्घसो च, लुद्दो च, 
अकारुणिको च, दुब्बलो च, ओरविता च, मुटुस्सति च, नेचयिको च - इमेहि खो, भिकखवे, दसहि असद्भम्मेहि 
समन्नागतो पापभिक्खू'ति। सत्तमं । 


८. निगण्ठसुत्तं 


७८. “दसहि, भिक्खवे, असद्भम्मेहि समन्नागता निगण्ठा। कतमेहि दसहि? अस्सद्भा, भिकखवे, निगण्ठा; दुस्सीला, 
भिक्खवे, निगण्ठा; अहिरिका, भिक्खवे, निगण्ठा; अनोत्तप्पिनो, भिक्खवे, निगण्ठा; असप्पुरिससम्भत्तिनो, भिक्खवे, 
निगण्ठा; अत्तुक्कंसकपरवम्भका, भिक्खवे, निगण्ठा; सन्दिड्टिपरामासा आधानग्गाही दुप्पटिनिस्सग्गिनो, भिक्खवे, 
निगण्ठा; कुहका, भिक्खवे, निगण्ठा; पापिच्छा, भिक्खबे, निगण्ठा; पापमित्ता, भिक्खवे, निगण्ठा -- इमेहि खो, भिक्खवे, 
दसहि असद्भम्मेहि समन्नागता निगण्ठा”ति । अट्टमं । 


९. आघातवत्थुसुत्तं 

७९. [अ० नि० ९.२९] “दसयिमानि, भिक्खवे, आघातवत्थूनि। कतमानि दस? “अनत्थं मे अचरीति आघातं 
बन्धति; 'अनत्थं मे चरती'ति आघातं बन्धति; 'अनत्थं मे चरिस्सती'ति आघातं बन्धति; 'पियस्स मे मनापस्स अनत्थं 
अचरी'ति...पे०... “अनत्थं चरती'ति...पे०... “अनत्थं चरिस्सती ति आघातं बन्धति, “अप्पियस्स मे अमनापस्स अत्थं 
अचरी'ति...पे०... “अत्थं चरती'ति...पे०... ‘अत्थं चरिस्सती'ति आघातं बन्धति; अट्टाने च कुप्पति - इमानि खो, भिक्खवे, 
दस आघातवत्थूनी”ति। नवमं । 


१०. आघातपटिविनयसुत्तं 


८०. “दसयिमे, भिक्खवे, आघातपटिविनया । कतमे दस? 'अनत्थं मे अचरि, तं कुतेत्थ लब्भा'ति आघातं 
पटिविनेति, “अनत्थं मे चरति, तं कुतेत्थ लब्भा'ति आघातं पटिविनेति, 'अनत्थं मे चरिस्सति, तं कुतेत्थ लब्भा'ति आघातं 


अट्टाने च न कुप्पति - इमे खो, भिक्खवे, दस आघातपटिविनया”ति। दसमं । 
आकङ्कवग्गो ततियो। 
तस्सुद्दानं - 


आकङ्घो कण्टको इट्टा, वड़ि च मिगसालाय। 
तयो धम्मा च काको च, निगण्ठा द्वे च आघाताति॥ 


(९) ४. थेरवग्गो 


९. वाहनसुत्त 


८१. एकं समयं भगवा चम्पायं विहरति गग्गराय पोकखरणिया तीरे। अथ खो आयस्मा वाहनो येन भगवा 
तेनृपसङ्कमि; उपसङ्कमित्वा भगवन्तं अभिवादेत्वा एकमन्तं निसीदि। एकमन्तं निसिन्नो खो आयस्मा वाहनो भगवन्तं 
एतदवोच - “कतिहि नु खो, भन्ते, धम्मेहि तथागतो निस्सटो विसंयुत्तो विप्पमुत्तो विमरियादीकतेन चेतसा विहरती”ति? 


“दसहि खो, वाहन, धम्मेहि तथागतो निस्सटो विसंयुत्तो विप्पमुत्तो विमरियादीकतेन चेतसा विहरति। कतमेहि 
दसहि? रूपेन खो, वाहन, तथागतो निस्सटो विसंयृत्तो विप्पमुत्तो विमरियादीकतेन चेतसा विहरति, वेदनाय खो, वाहन... 
पे०... सञ्जाय खो, वाहन... सङ्घारेहि खो, वाहन... विज्ञाणेन खो, वाहन... जातिया खो, वाहन... जराय खो, वाहन... मरणेन 
खो, वाहन... दुकखेहि खो, वाहन... किलेसेहि खो, वाहन, तथागतो निस्सटो विसंयुत्तो विप्पमृत्तो विमरियादीकतेन चेतसा 
विहरति । सेय्यथापि, वाहन, उप्पलं वा पदुमं वा पुण्डरीकं वा उदके जातं उदके संबड़ं उदका पच्चुग्गम्म ठितं अनुपलित्तं 
उदकेन; एवमेवं खो, वाहन, इमेहि दसहि धम्मेहि तथागतो निस्सटो विसंयुत्तो विप्पमुत्तो विमरियादीकतेन चेतसा 
विहरती"ति। पठमं । 


२. आनन्दसुत्तं 

८२. अथ खो आयस्मा आनन्दो येन भगवा तेनुपसङ्कमि; उपसङ्कमित्वा भगवन्तं अभिवादेत्वा एकमन्तं निसीदि । 
एकमन्तं निसिन्नं खो आयस्मन्तं आनन्दं भगवा एतदवोच -- 


“सो वतानन्द, भिक्खु 'अस्सद्धो समानो इमस्मिं धम्मविनये वुद्धि विरूळिह वेपुल्लं आपज्जिस्सती'ति नेतं ठानं 
विज्जति। 


“सो वतानन्द, भिक्खु 'दुस्सीलो समानो इमस्मिं धम्मविनये वुद्धि विरूळिह वेपुल्लं आपज्जिस्सती'ति नेतं ठानं 
विज्जति। 


“सो वतानन्द, भिक्खु “अप्पस्सुतो समानो इमस्मिं धम्मविनये वुद्धि विरूळिह वेपुल्लं आपज्जिस्सती'ति नेतं ठानं 
विज्जति। 


“सो वतानन्द, भिक्खु 'दुब्बचो समानो इमस्मिं धम्मविनये वुद्धि विरूळिह वेपुल्लं आपज्जिस्सती'ति नेतं ठानं 
विज्जति | 


“सो वतानन्द, भिक्खु “पापमित्तो समानो इमस्मिं धम्मविनये वुद्धि विरूळिह वेपुल्लं आपज्जिस्सती'ति नेतं ठानं 
विज्जति। 


“सो वतानन्द, भिक्खु 'कुसीतो समानो इमस्मिं धम्मविनये वुद्धि विरूळिह वेपुल्लं आपज्जिस्सती ति नेतं ठानं 
विज्जति । 


“सो वतानन्द, भिक्खु 'मुट्ुस्सति समानो इमस्मिं धम्मविनये वुद्धि विरूळिह वेपुल्लं आपज्जिस्सती'ति नेतं ठानं 
विज्जति। 


“सो वतानन्द, भिक्खु “असन्तुट्टी समानो इमस्मिं धम्मविनये वुद्धि विरूळिह वेपुल्लं आपज्जिस्सती ति नेतं ठानं 
विज्जति। 


“सो वतानन्द, भिक्खु “पापिच्छो समानो इमस्मिं धम्मविनये वुद्धि विरूळिह वेपुल्लं आपज्जिस्सती ति नेतं ठानं 
विज्जति। 


“सो वतानन्द, भिक्खु 'मिच्छादिट्टिको समानो इमस्मिं धम्मविनये वुद्धि बिरूळिंह वेपुल्लं आपज्जिस्सती ति नेतं ठानं 
विज्जति। 


“सो वतानन्द, भिक्खु “इमेहि दसहि धम्मेहि समन्नागतो इमस्मिं धम्मविनये वुद्धि विरूळिह वेपुल्लं 
आपज्जिस्सती'ति नेतं ठानं विज्जति। 


“सो वतानन्द, भिक्खु 'सद्धो समानो इमस्मिं धम्मविनये बुद्धि विरूळिह वेपुल्लं आपज्जिस्सती'ति ठानमेतं 
विज्जति । 

“सो वतानन्द, भिक्खु 'सीलवा समानो इमस्मिं धम्मविनये बुद्धि विरूळिह वेपुल्लं आपज्जिस्सती'ति ठानमेतं 
विज्जति । 


“सो वतानन्द, भिक्खु 'बहुस्सुतो सुतधरो समानो इमस्मिं धम्मविनये वुद्धि विरूळिह वेपुल्लं आपज्जिस्सती'ति 
ठानमेतं विज्जति । 


“सो वतानन्द, भिक्खु “सुवचो समानो इमस्मिं धम्मविनये वुद्धि विरूळिंह वेपुल्लं आपज्जिस्सती'ति ठानमेतं 
विज्जति। 


“सो वतानन्द, भिक्खु 'कल्याणमित्तो समानो इमस्मिं धम्मविनये वुद्धि विरूळिंह वेपुल्लं आपज्जिस्सती'ति ठानमेतं 
विज्जति। 


“सो वतानन्द, भिक्खु 'आरद्धवीरियो समानो इमस्मिं धम्मविनये वुद्धि विरूळिह वेपुल्लं आपज्जिस्सती'ति ठानमेतं 
विज्जति । 


“सो वतानन्द, भिक्खु 'उपट्टितस्सति समानो इमस्मिं धम्मविनये वुद्धि विरूळिंह वेपुल्लं आपज्जिस्सती'ति ठानमेतं 
विज्जति। 


“सो वतानन्द, भिक्खु 'सन्तुट्ठो समानो इमस्मिं धम्मविनये वुद्धि विरूळिह वेपुल्लं आपज्जिस्सती'ति ठानमेतं 
विज्जति। 


“सो वतानन्द, भिक्खु “अप्पिच्छो समानो इमस्मिं धम्मविनये वुद्धि विरूळिंह वेपुल्लं आपज्जिस्सती'ति ठानमेतं 
विज्जति। 


“सो वतानन्द, भिक्खु 'सम्मादिठ्टिको समानो इमस्मिं धम्मविनये वुद्धि विरूळिह वेपुल्लं आपज्जिस्सती'ति ठानमेतं 
विज्जति । 


“सो वतानन्द, भिक्खु “इमेहि दसहि धम्मेहि समन्नागतो इमस्मिं धम्मविनये वुद्धि विरूळिह वेपुल्लं 
आपज्जिस्सती'ति ठानमेतं विज्जती 'ति। दुतियं । 


३. पुण्णियसुत्त 


८३. अथ खो आयस्मा पुण्णियो येन भगवा तेनुपसङ्कमि; उपसङ्कमित्वा भगवन्तं अभिवादेत्वा एकमन्तं निसीदि । 
एकमन्तं निसिन्नो खो आयस्मा पुण्णियो भगवन्तं एतदवोच -- “को नु खो, भन्ते, हेतु को पच्चयो येन अप्पेकदा तथागतं 
धम्मदेसना पटिभाति अप्पेकदा नप्पटिभाती 'ति? 


“सद्धभो च, पुण्णिय, भिक्खु होति, नो च उपसङ्कमिता; नेव ताव तथागतं धम्मदेसना पटिभाति । यतो च खो, पुण्णिय, 
भिक्खु सद्धो च होति उपसङ्कमिता च, एवं तथागतं धम्मदेसना पटिभाति। 

“सद्धो च, पुण्णिय, भिक्खु होति उपसङ्कमिता च, नो च पयिरुपासिता...पे०... पयिरुपासिता च, नो च परिपुच्छिता... 
परिपुच्छिता च, नो च ओहितसोतो धम्मं सुणाति... ओहितसोतो च धम्मं सुणाति, नो च सुत्वा धम्मं धारेति... सुत्वा च धम्मं 
धारेति, नो च धातानं धम्मानं अत्थं उपपरिक्खति... धातानञ्च धम्मानं अत्थं उपपरिक्खति नो च अत्थमञ्जाय धम्ममञ्जाय 
धम्मानुधम्मप्पटिपन्नो होति... अत्थमञ्ञाय धम्ममञ्ञाय धम्मानुधम्मप्पटिपन्नो च होति, नो च कल्याणवाचो होति 
कल्याणवाक्करणो पोरिया वाचाय समन्नागतो विस्सद्ठाय अनेलगळाय अत्थस्स विञ्ञापनिया... कल्याणवाचो च होति 
कल्याणवाक्करणो पोरिया वाचाय समन्नागतो विस्सद्ठाय अनेलगळाय अत्थस्स विञ्ञापनिया, नो च सन्दस्सको होति 
समादपको समुत्तेजको सम्पहंसको सब्रह्मचारीनं, नेव ताव तथागतं धम्मदेसना पटिभाति। 


“यतो च खो, पुण्णिय, भिक्खु सद्भो च होति, उपसङ्कमिता च, पयिरुपासिता च, परिपुच्छिता च, ओहितसोतो च धम्मं 
सुणाति, सुत्वा च धम्मं धारेति, धातानञ्च धम्मानं अत्थं उपपरिक्खति, अत्थमञ्जाय धम्ममञ्जाय धम्मानुधम्मप्पटिपन्नो च 
होति, कल्याणवाचो च होति कल्याणवाक्करणो पोरिया वाचाय समन्नागतो विस्सट्टाय अनेलगळाय अत्थस्स 
विञ्जापनिया, सन्दस्सको च होति समादपको समुत्तेजको सम्पहंसको सब्रह्मचारीनं - एवं तथागतं धम्मदेसना पटिभाति । 
इमेहि खो, पुण्णिय, दसहि धम्मेहि समन्नागता [समन्नागतो (क०)] [एकन्तं तथागतं धम्मदेसना पटिभातीति (स्या०)] 
एकन्तपटिभाना [एकन्तपटिभानं (सी०)] तथागतं धम्मदेसना होतीति [एकन्तं तथागतं धम्मदेसना पटिभातीति (स्या०)]। 
ततियं । 


४. ब्याकरणसुत्त 


८४. तत्र खो आयस्मा महामोग्गल्लानो भिक्खू आमन्तेसि - “आवुसो भिक्खवे"ति। “आवुसो "ति खो ते भिक्खू 
आयस्मतो महामोग्गल्लानस्स पच्चस्सोसुं। आयस्मा महामोग्गल्लानो एतदबोच - 


““इधावुसो, भिक्खु अञ्ञं व्याकरोति -- 'खीणा जाति, वुसितं ब्रह्मचरियं, कतं करणीयं, नापरं इत्थत्तायाति 
पजानामी'ति। तमेनं तथागतो वा तथागतसावको वा झायी समापत्तिकुसलो परचित्तकुसलो परचित्तपरियायकुसलो 
समनुयुञ्जति समनुग्गाहति समनुभासति। सो तथागतेन वा तथागतसावकेन वा झायिना समापत्तिकुसलेन परचित्तकुसलेन 
परचित्तपरियायकुसलेन समनुयुञ्जियमानो समनुग्गाहियमानो समनुभासियमानो इरीणं आपज्जति विचिनं [विसिनं (सी० 
अड्टु0)] आपज्जति अनयं आपज्जति व्यसनं आपज्जति अनयब्यसनं आपज्जति । 


“तमेनं तथागतो वा तथागतसावको वा झायी समापत्तिकुसलो परचित्तकुसलो परचित्तपरियायकुसलो एवं चेतसा 
चेतो परिच्च मनसि करोति - “कि नु खो अयमायस्मा अज्ञं व्याकरोति - खीणा जाति, बुसितं ब्रह्मचरियं, कतं करणीयं, 
नापरं इत्थत्तायाति पजानामी'ति? 


“तमेनं तथागतो वा तथागतसावको वा झायी समापत्तिकुसलो परचित्तकुसलो परचित्तपरियायकुसलो एवं चेतसा 
चेतो परिच्च पजानाति - 


"कोधनो खो अयमायस्मा; कोधपरियुट्टितेन चेतसा बहुलं विहरति। कोधपरियुट्ठानं खो पन तथागतप्पवेदिते 
धम्मविनये परिहानमेतं । 


"उपनाही खो पन अयमायस्मा; उपनाहपरियुट्टितेन चेतसा बहुलं विहरति। उपनाहपरियुड्डानं खो पन तथागतप्पवेदिते 

धम्मविनये परिहानमेतं । 


“मक्खी खो पन अयमायस्मा; मक्खपरियुट्टितेन चेतसा बहुलं विहरति। मक्खपरियुड्डानं खो पन तथागतप्पवेदिते 
धम्मविनये परिहानमेतं । 


"पळासी खो पन अयमायस्मा; पळासपरियुट्टितिन चेतसा बहुलं विहरति। पळासपरियुट्ठानं खो पन तथागतप्पवेदिते 
धम्मविनये परिहानमेतं । 


“इस्सुकी खो पन अयमायस्मा; इस्सापरियुट्टितेन चेतसा बहुलं विहरति। इस्सापरियुद्ठानं खो पन तथागतप्पवेदिते 
धम्मविनये परिहानमेतं । 


“मच्छरी खो पन अयमायस्मा; मच्छेरपरियुद्धितेन चेतसा बहुलं विहरति । मच्छेरपरियुड्ठानं खो पन तथागतप्पवेदिते 
धम्मविनये परिहानमेतं । 


“सठो खो पन अयमायस्मा; साठेय्यपरियुद्धितेन चेतसा बहुलं विहरति। साठेस्यपरियुट्ठानं खो पन तथागतप्पवेदिते 
धम्मविनये परिहानमेतं । 


"मायावी खो पन अयमायस्मा; मायापरियुट्टितेन चेतसा बहुलं विहरति । मायापरियुट्डानं खो पन तथागतप्पवेदिते 
धम्मविनये परिहानमेतं । 


“पापिच्छो खो पन अयमायस्मा; इच्छापरियुड्टितिन चेतसा बहुलं विहरति । इच्छापरियुड्ठानं खो पन तथागतप्पवेदिते 
धम्मविनये परिहानमेतं । 


“सति [मुडस्सति (सी० स्या०)] खो पन अयमायस्मा उत्तरि करणीये ओरमत्तकेन विसेसाधिगमेन अन्तरा वोसानं 
आपन्नो। अन्तरा वोसानगमनं खो पन तथागतप्पवेदिते धम्मविनये परिहानमेतं'। 


“सो वतावुसो, भिक्खु “इमे दस धम्मे अप्पहाय इमस्मिं धम्मविनये वुद्धि विरूळिह वेपुल्लं आपज्जिस्सती'ति नेतं 
ठानं विज्जति। सो वतावुसो, भिक्खु “इमे दस धम्मे पहाय इमस्मिं धम्मविनये वुद्धि विरूळिंह वेपुल्लं आपज्जिस्सती'ति 
ठानमेतं विज्जती ति । चतुत्थं । 


७. कत्थीसुत्तं 


८५. एकं समयं आयस्मा महाचुन्दो चेतीसु विहरति सहजातियं। तत्र खो आयस्मा महाचुन्दो भिक्खू आमन्तेसि - 
“आवुसो भिक्खवे"ति। “आवुसो”ति खो ते भिक्खू आयस्मतो महाचुन्दस्स पच्चस्सोसुं। आयस्मा महाचुन्दो एतदवोच 


“इधावुसो, भिक्खु कत्थी होति विकत्थी अधिगमेसु - `अहं पठमं झानं समापज्जामिपि बुटुहामिपि, अहं दुतियं झानं 
समापज्जामिपि वुदुहामिपि, अहं ततियं झानं समापज्जामिपि वुदुहामिपि, अहं चतुत्थं झानं समापज्जामिपि वुद्ठहामिपि, अहं 
आकासानञ्चायतनं समापज्जामिपि वुदुहामिपि, अहं विञ्ञाणञ्चायतनं समापज्जामिपि वुटुहामिपि, अहं 

आकिञ्चञ्ञायतनं समापज्जामिपि बुडुहामिपि, अहं नेवसञ्जानासञ्ञजायतनं समापज्जामिपि बुडुहामिपि, अहं 
सञ्ञावेदयितनिरोधं समापज्जामिपि वुट्टहामिपी'ति । 


“तमेनं तथागतो वा तथागतसावको वा झायी समापत्तिकुसलो परचित्तकुसलो परचित्तपरियायकुसलो समनुयुञ्जति 
समनुग्गाहति समनुभासति। सो तथागतेन वा तथागतसावकेन वा झायिना समापत्तिकुसलेन परचित्तकुसलेन 
परचित्तपरियायकुसलेन समनुयुञ्जियमानो समनुग्गाहियमानो समनुभासियमानो इरीणं आपज्जति विचिनं आपज्जति 
अनयं आपज्जति ब्यसनं आपज्जति अनयब्यसनं आपज्जति। 


“तमेनं तथागतो वा तथागतसावको वा झायी समापत्तिकुसलो परचित्तकुसलो परचित्तपरियायकुसलो एवं चेतसा 
चेतो परिच्च मनसि करोति - “कि नु खो अयमायस्मा कत्थी होति विकत्थी अधिगमेसु - अहं पठमं झानं समापज्जामिपि 
बुडुहामिपि...पे०... अहं सञ्जावेदयितनिरोधं समापज्जामिपि बुटुहामिपी'ति । 


“तमेनं तथागतो वा तथागतसावको वा झायी समापत्तिकुसलो परचित्तकुसलो परचित्तपरियायकुसलो एवं चेतसा 
चेतो परिच्च पजानाति - 


'दीघरत्तं खो अयमायस्मा खण्डकारी छिद्दकारी सबलकारी कम्मासकारी न सन्ततकारी न सन्ततवुत्ति सीलेसु। 
दुस्सीलो खो अयमायस्मा। दुस्सिल्यं खो पन तथागतप्पवेदिते धम्मविनये परिहानमेतं । 


` अस्सद्धो खो पन अयमायस्मा; अस्सद्भियं खो पन तथागतप्पवेदिते धम्मविनये परिहानमेतं । 
'अप्पस्सुतो खो पन अयमायस्मा अनाचारो; अप्पसच्चं खो पन तथागतप्पवेदिते धम्मविनये परिहानमेतं । 
'दुब्बचो खो पन अयमायस्मा; दोबचस्सता खो पन तथागतप्पवेदिते धम्मविनये परिहानमेतं । 

'पापमित्तो खो पन अयमायस्मा; पापमित्तता खो पन तथागतप्पवेदिते धम्मविनये परिहानमेतं । 

“कुसीतो खो पन अयमायस्मा; कोसज्जं खो पन तथागतप्पवेदिते धम्मविनये परिहानमेतं । 

“मुदुस्सति खो पन अयमायस्मा; मुडुस्सच्चं खो पन तथागतप्पवेदिते धम्मविनये परिहानमेतं । 

“कुहको खो पन अयमायस्मा; कोहञ्ञं खो पन तथागतप्पवेदिते धम्मविनये परिहानमेतं । 

'दुब्भरो खो पन अयमायस्मा; दुब्भरता खो पन तथागतप्पबेदिते धम्मविनये परिहानमेतं । 

'दुप्पञ्जो खो पन अयमायस्मा; दुप्पञ्ञता खो पन तथागतप्पवेदिते धम्मविनये परिहानमेतं' । 


“सेय्यथापि, आवुसो, सहायको सहायकं एवं वदेय्य - "यदा ते, सम्म, धनेन [बन्धो (क०)] धनकरणीयं अस्स, 
याचेय्यासि मं [याचिस्ससि मं (सी०), पवेदेय्यासि मं (स्या०), पराजेय्यापि मं (क०)] धनं। दस्सामि ते धन'न्ति। सो 
किञ्चिदेव धनकरणीये समुप्पन्ने सहायको सहायकं एवं वदेय्य - 'अत्थो मे, सम्म, धनेन। देहि मे धन'न्ति। सो एवं 

वदेय्य - 'तेन हि, सम्म, इध खनाही'ति। सो तत्र खनन्तो नाधिगच्छेय्य। सो एवं वदेय्य - “अलिक मं, सम्म, 
अवच; तुच्छकं मं, सम्म, अवच - इध खनाही'ति। सो एवं वदेय्य - "नाहं तं, सम्म, अलिकं अवचं, तुच्छकं अवचं | तेन 
हि, सम्म, इध खनाही'ति। सो तत्रपि खनन्तो नाधिगच्छेय्य। सो एवं वदेय्य - “अलिक मं, सम्म, अवच, तुच्छकं मं, सम्म, 
अवच - इध खनाही'ति। सो एवं वदेय्य - "नाहं तं, सम्म, अलिकं अवचं, तुच्छकं अवचं । तेन हि, सम्म, इध 
खनाही'ति। सो तत्रपि खनन्तो नाधिगच्छेय्य। सो एवं वदेय्य - “अलिक मं, सम्म, अवच, तुच्छकं मं, सम्म, अवच - इध 
खनाही'ति। सो एवं वदेय्य - "नाहं तं, सम्म, अलिकं अवचं, तुच्छकं अवचं। अपि च अहमेव उम्मादं पापुणिं चेतसो 
विपरियाय'न्ति। 


“एवमेवं खो, आवुसो, भिक्खु कत्थी होति विकत्थी अधिगमेसु - `अहं पठमं झानं समापज्जामिपि वुड्ुहामिपि, अहं 
दुतियं झानं समापज्जामिपि बुडुहामिपि, अहं ततियं झानं समापज्जामिपि वुड्ठहामिपि, अहं चतुत्थं झानं समापज्जामिपि 
बुडुहामिपि, अहं आकासानञ्चायतनं समापज्जामिपि वुटुहामिपि, अहं विञ्जाणञ्चायतनं समापज्जामिपि वुटुहामिपि, अहं 
आकिञ्चञ्जायतनं समापज्जामिपि बुटुहामिपि, अहं नेवसञ्जानासञ्जायतनं समापज्जामिपि वुटुहामिपि, अहं 
सञ्ञावेदयितनिरोधं समापज्जामिपि वुट्टहामिपी'ति । 


“तमेनं तथागतो वा तथागतसावको वा झायी समापत्तिकुसलो परचित्तकुसलो परचित्तपरियायकुसलो समनुयुञ्जति 
समनुग्गाहति समनुभासति। सो तथागतेन वा तथागतसावकेन वा झायिना समापत्तिकुसलेन परचित्तकुसलेन 
परचित्तपरियायकुसलेन समनुयुञ्जियमानो समनुग्गाहियमानो समनुभासियमानो इरीणं आपज्जति विचिनं आपज्जति 
अनयं आपज्जति ब्यसनं आपज्जति अनयब्यसनं आपज्जति। 


“तमेनं तथागतो वा तथागतसावको वा झायी समापत्तिकुसलो परचित्तकुसलो परचित्तपरियायकुसलो एवं चेतसा 
चेतो परिच्च मनसि करोति -- “कि नु खो अयमायस्मा कत्थी होति विकत्थी अधिगमेसु - अहं पठमं झानं 
समापज्जामिपि...पे०... अहं सञ्जावेदयितनिरोधं समापज्जामिपि बुटुहामिपी'ति । 


“तमेनं तथागतो वा तथागतसावको वा झायी समापत्तिकुसलो परचित्तपरियायकुसलो चेतसा चेतो परिच्च पजानाति 


'दीघरत्तं खो अयमायस्मा खण्डकारी छिहकारी सबलकारी कम्मासकारी, न सन्ततकारी न सन्ततवुत्ति सीलेसु। 
दुस्सीलो खो अयमायस्मा; दुस्सिल्यं खो पन तथागतप्पवेदिते धम्मविनये परिहानमेतं । 


'अस्सद्धो खो पन अयमायस्मा; अस्सद्भियं खो पन तथागतप्पवेदिते धम्मविनये परिहानमेतं । 
'अप्पस्सुतो खो पन अयमायस्मा अनाचारो; अप्पसच्चं खो पन तथागतप्पवेदिते धम्मविनये परिहानमेतं । 
'दुब्बचो खो पन अयमायस्मा; दोबचस्सता खो पन तथागतप्पवेदिते धम्मविनये परिहानमेतं । 

“पापमित्तो खो पन अयमायस्मा; पापमित्तता खो पन तथागतप्पवेदिते धम्मविनये परिहानमेतं । 


'कुसीतो खो पन अयमायस्मा; कोसज्जं खो पन तथागतप्पवेदिते धम्मविनये परिहानमेतं । 

“मुटुस्सति खो पन अयमायस्मा; मुड॒स्सच्चं खो पन तथागतप्पवेदिते धम्मविनये परिहानमेतं । 
'कुहको खो पन अयमायस्मा; कोहञ्ञं खो पन तथागतप्पवेदिते धम्मविनये परिहानमेतं । 
'दुब्भरो खो पन अयमायस्मा; दुब्भरता खो पन तथागतप्पवेदिते धम्मविनये परिहानमेतं । 
“दुप्पञ्ञो खो पन अयमायस्मा; दुप्पञ्जता खो पन तथागतप्पवेदिते धम्मविनये परिहानमेतं'। 


“सो बतावुसो, भिक्खु “इमे दस धम्मे अप्पहाय इमस्मिं धम्मविनये वुद्धि विरूळिह वेपुल्लं आपञ्जिस्सती'ति नेतं 
ठानं विज्जति। सो वतावुसो, भिक्खु “इमे दस धम्मे पहाय इमस्मिं धम्मविनये वुद्धि विरूळिह वेपुल्लं आपज्जिस्सती'ति 
ठानमेतं विज्जती”ति। पञ्चमं । 


६. अधिमानसुत्तं 


८६. एकं समयं आयस्मा महाकस्सपो राजगहे विहरति वेळुवने कलन्दकनिवापे। तत्र खो आयस्मा महाकस्सपो 
भिक्खू आमन्तेसि - “आवुसो भिक्खवे'ति। “आवुसो"ति खो ते भिक्खू आयस्मतो महाकस्सपस्स पच्चस्सोसुं। 
आयस्मा महाकस्सपो एतदवोच - 


“इधावुसो, भिक्खु अञ्ञं ब्याकरोति -- 'खीणा जाति, वुसितं ब्रह्मचरियं, कतं करणीयं, नापरं इत्थत्तायाति 
पजानामी'ति। तमेनं तथागतो वा तथागतसावको वा झायी समापत्तिकुसलो परचित्तकुसलो परचित्तपरियायकुसलो 
समनुयुञ्जति समनुग्गाहति समनुभासति। सो तथागतेन वा तथागतसावकेन वा झायिना समापत्तिकुसलेन परचित्तकुसलेन 
परचित्तपरियायकुसलेन समनुयुञ्जियमानो समनुग्गाहियमानो समनुभासियमानो इरीणं आपज्जति विचिनं आपज्जति 
अनयं आपज्जति ब्यसनं आपज्जति अनयब्यसनं आपज्जति । 


“तमेनं तथागतो वा तथागतसावको वा झायी समापत्तिकुसलो परचित्तकुसलो परचित्तपरियायकुसलो एवं चेतसा 
चेतो परिच्च मनसि करोति - कि नु खो अयमायस्मा अज्ञं व्याकरोति - खीणा जाति, बुसितं ब्रह्मचरियं, कतं करणीयं, 
नापरं इत्थत्तायाति पजानामी'ति। 


“तमेनं तथागतो वा तथागतसावको वा झायी समापत्तिकुसलो परचित्तकुसलो परचित्तपरियायकुसलो एवं चेतसा 
चेतो परिच्च पजानाति - 


“अधिमानिको खो अयमायस्मा अधिमानसच्चो, अणत्ते पत्तसञ्जी, अकते कतसञ्जी, अनधिगते अधिगतसञ्जी। 
अधिमानेन अज्ञं ब्याकरोति - खीणा जाति, वुसितं ब्रह्मचरियं, कतं करणीयं, नापरं इत्थत्तायाति पजानामीःति। 


“तमेनं तथागतो वा तथागतसावको वा झायी समापत्तिकुसलो परचित्तकुसलो परचित्तपरियायकुसलो एवं चेतसा 
चेतो परिच्च मनसि करोति - कि नु खो अयमायस्मा निस्साय अधिमानिको अधिमानसच्चो, अपपत्ते पत्तसञ्जी, अकते 
कतसञ्जी, अनधिगते अधिगतसञ्जी। अधिमानेन अज्ञं व्याकरोति -- खीणा जाति, बुसितं ब्रह्मचरियं, कतं करणीयं, 
नापरं इत्थत्तायाति पजानामी'ति। 

““तमेनं तथागतो वा तथागतसावको वा झायी समापत्तिकुसलो परचित्तकुसलो परचित्तपरियायकुसलो एवं चेतसा 
चेतो परिच्च पजानाति -- 


“बहुस्सुतो खो पन अयमायस्मा सुतधरो सुतसन्निचयो, ये ते धम्मा आदिकल्याणा मज्झेकल्याणा 
परियोसानकल्याणा सात्थं सब्यञ्जनं केवलपरिपुण्णं परिसुद्धं ब्रह्मचरियं अभिवदन्ति, तथारूपास्स धम्मा बहुस्सुता होन्ति 
धाता वचसा परिचिता मनसानुपेक्खिता दिट्टिया सुप्पटिविद्धा। तस्मा अयमायस्मा अधिमानिको अधिमानसच्चो, अप्पत्ते 
पत्तसञ्जी, अकते कतसञ्जी, अनधिगते अधिगतसञ्जी। अधिमानेन अज्जं ब्याकरोति - खीणा जाति, वुसितं ब्रह्मचरियं, 
कतं करणीयं, नापरं इत्थत्तायाति पजानामी'ति। 


“तमेनं तथागतो वा तथागतसावको वा झायी समापत्तिकुसलो परचित्तकुसलो परचित्तपरियायकुसलो एवं चेतसा 
चेतो परिच्च पजानाति - 


“अभिज्झालु खो पन अयमायस्मा; अभिज्झापरियुट्टितिन चेतसा बहुलं विहरति । अभिज्झापरियुट्ठानं खो पन 
तथागतप्पवेदिते धम्मविनये परिहानमेतं । 


'ब्यापन्नो खो पन अयमायस्मा; ब्यापादपरियुड्टितिन चेतसा बहुलं बिहरति। ब्यापादपरियुड्ानं खो पन तथागतप्पवेदिते 
धम्मविनये परिहानमेतं । 


"थिनमिद्धो खो पन अयमायस्मा; थिनमिद्धपरियुड्टितिन चेतसा बहुलं विहरति । थिनमिद्धपरियुद्ठानं खो पन 
तथागतप्पवेदिते धम्मविनये परिहानमेतं । 


'उद्भतो खो पन अयमायस्मा; उद्भच्चपरियुद्टितिन चेतसा बहुलं विहरति। उद्भच्चपरियुड्ानं खो पन तथागतप्पवेदिते 
धम्मविनये परिहानमेतं । 


“विचिकिच्छो खो पन अयमायस्मा; विचिकिच्छापरियुड्रितिन चेतसा बहुलं विहरति । विचिकिच्छापरियुड्ठानं खो पन 
तथागतप्पवेदिते धम्मविनये परिहानमेतं । 


"कम्मारामो खो पन अयमायस्मा कम्मरतो कम्मारामतं अनुयुत्तो। कम्मारामता खो पन तथागतप्पवेदिते धम्मविनये 
परिहानमेतं । 


“भस्सारामो खो पन अयमायस्मा भस्सरतो भस्सारामतं अनुयुत्तो। भस्सारामता खो पन तथागतप्पवेदिते धम्मविनये 
परिहानमेतं । 


“निद्दारामो खो पन अयमायस्मा निद्दारतो निद्दारामतं अनुयृत्तो। निद्दारामता खो पन तथागतप्पवेदिते धम्मविनये 
परिहानमेतं । 


'सङ्गणिकारामो खो पन अयमायस्मा सङ्गणिकरतो सङ्गणिकारामतं अनुयुत्तो । सङ्गणिकारामता खो पन 
तथागतप्पवेदिते धम्मविनये परिहानमेतं । 

"सति खो पन अयमायस्मा उत्तरि करणीये ओरमत्तकेन विसेसाधिगमेन अन्तरा वोसानं आपन्नो। अन्तरा 
वोसानगमनं खो पन तथागतप्पवेदिते धम्मविनये परिहानमेतं'। 


“सो वतावुसो, भिक्खु “इमे दस धम्मे अप्पहाय इमस्मिं धम्मविनये वुद्धि विरूळिह वेपुल्लं आपञ्जिस्सती ति नेतं 
ठानं विज्जति। सो वतावुसो, भिक्खु “इमे दस धम्मे पहाय इमस्मिं धम्मविनये बुद्धि विरूळिह वेपुल्लं आपज्जिस्सती'ति 
ठानमेतं विज्जती”ति। छटुं । 


७. नप्पियसुत्तं 


८७. तत्र खो भगवा कालङ्कतं भिकखुं [कलन्दकं भिक्खुं (सी), काळकभिकखुं (स्या०)] आरब्भ भिक्खू आमन्तेसि 
- “भिक्खबो"ति। “भदन्ते”ति ते भिक्खू भगवतो पच्चस्सोसुं। भगवा एतदवोच - 


“इध, भिक्खवे, भिक्खु अधिकरणिको होति, अधिकरणसमथस्स न वण्णवादी। यम्पि, भिक्खवे, भिक्खु 
अधिकरणिको होति अधिकरणसमथस्स न वण्णवादी, अयम्पि धम्मो न पियताय न गरुताय न भावनाय न सामञ्ञाय न 
एकोभावाय संवत्तति। 


“पुन चपरं, भिक्खवे, भिक्खु न सिकखाकामो होति, सिकखासमादानस्स [सिक्खाकामस्स (क०)] न बण्णवादी। 
यम्पि, भिक्खवे, भिक्खु न सिक्खाकामो होति सिक्खासमादानस्स न वण्णवादी, अयम्पि धम्मो न पियताय न गरुताय न 
भावनाय न सामञ्ञाय न एकोभावाय संवत्तति। 


“पुन चपरं, भिक्खवे, भिक्खु पापिच्छो होति, इच्छाविनयस्स न वण्णवादी। यम्पि, भिक्खवे, भिक्खु पापिच्छो होति 
इच्छाविनयस्स न वण्णवादी, अयम्पि धम्मो न पियताय न गरुताय न भावनाय न सामञ्ञाय न एकोभावाय संवत्तति। 


“पुन चपरं, भिक्खवे, भिक्खु कोधनो होति, कोधविनयस्स न वण्णवादी । यम्पि, भिक्खवे, भिक्खु कोधनो होति 
कोधविनयस्स न वण्णवादी, अयम्पि धम्मो न पियताय न गरुताय न भावनाय न सामञ्ञाय न एकीभावाय संवत्तति। 


“पुन चपरं, भिक्खवे, भिक्खु मकखी होति, मक्खविनयस्स न वण्णवादी । यम्पि, भिकखवे, भिक्खु मक्खी होति 
मक्खविनयस्स न वण्णवादी, अयम्पि धम्मो न पियताय न गरुताय न भावनाय न सामञ्ञाय न एकोभावाय संवत्तति। 


“पुन चपरं, भिक्खवे, भिक्खु सठो होति, साठेय्यविनयस्स न वण्णवादी। यम्पि, भिक्खवे, भिक्खु सठो होति 
साठेय्यविनयस्स न वण्णवादी, अयम्पि धम्मो न पियताय न गरुताय न भावनाय न सामञ्जाय न एकोभावाय संवत्तति। 


“पुन चपरं, भिक्खवे, भिक्खु मायावी होति, मायाविनयस्स न वण्णवादी। यम्पि, भिक्खवे, भिक्खु मायावी होति 
मायाविनयस्स न वण्णवादी, अयम्पि धम्मो न पियताय न गरुताय न भावनाय न सामञ्जाय न एकीभावाय संवत्तति । 


“पुन चपरं, भिक्खवे, भिक्खु धम्मानं न निसामकजातिको होति, धम्मनिसन्तिया न वण्णवादी। यम्पि, भिक्खवे, 
भिक्खु धम्मानं न निसामकजातिको होति धम्मनिसन्तिया न वण्णवादी, अयम्पि धम्मो न पियताय न गरुताय न भावनाय न 
सामञ्ञाय न एकोभावाय संवत्तति। 

“पुन चपरं, भिक्खवे, भिक्खु न पटिसल्लीनो होति, पटिसल्लानस्स न वण्णवादी । यम्पि, भिक्खवे, भिक्खु न 
पटिसल्लीनो होति पटिसल्लानस्स न वण्णवादी, अयम्पि धम्मो न पियताय न गरुताय न भावनाय न सामञ्ञाय न 
एकोभावाय संवत्तति। 


“पुन चपरं, भिक्खवे, भिक्खु सब्रह्मचारीनं न पटिसन्थारको [पटिसन्धारको (क०)] होति, पटिसन्थारकस्स न 
वण्णवादी । यम्पि, भिकखवे, भिक्खु सब्रह्मचारीनं न पटिसन्थारको होति पटिसन्थारकस्स न वण्णवादी, अयम्पि धम्मो न 
पियताय न गरुताय न भावनाय न सामञ्ञाय न एकोभावाय संवत्तति। 


““एवरूपस्स, भिकखवे, भिक्खुनो किञ्चापि एवं इच्छा उप्पज्जेय्य - “अहो वत मं सब्रह्मचारी सक्करेय्युं गरु करेय्युं 
[गरुकरेय्युं (सी० स्या०)] मानेय्युं पूजेय्यु'न्ति, अथ खो नं सब्रह्मचारी न चेव सक्करोन्ति न गरु करोन्ति [गरुकरोन्ति (सी० 
स्या०)] न मानेन्ति न पूजेन्ति। तं किस्स हेतु? तथाहिस्स, भिक्खवे, विञ्जू सब्रह्मचारी ते पापके अकुसले धम्मे अप्पहीने 
समनुपस्सन्ति। 


““सेय्यथापि, भिक्खवे, अस्सखळुङ्कस्स किञ्चापि एवं इच्छा उप्पज्जेय्य - “अहो वत मं मनुस्सा आजानीयट्टाने 
ठपेय्युं, आजानीयभोजनञ्च भोजेय्युं, आजानीयपरिमज्जनञ्च परिमज्जेय्युःन्ति, अथ खो नं मनुस्सा न चेव आजानीयद्टाने 
ठपेन्ति न च आजानीयभोजनं भोजेन्ति न च आजानीयपरिमज्जनं परिमज्जन्ति। तं किस्स हेतु? तथाहिस्स, भिक्खवे, 
विञ्जू मनुस्सा तानि साठेय्यानि कूटेय्यानि जिम्हेय्यानि वड्केय्यानि अप्पहीनानि समनुपस्सन्ति। एवमेवं खो, भिकखवे, 
एवरूपस्स भिकखुनो किञ्चापि एवं इच्छा उप्पज्जेय्य - “अहो वत मं सब्रह्मचारी सक्करेय्युं गरु करेय्युं मानेय्युं पूजेय्यु'न्ति, 
अथ खो नं सब्रह्मचारी न चेव सक्करोन्ति न गरु करोन्ति न मानेन्ति न पूजेन्ति । तं किस्स हेतु? तथाहिस्स, भिक्खवे, विञ्जू 
सब्रह्मचारी ते पापके अकुसले धम्मे अप्पहीने समनुपस्सन्ति। 


“इध पन, भिक्खवे, भिक्खु न अधिकरणिको होति, अधिकरणसमथस्स वण्णवादी। यम्पि, भिकखवे, भिक्खु न 
अधिकरणिको होति अधिकरणसमथस्स वण्णवादी, अयम्पि धम्मो पियताय गरुताय भावनाय सामञ्ञाय एकोभावाय 
संवत्तति। 


“पुन चपरं, भिक्खवे, भिक्खु सिकखाकामो होति, सिकखासमादानस्स वण्णवादी । यम्पि, भिक्खवे, भिक्खु 
सिक्खाकामो होति सिक्खासमादानस्स वण्णवादी, अयम्पि धम्मो पियताय गरुताय भावनाय सामञ्जाय एकीभावाय 
संवत्तति। 


“पुन चपरं, भिक्खवे, भिक्खु अप्पिच्छो होति, इच्छाविनयस्स वण्णवादी। यम्पि, भिक्खवे, भिक्खु अप्पिच्छो होति 
इच्छाविनयस्स वण्णवादी, अयम्पि धम्मो...पे०... एकोभावाय संवत्तति। 


“पुन चपरं, भिक्खवे, भिक्खु अक्कोधनो होति, कोधविनयस्स वण्णवादी। यम्पि, भिकखवे, भिक्खु अक्कोधनो होति 
कोधविनयस्स वण्णवादी, अयम्मि धम्मो...पे०... एकोभावाय संवत्तति । 


“पुन चपरं, भिक्खवे, भिक्खु अमक्खी होति, मकखविनयस्स वण्णवादी। यम्पि, भिक्खवे, भिक्खु अमकखी होति 
मक्खविनयस्स वण्णवादी, अयम्पि धम्मो...पे०... एकीभावाय संवत्तति। 

“पुन चपरं, भिक्खवे, भिक्खु असठो होति, साठेय्यविनयस्स वण्णवादी । यम्पि, भिक्खवे, भिक्खु असठो होति 
साठेय्यविनयस्स वण्णवादी, अयम्पि धम्मो...पे०... एकीभावाय संवत्तति । 


“पुन चपरं, भिक्खवे, भिक्खु धम्मानं निसामकजातिको होति, धम्मनिसन्तिया वण्णवादी । यम्पि, भिक्खवे, भिक्खु 
धम्मानं निसामकजातिको होति धम्मनिसन्तिया वण्णवादी, अयम्पि धम्मो...पे०... एकोभावाय संवत्तति। 


“पुन चपरं, भिक्खवे, भिक्खु पटिसल्लीनो होति, पटिसल्लानस्स वण्णवादी । यम्पि, भिक्खवे, भिक्खु पटिसल्लीनो 
होति पटिसल्लानस्स वण्णवादी, अयम्पि धम्मो...पे०... एकीभावाय संवत्तति। 


“पुन चपरं, भिक्खवे, भिक्खु सब्रह्मचारीनं पटिसन्थारको होति, पटिसन्थारकस्स वण्णवादी । यम्पि, भिक्खवे, भिक्खु 
सब्रह्मचारीनं पटिसन्थारको होति पटिसन्थारकस्स वण्णवादी, अयम्पि धम्मो पियताय गरुताय भावनाय सामञ्जाय 
एकोभावाय संवत्तति। 


““एवरूपस्स, भिक्खवे, भिक्खुनो किञ्चापि न एवं इच्छा उप्पज्जेय्य - “अहो वत मं सब्रह्मचारी सक्करेय्यु गरु 
करेय्युं मानेय्युं पूजेय्यु'न्ति, अथ खो नं सब्रह्मचारी सक्करोन्ति गरु करोन्ति मानेन्ति पूजेन्ति तं किस्स हेतु? तथाहिस्स, 
भिक्खवे, विञ्जू सब्रह्मचारी ते पापके अकुसले धम्मे पहीने समनुपस्सन्ति। 


““सेय्यथापि, भिक्खवे, भद्दस्स अस्साजानीयस्स किञ्चापि न एवं इच्छा उप्पज्जेय्य - “अहो वत मं मनुस्सा 
आजानीयट्टाने ठपेय्यु, आजानीयभोजनज्च भोजेय्युं, आजानीयपरिमज्जनज्च परिमज्जेय्यु'न्ति, अथ खो नं मनुस्सा 
आजानीयट्ठाने च ठपेन्ति आजानीयभोजनञ्च भोजेन्ति आजानीयपरिमज्जनञ्च परिमज्जन्ति। तं किस्स हेतु? तथाहिस्स, 
भिक्खवे, विञ्जू मनुस्सा तानि साठेय्यानि कूटेय्यानि जिम्हेय्यानि वङ्केय्यानि पहीनानि समनुपस्सन्ति। 


““एवमेवं खो, भिक्खवे, एवरूपस्स भिक्खुनो किञ्चापि न एवं इच्छा उप्पज्जेय्य - “अहो वत मं सब्रह्मचारी 
सक्करेय्युँ गरु करेय्युं मानेय्युं पूजेय्यु'न्ति, अथ खो नं सब्रह्मचारी सक्करोन्ति गरुं करोन्ति मानेन्ति पूजेन्ति । तं किस्स हेतु? 
तथाहिस्स, भिक्खवे, विञ्जू सब्रह्मचारी ते पापके अकुसले धम्मे पहीने समनुपस्सन्ती”ति। सत्तमं। 


८. अक्कोसकसुत्त 


८८. “यो सो, भिक्खवे, भिक्खु अक्कोसकपरिभासको अरियूपवादी सब्रह्मचारीनं ठानमेतं अवकासो [अड्टानमेतं 
अनवकासो (सी० स्या० पी०)] यं सो दसन्नं ब्यसनानं अञ्ञतरं ब्यसनं निगच्छेय्य [न निगच्छेय्य (सी० स्या० पी०)]। 
कतमेसं दसन्नं? अनधिगतं नाधिगच्छति, अधिगता परिहायति, सद्भम्मस्स न वोदायन्ति, सद्भम्मेसु वा अधिमानिको होति 
अनभिरतो वा ब्रह्मचरियं चरति, अञ्ञतरं वा संकिलिटुं आपत्ति आपज्जति, गाळहं वा रोगातङ्कं फुसति, उम्मादं वा 
पापुणाति चित्तक्खेपं, सम्मूळहो कालं करोति, कायस्स भेदा परं मरणा अपायं दुग्गतिं विनिपातं निरयं उपपज्जति। यो सो, 
भिक्खवे, भिक्खु अक्कोसकपरिभासको अरियूपवादी सब्रह्मचारीनं, ठानमेतं अवकासो यं सो इमेसं दसन्नं ब्यसनानं 
अञ्ञतरं ब्यसनं निगच्छेय्या'ति। अड्टमं | 

९. कोकालिकसुत्तं 


८९. [सं० नि० १.१८१; सु० नि० कोकालिकसुत्त] अथ खो कोकालिको भिक्खु येन भगवा तेनुपसङ्कमि; 
उपसङ्कमित्वा भगवन्तं अभिवादेत्वा एकमन्तं निसीदि। एकमन्तं निसिन्नो खो कोकालिको भिक्खु भगवन्तं एतदवोच - 
““पापिच्छा, भन्ते, सारिपुत्तमोग्गल्लाना, पापिकानं इच्छानं बसं गता"ति। “मा हेवं, कोकालिक, मा हेवं, कोकालिक! 
पसादेहि, कोकालिक, सारिपृत्तमोग्गल्लानेसु चित्तं। पेसला सारिपुत्तमोग्गल्लाना”ति। 


दुतियम्पि खो कोकालिको भिक्खु भगवन्तं एतदवोच - “किञ्चापि मे, भन्ते, भगवा सद्धायिको पच्चयिको, अथ 
खो पापिच्छाव सारिपुत्तमोग्गल्लाना, पापिकानं इच्छानं बसं गता”ति। “मा हेवं, कोकालिक, मा हेवं, कोकालिक! 
पसादेहि, कोकालिक, सारिपृत्तमोग्गल्लानेसु चित्तं। पेसला सारिपुत्तमोग्गल्लाना”ति। 


ततियम्पि खो कोकालिको भिक्खु भगवन्तं एतदवोच - “किञ्चापि मे, भन्ते, भगवा सद्भायिको पच्चयिको, अथ 
खो पापिच्छाव सारिपुत्तमोग्गल्लाना, पापिकानं इच्छानं वसं गता”ति । “मा हेवं, कोकालिक, मा हेवं, कोकालिक! 
पसादेहि, कोकालिक, सारिपृत्तमोग्गल्लानेसु चित्तं। पेसला सारिपृत्तमोग्गल्लाना”ति। 


अथ खो कोकालिको भिक्खु उट्टायासना भगवन्तं अभिवादेत्वा पदक्खिणं कत्वा पक्कामि । अचिरपक्कन्तस्स च 
कोकालिकस्स भिक्खुनो सासपमत्तीहि पीळकाहि सब्बो कायो फुटो अहोसि। सासपमत्तियो हुत्वा मुग्गमत्तियो अहेसुं, 
मुग्गमत्तियो हुत्वा कलायमत्तियो अहेसुं, कलायमत्तियो हुत्वा कोलट्टिमत्तियो अहेसुं, कोलट्टिमत्तियो हुत्वा कोलमत्तियो 
अहेसुं, कोलमत्तियो हत्वा आमलकमत्तियो अहेसुं, आमलकमत्तियो हुत्वा (तिण्डुकमत्तियो अहेसुं, तिण्डुकमत्तियो हुत्वा,) 
[सं० नि० १.१८१; सु० नि० कोकालिकसुत्त नत्थि] बेळुबसलाटुकमत्तियो अहेसुं, बेळुबसलाटुकमत्तियो हुत्वा 
बिल्लमत्तियो अहेसुं, बिल्लमत्तियो हत्वा पभिज्जिसु, पुब्बञ्च लोहितञ्च पग्घरिंसु । सो सुदं कदलिपत्तेसु सेति मच्छोव 
विसगिलितो। 


अथ खो तुरू पच्चेकब्रह्मा [तुदुप्पच्चेकब्रह्मा (सी० पी०), तुदि पच्चेकब्रह्मा (स्या०), तुरि पच्चेकब्रह्मा (क०) सं० नि० 
१.१८०] येन कोकालिको भिक्खु तेनुपसङ्कमि; उपसङ्कमित्वा वेहासे ठत्वा कोकालिकं भिक्खुं एतदवोच - “पसादेहि, 
कोकालिक, सारिपुत्तमोग्गल्लानेसु चित्तं। पेसला सारिपृत्तमोग्गल्लाना”ति। “कोसि त्वं, आवुसो" ति? “अहं तुरू 
पच्चेकब्रह्मा"ति। “ननु त्वं, आवुसो, भगवता अनागामी ब्याकतो, अथ किञ्चरहि इधागतो? पस्स यावञ्च ते इदं 
अपरद्धन्ति। 


अथ खो तुरू पच्चेकब्रह्मा कोकालिकं भिकखुं गाथाहि अज्झभासि - 


““पुरिसस्स हि जातस्स, कुठारी जायते मुखे । 
याय छिन्दति अत्तानं, बालो दुब्भासितं भणं॥ 


“यो निन्दियं पसंसति, तं वा निन्दति यो पसंसियो। 
विचिनाति मुखेन सो कलि, कलिना तेन सुखं न विन्दति॥ 


“अप्पमत्तको अयं कलि, यो अक्खेसु धनपराजयो। 


www.tipitaka.org Vipassana Research Institute 


Page 86 sur 162 


सब्बस्सापि सहापि अत्तना, अयमेव महत्तरो कलि । 
यो सुगतेसु मनं पदूसये॥ 


“सतं सहस्सानं निरब्बुदानं, छत्तिसति पञ्च च अब्बुदानि । 
यमरियगरही निरयं उपेति, वाचं मनञ्च पणिधाय पापक 'न्ति॥ 


अथ खो कोकालिको भिक्खु तेनेव आबाधेन कालमकासि। कालङ्कतो च कोकालिको भिक्खु पदुमं निरयं 
उपपज्जति सारिपृत्तमोग्गल्लानेसु चित्तं आघातेत्वा । 


अथ खो ब्रह्मा सहम्पति अभिक्कन्ताय रत्तिया अभिक्कन्तबण्णो केबलकण्पं जेतवनं ओभासेत्वा येन भगवा 
तेनुपसङ्कमि; उपसङ्कमित्वा भगवन्तं अभिवादेत्वा एकमन्तं अट्टासि । एकमन्तं ठितो खो ब्रह्मा सहम्पति भगवन्तं एतदवोच 
-- “कोकालिको, भन्ते, भिक्खु कालङ्कतो। कालङ्कतो च, भन्ते, कोकालिको भिक्खु पदुमं निरयं उपपन्नो 
सारिपृत्तमोग्गल्लानेसु चित्तं आघातेत्वा' "ति । इदमवोच ब्रह्मा सहम्पति। इदं वत्वा भगवन्तं अभिवादेत्वा पदक्खिणं कत्वा 
तत्थेवन्तरधायि। 


अथ खो भगवा तस्सा रत्तिया अच्चयेन भिक्खू आमन्तेसि - “इमं, भिक्खवे, रत्ति ब्रह्मा सहम्पति अभिक्कन्ताय 
रत्तिया अभिक्कन्तवण्णो केवलकणप्पं जेतवनं ओभासेत्वा येनाहं तेनुपसङ्कमि; उपसङ्कमित्वा मं अभिवादेत्वा एकमन्तं 
अड्डासि। एकमन्तं ठितो खो, भिक्खवे, ब्रह्मा सहम्पति मं एतदवोच - 'कोकालिको, भन्ते, भिक्खु कालङ्कतो; कालङ्कतो 
च, भन्ते, कोकालिको भिक्खु पदुमं निरयं उपपन्नो सारिपुत्तमोग्गल्लानेसु चित्तं आघातेत्वा'ति। इदमवोच, भिक्खवे, ब्रह्मा 
सहम्पति। इदं वत्वा मं अभिवादेत्वा पदक्खिणं कत्वा तत्थेवन्तरधायी'ति। 


एवं वृत्ते अञ्जतरो भिक्खु भगवन्तं एतदवोच - “कोव दीघं नु खो, भन्ते, पदुमे निरये आयुप्पमाण' न्ति? “दीघं खो, 
भिक्खु, पदुमे निरये आयुष्पमाणं । न तं सुकरं सङ्घातुं - “एत्तकानि वस्सानीति वा एत्तकानि वस्ससतानीति वा एत्तकानि 
वस्ससहस्सानीति वा एत्तकानि वस्ससतसहस्सानीति वा'”ति। 


““सक्का पन, भन्ते, उपमं कातु"न्ति? “सक्का, भिक्खू, ति भगवा अवोच - “सेय्यथापि, भिक्खु, वीसतिखारिको 
कोसलको तिलवाहो ततो पुरिसो वस्ससतस्स वस्ससतस्स अच्चयेन एकमेकं तिलं उद्धरेय्य । खिप्पतरं खो सो, भिक्खु, 
वीसतिखारिको कोसलको तिलवाहो इमिना उपक्कमेन परिक्खयं परियादानं गच्छेय्य, न त्वेव एको अब्बुदो निरयो। 
सेय्यथापि, भिक्खु, वीसति अम्बुदा निरया, एवमेको निरब्बुदो निरयो। सेय्यथापि, भिक्खु, वीसति निरब्बुदा निरया, 
एवमेको अबबो निरयो। सेय्यथापि, भिक्खु, बीसति अबबा निरया, एवमेको अटटो निरयो। सेय्यथापि, भिक्खु, वीसति 
अटटा निरया, एवमेको अहहो निरयो। सेय्यथापि, भिक्खु, वीसति अहहा निरया, एवमेको कुमुदो निरयो। सेय्यथापि, 
भिक्खु, बीसति कुमुदा निरया, एवमेको सोगन्धिको निरयो। सय्यथापि, भिक्खु, वीसति सोगन्धिका निरया, एवमेको 
उप्पलको निरयो। सेय्यथापि, भिक्खु, वीसति उप्पलका निरया, एवमेको पुण्डरीको निरयो। सेय्यथापि, भिक्खु, वीसति 
पुण्डरीका निरया, एवमेको पदुमो निरयो। पदुमं खो पन, भिक्खु, निरयं कोकालिको भिक्खु उपपन्नो सारिपुत्तमोग्गल्लानेसु 
चित्तं आघातेत्वा”ति। इदमवोच भगवा। इदं वत्वान सुगतो अथापरं एतदवोच सत्था - 


““पुरिसस्स हि जातस्स, कुठारी जायते मुखे । 

याय छिन्दति अत्तानं, बालो दुब्भासितं भणं॥ 


“यो निन्दियं पसंसति, तं वा निन्दति यो पसंसियो । 
विचिनाति मुखेन सो कलि, कलिना तेन सुखं न विन्दति॥ 


“अप्पमत्तको अयं कलि, यो अक्खेसु धनपराजयो। 
सब्बस्सापि सहापि अत्तना, अयमेव महत्तरो कलि । 
यो सुगतेसु मनं पदूसये॥ 


“सतं सहस्सानं निरब्बुदानं, छत्तिसति पञ्च च अब्बुदानि । 
यमरियगरही निरयं उपेति, वाचं मनञ्च पणिधाय पापक” न्ति॥ नवमं । 


१०. खीणासवबलसुत्तं 


९०. अथ खो आयस्मा सारिपुत्तो येन भगवा तेनुपसङ्कमि; उपसङ्कमित्वा भगवन्तं अभिवादेत्वा एकमन्तं निसीदि । 
एकमन्तं निसिन्नं खो आयस्मन्तं सारिपृत्तं भगवा एतदवोच - “कति नु खो, सारिपुत्त, खीणासवस्स भिक्खुनो बलानि, 
येहि बलेहि समन्नागतो खीणासवो भिक्खु आसवानं खयं पटिजानाति - 'खीणा मे आसवा'”'ति? 


“दस, भन्ते, खीणासवस्स भिक्खुनो बलानि, येहि बलेहि समन्नागतो खीणासवो भिक्खु आसवानं खयं पटिजानाति 
-- 'खीणा मे आसवा'ति। कतमानि दस? [अ० नि० ८.२८; पटि० म० २.४४] इध, भन्ते, खीणासवस्स भिकखुनो 
अनिच्चतो सब्बे सङ्कारा यथाभूतं सम्मप्पञ्जाय सुदिड्ठा होन्ति । यम्पि, भन्ते, खीणासवस्स भिक्खुनो अनिच्चतो सब्बे 
सङ्घारा यथाभूतं सम्मप्पञ्ञाय सुदिठ्ठा होन्ति, इदम्पि, भन्ते, खीणासवस्स भिक्खुनो बलं होति, यं बलं आगम्म खीणासवो 
भिक्खु आसवानं खयं पटिजानाति - 'खीणा मे आसवा'ति। 


“पुन चपरं, भन्ते, खीणासवस्स भिक्खुनो अङ्गारकासूपमा कामा यथाभूतं सम्मप्पञ्ञाय सुदिट्ठा होन्ति। यम्पि, भन्ते, 
खीणासवस्स भिकखुनो अङ्गारकासूपमा कामा यथाभूतं सम्मप्पञ्ञाय सुदिट्ठा होन्ति, इदम्पि, भन्ते, खीणासवस्स भिक्खुनो 
बलं होति, यं बलं आगम्म खीणासवो भिक्खु आसवानं खयं पटिजानाति - 'खीणा मे आसवा'ःति। 


“पुन चपरं, भन्ते, खीणासवस्स भिक्खुनो विवेकनिन्नं चित्तं होति विवेकपोणं विवेकपन्भारं विवेकट्ठु नेक्खम्माभिरतं 
ब्यन्तीभूतं सब्बसो आसवद्वानियेहि धम्मेहि। यम्पि, भन्ते, खीणासवस्स भिक्खुनो विवेकनिन्नं चित्तं होति विवेकपोणं 
विवेकपब्भारं विवेकट्टं नेकखम्माभिरतं ब्यन्तीभूतं सब्बसो आसवट्ठानियेहि धम्मेहि, इदम्पि, भन्ते, खीणासवस्स भिक्खुनो 
बलं होति, यं बलं आगम्म खीणासवो भिक्खु आसवानं खयं पटिजानाति - 'खीणा मे आसवा'ःति। 


“पुन चपरं, भन्ते, खीणासवस्स भिकखुनो चत्तारो सतिपट्ठाना भाविता होन्ति सुभाविता। यम्पि, भन्ते, खीणासवस्स 
भिक्खुनो चत्तारो सतिपट्ठाना भाविता होन्ति सुभाविता, इदम्पि, भन्ते, खीणासवस्स भिकखुनो बलं होति, यं बलं आगम्म 
खीणासवो भिक्खु आसवानं खयं पटिजानाति - 'खीणा मे आसवा'ति। 


“पुन चपरं, भन्ते, खीणासवस्स भिकखुनो चत्तारो सम्मप्पधाना भाविता होन्ति सुभाविता...पे०... चत्तारो इद्धिपादा 

भाविता होन्ति सुभाविता ...पे०... पञ्चिन्द्रियानि... पञ्च बलानि भावितानि होन्ति सुभावितानि... सत्त बोज्झङ्गा 
भाविता होन्ति सुभाविता... अरियो अट्टुङ्गको मग्गो भावितो होति सुभावितो । यम्पि, भन्ते, खीणासवस्स भिकखुनो अरियो 
अटुङ्गिको मग्गो भावितो होति सुभावितो, इदम्पि, भन्ते, खीणासवस्स भिकखुनो बलं होति, यं बलं आगम्म खीणासवो 
भिक्खु आसवानं खयं पटिजानाति - 'खीणा मे आसवा'ति। 


“इमानि खो, भन्ते, दस खीणासवस्स भिकखुनो बलानि, येहि बलेहि समन्नागतो खीणासवो भिक्खु आसवानं खयं 
पटिजानाति - 'खीणा मे आसवा'”ति। दसमं । 


थेरवग्गो चतुत्थो। 
तस्सुद्दानं - 


वाहनानन्दो पुण्णियो, ब्याकरं कत्थिमानिको । 
नपियक्कोसकोकालि, खीणासवबलेन चाति॥ 


(१०) ५. उपालिवग्गो 
१. कामभोगीसुत्तं 


९१. एकं समयं भगवा सावत्थियं विहरति जेतवने अनाथपिण्डिकस्स आरामे। अथ खो अनाथपिण्डिको गहपति येन 
भगवा तेनुपसङ्कमि; उपसङ्कमित्वा भगवन्तं अभिवादेत्वा एकमन्तं निसीदि । एकमन्तं निसिन्नं खो अनाथपिण्डिकं गहपति 
भगवा एतदवोच - 


““दसयिमे, गहपति, कामभोगी सन्तो संविज्जमाना लोकस्मिं। कतमे दस? इध, गहपति, एकच्चो कामभोगी अधम्मेन 
भोगे परियेसति साहसेन; अधम्मेन भोगे परियेसित्वा साहसेन न अत्तानं सुखेति न पीणेति [न अत्तानं सुखेति पीणेति (सी० 
स्या० पी०) एवमुपरिपि] न संविभजति न पुञ्जानि करोति। 


“इध पन, गहपति, एकच्चो कामभोगी अधम्मेन भोगे परियेसति साहसेन; अधम्मेन भोगे परियेसित्वा साहसेन 
अत्तानं सुखेति पीणेति, न संविभजति न पुञ्जानि करोति । 


“इध पन, गहपति, एकच्चो कामभोगी अधम्मेन भोगे परियेसति साहसेन; अधम्मेन भोगे परियेसित्वा साहसेन 
अत्तानं सुखेति पीणेति संविभजति पुञ्जानि करोति । 


“इध पन, गहपति, एकच्चो कामभोगी धम्माधम्मेन भोगे परियेसति साहसेनपि असाहसेनपि; धम्माधम्मेन भोगे 
परियेसित्वा साहसेनपि असाहसेनपि न अत्तानं सुखेति न पीणेति न संविभजति न पुञ्जानि करोति। 


“इध पन, गहपति, एकच्चो कामभोगी धम्माधम्मेन भोगे परियेसति साहसेनपि असाहसेनपि; धम्माधम्मेन भोगे 
परियेसित्वा साहसेनपि असाहसेनपि अत्तानं सुखेति पीणेति, न संविभजति न पुञ्जानि करोति। 

“इध पन, गहपति, एकच्चो कामभोगी धम्माधम्मेन भोगे परियेसति साहसेनपि असाहसेनपि; धम्माधम्मेन भोगे 
परियेसित्वा साहसेनपि असाहसेनपि अत्तानं सुखेति पीणेति संविभजति पुञ्जानि करोति। 


“इध पन, गहपति, एकच्चो कामभोगी धम्मेन भोगे परियेसति असाहसेन; धम्मेन भोगे परियेसित्वा असाहसेन न 
अत्तानं सुखेति न पीणेति न संविभजति न पुञ्ञजानि करोति | 


“इध पन, गहपति, एकच्चो कामभोगी धम्मेन भोगे परियेसति असाहसेन; धम्मेन भोगे परियेसित्वा असाहसेन 
अत्तानं सुखेति पीणेति, न संविभजति न पुञ्जानि करोति। 


“इध पन, गहपति, एकच्चो कामभोगी धम्मेन भोगे परियेसति असाहसेन; धम्मेन भोगे परियेसित्वा असाहसेन 
अत्तानं सुखेति पीणेति संविभजति पुञ्ञानि करोति। ते च भोगे गथितो [गधितो (क०) अ० नि० ३.१२४ पस्सितब्बं] 
मुच्छितो अज्झोसन्नो [अज्झापन्नो (सब्बत्थ) अ० नि० ३.१२४ सुत्तवण्णना टीका ओलोकेतब्बा] अनावीनवदस्सावी 
अनिस्सरणपञ्ञो परिभुञ्जति । 


“इध पन, गहपति, एकच्चो कामभोगी धम्मेन भोगे परियेसति असाहसेन; धम्मेन भोगे परियेसित्वा असाहसेन 
अत्तानं सुखेति पीणेति संविभजति पुञ्जानि करोति ते च भोगे अगथितो अमुच्छितो अनज्झोसन्नो आदीनवदस्सावी 
निस्सरणपञ्जो परिभुञ्जति। 


“तत्र, गहपति, य्वायं कामभोगी अधम्मेन भोगे परियेसति साहसेन, अधम्मेन भोगे परियेसित्वा साहसेन न अत्तानं 
सुखेति न पीणेति न संविभजति न पुञ्ञानि करोति, अयं, गहपति, कामभोगी तीहि ठानेहि गारय्हो। “अधम्मेन भोगे 
परियेसति साहसेना'ति, इमिना पठमेन ठानेन गारस्हो। “न अत्तानं सुखेति न पीणेती'ति, इमिना दुतियेन ठानेन गारय्हो। “न 
संविभजति न पुञ्जानि करोती'ति, इमिना ततियेन ठानेन गारय्हो। अयं, गहपति, कामभोगी इमेहि तीहि ठानेहि गारय्हो । 


“तत्र, गहपति, स्वायं कामभोगी अधम्मेन भोगे परियेसति साहसेन, अधम्मेन भोगे परियेसित्वा साहसेन अत्तानं 
सुखेति पीणेति न संविभजति न पुञ्जानि करोति, अयं, गहपति, कामभोगी द्वीहि ठानेहि गारय्हो एकेन ठानेन पासंसो। 
“अधम्मेन भोगे परियेसति साहसेना ति, इमिना पठमेन ठानेन गारय्हो। 'अत्तानं सुखेति पीणेती'ति, इमिना एकेन ठानेन 
पासंसो। “न संविभजति न पुञ्जानि करोती'ति इमिना दुतियेन ठानेन गारय्हो । अयं, गहपति, कामभोगी इमेहि द्वीहि ठानेहि 
गारय्हो इमिना एकेन ठानेन पासंसो। 


“तत्र, गहपति, य्वायं कामभोगी अधम्मेन भोगे परियेसति साहसेन, अधम्मेन भोगे परियेसित्वा साहसेन अत्तानं 
सुखेति पीणेति संविभजति पुञ्जानि करोति, अयं, गहपति, कामभोगी एकेन ठानेन गाररहो ट्रीहि ठानेहि पासंसो। 'अधम्मेन 
भोगे परियेसति साहसेना'ति, इमिना एकेन ठानेन गारय्हो । 'अत्तानं सुखेति पीणेती'ति, इमिना पठमेन ठानेन पासंसो । 
“संविभजति पुञ्जानि करोती'ति, इमिना दुतियेन ठानेन पासंसो। अयं, गहपति, कामभोगी इमिना एकेन ठानेन गारस्हो, 
इमेहि द्वीहि ठानेहि पासंसो । 


“तत्र, गहपति, य्वायं कामभोगी धम्माधम्मेन भोगे परियेसति साहसेनपि असाहसेनपि, धम्माधम्मेन भोगे परियेसित्वा 
साहसेनपि असाहसेनपि न अत्तानं सुखेति न पीणेति न संविभजति न पुञ्जानि करोति, अयं, गहपति, कामभोगी एकेन 

ठानेन पासंसो तीहि ठानेहि गारय्हो। 'धम्मेन भोगे परियेसति असाहसेना'ति, इमिना एकेन ठानेन पासंसो । 'अधम्मेन 
भोगे परियेसति साहसेना'ति, इमिना पठमेन ठानेन गारय्हो। “न अत्तानं सुखेति न पीणेती'ति, इमिना दुतियेन ठानेन 
गारय्हो। “न संविभजति न पुञ्जानि करोती'ति, इमिना ततियेन ठानेन गारय्हो। अयं, गहपति, कामभोगी इमिना एकेन 
ठानेन पासंसो इमेहि तीहि ठानेहि गारय्हो। 


“तत्र, गहपति, य्वायं कामभोगी धम्माधम्मेन भोगे परियेसति साहसेनपि असाहसेनपि, धम्माधम्मेन भोगे परियेसित्वा 
साहसेनपि असाहसेनपि अत्तानं सुखेति पीणेति न संविभजति न पुञ्जानि करोति, अयं, गहपति, कामभोगी द्वीहि ठानेहि 
पासंसो द्रीहि ठानेहि गारय्हो। 'धम्मेन भोगे परियेसति असाहसेना'ति, इमिना पठमेन ठानेन पासंसो। 'अधम्मेन भोगे 
परियेसति साहसेना'ति, इमिना पठमेन ठानेन गारर्हो । 'अत्तानं सुखेति पीणेती'ति, इमिना दुतियेन ठानेन पासंसो। “न 
संविभजति न पुञ्जानि करोती'ति, इमिना दुतियेन ठानेन गारय्हो। अयं, गहपति, कामभोगी इमेहि द्वीहि ठानेहि पासंसो 
इमेहि द्वीहि ठानेहि गारय्हो। 


“तत्र, गहपति, य्वायं कामभोगी धम्माधम्मेन भोगे परियेसति साहसेनपि असाहसेनपि, धम्माधम्मेन भोगे परियेसित्वा 
साहसेनपि असाहसेनपि अत्तानं सुखेति पीणेति संविभजति पुञ्ञानि करोति, अयं, गहपति, कामभोगी तीहि ठानेहि पासंसो 
एकेन ठानेन गारस्हो। “धम्मेन भोगे परियेसति असाहसेना'ति, इमिना पठमेन ठानेन पासंसो। 'अधम्मेन भोगे परियेसति 
साहसेना ति, इमिना एकेन ठानेन गारय्हो। 'अत्तानं सुखेति पीणेती ति, इमिना दुतियेन ठानेन पासंसो। 'संविभजति पुञ्जानि 
करोतीति, इमिना ततियेन ठानेन पासंसो। अयं, गहपति, कामभोगी इमेहि तीहि ठानेहि पासंसो इमिना एकेन ठानेन 
गारय्हो। 


“तत्र, गहपति, स्वायं कामभोगी धम्मेन भोगे परियेसति असाहसेन, धम्मेन भोगे परियेसित्वा असाहसेन न अत्तानं 
सुखेति न पीणेति न संविभजति न पुञ्जानि करोति, अयं, गहपति, कामभोगी एकेन ठानेन पासंसो द्वीहि ठानेहि गारय्हो। 
धम्मेन भोगे परियेसति असाहसेना ति, इमिना एकेन ठानेन पासंसो। “न अत्तानं सुखेति न पीणेती ति, इमिना पठमेन ठानेन 
गारय्हो। “न संविभजति न पुञ्जानि करोती'ति, इमिना दुतियेन ठानेन गारय्हो। अयं, गहपति, कामभोगी इमिना एकेन 
ठानेन पासंसो इमेहि द्वीहि ठानेहि गारय्हो। 


“तत्र, गहपति, स्वायं कामभोगी धम्मेन भोगे परियेसति असाहसेन, धम्मेन भोगे परियेसित्वा असाहसेन अत्तानं 
सुखेति पीणेति न संविभजति न पुञ्जानि करोति, अयं, गहपति, कामभोगी द्वीहि ठानेहि पासंसो एकेन ठानेन गारय्हो। 
“धम्मेन भोगे परियेसति असाहसेना ति, इमिना पठमेन ठानेन पासंसो। 'अत्तानं सुखेति पीणेती'ति, इमिना दुतियेन ठानेन 
पासंसो। “न संविभजति न पुञ्जानि करोती'ति इमिना एकेन ठानेन गारय्हो। अयं, गहपति, कामभोगी इमेहि द्वीहि ठानेहि 
पासंसो इमिना एकेन ठानेन गारस्हो। 


“तत्र, गहपति स्वायं कामभोगी धम्मेन भोगे परियेसति असाहसेन, धम्मेन भोगे परियेसित्वा असाहसेन अत्तानं 
सुखेति पीणेति संविभजति पुञ्जानि करोति, ते च भोगे गथितो मुच्छितो अज्झोसन्नो अनादीनवदस्सावी अनिस्सरणपञ्ञो 
परिभुञ्जति, अयं, गहपति, कामभोगी तीहि ठानेहि पासंसो एकेन ठानेन गारय्हो। “धम्मेन भोगे परियेसति असाहसेना'ति, 
इमिना पठमेन ठानेन पासंसो। 'अत्तानं सुखेति पीणेती'ति, इमिना दुतियेन ठानेन पासंसो। 'संविभजति पुञ्जानि करोतीति, 
इमिना ततियेन ठानेन पासंसो। “ते च भोगे गथितो मुच्छितो अज्झोसन्नो अनादीनवदस्सावी अनिस्सरणपञ्ञजो 
परिभुञ्जती'ति, इमिना एकेन ठानेन गारस्हो। अयं, गहपति, कामभोगी इमेहि तीहि ठानेहि पासंसो इमिना एकेन ठानेन 


www.tipitaka.org Vipassana Research Institute 


Page 91 sur 162 


गारय्हो। 


“तत्र, गहपति, स्वायं कामभोगी धम्मेन भोगे परियेसति असाहसेन, धम्मेन भोगे परियेसित्वा असाहसेन अत्तानं 
सुखेति पीणेति संविभजति पुञ्ञानि करोति, ते च भोगे अगथितो अमुच्छितो अनज्झोसन्नो आदीनवदस्सावी 
निस्सरणपञ्ञो परिभुञ्जति, अयं, गहपति, कामभोगी चतूहि ठानेहि पासंसो । 'धम्मेन भोगे परियेसति असाहसेना'ति, 
इमिना पठमेन ठानेन पासंसो। 'अत्तानं सुखेति पीणेती'ति, इमिना दुतियेन ठानेन पासंसो। 'संविभजति पुञ्जानि करोती'ति, 
इमिना ततियेन ठानेन पासंसो। “ते च भोगे अगथितो अमुच्छितो अनज्झोसन्नो आदीनवदस्सावी निस्सरणपञ्जो 
परिभुञ्जती'ति, इमिना चतुत्थेन ठानेन पासंसो। अयं, गहपति, कामभोगी इमेहि चतूहि ठानेहि पासंसो । 


“इमे खो, गहपति, दस कामभोगी सन्तो संविज्जमाना लोकस्मिं। इमेसं खो, गहपति, दसन्नं कामभोगीनं य्वायं 
कामभोगी धम्मेन भोगे परियेसति असाहसेन, धम्मेन भोगे परियेसित्वा असाहसेन अत्तानं सुखेति पीणेति संविभजति 
पुञ्जानि करोति, ते च भोगे अगथितो अमुच्छितो अनज्झोसन्नो आदीनवदस्सावी निस्सरणपञ्ञो परिभुञ्जति, अयं इमेसं 
दसन्नं कामभोगीनं अग्गो च सेट्टो च पामोक्खो [मोक्खो (क० सी०) अ० नि० ४.९५; ५.१८१; सं० नि० ३.६६२] च उत्तमो 
च पवरो च। सेय्यथापि, गहपति, गवा खीरं, खीरम्हा दधि, दधिम्हा नवनीतं, नवनीतम्हा सप्पि, सप्पिम्हा सप्पिमण्डो। 
सप्पिमण्डो तत्थ अग्गमक्खायति। 


एवमेवं खो, गहपति, इमेसं दसन्नं कामभोगीनं य्वायं कामभोगी धम्मेन भोगे परियेसति असाहसेन, धम्मेन भोगे 
परियेसित्वा असाहसेन अत्तानं सुखेति पीणेति संविभजति पुञ्जानि करोति, ते च भोगे अगथितो अमुच्छितो अनज्झोसन्नो 
आदीनवदस्सावी निस्सरणपञ्ञो परिभुञ्जति, अयं इमेसं दसन्नं कामभोगीनं अग्गो च सेट्टो च पामोक्खो [मोक्खो (क० 
सी०) अ० नि० ५.१८१] च उत्तमो च पवरो चा"ति। पठमं । 


२. भयसुत्त 


९२. [अ० नि० ९.२७; सं० नि० ५.१०२४] अथ खो अनाथपिण्डिको गहपति येन भगवा तेनुपसङ्कमि; उपसङ्कमित्वा 
भगवन्तं अभिवादेत्वा एकमन्तं निसीदि | एकमन्तं निसिन्नं खो अनाथपिण्डिकं गहपति भगवा एतदवोच - 


“यतो, खो, गहपति, अरियसावकस्स पञ्च भयानि वेरानि वूपसन्तानि होन्ति, चतूहि च सोतापत्तियङ्गेहि समन्नागतो 
होति, अरियो चस्स जायो पञ्ञाय सुदिट्टो होति सुप्पटिविद्धो, सो आकङ्घमानो अत्तनाव अत्तानं ब्याकरेय्य - 
“खीणनिरयोम्हि खीणतिरच्छानयोनि खीणपेत्तिविसयो खीणापायदुग्गतिविनिपातो | सोतापन्नोहमस्मि अविनिपातधम्मो 
नियतो सम्बोधिपरायणो'ति। 


“कतमानि पञ्च भयानि वेरानि वूपसन्तानि होन्ति? यं, गहपति, पाणातिपाती पाणातिपातपच्चया दिट्टुधम्मिकम्पि भयं 
वेरं पसवति सम्परायिकम्पि भयं वेरं पसवति चेतसिकम्पि दुक्खं दोमनस्सं पटिसंवेदेति, पाणातिपाता पटिविरतो नेव 
दिटुधम्मिकम्पि [नेव दिडुधम्मिकं] भयं वेरं पसवति न सम्परायिकम्पि [न सम्परायिकं] भयं वेरं पसवति न चेतसिकम्पि [न 
चेतसिकं (सी० स्या० पी०)] दुक्खं दोमनस्सं पटिसंवेदेति । पाणातिपाता पटिविरतस्स एवं तं भयं वेरं बूपसन्तं होति। 


सुरामेरयमज्जपमादड्ठानपच्चया दिट्टुधम्मिकम्पि भयं वेरं पसवति सम्परायिकम्पि भयं वेरं पसवति चेतसिकम्पि दुक्खं 

दोमनस्सं पटिसंवेदेति, सुरामेरयमज्जपमादट्ठाना पटिविरतो नेव दिट्टुधम्मिकम्पि भयं वेरं पसवति न सम्परायिकम्पि 
भयं वेरं पसवति न चेतसिकम्पि दुक्खं दोमनस्सं पटिसंवेदेति। सुरामेरयमज्जपमादट्ठाना पटिविरतस्स एवं तं भयं वेरं 
बूपसन्तं होति। इमानि पञ्च भयानि वेरानि वूपसन्तानि होन्ति । 


“कतमेहि चतूहि सोतापत्तियङ्गेहि समन्नागतो होति? इध, गहपति, अरियसावको बुद्धे अवेच्चप्पसादेन समन्नागतो 


सन्दिट्ठिको अकालिको एहिपस्सिको ओपनेय्यिको पच्चत्तं वेदितब्बो विञ्जूही'ति; सङ्घे अवेच्चप्पसादेन समन्नागतो होति 
= 'सुष्पटिपन्नो भगवतो सावकसङ्घो, उजुप्पटिपन्नो भगवतो सावकसङ्घो, जायप्पटिपन्नो भगवतो सावकसङ्घो, 
सामीचिप्पटिपन्नो भगवतो सावकसङ्घो, यदिदं चत्तारि पुरिसयुगानि अड पुरिसपुग्गला, एस भगवतो सावकसङ्घो आहुनेय्यो 
पाहुनेय्यो दक्खिणेय्यो अञ्जलिकरणीयो अनुत्तरं पुञ्जकखेत्तं लोकस्सा ति; अरियकन्तेहि सीलेहि समन्नागतो होति 
"अखण्डेहि अच्छिद्ेहि असबलेहि अकम्मासेहि भुजिस्सेहि विञ्जुप्पसत्थेहि अपरामद्रेहि समाधिसंवत्तनिकेहि' । इमेहि 
चतूहि सोतापत्तियङ्गेहि समन्नागतो होति । 


“कतमो चस्स अरियो जायो पञ्ञाय सुदिट्टो होति सुप्पटिविद्धो? इध, गहपति, अरियसावको इति पटिसञ्चिक्खति 
- “इति इमस्मिं सति इदं होति; इमस्सुप्पादा इदं उप्पज्जति; इमस्मिं असति इदं न होति; इमस्स निरोधा इदं निरुज्झति, 
यदिदं - अविज्जापच्चया सङ्कारा, सङ्घारपच्चया विञ्ञाणं, विञ्ञाणपच्चया नामरूपं, नामरूपपच्चया सळायतनं, 
सळायतनपच्चया फस्सो, फस्सपच्चया वेदना, वेदनापच्चया तण्हा, तण्हापच्चया उपादानं, उपादानपच्चया भवो, 
भवपच्चया जाति, जातिपच्चया जरामरणं सोकपरिदेवदुक्खदोमनस्सुपायासा सम्भवन्ति, एवमेतस्स केबलस्स 


दुक्खक्खन्धस्स निरोधो होती'ति। अयञ्चस्स अरियो जायो पञ्ञाय सुदिट्टो होति सुप्पटिविद्धो । 


“यतो खो, गहपति, अरियसावकस्स इमानि पञ्च भयानि वेरानि वूपसन्तानि होन्ति, इमेहि च चतूहि सोतापत्तियङ्गेहि 
समन्नागतो होति, अयञ्चस्स अरियो जायो पञ्ञाय सुदिट्टो होति सुप्पटिविद्धो, सो आकङ्कमानो अत्तनाव अत्तानं 
ब्याकरेय्य - 'खीणनिरयोम्हि खीणतिरच्छानयोनि खीणपेत्तिविसयो खीणापायदुग्गतिविनिपातो; सोतापन्नोहमस्मि 
अविनिपातधम्मो नियतो सम्बोधिपरायणो”ति। दुतियं। 


३. किंदिड्रिकसुत्त 


९३. एकं समयं भगवा सावत्थियं विहरति जेतवने अनाथपिण्डिकस्स आरामे। अथ खो अनाथपिण्डिको गहपति 
दिवा दिवस्स सावत्थिया निक्खमि भगवन्तं दस्सनाय। अथ खो अनाथपिण्डिकस्स गहपतिस्स एतदहोसि - “अकालो 
खो ताव भगवन्तं दस्सनाय। पटिसल्लीनो भगवा | मनोभावनीयानम्पि भिक्खूनं अकालो दस्सनाय। पटिसल्लीना 
मनोभावनीया भिक्खू । यंनूनाहं येन अञ्जतित्थियानं परिब्बाजकानं आरामो तेनुपसङ्कमेय्य''न्ति। 


अथ खो अनाथपिण्डिको गहपति येन अञ्ञतित्थियानं परिब्बाजकानं आरामो तेनुपसङ्कमि। तेन खो पन समयेन 
अञ्ञतित्थिया परिब्बाजका सङ्गम्म समागम्म उन्नादिनो उच्चासद्दमहासद्दा अनेकविहितं तिरच्छानकथं कथेन्ता निसिन्ना 
होन्ति। अद्दसंसु खो ते अञ्जतित्थिया परिब्बाजका अनाथपिण्डिकं गहपति दूरतोव आगच्छन्तं । दिस्वान अञ्ञमञ्ञं 
सण्ठापेसुं - “अप्पसद्दा भोन्तो होन्तु, मा भोन्तो सहमकत्थ। अयं अनाथपिण्डिको गहपति आरामं आगच्छति समणस्स 

गोतमस्स सावको। यावता खो पन समणस्स गोतमस्स सावका गिही ओदातवसना सावत्थियं पटिवसन्ति, अयं तेसं 
अञ्जतरो अनाथपिण्डिको गहपति। अप्पसहकामा खो पन ते आयस्मन्तो अप्पसहविनीता अप्पसहस्स वण्णवादिनो । 
अप्पेब नाम अप्पसहं परिसं विदित्वा उपसङ्कमितब्बं मञ्जेय्या”ति। 


अथ खो ते अञ्जतित्थिया परिब्बाजका तुण्ही अहेसुं। अथ खो अनाथपिण्डिको गहपति येन ते अञ्ञतित्थिया 
परिब्बाजका तेनुपसङ्कमि; उपसङ्कमित्वा तेहि अञ्ञतित्थियेहि परिब्बाजकेहि सद्भि सम्मोदि। सम्मोदनीयं कथं सारणीयं 
बीतिसारेत्वा एकमन्तं निसीदि। एकमन्तं निसिन्नं खो अनाथपिण्डिकं गहपति ते अञ्जतित्थिया परिब्बाजका एतदवोचुं - 
““बदेहि, गहपति, किंदिड्टिको समणो गोतमो"ति? “न खो अहं, भन्ते, भगवतो सब्बं दिट्ठि जानामी"ति। 


“इति किर त्वं, गहपति, न समणस्स गोतमस्स सब्बं दिट्ठि जानासि; वदेहि, गहपति, किंदिड्टिका भिक्खू'ति? 
““भिक्खूनम्पि खो अहं, भन्ते, न सब्बं दिड्टिं जानामी 'ति। 


“इति किर त्वं, गहपति, न समणस्स गोतमस्स सब्बं दिट्ठि जानासि नपि भिकखूनं सब्बं दिङ्कि जानासि; वदेहि, गहपति, 
किंदिड्टिकोसि तुव''न्ति? “एतं खो, भन्ते, अम्हेहि न दुक्करं ब्याकातुं यंदिड्िका मयं। इङ्घ ताव आयस्मन्तो यथासकानि 
दिट्टिगतानि ब्याकरोन्तु, पच्छापेतं अम्हेहि न दुक्करं भविस्सति ब्याकातुं यंदिट्टिका मय" न्ति। 


एवं वृत्ते अञ्ञतरो परिब्बाजको अनाथपिण्डिकं गहपति एतदवोच -- “सस्सतो लोको, इदमेव सच्चं मोघमञ्जन्ति 
- एवंदिड्टिको अहं, गहपती"ति। 


अञ्ञतरोपि खो परिब्बाजको अनाथपिण्डिकं गहपति एतदवोच - “असस्सतो लोको, इदमेव सच्चं मोघमञ्ञन्ति 
-- एवंदिट्विको अहं, गहपती 'ति। 


अञ्ञतरोपि खो परिब्बाजको अनाथपिण्डिकं गहपति एतदवोच -- “अन्तवा लोको...पे०... अनन्तवा लोको... तं जीवं 
तं सरीरं... अञ्ञं जीवं अञ्जं सरीरं... होति तथागतो परं मरणा... न होति तथागतो परं मरणा... होति च न च होति तथागतो 
परं मरणा... नेव होति न न होति तथागतो परं मरणा, इदमेव सच्चं मोघमञ्ञन्ति - एवंदिड्विको अहं, गहपती 'ति। 


एवं वृत्ते अनाथपिण्डिको गहपति ते परिब्बाजके एतदवोच - “वायं, भन्ते, आयस्मा एवमाह -- 'सस्सतो लोको, 
इदमेव सच्चं मोघमञ्जन्ति - एवंदिट्विको अहं, गहपती'ति, इमस्स अयमायस्मतो दिट्टि अत्तनो वा अयोनिसोमनसिकारहेतु 
उपपन्ना परतोघोसपच्चया वा। सा खो पनेसा दिट्टि भूता सङ्घाता चेतयिता पटिच्चसमुप्पन्ना। यं खो पन किञ्चि भूतं सङ्घतं 
चेतयितं पटिच्चसमुप्पन्नं तदनिच्चं । यदनिच्चं तं दुक्खं । यं दुक्खं तदेवेसो आयस्मा अल्लीनो, तदेवेसो आयस्मा 
अज्झुपगतो। 


“योपायं, भन्ते, आयस्मा एवमाह - 'असस्सतो लोको, इदमेव सच्चं मोघमञ्ञन्ति - एवंदिट्टिको अहं, गहपती'ति, 
इमस्सापि अयमायस्मतो दिट्टि अत्तनो वा अयोनिसोमनसिकारहेतु उप्पन्ना परतोघोसपच्चया वा | सा खो पनेसा दिट्टि भूता 
सङ्घता चेतयिता पटिच्चसमुप्पन्ना । यं खो पन किञ्चि भूतं सङ्घतं चेतयितं पटिच्चसमुप्पन्नं तदनिच्चं । यदनिच्चं तं दुक्खं । 
यं दुक्खं तदेवेसो आयस्मा अल्लीनो, तदेवेसो आयस्मा अज्झुपगतो । 


“योपायं, भन्ते, आयस्मा एवमाह - 'अन्तवा लोको ...पे०... अनन्तवा लोको... तं जीवं तं सरीरं... अञ्ञं जीवं अञ्ञं 

सरीरं... होति तथागतो परं मरणा... न होति तथागतो परं मरणा... होति च न च होति तथागतो परं मरणा... नेव होति न 
न होति तथागतो परं मरणा, इदमेव सच्चं मोघमञ्जन्ति - एवंदिट्िको अहं, गहपती'ति, इमस्सापि अयमायस्मतो दिट्टि 
अत्तनो वा अयोनिसोमनसिकारहेतु उप्पन्ना परतोघोसपच्चया वा। सा खो पनेसा दिड्टि भूता सङ्घाता चेतयिता 
पटिच्चसमुप्पन्ना । यं खो पन किञ्चि भूतं सङ्घतं चेतयितं पटिच्चसमुप्पन्नं तदनिच्चं। यदनिच्चं तं दुक्खं । यं दुक्खं तदेवेसो 
आयस्मा अल्लीनो, तदेवेसो आयस्मा अज्झुपगतो"ति। 


एवं वुत्ते ते परिब्बाजका अनाथपिण्डिकं गहपति एतदवोचुं - “ब्याकतानि खो, गहपति, अम्हेहि सब्बेहेव 
यथासकानि दिड्टिगतानि। वदेहि, गहपति, किंदिड्टिकोसि तुव”न्ति? “यं खो, भन्ते, किञ्चि भूतं सङ्कतं चेतयितं 
पटिच्चसमुप्पन्नं तदनिच्चं । यदनिच्चं तं दुक्खं । 'यं दुक्खं तं नेतं मम, नेसोहमस्मि, न मेसो अत्ता'ति - एवंदिट्टिको अहं, 
भन्ते”ति। 


“यं खो, गहपति, किञ्चि भूतं सङ्कतं चेतयितं पटिच्चसमुप्पन्नं तदनिच्चं । यदनिच्चं तं दुक्खं । यं दुक्खं तदेव त्वं, 
गहपति, अल्लीनो, तदेव त्वं, गहपति, अज्झुपगतो”ति। 


“यं खो, भन्ते, किञ्चि भूतं सङ्घतं चेतयितं पटिच्चसमुप्पन्नं तदनिच्चं । यदनिच्चं तं दुक्खं । यं दुक्खं तं नेतं मम, 
नेसोहमस्मि, नमेसो अत्ता ति - एवमेतं यथाभूतं सम्मप्पञ्ञाय सुदिटुं। तस्स च उत्तरि निस्सरणं यथाभूतं पजानामी*ति । 


एवं वृत्ते ते परिब्बाजका तुण्हीभूता मडुःभूता पत्तक्खन्धा अधोमुखा पज्झायन्ता अप्पटिभाना निसीदिंसु। अथ खो 
अनाथपिण्डिको गहपति ते परिब्बाजके तुण्हीभूते मङ्कुभूते पत्तक्खन्धे अधोमुखे पज्झायन्ते अप्पटिभाने विदित्वा उद्ठायासना 
येन भगवा तेनुपसङ्कमि; उपसङ्कमित्वा भगवन्तं अभिवादेत्वा एकमन्तं निसीदि। एकमन्तं निसिन्नो खो अनाथपिण्डिको 
गहपति यावतको अहोसि तेहि अञ्जतित्थियेहि परिब्बाजकेहि सद्भि कथासल्लापो तं सब्बं भगवतो आरोचेसि। “साधु 
साधु, गहपति! एवं खो ते, गहपति, मोघपुरिसा कालेन कालं सहधम्मेन सुनिग्गहितं निग्गहेतब्बा”ति। 


अथ खो भगवा अनाथपिण्डिकं गहपति धम्मिया कथाय सन्दस्सेसि समादपेसि समृत्तेजेसि सम्पहंसेसि। अथ खो 
अनाथपिण्डिको गहपति भगवता धम्मिया कथाय सन्दस्सितो समादपितो समृत्तेजितो सम्पहंसितो उट्ठायासना भगवन्तं 
अभिवादेत्वा पदक्खिणं कत्वा पक्कामि । 


अथ खो भगवा अचिरपक्कन्ते अनाथपिण्डिके गहपतिम्हि भिक्खू आमन्तेसि -- “योपि सो, भिक्खवे, भिक्खु 
वस्ससतुपसम्पन्नो [भिक्खु दीघरत्तं अवेधि धम्मो (स्या०)] इमस्मिं धम्मविनये, सोपि एवमेवं अञ्जतित्थिये परिब्बाजके 
सहधम्मेन सुनिग्गहितं निग्गण्हेय्य यथा तं अनाथपिण्डिकेन गहपतिना निग्गहिता''ति। ततियं । 


४. वज्जियमाहितसुत्तं 


९४. एकं समयं भगवा चम्पायं विहरति गग्गराय पोकखरणिया तीरे। अथ खो वज्जियमाहितो गहपति दिवा दिवस्स 
चम्पाय निक्खमि भगवन्तं दस्सनाय । अथ खो वज्जियमाहितस्स गहपतिस्स एतदहोसि -- “अकालो खो ताव भगवन्तं 
दस्सनाय। पटिसल्लीनो भगवा। मनोभावनीयानम्पि भिक्खूनं अकालो दस्सनाय। पटिसल्लीना मनोभावनीयापि भिक्खू । 
यंनूनाहं येन अञ्जतित्थियानं परिब्बाजकानं आरामो तेनुपसङ्कमेय्य''न्ति। 

अथ खो वज्जियमाहितो गहपति येन अञ्ञतित्थियानं परिब्बाजकानं आरामो तेनुपसङ्कमि | तेन खो पन समयेन ते 
अञ्ञतित्थिया परिब्बाजका सङ्गम्म समागम्म उन्नादिनो उच्चासद्दमहासद्दा अनेकविहितं तिरच्छानकथं कथेन्ता निसिन्ना 
होन्ति । 


अहसंसु खो ते अञ्जतित्थिया परिब्बाजका वज्जियमाहितं गहपति दूरतोव आगच्छन्तं । दिस्वान अञ्ञमञ्ञं 
सण्ठापेसुं - “अप्पसद्दा भोन्तो होन्तु। मा भोन्तो सद्दमकत्थ । अयं वज्जियमाहितो गहपति आगच्छति समणस्स गोतमस्स 
सावको। यावता खो पन समणस्स गोतमस्स सावका गिही ओदातवसना चम्पायं पटिवसन्ति, अयं तेसं अञ्ञतरो 
वज्जियमाहितो गहपति । अप्पसद्दकामा खो पन ते आयस्मन्तो अप्पसद्दविनीता अप्पसहस्स वण्णवादिनो। अप्पेव नाम 
अप्पसहं परिसं विदित्वा उपसङ्कमितब्बं मञ्जेय्या^ति। 


अथ खो ते अञ्जतित्थिया परिब्बाजका तुण्ही अहेसुं। अथ खो वज्जियमाहितो गहपति येन ते अञ्ञतित्थिया 
परिब्बाजका तेनुपसङ्कमि; उपसङ्कमित्वा तेहि अञ्ञतित्थियेहि परिब्बाजकेहि सद्भि सम्मोदि। सम्मोदनीयं कथं सारणीयं 
बीतिसारेत्वा एकमन्तं निसीदि। एकमन्तं निसिन्नं खो बज्जियमाहितं गहपति ते अञ्जतित्थिया परिब्बाजका एतदवोचुं - 
“सच्चं किर, गहपति, समणो गोतमो सब्बं तपं गरहति, सब्बं तपस्सिं लूखाजीवि एकंसेन उपक्कोसति उपवदती 'ति? “न 
खो, भन्ते, भगवा सब्बं तपं गरहति नपि सब्बं तपस्सिं लूखाजीवि एकंसेन उपक्कोसति उपवदति । गारय्हं खो, भन्ते, भगवा 
गरहति, पसंसितब्बं पसंसति। गारय्हं खो पन, भन्ते, भगवा गरहन्तो पसंसितब्बं पसंसन्तो विभज्जवादो भगवा। न सो 
भगवा एत्थ एकंसवादो”ति। 


एवं वुत्ते अञ्ञतरो परिब्बाजको वज्जियमाहितं गहपति एतदवोच - “आगमेहि त्वं, गहपति, यस्स त्वं समणस्स 
गोतमस्स वण्णं भासति, समणो गोतमो वेनयिको अप्पञ्जत्तिको”ति? “एत्थपाहं, भन्ते, आयस्मन्ते वक्खामि सहधम्मेन 
- “इदं कुसलःन्ति, भन्ते, भगवता पञ्जत्तं; "इदं अकुसलः न्ति, भन्ते, भगवता पञ्जत्तं। इति कुसलाकुसलं भगवा 
पञ्जापयमानो सपञ्चत्तिको भगवा; न सो भगवा वेनयिको अप्पञ्जत्तिको”ति। 


एवं वृत्ते ते परिब्बाजका तुण्हीभूता मङ्कुभूता पत्तक्खन्धा अधोमुखा पज्झायन्ता अप्पटिभाना निसीदिंसु। अथ खो 
वज्जियमाहितो गहपति ते परिब्बाजके तुण्हीभूते मङ्कुभूते पत्तकखन्धे अधोमुखे पज्झायन्ते अप्पटिभाने विदित्वा उट्ठायासना 
येन भगवा तेनुपसङ्कमि; उपसङ्कमित्वा भगवन्तं अभिवादेत्वा एकमन्तं निसीदि। एकमन्तं निसिन्नो खो वज्जियमाहितो 
गहपति यावतको अहोसि तेहि अञ्ञतित्थियेहि परिब्बाजकेहि सद्भि कथासल्लापो तं सब्बं भगवतो आरोचेसि। 


“साधु साधु, गहपति! एवं खो ते, गहपति, मोघपुरिसा कालेन कालं सहधम्मेन सुनिग्गहितं निग्गहेतब्बा । नाहं, 
गहपति, सब्बं तपं तपितब्बन्ति वदामि; न च पनाहं, गहपति, सब्बं तपं न तपितब्बन्ति बदामि; नाहं, गहपति, सब्बं समादानं 
समादितब्बन्ति वदामि; न पनाहं, गहपति, सब्बं समादानं न समादितब्बन्ति बदामि; नाहं, गहपति, सब्बं पधानं 
पदहितब्बन्ति वदामि; न पनाहं, गहपति, सब्बं पधानं न पदहितब्बन्ति वदामि; नाहं, गहपति, सब्बो पटिनिस्सग्गो 
पटिनिस्सज्जितब्बोति वदामि । न पनाहं, गहपति, सब्बो पटिनिस्सग्गो न पटिनिस्सज्जितब्बोति वदामि; नाहं, गहपति, सब्बा 
विमुत्ति विमुच्चितब्बाति वदामि; न पनाहं, गहपति, सब्बा विमुत्ति न विमुच्चितब्बाति वदामि । 


““यञ्हि, गहपति, तपं तपतो अकुसला धम्मा अभिवडन्ति, कुसला धम्मा परिहायन्ति, एवरूपं तपं न तपितब्बन्ति 
वदामि । यञ्च ख्वस्स गहपति, तपं तपतो अकुसला धम्मा परिहायन्ति, कुसला धम्मा अभिवड्टन्ति, एवरूपं तपं 

तपितब्बन्ति वदामि । 


““यञ्हि, गहपति, समादानं समादियतो अकुसला धम्मा अभिवडन्ति, कुसला धम्मा परिहायन्ति, एवरूपं समादानं न 
समादितब्बन्ति वदामि | यञ्च ख्वस्स, गहपति, समादानं समादियतो अकुसला धम्मा परिहायन्ति, कुसला धम्मा 
अभिवहुन्ति, एवरूपं समादानं समादितब्बन्ति वदामि। 


““यञ्हि, गहपति, पधानं पदहतो अकुसला धम्मा अभिवड्टन्ति, कुसला धम्मा परिहायन्ति, एवरूपं पधानं न 
पदहितब्बन्ति वदामि। यञ्च ख्वस्स, गहपति, पधानं पदहतो अकुसला धम्मा परिहायन्ति कुसला धम्मा अभिव्डन्ति, 
एवरूपं पधानं पदहितब्बन्ति वदामि । 


““यञ्हि, गहपति, पटिनिस्सग्गं पटिनिस्सज्जतो अकुसला धम्मा अभिवङ्टन्ति, कुसला धम्मा परिहायन्ति, एवरूपो 
पटिनिस्सग्गो न पटिनिस्सञ्जितब्बोति वदामि । यञ्च ख्वस्स, गहपति, पटिनिस्सग्गं पटिनिस्सज्जतो अकुसला धम्मा 
परिहायन्ति, कुसला धम्मा अभिवडन्ति, एवरूपो पटिनिस्सग्गो पटिनिस्सज्जितब्बोति बदामि। 


“यज्हि, गहपति, विमुत्ति विमुच्चतो अकुसला धम्मा अभिवडन्ति, कुसला धम्मा परिहायन्ति, एवरूपा विमुत्ति न 
विमुच्चितब्बाति वदामि। यञ्च ख्वस्स, गहपति, विमुत्ति विमुच्चतो अकुसला धम्मा परिहायन्ति, कुसला धम्मा 
अभिवइन्ति, एवरूपा विमुत्ति विमुच्चितब्बाति वदामी 'ति। 


अथ खो वज्जियमाहितो गहपति भगवता धम्मिया कथाय सन्दस्सितो समादपितो समुत्तेजितो सम्पहंसितो उट्ठायासना 
भगवन्तं अभिवादेत्वा पदक्खिणं कत्वा पक्कामि । 


अथ खो भगवा अचिरपक्कन्ते बज्जियमाहिते गहपतिम्हि भिक्खू आमन्तेसि - “योपि सो, भिक्खवे, भिक्खु दीघरत्तं 
अप्परजकखो इमस्मिं धम्मविनये, सोपि एवमेवं अञ्ञतित्थिये परिब्बाजके सहधम्मेन सुनिग्गहितं निग्गण्हेय्य यथा तं 
बज्जियमाहितेन गहपतिना निग्गहिता"ति । चतुत्थं । 


५. उत्तियसुत्तं 


९५. अथ खो उत्तियो परिब्बाजको येन भगवा तेनुपसङ्कमि; उपसङ्कमित्वा भगवता सद्भि सम्मोदि। सम्मोदनीयं कथं 
सारणीयं वीतिसारेत्वा एकमन्तं निसीदि। एकमन्तं निसिन्नो खो उत्तियो परिब्बाजको भगवन्तं एतदवोच - “कि नु खो, भो 
गोतम, सस्सतो लोको, इदमेव सच्चं मोघमज्ज''न्ति? “अब्याकतं खो एतं, उत्तिय, मया - 'सस्सतो लोको, इदमेव सच्चं 
मोघमञ्ञ'"'न्ति। 


“कि पन, भो गोतम, असस्सतो लोको, इदमेव सच्चं मोघमञ्ज न्ति? “एतम्पि खो, उत्तिय, अब्याकतं मया - 
"असस्सतो लोको, इदमेव सच्चं मोघमञ्ज'”न्ति। 


“किं नु खो, भो गोतम, अन्तवा लोको...पे०... अनन्तवा लोको... तं जीवं तं सरीरं... अञ्ञं जीवं अञ्ञं सरीरं... होति 
तथागतो परं मरणा ... न होति तथागतो परं मरणा... होति च न च होति तथागतो परं मरणा... नेव होति न न होति तथागतो 
परं मरणा, इदमेव सच्चं मोघमञ्ज' न्ति? “एतम्पि खो, उत्तिय, अब्याकतं मया - 'नेव होति न न होति तथागतो परं 

मरणा, इदमेव सच्चं मोघमञ्ञ'न्ति। 


“के नु खो, भो गोतम, सस्सतो लोको, इदमेव सच्चं मोघमञ्ञ'न्ति, इति पुट्टो समानो “अब्याकतं खो एतं, उत्तय, 
मया - सस्सतो लोको, इदमेव सच्चं मोघमञ्ञ'न्ति वदेसि । 


“किं पन, भो गोतम, असस्सतो लोको, इदमेव सच्चं मोघमञ्ञ'न्ति, इति पुटटी समानो -- 'एतम्पि खो, उत्तिय, 
अब्याकतं मया असस्सतो लोको, इदमेव सच्चं मोघमञ्ञ'न्ति वदेसि। 


““किं नु खो, भो गोतम, अन्तवा लोको...पे०... अनन्तवा लोको... तं जीवं तं सरीरं... अञ्ञं जीवं अज्ञं सरीरं... होति 
तथागतो परं मरणा... न होति तथागतो परं मरणा... होति च न च होति तथागतो परं मरणा... नेव होति न न होति तथागतो 
परं मरणा, इदमेव सच्चं मोघमञ्जन्ति, इति पुड़ो समानो -- 'एतम्पि खो, उत्तिय, अब्याकतं मया - नेव होति न न होति 
तथागतो परं मरणा, इदमेव सच्चं मोघमञ्ञ'न्ति वदेसि। अथ किञ्चरहि भोता गोतमेन ब्याकत' न्ति? 


““अभिञ्ञाय खो अहं, उत्तिय, सावकानं धम्मं देसेमि सत्तानं विसुद्धिया सोकपरिदेवानं समतिक्कमाय 
दुक्खदोमनस्सानं अत्थङ्गमाय ञायस्स अधिगमाय निब्बानस्स सच्छिकिरियाया 'ति। 


“यं पनेतं भवं गोतमो अभिञ्ञाय सावकानं धम्मं देसेसि सत्तानं विसुद्धिया सोकपरिदेवानं समतिक्कमाय 
दुक्खदोमनस्सानं अत्थङ्गमाय ञायस्स अधिगमाय निब्बानस्स सच्छिकिरियाय, सब्बो वा [सब्बो च (क०)] तेन लोको 
नीयति [नीयिस्सति (सी०), निय्यास्सति (स्या०), निय्यंस्सति (पी०)] उपड़ो वा तिभागो वा”ति [तिभागो वाति पदेहि 
(क०)]? एवं वुत्ते भगवा तुण्ही अहोसि। 


अथ खो आयस्मतो आनन्दस्स एतदहोसि - “मा हेवं खो उत्तियो परिब्बाजको पापकं दिट्टिगतं पटिलभि - 
'सब्बसामुक्कंसिकं वत मे समणो गोतमो पञ्हं पुट्ठो संसादेति, नो विस्सज्जेति, न नून विसहती'ति। तदस्स उत्तियस्स 
परिब्बाजकस्स दीघरत्तं अहिताय दुक्खाया"ति। 


अथ खो आयस्मा आनन्दो उत्तियं परिब्बाजकं एतदवोच - “तेनहाबुसो उत्तिय, उपमं ते करिस्सामि। उपमाय 
मिधेकच्चे विञ्जू पुरिसा भासितस्स अत्थं आजानन्ति। सेय्यथापि, आवुसो उत्तिय, रञ्ञो पच्चन्तिमं नगरं दळहुद्धापं 
[दळ्हृद्दापं (सी० पी०)] दळहपाकारतोरणं एकद्वारं । तत्रस्स दोवारिको पण्डितो ब्यत्तो मेधावी अञ्ञातानं निवारेता ञातानं 
पवेसेता। सो तस्स नगरस्स समन्ता अनुपरियायपथं अनुक्कमति । अनुपरियायपथं अनुक्कममानो न पस्सेय्य पाकारसन्धिं 
वा पाकारविवरं वा, अन्तमसो बिळारनिक्खमनमत्तम्पि। नो च ख्वस्स एवं जाणं होति - एत्तका पाणा इमं नगरं पविसन्ति 
वा निकखमन्ति वा'ति। अथ ख्वस्स एवमेत्थ होति - "ये खो केचि ओळारिका पाणा इमं नगरं पविसन्ति वा निक्खमन्ति 
वा, सब्बे ते इमिना द्वारेन पविसन्ति वा निक्खमन्ति वा'ति। 


“एवमेवं खो, आवुसो उत्तिय, न तथागतस्स एवं उस्सुक्कं होति -- “सब्बो वा तेन लोको नीयति, उपड्टो वा, तिभागो 
वा'ति। अथ खो एवमेत्थ तथागतस्स होति - 'ये खो केचि लोकम्हा नीयिंसु वा नीयन्ति वा नीयिस्सन्ति वा, सब्बे ते पञ्च 
नीवरणे पहाय चेतसो उपक्किलेसे पञ्ञाय दुब्बलीकरणे, चतूसु सतिपट्टानेसु सुप्पतिद्टितचित्ता, सत्त बोज्झङ्गे यथाभूतं 
भावेत्वा । एवमेते [एवमेतेन (क०)] लोकम्हा नीयिंसु वा नीयन्ति वा नीयिस्सन्ति बा'ति । यदेव खो त्वं [यदेव ख्वेत्थ 

(क०)], आवुसो उत्तिय, भगवन्तं पञ्हं [इमं पञ्हं (स्या क०)] अपुच्छि तदेवेतं पञ्हं भगवन्तं अञ्ञेन परियायेन 
अपुच्छि। तस्मा ते तं भगवा न ब्याकासी'ति। पञ्चमं । 


६. कोकनुदसुत्तं 


९६. “एकं समयं आयस्मा आनन्दो राजगहे विहरति तपोदारामे। अथ खो आयस्मा आनन्दो रत्तिया पच्चूससमयं 
पच्चुड्डाय येन तपोदा तेनुपसङ्कमि गत्तानि परिसिञ्चितुं। तपोदाय [तपोदे (क०)] गत्तानि परिसिञ्चित्वा पच्चुत्तरित्वा 
एकचीवरो अट्टासि गत्तानि पुब्बापयमानो। कोकनुदोपि खो परिब्बाजको रत्तिया पच्चूससमयं पच्चुद्ठाय येन तपोदा 
तेनुपसङ्कमि गत्तानि परिसिञ्चितुं । 


अद्दसा खो कोकनुदो परिब्बाजको आयस्मन्तं आनन्दं दूरतोव आगच्छन्तं । दिस्वान आयस्मन्तं आनन्दं एतदवोच - 
“क्वेत्थ [को तेत्थ (सी०), क्वत्थ (पी० क०)], आवुसो”ति? “अहमावुसो, भिक्खू'ति। 


“कतमेसं, आवुसो, भिक्खून "न्ति? “समणानं, आवुसो, सक्यपुत्तियान”न्ति। 


““पुच्छेय्याम मयं आयस्मन्तं किञ्चिदेव देसं, सचे आयस्मा ओकासं करोति पञ्हस्स वेय्याकरणाया”ति। 
““पुच्छावुसो, सुत्वा वेदिस्सामा"ति। 


“कै नु खो, भो, 'सस्सतो लोको, इदमेव सच्चं मोघमञ्ज'न्ति - एवंदिट्टि [एवंदिट्टिको (स्या०)] भवः न्ति? “न खो 
अहं, आवुसो, एवंदिट्टि - “सस्सतो लोको, इदमेव सच्चं मोघमञ्ञ'"'न्ति। 


“किं पन, भो, “असस्सतो लोको, इदमेव सच्चं मोघमञ्ञ'न्ति - एवंदिड्टि भव" न्ति? “न खो अहं, आवुसो, एवंदिट्टि 
- 'असस्सतो लोको, इदमेव सच्चं मोघमञ्ञ**न्ति। 


“किं नु खो, भो, अन्तवा लोको...पे०... अनन्तवा लोको... तं जीवं तं सरीरं... अञ्जं जीवं अञ्जं सरीरं... होति तथागतो 
परं मरणा... न होति तथागतो परं मरणा... होति च न च होति तथागतो परं मरणा... नेव होति न न होति तथागतो परं मरणा, 
इदमेव सच्चं मोघमञ्जन्ति - एवंदिट्टि भवन्ति? “न खो अहं, आवुसो, एवंदिड्टि - 'नेव होति न न होति तथागतो परं 
मरणा, इदमेव सच्चं मोघमञ्ञ'न्ति। 


“नतेन हि भवं न जानाति, न पस्सती"ति? “न खो अहं, आवुसो, न जानामि न पस्सामि। जानामहं, आवुसो, 
पस्सामी"ति। 


““किं नु खो, भो, सस्सतो लोको, इदमेव सच्चं मोघमञ्जन्ति - एवंदिड्टि भव'न्ति, इति पुट्टो समानो - “न खो अहं, 
आवुसो, एवंदिट्टि - सस्सतो लोको, इदमेव सच्चं मोघमञ्ञ'न्ति वदेसि। 


“किं पन, भो, असस्सतो लोको, इदमेव सच्चं मोघमञ्ञन्ति - एवंदिट्टि भव' न्ति, इति पुड्डो समानो - “न खो अहं, 
आवुसो, एवंदिट्ठि - असस्सतो लोको, इदमेव सच्चं मोघमञ्ञ'न्ति वदेसि । 


“किं नु खो, भो, अन्तवा लोको...पे०... अनन्तवा लोको... तं जीवं तं सरीरं... अञ्जं जीवं अञ्जं सरीरं... होति तथागतो 


www.tipitaka.org Vipassana Research Institute 


Page 99 sur 162 


परं मरणा... न होति तथागतो परं मरणा... होति च न च होति तथागतो परं मरणा... नेव होति न न होति तथागतो परं 
मरणा, इदमेव सच्चं मोघमञ्जन्ति - एवंदिड्टि भवन्ति, इति पुट्टो समानो -- “न खो अहं, आवुसो, एवंदिट्टि - नेव होति न 
न होति तथागतो परं मरणा, इदमेव सच्चं मोघमञ्ञ'न्ति वदेसि । 


“तेन हि भवं न जानाति न पस्सती'ति, इति पुड़ो समानो -- “न खो अहं, आवुसो, न जानामि न पस्सामि। जानामहं, 
आवुसो, पस्सामी'ति वदेसि। यथा कथं पनावुसो, इमस्स भासितस्स अत्थो दटुब्बो ति? 


“नसस्सतो लोको, इदमेव सच्चं मोघमञ्ञ'न्ति खो, आवुसो, दिड्टिगतमेतं । “असस्सतो लोको, इदमेव सच्चं 
मोघमञ्ञ'न्ति खो, आवुसो, दिट्टिगतमेतं। अन्तवा लोको...पे०... अनन्तवा लोको... तं जीवं तं सरीरं... अञ्जं जीवं अञ्जं 
सरीरं... होति तथागतो परं मरणा... न होति तथागतो परं मरणा... होति च न च होति तथागतो परं मरणा... 'नेब होति न न 
होति तथागतो परं मरणा, इदमेव सच्चं मोघमञ्ञ'न्ति खो, आवुसो, दिडिगतमेतं । 


“यावता, आवुसो, दिट्टि [दिट्टिगता (सब्बत्थ)] यावता दिट्टिट्टानं दिट्टिअधिट्ठानं दिट्टिपरियुट्ठानं दिट्टिसमुट्टानं 
दिड्टिसमुग्घातो [यावता दिट्टिट्डान अधिट्ठान परियुट्ठान समुट्टान समुग्घातो (सी० पी०)], तमहं जानामि तमहं पस्सामि। तमहं 
जानन्तो तमहं पस्सन्तो क्याहं वक्खामि -- “न जानामि न पस्सामी'ति? जानामहं, आवुसो, पस्सामी"ति। 


“को नामो आयस्मा, कथञ्च पनायस्मन्तं सब्रह्मचारी जानन्तीति? ““आनन्दो'ति खो मे, आवुसो, नामं । 
“आनन्दो ति च पन मं सब्रह्मचारी जानन्ती 'ति। “महाचरियेन वत किर, भो, सद्धिं मन्तयमाना न जानिम्ह - 'आयस्मा 
आनन्दो'ति। सचे हि मयं जानेय्याम - “अयं आयस्मा आनन्दो ति, एत्तकम्पि नो नप्पटिभायेय्य [नप्पटिभासेय्याम (क०) 
नप्पटिभासेय्य (बहूसु) म० नि० ३.२१६ पस्सितब्बं] । खमतु च मे आयस्मा आनन्दो”ति। छट । 


७. आहुनेव्यसुत्त 


९७. “दसहि, भिक्खवे, धम्मेहि समन्नागतो भिक्खु आहुनेय्यो होति पाहुनेय्यो दक्खिणेय्यो अञ्जलिकरणीयो अनुत्तरं 
पुञ्जकखेत्तं लोकस्स । 


“कतमेहि दसहि? इध, भिक्खवे, भिक्खु सीलवा होति, पातिमोक्खसंवरसंबुतो विहरति आचारगोचरसम्पन्नो 
अणुमत्तेसु वज्जेसु भयदस्सावी, समादाय सिक्खति सिक्खापदेसु । 


““बहुस्सुतो होति सुतधरो सुतसन्निचयो। ये ते धम्मा आदिकल्याणा मज्झेकल्याणा परियोसानकल्याणा सात्थं 
सब्यञ्जनं केवलपरिपुण्णं परिसुद्धं ब्रह्मचरियं अभिवदन्ति, तथारूपास्स धम्मा बहुस्सुता होन्ति धाता वचसा परिचिता 
मनसानुपेकिखिता दिट्टिया सुप्पटिविद्धा । 


“गकल्याणमित्तो होति कल्याणसहायो कल्याणसम्पवङ्को । 
“सम्मादिद्विको होति सम्मादस्सनेन समन्नागतो। 


“अनेकविहितं इद्धिविधं पच्चनुभोति -- एकोपि हुत्वा बहुधा होति; बहुधापि हुत्वा एको होति; आविभावं, तिरोभावं; 

तिरोकुट्ट तिरोपाकारं तिरोपब्बतं असज्जमानो गच्छति, सेय्यथापि आकासे; पथवियापि उम्मुज्जनिमुज्जं करोति, 
सेस्यथापि उदके; उदकेपि अभिज्जमाने गच्छति, सेस्यथापि पथवियं; आकासेपि पल्लङ्केन कर्मात, सेय्यथापि पक्खी 
सकुणो; इमेपि चन्दिमसूरिये एवंमहिद्धिके एवंमहानुभावे पाणिना परामसति [परिमसति (सी०)] परिमज्जति, याव 
ब्रह्मलोकापि कायेन वसं वत्तेति । 


“दिब्बाय सोतधातुया विसुद्भाय अतिक्कन्तमानुसिकाय उभो सद्दे सुणाति दिब्बे च मानुसे च ये दुरे सन्तिके च। 


“परसत्तानं परपुग्गलानं चेतसा चेतो परिच्च पजानाति। सरागं वा चित्तं सरागं चित्तःन्ति पजानाति; वीतरागं वा चित्तं 
“वीतरागं चित्त'न्ति पजानाति; सदोसं वा चित्तं... वीतदोसं वा चित्तं... समोहं वा चित्तं... बीतमोहं वा चित्तं... संखित्तं वा 
चित्तं... विक्खित्तं वा चित्तं... महग्गतं वा चित्तं... अमहग्गतं वा चित्तं... सउत्तरं वा चित्तं... अनुत्तरं वा चित्तं... समाहितं वा 
चित्तं... असमाहितं वा चित्तं... विमुत्त वा चित्तं... अविमुत्तं वा चित्तं “अविमुत्तं चित्त न्ति पजानाति । 


““अनेकविहितं पुब्बेनिवासं अनुस्सरति, सेय्यथिदं - एकम्पि जाति द्रेपि जातियो तिस्सोपि जातियो चतस्सोपि 
जातियो पञ्चपि जातियो दसपि जातियो वीसम्पि जातियो तिंसम्पि जातियो चत्तालीसम्पि जातियो पञ्ञासम्पि जातियो 
जातिसतम्पि जातिसहस्सम्पि जातिसतसहस्सम्पि अनेकेपि संवट्टकप्पे अनेकेपि विवटुकप्पे अनेकेपि संबट्टविबट्टकप्पे - 
“अमुत्रासि एवंनामो एवंगोत्तो एवंवण्णो एवमाहारो एवंसुखदुक्खपटिसंवेदी एवमायुपरियन्तो, सो ततो चुतो अमुत्र उदपादि; 
तत्रापासिं एवंनामो एवंगोत्तो एवंबण्णो एवमाहारो एवंसुखदुक्खपटिसंवेदी एवमायुपरियन्तो, सो ततो चुतो इधूपपन्नोति, 
इति साकारं सउद्देसं अनेकविहितं पुब्बेनिवासं अनुस्सरति। 


“दिब्बेन चकखुना विसुद्धेन अतिक्कन्तमानुसकेन सत्ते पस्सति चवमाने उपपज्जमाने हीने पणीते सुवण्णे दुब्बण्णे, 
सुगते दुग्गते यथाकम्मूपगे सत्ते पजानाति -- “इमे वत खो भोन्तो सत्ता कायदुच्चरितेन समन्नागता वचीदुच्चरितेन 
समन्नागता मनोदुच्चरितेन समन्नागता अरियानं उपवादका मिच्छादिट्टिका मिच्छादिड्रिकम्मसमादाना, ते कायस्स भेदा परं 
मरणा अपायं दुग्गतिं विनिपातं निरयं उपपन्ना; इमे वा पन भोन्तो सत्ता कायसुचरितेन समन्नागता वचीसुचरितेन 
समन्नागता मनोसुचरितेन समन्नागता अरियानं अनुपवादका सम्मादिड्टिका सम्मादि्िकम्मसमादाना, ते कायस्स भेदा परं 
मरणा सुगति सग्गं लोकं उपपन्ना'ति। इति दिब्बेन चक्खुना विसुद्धेन अतिक्कन्तमानुसकेन सत्ते पस्सति चवमाने 
उपपज्जमाने हीने पणीते सुवण्णे दुब्बण्णे, सुगते दुग्गते यथाकम्मूपगे सत्ते पजानाति। 


“आसवानं खया अनासवं चेतोविमुत्ति पञ्ञाविमृत्ति दिट्टेव धम्मे सयं अभिञ्ञा सच्छिकत्वा उपसम्पज्ज विहरति । 
इमेहि खो, भिक्खवे, दसहि धम्मेहि समन्नागतो भिक्खु आहुनेय्यो होति पाहुनेय्यो दक्खिणेय्यो अञ्जलिकरणीयो अनुत्तरं 
पुञ्ञक्खेत्तं लोकस्सा ति । सत्तमं । 


८. थेरसुत्त 


९८. “दसहि, भिक्खवे, धम्मेहि समन्नागतो थेरो भिक्खु यस्सं यस्सं दिसायं विहरति, फासुयेव विहरति | कतमेहि 
दसहि? थेरो होति रत्तञ्जू चिरपब्बजितो, सीलवा होति ...पे०... समादाय सिक्खति सिक्खापदेसु, बहुस्सुतो होति...पे०... 
दिट्टिया सुप्पटिविद्धो, उभयानि खो पनस्स पातिमोक्खानि वित्थारेन स्वागतानि होन्ति सुविभत्तानि सुप्पवत्तीनि 
सुविनिच्छितानि सुत्तसो अनुब्यञ्जनसो, अधिकरणसमुप्पादवूपसमकुसलो होति, धम्मकामो होति पियसमुदाहारो 

अभिधम्मे अभिविनये उळारपामोज्जो, सन्तुट्ठो होति 
इतरीतरचीवरपिण्डपातसेनासनगिलानप्पच्चयभेसज्जपरिक्खारेन, पासादिको होति अभिक्कन्तपटिक्कन्ते 
[अभिक्कन्तपटिक्कन्तो (क०)] सुसंबुतो अन्तरघरे निसज्जाय, चतुन्नं झानानं आभिचेतसिकानं दिट्ुधम्मसुखविहारानं 
निकामलाभी होति अकिच्छलाभी अकसिरलाभी, आसवानञ्च खया अनासवं चेतोविमुत्ति पञ्ञाविमुत्ति दिड्रेव धम्मे सयं 
अभिज्ञा सच्छिकत्वा उपसम्पज्ज विहरति । इमेहि खो, भिक्खवे, दसहि धम्मेहि समन्नागतो थेरो भिक्खु यस्सं यस्सं 
दिसायं विहरति, फासुयेव विहरती'ति। अट्टुमं । 


९. उपालिसुत्त 


९९. अथ खो आयस्मा उपालि येन भगवा तेनुपसङ्कमि; उपसङ्कमित्वा भगवन्तं अभिवादेत्वा एकमन्तं निसीदि। 
एकमन्तं निसिन्नो खो आयस्मा उपालि भगवन्तं एतदवोच - “इच्छामहं, भन्ते, अरञ्जवनपत्थानि पन्तानि सेनासनानि 
पटिसेवितु''न्ति। 


““दुरभिसम्भवानि हि खो [दुरभिसम्भवानि खो (सी० पी०)], उपालि, अरञ्ञवनपत्थानि पन्तानि सेनासनानि। दुक्करं 
पविवेक॑ दुरभिरमं । एकत्ते हरन्ति मञ्ञे मनो वनानि समाधि अलभमानस्स भिक्खुनो । यो खो, उपालि, एवं वदेय्य - “अहं 
समाधि अलभमानो अरञ्ञवनपत्थानि पन्तानि सेनासनानि पटिसेविस्सामी'ति, तस्सेतं पाटिकङ्कं -- 'संसीदिस्सति वा 
उप्लविस्सति वा'ति [उप्पिलविस्सति वा (सी० स्या० पी०)]। 


““सेय्यथापि, उपालि, महाउदकरहदो। अथ आगच्छेय्य हत्थिनागो सत्तरतनो वा अड्डट्टरतनो [अट्टरतनो (सी० पी०)] 
वा। तस्स एवमस्स - 'यंनूनाहं इमं उदकरहदं ओगाहेत्वा कण्णसंधोविकम्पि खिइं कोळेय्यं पिट्विसंधोविकम्पि खिट 
कोळेय्यं । कण्णसंधोविकम्पि खिइं कोळित्वा पिट्टिसंधोविकम्पि खिइं कोळित्वा न्हत्वा [नहात्वा (सी० पी०), न्हात्वा 
(स्या०)] च पिवित्वा च पच्चृत्तरित्वा येन कामं पक्कमेय्य'न्ति। सो तं उदकरहदं ओगाहेत्वा कण्णसंधोविकम्पि खिट्टं 
कोळेय्य पिट्ठिसंधोविकम्पि खिडुं कोळेय्य; कण्णसंधोविकम्पि खिडुं कोळित्वा पिट्ठिसंधोविकम्पि खिडुं कोळित्वा न्हत्वा च 
पिवित्वा च पच्चृत्तरित्वा येन कामं पक्कमेय्य। तं किस्स हेतु? महा, उपालि [महा हुपालि (सी० पी०)], अत्तभावो गम्भीरे 
गाधं विन्दति। 


“अथ आगच्छेय्य ससो वा बिळारो वा। तस्स एवमस्स - “को चाहं, को च हत्थिनागो! यंनूनाहं इमं उदकरहदं 
ओगाहेत्वा कण्णसंधोविकम्पि खिइं कोळेय्यं पिद्टिसंधोविकम्पि खिइं कोळेय्यं; कण्णसंधोविकम्पि खिडुं कोळित्वा 
पिट्टिसंधोविकम्पि खिडुं कोळित्वा न्हत्वा च पिवित्वा च पच्चुत्तरित्वा येन कामं पक्कमेय्य'न्ति। सो तं उदकरहदं सहसा 
अप्पटिसङ्घा पक्खन्देय्य । तस्सेतं पाटिकङ्कं - 'संसीदिस्सति वा उप्लविस्सति वा'ति। तं किस्स हेतु? परित्तो, उपालि, 
अत्तभावो गम्भीरे गाधं न विन्दति । एवमेवं खो, उपालि, यो एवं वदेय्य - “अहं समाधिं अलभमानो अरञ्ञवनपत्थानि 
पन्तानि सेनासनानि पटिसेविस्सामी'ति, तस्सेतं पाटिकङ्कं -- 'संसीदिस्सति वा उप्लविस्सति वा'ति। 


“सेय्यथापि, उपालि, दहरो कुमारो मन्दो उत्तानसेय्यको सकेन मुत्तकरीसेन कोळति। तं किं मञ्ञसि, उपालि, नन्वायं 
केवला परिपूरा बालखिड्टा'ति? “एवं, भन्ते” । 


“स खो सो, उपालि, कुमारो अपरेन समयेन वुद्धिमन्वाय इन्द्रियानं परिपाकमन्वाय यानि कानिचि कुमारकानं 

कोळापनकानि भवन्ति, सेय्यथिदं - वङ्ककं [वङ्कं (सी० पी०)] घटिकं मोक्खचिकं चिङ्गलकं [पिङ्गुलिकं (स्या०), 
चिङ्कलकं (क०)] पत्ताळहकं रथकं धनुकं, तेहि कौळति । तं किं मञ्जसि, उपालि, नन्वायं खिट्टा पुरिमाय खिट्टाय 
अभिक्कन्ततरा च पणीततरा चाति? “एवं, भन्ते” । 


“स खो सो, उपालि, कुमारो अपरेन समयेन वुद्धिमन्वाय इन्द्रियानं परिपाकमन्वाय पञ्चहि कामगुणेहि समप्पितो 
समङ्गिभूतो परिचारेति चक्खुविञ्जेय्येहि रूपेहि इट्रेहि कन्तेहि मनापेहि पियरूपेहि कामूपसंहितेहि रजनीयेहि, 
सोतविञ्जेय्येहि सद्देहि... घानविञ्जेय्येहि गन्धेहि... जिव्हाविञ्जेय्येहि रसेहि... कायविञ्जेय्येहि फोढुब्बेहि इट्ठेहि कन्तेहि 
मनापेहि पियरूपेहि कामूपसंहितेहि रजनीयेहि । तं कि मञ्ञसि, उपालि, नन्वायं खिड्डा पुरिमाहि खिड्डाहि अभिक्कन्ततरा च 
पणीततरा चा"ति? “एवं, भन्ते” । 


[दी० नि० १.१९०; म० नि० २.२३३] “इध खो पन वो [वोति निपातमत्तं (अट्टु०)], उपालि, तथागतो लोके उप्पज्जति 
अरहं सम्मासम्बुद्धो विज्जाचरणसम्पन्नो सुगतो लोकविदू अनुत्तरो पुरिसदम्मसारथि सत्था देवमनुस्सानं बुद्धो भगवा। सो 
इमं लोकं सदेवकं समारकं सब्रह्मकं सस्समणब्राह्मणि पजं सदेवमनुस्सं सयं अभिञ्ञा सच्छिकत्चा पवेदेति । सो धम्मं 
देसेति आदिकल्याणं मज्झेकल्याणं परियोसानकल्याणं सात्थं सब्यञ्जनं, केबलपरिपुण्णं परिसुद्धं ब्रह्मचरियं पकासेति। 


“तँ धम्मं सुणाति गहपति वा गहपतिपृत्तो वा अञ्ञतरस्मि वा कुले पच्चाजातो । सो तं धम्मं सुत्वा तथागते सद्धं 
पटिलभति । सो तेन सद्भापटिलाभेन समन्नागतो इति पटिसञ्चिक्खति - 'सम्बाधो घरावासो रजापथो, अब्भोकासो 
पब्बज्जा। नयिदं सुकरं अगारं अज्झावसता एकन्तपरिपुण्णं एकन्तपरिसुद्धं सङ्कलिखितं ब्रह्मचरियं चरितुं । यंनूनाहं 
केसमस्सुं ओहारेत्वा कासायानि वत्थानि अच्छादेत्वा अगारस्मा अनगारियं पब्बजेय्य'न्ति। 


“सो अपरेन समयेन अप्पं वा भोगक्खन्धं पहाय महन्तं वा भोगक्खन्धं पहाय अप्पं वा जातिपरिवड़ं पहाय महन्तं वा 
जातिपरिवड्ं पहाय केसमस्सुं ओहारेत्वा कासायानि वत्थानि अच्छादेत्वा अगारस्मा अनगारियं पब्बजति । 


“सो एवं पब्बजितो समानो भिक्खूनं सिक्खासाजीवसमापन्नो पाणातिपातं पहाय पाणातिपाता पटिविरतो होति 
निहितदण्डो निहितसत्थो लज्जी दयापन्नो सब्बपाणभूतहितानुकम्पी विहरति। 


“अदिन्नादानं पहाय अदिन्नादाना पटिविरतो होति दिन्नादायी दिन्नपाटिकङ्घी; अथेनेन सुचिभूतेन अत्तना विहरति। 
““अब्रह्मचरियं पहाय ब्रह्मचारी होति आराचारी विरतो मेथुना गामधम्मा। 
“मुसावादं पहाय मुसावादा पटिविरतो होति सच्चवादी सच्चसन्धो थेतो पच्चयिको अविसंवादको लोकस्स । 


“पिसुणं वाचं पहाय पिसुणाय वाचाय पटिविरतो होति, इतो सुत्वा न अमुत्र अक्खाता इमेसं भेदाय, अमुत्र वा सुत्वा 
न इमेसं अक्खाता अमूसं भेदाय । इति भिन्नानं वा सन्धाता सहितानं वा अनुप्पदाता, समग्गारामो समग्गरतो समग्गनन्दी; 
समग्गकरणिं वाचं भासिता होति। 


“फरुसं वाचं पहाय फरुसाय वाचाय पटिविरतो होति। या सा वाचा नेला कण्णसुखा पेमनीया हदयङ्गमा पोरी 
बहुजनकन्ता बहुजनमनापा, तथारूपिं वाचं भासिता होति। 

“सम्फप्पलापं पहाय सम्फप्पलापा पटिविरतो होति कालवादी भूतवादी अत्थवादी धम्मवादी विनयवादी, निधानवतिं 
वाचं भासिता होति कालेन सापदेसं परियन्तवतिं अत्थसंहितं । 


“सो बीजगामभूतगामसमारम्भा पटिविरतो होति । एकभत्तिको होति रत्तृपरतो, विरतो विकालभोजना। 
नच्चगीतवादितविसूकदस्सना पटिविरतो होति, मालागन्धविलेपनधारणमण्डनविभूसनड्डाना पटिविरतो होति, 
उच्चासयनमहासयना पटिविरतो होति, जातरूपरजतपटिग्गहणा पटिविरतो होति, आमकधञ्ञपटिग्गहणा पटिविरतो 
होति, आमकमंसपटिग्गहणा पटिविरतो होति, इत्थिकुमारिकपटिग्गहणा पटिविरतो होति, दासिदासपटिग्गहणा पटिविरतो 
होति, अजेळकपटिग्गहणा पटिविरतो होति, कुक्कुटसूकरपटिग्गहणा पटिविरतो होति, हत्थिगवस्सबळवपटिग्गहणा 
पटिविरतो होति, खेत्तवत्थुपटिग्गहणा पटिविरतो होति, दूतेय्यपहिणगमनानुयोगा पटिविरतो होति, कयविक्कया पटिविरतो 
होति, तुलाकूटकंसकूटमानकूटा पटिविरतो होति, उक्कोटनवञ्चननिकतिसाचियोगा पटिविरतो होति, 
छेदनवधबन्धनविपरामोसआलोपसहसाकारा पटिविरतो होति। 


“सो सन्तुट्ठी होति कायपरिहारिकेन चीवरेन कुच्छिपरिहारिकेन पिण्डपातेन। येन येनेव पक्कमति समादायेव 
पक्कमति, सेय्यथापि नाम पक्खी सकुणो येन येनेव डेति सपत्तभारोव डेति। एवमेवं भिक्खु सन्तुद्ठो होति कायपरिहारिकेन 
चीवरेन कुच्छिपरिहारिकेन पिण्डपातेन। येन येनेब पक्कमति समादायेव पक्कमति । सो इमिना अरियेन सीलक्खन्धेन 
समन्नागतो अज्झत्तं अनवज्जसुखं पटिसंवेदेति। 


“सो चक्खुना रूपं दिस्वा न निमित्तग्गाही होति नानुब्यञ्जनग्गाही। यत्वाधिकरणमेनं चकखुन्द्रियं असंवुतं विहरन्तं 
अभिज्झादोमनस्सा पापका अकुसला धम्मा अन्वास्सवेय्युं, तस्स संवराय पटिपज्जति; रक्खति चकखुन्द्रियं, चक्खुन्द्रिये 
संवरं आपज्जति। सोतेन सहं सुत्वा... घानेन गन्धं घायित्वा... जिव्हाय रसं सायित्वा... कायेन फोडुब्बं फुसित्वा... मनसा 
धम्मं विञ्ञाय न निमित्तग्गाही होति नानुब्यञ्जनग्गाही। यत्वाधिकरणमेनं मनिन्द्रियं असंवुतं विहरन्तं अभिज्झादोमनस्सा 
पापका अकुसला धम्मा अन्वास्सवेय्युं, तस्स संवराय पटिपज्जति; रक्खति मनिन्द्रियं, मनिन्द्रिये संवरं आपज्जति। सो 
इमिना अरियेन इन्द्रियसंवरेन समन्नागतो अज्झत्तं अब्यासेकसुखं पटिसंवेदेति। 


“सो अभिक्कन्ते पटिक्कन्ते सम्पजानकारी होति, आलोकिते विलोकिते सम्पजानकारी होति, समिञ्जिते पसारिते 
सम्पजानकारी होति, सङ्घाटिपत्तचीवरधारणे सम्पजानकारी होति, असिते पीते खायिते सायिते सम्पजानकारी होति, 
उच्चारपस्सावकम्मे सम्पजानकारी होति, गते ठिते निसिन्ने सुत्ते जागरिते भासिते तुण्हीभावे सम्पजानकारी होति। 


“सो इमिना च अरियेन सीलकखन्धेन समन्नागतो, इमिना च अरियेन इन्द्रियसंवरेन समन्नागतो, इमिना च अरियेन 
सतिसम्पजञ्जे समन्नागतो विवित्तं सेनासनं भजति अरञ्ञं रुक्खमूलं पब्बतं कन्दरं गिरिगुहं सुसानं बनपत्थं अब्भोकासं 
पलालपुञ्जं । सो अरञ्ञगतो वा रुक्खमूलगतो वा सुञ्जागारगतो वा निसीदति पल्लङ्क आभुजित्वा उजुं कायं पणिधाय 
परिमुखं सतिं उपट्टपेत्वा । 


“सो अभिज्झं लोके पहाय विगताभिज्झेन चेतसा विहरति, अभिज्झाय चित्तं परिसोधेति । ब्यापादपदोसं पहाय 
अब्यापन्नचित्तो विहरति सब्बपाणभूतहितानुकम्पी, ब्यापादपदोसा चित्तं परिसोधेति। थिनमिद्धं पहाय विगतथिनमिद्धो 
विहरति आलोकसञ्जी सतो सम्पजानो, थिनमिद्धा चित्तं परिसोधेति। उद्भच्चकुक्कुच्चं पहाय अनुद्धतो विहरति अज्झत्तं 
बूपसन्तचित्तो, उद्भच्चकुक्कुच्चा चित्तं परिसोधेति। विचिकिच्छं पहाय तिण्णविचिकिच्छो विहरति अकथंकथी कुसलेसु 

धम्मेसु, विचिकिच्छाय चित्तं परिसोधेति। 


“सो इमे पञ्च नीवरणे पहाय चेतसो उपक्किलेसे पञ्ञाय दुब्बलीकरणे, विविच्चेव कामेहि विविच्च अकुसलेहि 
धम्मेहि सवितक्कं सविचारं विवेकजं पीतिसुखं पठमं झानं उपसम्पज्ज विहरति । तं कि मञ्जसि, उपालि, `नन्वायं विहारो 
पुरिमेहि विहारेहि अभिक्कन्ततरो च पणीततरो चा'"ति? “एवं, भन्ते” । 


““इमम्पि खो, उपालि, मम सावका अत्तनि धम्मं सम्पस्समाना अरञ्ञवनपत्थानि पन्तानि सेनासनानि पटिसेवन्ति, नो 
च खो ताव अनुप्पत्तसदत्था विहरन्ति । 


“पुन चपरं, उपालि, भिक्खु वितक्कविचारानं वूपसमा...पे०... दुतियं झानं उपसम्पज्ज विहरति। तं कि मञ्जसि, 
उपालि, 'नन्वायं विहारो पुरिमेहि विहारेहि अभिक्कन्ततरो च पणीततरो चा ”ति? “एवं, भन्ते* । 


““इमम्पि खो, उपालि, मम सावका अत्तनि धम्मं सम्पस्समाना अरञ्ञवनपत्थानि पन्तानि सेनासनानि पटिसेवन्ति, नो 
च खो ताव अनुप्पत्तसदत्था विहरन्ति । 


“पुन चपरं, उपालि, भिक्खु पीतिया च विरागा...पे०... तियं झानं उपसम्पज्ज विहरति । तं कि मञ्जसि, उपालि, 
“नन्वायं विहारो पुरिमेहि विहारेहि अभिक्कन्ततरो च पणीततरो चा'"ति? “एवं, भन्ते” । 


““इमम्पि खो, उपालि, मम सावका अत्तनि धम्मं सम्पस्समाना अरञ्ञवनपत्थानि पन्तानि सेनासनानि पटिसेवन्ति, नो 
च खो ताव अनुप्पत्तसदत्था विहरन्ति । 


“पुन चपरं, उपालि, भिक्खु सुखस्स च पहाना...पे०... चतुत्थं झानं...पे०... । 


पुन चपरं, उपालि, भिक्खु सब्बसो रूपसञ्ञानं समतिक्कमा पटिघसञ्जानं अत्थङ्गमा नानत्तसञ्जानं अमनसिकारा 
"अनन्तो आकासो'ति आकासानञ्चायतनं उपसम्पज्ज विहरति । तं कि मञ्ञसि, उपालि, 'नन्वायं विहारो पुरिमेहि विहारेहि 
अभिक्कन्ततरो च पणीततरो चा'”ति? “एवं, भन्ते” । 


““इमम्पि खो, उपालि, मम सावका अत्तनि धम्मं सम्पस्समाना अरञ्ञवनपत्थानि पन्तानि सेनासनानि पटिसेवन्ति, नो 
च खो ताव अनुप्पत्तसदत्था विहरन्ति । 


“पुन चपरं, उपालि, भिक्खु सब्बसो आकासानञ्चायतनं समतिक्कम्म “अनन्त विञ्ञाण'न्ति विञ्जाणञ्चायतनं 
उपसम्पज्ज विहरति...पे०... । 


“सब्बसो विञ्ञजाणञ्चायतनं समतिक्कम्म 'नत्थि किञ्ची'ति आकिञ्चञ्ञजायतनं उपसम्पज्ज विहरति...पे०... । 


“सब्बसो आकिञ्चञ्जायतनं समतिक्कम्म 'सन्तमेतं पणीतमेत'न्ति नेवसञ्ञानासञ्जायतनं उपसम्पज्ज विहरति । तं 
कि मञ्ञसि, उपालि, 'नन्वायं विहारो पुरिमेहि विहारेहि अभिक्कन्ततरो च पणीततरो चा“”ति? “एवं, भन्ते” । 


““इमम्पि खो, उपालि, मम सावका अत्तनि धम्मं सम्पस्समाना अरञ्ञवनपत्थानि पन्तानि सेनासनानि पटिसेवन्ति, नो 

च खो ताव अनुप्पत्तसदत्था विहरन्ति । 


“पुन चपरं, उपालि, भिक्खु सब्बसो नेवसञ्ञानासञ्जायतनं समतिक्कम्म सञ्ञावेदयितनिरोधं उपसम्पज्ज विहरति; 
पञ्ञाय चस्स दिस्वा आसवा परिक्खीणा होन्ति। तं कि मञ्जसि, उपालि, 'नन्वायं विहारो पुरिमेहि विहारेहि 
अभिक्कन्ततरो च पणीततरो चा “ति? “एवं, भन्ते” । 


““इमम्पि खो, उपालि, मम सावका अत्तनि धम्मं सम्पस्समाना अरञ्ञवनपत्थानि पन्तानि सेनासनानि पटिसेवन्ति, 
अनुप्पत्तसदत्था च विहरन्ति। इङ्ग त्वं, उपालि, सङ्घे विहराहि । सङ्घे ते विहरतो फासु भविस्सती ति । नवमं । 


९०. अभब्बसुत्त 


१००. “दसयिमे, भिक्खवे, धम्मे अप्पहाय अभब्बो आरहत्तं सच्छिकातुं। कतमे दस? रागं, दोसं, मोहं, कोधं, उपनाहं, 
मक्खं, पळासं, इस्सं, मच्छरियं, मानं - इमे खो भिक्खवे, दस धम्मे अप्पहाय अभब्बो अरहत्तं सच्छिकातुं । 


““दसयिमे, भिक्खवे, धम्मे पहाय भब्बो अरहत्तं सच्छिकातुं। कतमे दस? रागं, दोसं, मोहं, कोधं, उपनाहं, मक्खं, 
पळासं, इस्सं, मच्छरियं, मानं - इमे खो, भिक्खवे, दस धम्मे पहाय भब्बो अरहत्तं सच्छिकातु”न्ति । दसमं । 


उपालिवग्गो पञ्चमो । 
तस्सुद्दानं - 


कामभोगी भयं दिट्टि, वज्जियमाहितुत्तिया। 
कोकनुदो आहृनेय्यो, थेरो उपालि अभब्बोति॥ 


दुतियपण्णासकं समत्तं। 


३. ततियपण्णासकं 


(१९) १. समणसञ्ञावग्गो 
१. समणसञ्ञासुत्तं 


१०१. “तिस्सो इमा, भिवखवे, समणसञ्ञा भाविता बहुलीकता सत्त धम्मे परिपूरेन्ति। कतमा तिस्सो? वेबण्णियम्हि 
अज्झुपगतो, परपटिबद्भा मे जीविका, अञ्जो मे आकप्पो करणीयोति - इमा खो, भिकखवे, तिस्सो समणसञ्ञा भाविता 
बहुलीकता सत्त धम्मे परिपूरेन्ति। 


“कतमे सत्त? सन्ततकारी [सततकारी (स्या० पी० क०)] होति सन्ततवुत्ति [सततवुत्ति (स्या० पी०)] सीलेसु, 
अनभिज्झालु होति, अब्यापज्जो होति, अनतिमानी होति, सिकखाकामो होति, इदमत्थंतिस्स होति जीवितपरिकखारेसु, 
आरद्भवीरियो च [आरद्भविरियो च (सी० पी०), आरद्भविरियो (स्या०)] विहरति । इमा खो, भिक्खवे, तिस्सो समणसञ्ञा 

भाविता बहुलीकता इमे सत्त धम्मे परिपूरेन्ती 'ति। पठमं । 
२. बोज्झङ्ग सुत्तं 


१०२. “सत्तिमे, भिक्खवे, बोज्झङ्गा भाविता बहुलीकता तिस्सो विज्जा परिपूरेन्ति। कतमे सत्त? सतिसम्बोज्झङ्गो, 
धम्मविचयसम्बोज्झङ्गो, वीरियसम्बोज्झङ्गो, पीतिसम्बोज्झङ्गो, पस्सद्भिसम्बोज्झङ्गो, समाधिसम्बोज्झङ्गो, 
उपेक्खासम्बोज्झङ्गो - इमे खो, भिक्खवे, सत्त बोज्झङ्गा भाविता बहुलीकता तिस्सो विज्जा परिपूरेन्ति। कतमा तिस्सो? 
इध, भिक्खवे, भिक्खु अनेकविहितं पुब्बेनिवासं अनुस्सरति, सेय्यथिदं - एकम्पि जाति द्रेपि जातियो तिस्सोपि जातियो... 


भाविता बहुलीकता इमा तिस्सो विज्जा परिपूरेन्ती”ति। दुतियं । 
३. मिच्छत्तसुत्त 


९०३. “मिच्छत्तं, भिकखवे, आगम्म विराधना होति, नो आराधना | कथञ्च, भिक्खवे, मिच्छत्तं आगम्म विराधना 
होति, नो आराधना? मिच्छादिट्रिकस्स, भिक्खवे, मिच्छासङ्कप्पो पहोति, मिच्छासङ्कप्पस्स मिच्छावाचा पहोति, 
मिच्छावाचस्स मिच्छाकम्मन्तो पहोति, मिच्छाकम्मन्तस्स मिच्छाआजीवो पहोति, मिच्छाआजीवस्स मिच्छावायामो पहोति, 
मिच्छावायामस्स मिच्छासति पहोति, मिच्छासतिस्स मिच्छासमाधि पहोति, मिच्छासमाधिस्स मिच्छाजाणं पहोति, 
मिच्छाजाणिस्स [मिच्छाजाणस्स (पी० क०)] मिच्छाविमृत्ति पहोति । एवं खो, भिक्खवे, मिच्छत्तं आगम्म विराधना होति, 
नो आराधना। 


““सम्मत्तं, भिक्खवे, आगम्म आराधना होति, नो विराधना। कथञ्च, भिक्खवे, सम्मत्तं आगम्म आराधना होति, नो 
विराधना? सम्मादिड्िकस्स, भिक्खवे, सम्मासङ्कप्पो पहोति, सम्मासङ्कप्पस्स सम्मावाचा पहोति, सम्मावाचस्स 
सम्माकम्मन्तो पहोति, सम्माकम्मन्तस्स सम्माआजीवो पहोति, सम्मा आजीवस्स सम्मावायामो पहोति, सम्मावायामस्स 
सम्मासति पहोति, सम्मासतिस्स सम्मासमाधि पहोति, सम्मासमाधिस्स सम्माजाणं पहोति, सम्माजाणिस्स [सम्माजाणस्स 
(पी० क०)] सम्माविमृत्ति पहोति। एवं खो, भिक्खवे, सम्मत्तं आगम्म आराधना होति, नो विराधना"ति। ततियं । 


४. बीजसुत्तं 


१०४. [अ० नि० १.३०६; कथा० ७०८] “मिच्छादिड्िकस्स, भिक्खवे, पुरिसपुग्गलस्स मिच्छासङ्कप्पस्स 
मिच्छावाचस्स मिच्छाकम्मन्तस्स मिच्छाआजीवस्स मिच्छावायामस्स मिच्छासतिस्स मिच्छासमाधिस्स मिच्छाजाणिस्स 
मिच्छाविमृत्तिस्स यञ्च कायकम्मं यथादिड्टि समत्तं समादिन्नं [समादिण्णं (पी० क०)] यञ्च वचीकम्मं... यञ्च मनोकम्मं 
यथादिट्टि समत्तं समादिन्नं या च चेतना या च पत्थना यो च पणिधि ये च सङ्घारा, सब्बे ते धम्मा अनिट्ठाय अकन्ताय 
अमनापाय अहिताय दुक्खाय संवत्तन्ति। तं किस्स हेतु? दिट्टि हिस्स [दिट्टि हि (सी० स्या० पी०)], भिक्खवे, पापिका । 


“सेय्यथापि, भिक्खवे, निम्बबीजं वा कोसातकिबीजं वा तित्तकालाबुबीजं वा अल्लाय पथविया निक्खित्तं यञ्चेव 
पथविरसं उपादियति यञ्च आपोरसं उपादियति, सब्बं तं तित्तकत्ताय कटुकत्ताय असातत्ताय संवत्तति। तं किस्स हेतु? 
बीजञ्हि, भिकखवे, पापकं | एवमेवं खो, भिकखवे, मिच्छादिट्टिकस्स पुरिसपुग्गलस्स मिच्छासङ्कप्पस्स मिच्छावाचस्स 


www.tipitaka.org Vipassana Research Institute 


Page 107 sur 162 


मिच्छाकम्मन्तस्स मिच्छाआजीवस्स मिच्छावायामस्स मिच्छासतिस्स मिच्छासमाधिस्स मिच्छाजाणिस्स 
मिच्छाविमृत्तिस्स यञ्चेव कायकम्मं यथादिट्टि समत्तं समादिन्नं यञ्च वचीकम्मं... यञ्च मनोकम्मं यथादिड्टि समत्तं 
समादिन्नं या च चेतना या च पत्थना यो च पणिधि ये च सङ्घारा, सब्बे ते धम्मा अनिद्ठाय अकन्ताय अमनापाय अहिताय 
दुक्खाय संवत्तन्ति। तं किस्स हेतु? दिट्टि हिस्स, भिक्खवे, पापिका। 


“सम्मादिट्टिकस्स, भिकखवे, पुरिसपुग्गलस्स सम्मासङ्कप्पस्स सम्मावाचस्स सम्माकम्मन्तस्स सम्माआजीवस्स 
सम्मावायामस्स सम्मासतिस्स सम्मासमाधिस्स सम्माजाणिस्स सम्माविमुत्तिस्स यञ्चेब कायकम्मं यथादिड्टि समत्तं 
समादिन्नं यञ्च वचीकम्मं यथादिड्टि समत्तं समादिन्नं यञ्च मनोकम्मं यथादिट्टि समत्तं समादिन्नं या च चेतना या च पत्थना 
यो च पणिधि ये च सङ्घारा, सब्बे ते धम्मा इट्टाय कन्ताय मनापाय हिताय सुखाय संवत्तन्ति । तं किस्स हेतु? दिट्ठि हिस्स, 
भिक्खवे, भद्दिका । 


““सेय्यथापि, भिक्खवे, उच्छुबीजं वा सालिबीजं वा मुद्दिकाबीजं वा अल्लाय पथविया निक्खित्तं यञ्च पथविरसं 
उपादियति यञ्च आपोरसं उपादियति सब्बं तं सातत्ताय मधुरत्ताय असेचनकत्ताय संवत्तति। तं किस्स हेतु? बीजञ्हि 
भिक्खवे, भद्दक । एवमेवं खो, भिक्खवे, सम्मादिट्टिकस्स...पे० ... सम्माविमुत्तिस्स यञ्चेव कायकम्मं यथादिट्टि समत्तं 
समादिन्नं यञ्च वचीकम्मं... यञ्च मनोकम्मं यथादिट्टि समत्तं समादिन्नं या च चेतना या च पत्थना यो च पणिधि येच 
सङ्कारा, सब्बे ते धम्मा इट्ठाय कन्ताय मनापाय हिताय सुखाय संवत्तन्ति तं किस्स हेतु? दिद्ठि हिस्स, भिक्खवे, 
भहिका"ति। चतुत्थं । 


५. विज्जासृत्तं 


१०५. “अविज्जा, भिक्खवे, पुब्बङ्गमा अकुसलानं धम्मानं समापत्तिया, अन्वदेव अहिरिकं अनोत्तप्पं । 
अविज्जागतस्स, भिकखवे, अविद्दसुनो मिच्छादिट्टि पहोति, मिच्छादिड्टिकस्स मिच्छासङ्कप्पो पहोति, मिच्छासङ्कप्पस्स 
मिच्छावाचा पहोति, मिच्छावाचस्स मिच्छाकम्मन्तो पहोति, मिच्छाकम्मन्तस्स मिच्छाआजीवो पहोति, मिच्छाआजीवस्स 
मिच्छावायामो पहोति, मिच्छावायामस्स मिच्छासति पहोति, मिच्छासतिस्स मिच्छासमाधि पहोति, मिच्छासमाधिस्स 
मिच्छाजाणं पहोति, मिच्छाजाणिस्स मिच्छाविमृत्ति पहोति। 


“विज्जा, भिक्खवे, पुब्बङ्गमा कुसलानं धम्मानं समापत्तिया, अन्वदेव हिरोत्तप्पं। विज्जागतस्स, भिक्खवे, विहसुनो 
सम्मादिद्टि पहोति, सम्मादिड्रिकस्स सम्मासङ्कप्पो पहोति, सम्मासङ्कप्पस्स सम्मावाचा पहोति, सम्मावाचस्स सम्माकम्मन्तो 
पहोति, सम्माकम्मन्तस्स सम्माआजीवो पहोति, सम्माआजीवस्स सम्मावायामो पहोति, सम्मावायामस्स सम्मासति पहोति, 
सम्मासतिस्स सम्मासमाधि पहोति, सम्मासमाधिस्स सम्माजाणं पहोति, सम्माजाणिस्स सम्माविमुत्ति पहोती 'ति। पञ्चमं । 


६. निज्जरसुत्तं 


१०६. [दी० नि० ३.३६०] “दसयिमानि, भिक्खवे, निज्जरवत्थूनि। कतमानि दस? सम्मादिड्रिकस्स, भिक्खवे, 
मिच्छादिड्डि निज्जिण्णा होति; ये च मिच्छादिड्टिपच्चया अनेके पापका अकुसला धम्मा सम्भवन्ति ते चस्स निज्जिण्णा 
होन्ति; सम्मादिड्िपच्चया च अनेके कुसला धम्मा भावनापारिपूरिं गच्छन्ति । 


““सम्मासङ्कप्पस्स, भिक्खवे, मिच्छासङ्कप्पो निज्जिण्णो होति; ये च मिच्छासङ्कप्पपच्चया अनेके पापका अकुसला 

धम्मा सम्भवन्ति ते चस्स निज्जिण्णा होन्ति; सम्मासङ्कप्पपच्चया च अनेके कुसला धम्मा भावनापारिपूरिं गच्छन्ति । 


““सम्मावाचस्स, भिक्खवे, मिच्छावाचा निज्जिण्णा होति; ये च मिच्छावाचापच्चया अनेके पापका अकुसला धम्मा 
सम्भवन्ति ते चस्स निज्जिण्णा होन्ति; सम्मावाचापच्चया च अनेके कुसला धम्मा भावनापारिपूरिं गच्छन्ति । 


“सम्माकम्मन्तस्स, भिक्खवे, मिच्छाकम्मन्तो निज्जिण्णो होति; ये च मिच्छाकम्मन्तपच्चया अनेके पापका 
अकुसला धम्मा सम्भवन्ति ते चस्स निज्जिण्णा होन्ति; सम्माकम्मन्तपच्चया च अनेके कुसला धम्मा भावनापारिपूरिं 
गच्छन्ति । 


“सम्माआजीवस्स, भिकखवे, मिच्छाआजीवो निज्जिण्णो होति; ये च मिच्छाआजीवपच्चया अनेके पापका 
अकुसला धम्मा सम्भवन्ति ते चस्स निज्जिण्णा होन्ति; सम्माआजीवपच्चया च अनेके कुसला धम्मा भावनापारिपूरिं 
गच्छन्ति । 


““सम्मावायामस्स, भिक्खवे, मिच्छावायामो निज्जिण्णो होति; ये च मिच्छावायामपच्चया अनेके पापका अकुसला 
धम्मा सम्भवन्ति ते चस्स निज्जिण्णा होन्ति; सम्मावायामपच्चया च अनेके कुसला धम्मा भावनापारिपूरिं गच्छन्ति । 


“सम्मासतिस्स, भिक्खवे, मिच्छासति निज्जिण्णा होति; ये च मिच्छासतिपच्चया अनेके पापका अकुसला धम्मा 
सम्भवन्ति ते चस्स निज्जिण्णा होन्ति; सम्मासतिपच्चया च अनेके कुसला धम्मा भावनापारिपूरिं गच्छन्ति । 


““सम्मासमाधिस्स, भिक्खवे, मिच्छासमाधि निज्जिण्णो होति; ये च मिच्छासमाधिपच्चया अनेके पापका अकुसला 
धम्मा सम्भवन्ति ते चस्स निज्जिण्णा होन्ति; सम्मासमाधिपच्चया च अनेके कुसला धम्मा भावनापारिपूरिं गच्छन्ति । 


“सम्माजाणिस्स, भिक्खवे, मिच्छाजाणं निज्जिण्णं होति; ये च मिच्छाजाणपच्चया अनेके पापका अकुसला धम्मा 
सम्भवन्ति ते चस्स निज्जिण्णा होन्ति; सम्माजाणपच्चया च अनेके कुसला धम्मा भावनापारिपूरिं गच्छन्ति । 


““सम्माविमुत्तिस्स, भिक्खवे, मिच्छाविमुत्ति निज्जिण्णा होति; ये च मिच्छाविमृत्तिपच्चया अनेके पापका अकुसला 
धम्मा सम्भवन्ति ते चस्स निज्जिण्णा होन्ति; सम्माविमुत्तिपच्चया च अनेके कुसला धम्मा भावनापारिपूरिं गच्छन्ति । 
इमानि खो, भिक्खवे, दस निज्जरवत्थूनी"ति। छट्टं । 


७. धोवनसुत्त 


९०७. “अत्थि, भिक्खवे, दक्खिणेसु जनपदेसु धोवनं नाम । तत्थ होति अन्नम्पि पानम्पि खज्जम्पि भोज्जम्पि 
लेय्यम्पि पेय्यम्पि नच्चम्पि गीतम्पि बादितम्पि। अत्थेतं, भिक्खवे, धोवनं; `नेतं नत्थी'ति बदामि । तञ्च खो एतं, भिक्खवे, 
धोवनं हीनं गम्मं पोथुज्जनिकं अनरियं अनत्थसंहितं न निब्बिदाय न विरागाय न निरोधाय न उपसमाय न अभिञ्ञाय न 
सम्बोधाय न निब्बानाय संवत्तति। 


“अहञ्च खो, भिक्खवे, अरियं धोवनं देसेस्सामि, यं धोवनं एकन्तनिब्बरिदाय विरागाय निरोधाय उपसमाय 
अभिञ्ञाय सम्बोधाय निब्बानाय संवत्तति, यं धोबनं आगम्म जातिधम्मा सत्ता जातिया परिमुच्चन्ति, जराधम्मा सत्ता जराय 

परिमुच्चन्ति, मरणधम्मा सत्ता मरणेन परिमुच्चन्ति, सोकपरिदेवदुक्खदोमनस्सुपायासधम्मा सत्ता 
सोकपरिदेवदुक्खदोमनस्सुपायासेहि परिमुच्चन्ति। तं सुणाथ, साधुकं मनसि करोथ; भासिस्सामी 'ति। “एवं, भन्ते*ति खो 
ते भिक्खू भगवतो पच्चस्सोसुं। भगवा एतदवोच - 


“कतमज्च तं, भिक्खवे, अरियं धोवनं, (यं धोवनं) [( ) नत्थि स्यामपोत्थके] एकन्तनिब्बिदाय विरागाय निरोधाय 
उपसमाय अभिञ्ञाय सम्बोधाय निब्बानाय संवत्तति, यं धोबनं आगम्म जातिधम्मा सत्ता जातिया परिमुच्चन्ति, जराधम्मा 
सत्ता जराय परिमुच्चन्ति, मरणधम्मा सत्ता मरणेन परिमुच्चन्ति, सोकपरिदेवदुक्खदोमनस्सुपायासधम्मा सत्ता 
सोकपरिदेवदुक्खदोमनस्सुपायासेहि परिमुच्चन्ति? 


“सम्मादिड्िकस्स, भिकखवे, मिच्छादिट्टि निद्धोता होति; ये च मिच्छादिट्टिपच्चया अनेके पापका अकुसला धम्मा 
सम्भवन्ति ते चस्स निद्भोता होन्ति; सम्मादिड्रिपच्चया च अनेके कुसला धम्मा भावनापारिपूरिं गच्छन्ति । 


होति... सम्माकम्मन्तस्स, भिक्खवे, मिच्छाकम्मन्तो निद्भोतो होति... सम्माआजीवस्स, भिक्खवे, मिच्छाआजीवो निद्धोतो 
होति... सम्मावायामस्स, भिक्खवे, मिच्छावायामो निद्भोतो होति... सम्मासतिस्स, भिक्खवे, मिच्छासति निद्भोता होति... 
सम्मासमाधिस्स, भिक्खवे, मिच्छासमाधि निद्धोतो होति... सम्माजाणिस्स, भिक्खवे, मिच्छाञाणं निद्धोतं होति...पे०... । 


“सम्माविमुत्तिस्स, भिक्खवे, मिच्छाविमृत्ति निद्धोता होति; ये च मिच्छाविमुत्तिपच्चया अनेके पापका अकुसला 
धम्मा सम्भवन्ति ते चस्स निद्धोता होन्ति; सम्माविमुत्तिपच्चया च अनेके कुसला धम्मा भावनापारिपूरिं गच्छन्ति। इदं खो 
तं, भिकखवे, अरियं धोवनं एकन्तनिब्बिदाय विरागाय निरोधाय उपसमाय अभिञ्ञाय सम्बोधाय निब्बानाय संवत्तति, यं 
धोवनं आगम्म जातिधम्मा सत्ता जातिया परिमुच्चन्ति, जराधम्मा सत्ता जराय परिमुच्चन्ति, मरणधम्मा सत्ता मरणेन 
परिमुच्चन्ति, सोकपरिदेबदुक्खदोमनस्सुपायासधम्मा सत्ता सोकपरिदेवदुक्खदोमनस्सुपायासेहि परिमुच्चन्ती"ति। सत्तमं । 


८. तिकिच्छकसुत्तं 


१०८. “तिकिच्छका, भिक्खवे, विरेचनं देन्ति पित्तसमुट्ठानानम्पि आबाधानं पटिघाताय, सेम्हसमुद्ठानानम्पि आबाधानं 
पटिघाताय, वातसमुड्ठानानम्पि आबाधानं पटिघाताय। अत्थेतं, भिक्खवे, विरेचनं; “नेत नत्थी ति वदामि। तञ्च खो एतं, 
भिक्खवे, विरेचनं सम्पज्जतिपि विपज्जतिपि । 


“अहज्च खो, भिक्खवे, अरियं विरेचनं देसेस्सामि, यं विरेचनं सम्पज्जतियेव नो विपज्जति, यं विरेचनं आगम्म 
जातिधम्मा सत्ता जातिया परिमुच्चन्ति, जराधम्मा सत्ता जराय परिमुच्चन्ति, मरणधम्मा सत्ता मरणेन परिमुच्चन्ति, 
सोकपरिदेवदुक्खदोमनस्सुपायासधम्मा सत्ता सोकपरिदेवदुक्खदोमनस्सुपायासेहि परिमुच्चन्ति। तं सुणाथ, साधुकं मनसि 
करोथ; भासिस्सामी”ति। “एवं, भन्ते*ति खो ते भिक्खू भगवतो पच्चस्सोसुं। भगवा एतदवोच - 


“कतमज्च तं, भिक्खवे, अरियं विरेचनं, यं विरेचनं सम्पज्जतियेव नो विपज्जति, यं विरेचनं आगम्म जातिधम्मा 
सत्ता जातिया परिमुच्चन्ति, जराधम्मा सत्ता जराय परिमुच्चन्ति, मरणधम्मा सत्ता मरणेन परिमुच्चन्ति, 
सोकपरिदेवदुक्खदोमनस्सृपायासधम्मा सत्ता सोकपरिदेवदुक्खदोमनस्सुपायासेहि परिमुच्चन्ति? 

““सम्मादिट्ठिकस्स, भिकखवे, मिच्छादिट्टि विरित्ता होति; ये च मिच्छादिट्टिपच्चया अनेके पापका अकुसला धम्मा 
सम्भवन्ति ते चस्स विरित्ता होन्ति; सम्मादि्टिपच्चया च अनेके कुसला धम्मा भावनापारिपूरिं गच्छन्ति । 


सम्माकम्मन्तस्स, भिक्खवे, मिच्छाकम्मन्तो विरित्तो होति... सम्माआजीवस्स, भिक्खवे, मिच्छाआजीवो विरित्तो होति... 
सम्मावायामस्स, भिक्खवे, मिच्छावायामो विरित्तो होति... सम्मासतिस्स, भिक्खवे, मिच्छासति विरित्ता होति... 
सम्मासमाधिस्स, भिक्खवे, मिच्छासमाधि विरित्तो होति... सम्माजाणिस्स, भिक्खवे, मिच्छाञाणं विरित्तं होति...पे०... । 


“सम्माविमुत्तिस्स, भिक्खवे, मिच्छाविमृत्ति विरित्ता होति; ये च मिच्छाविमृत्तिपच्चया अनेके पापका अकुसला धम्मा 
सम्भवन्ति ते चस्स विरित्ता होन्ति; सम्माविमृत्तिपच्चया च अनेके कुसला धम्मा भावनापारिपूरिं गच्छन्ति । इदं खो तं, 
भिक्खवे, अरियं विरेचनं यं विरेचनं सम्पज्जतियेव नो विपज्जति, यं विरेचनं आगम्म जातिधम्मा सत्ता जातिया 


९. वमनसुत्त 


१०९. “तिकिच्छका, भिक्खवे, वमनं देन्ति पित्तसमुड्ठानानम्पि आबाधानं पटिघाताय, सेम्हसमुड्ञानानम्पि आबाधानं 
पटिघाताय, वातसमुट्ठानानम्पि आबाधानं पटिघाताय। अत्थेतं, भिक्खवे, वमनं; `नेतं नत्थी'ति बदामि । तञ्च खो एतं, 
भिक्खवे, वमनं सम्पज्जतिपि विपज्जतिपि। 


“अहज्च खो, भिक्खवे, अरियं वमनं देसेस्सामि, यं वमनं सम्पज्जतियेव नो विपज्जति, यं वमनं आगम्म जातिधम्मा 
सत्ता जातिया परिमुच्चन्ति, जराधम्मा सत्ता जराय परिमुच्चन्ति, मरणधम्मा सत्ता मरणेन परिमुच्चन्ति, 
सोकपरिदेवदुक्खदोमनस्सृपायासधम्मा सत्ता सोकपरिदेवदुक्खदोमनस्सुपायासेहि परिमुच्चन्ति । तं सृणाथ...पे०... । 


“कतमज्च तं, भिक्खवे, अरियं वमनं, यं वमनं सम्पज्जतियेव नो विपज्जति, यं वमनं आगम्म जातिधम्मा सत्ता 


परिमुच्चन्ति? 


““सम्मादिट्ठिकस्स, भिक्खवे, मिच्छादिट्टि वन्ता होति; ये च मिच्छादिड्टिपच्चया अनेके पापका अकुसला धम्मा 
सम्भवन्ति ते चस्स वन्ता होन्ति; सम्मादिद्विपच्चया च अनेके कुसला धम्मा भावनापारिपूरिं गच्छन्ति । 


सम्माकम्मन्तस्स, भिक्खवे, मिच्छाकम्मन्तो वन्तो होति... सम्माआजीवस्स भिक्खवे, मिच्छाआजीवो वन्तो होति... 
सम्मावायामस्स, भिक्खवे, मिच्छावायामो वन्तो होति... सम्मासतिस्स, भिक्खवे, मिच्छासति वन्ता होति... 
सम्मासमाधिस्स, भिक्खवे, मिच्छासमाधि वन्तो होति... सम्माजाणिस्स, भिक्खवे, मिच्छाञाणं वन्तं होति ...पे०... । 


“सम्माविमुत्तिस्स, भिक्खवे, मिच्छाविमृत्ति वन्ता होति; ये च मिच्छाविमुत्तिपच्चया अनेके पापका अकुसला धम्मा 
सम्भवन्ति ते चस्स वन्ता होन्ति; सम्माविमृत्तिपच्चया च अनेके कुसला धम्मा भावनापारिपूरिं गच्छन्ति। इदं खो तं, 
भिक्खवे, अरियं वमनं यं वमनं सम्पज्जतियेव नो विपज्जति, यं वमनं आगम्म जातिधम्मा सत्ता जातिया परिमुच्चन्ति... 

पे०... सोकपरिदेवदुक्खदोमनस्सुपायासेहि परिमुच्चन्ती”ति। नवमं । 
१०. निद्धमनीयसुत्तं 


११०. “दसयिमे, भिक्खवे, निद्धमनीया धम्मा। कतमे दस? सम्मादिड्टिकस्स, भिक्खवे, मिच्छादिद्ठि निद्धन्ता होति; ये 
च मिच्छादिट्टिपच्चया अनेके पापका अकुसला धम्मा सम्भवन्ति ते चस्स निद्धन्ता होन्ति; सम्मादिट्टिपच्चया च अनेके 
कुसला धम्मा भावनापारिपूरिं गच्छन्ति । 


होति... सम्माकम्मन्तस्स, भिक्खवे, मिच्छाकम्मन्तो निद्धन्तो होति... सम्माआजीवस्स, भिक्खवे, मिच्छाआजीवो निद्धन्तो 
होति... सम्मावायामस्स, भिक्खवे, मिच्छावायामो निद्धन्तो होति... सम्मासतिस्स, भिकखवे, मिच्छासति निद्धन्ता होति... 
सम्मासमाधिस्स, भिक्खवे, मिच्छासमाधि निद्धन्तो होति... सम्माजाणिस्स, भिक्खवे, मिच्छाजाणं निद्धन्तं होति... । 


“सम्माविमुत्तिस्स, भिक्खवे, मिच्छाविमृत्ति निद्धन्ता होति; ये च मिच्छाविमुत्तिपच्चया अनेके पापका अकुसला 
धम्मा सम्भवन्ति ते चस्स निद्धन्ता होन्ति; सम्माविमृत्तिपच्चया च अनेके कुसला धम्मा भावनापारिपूरिं गच्छन्ति । इमे खो, 
भिक्खवे, दस निद्धमनीया धम्मा”ति। दसमं । 


११. पठमअसेखसुत्त 


१११. अथ खो अञ्ञतरो भिक्खु येन भगवा तेनुपसङ्कमि; उपसङ्कमित्वा भगवन्तं अभिवादेत्वा एकमन्तं निसीदि। 
एकमन्तं निसिन्नो खो सो भिक्खु भगवन्तं एतदवोच - 


“““असेखो असेखो'ति, भन्ते, वुच्चति। कित्तावता भन्ते, भिक्खु असेखो होतीति? “इध, भिक्खु, भिक्खु असेखाय 
सम्मादिद्रिया समन्नागतो होति, असेखेन सम्मासङ्कप्पेन समन्नागतो होति, असेखाय सम्मावाचाय समन्नागतो होति, 
असेखेन सम्माकम्मन्तेन समन्नागतो होति, असेखेन सम्माआजीवेन समन्नागतो होति, असेखेन सम्मावायामेन 
समन्नागतो होति, असेखाय सम्मासतिया समन्नागतो होति, असेखेन सम्मासमाधिना समन्नागतो होति, असेखेन 
सम्माजाणेन समन्नागतो होति, असेखाय सम्माविमुत्तिया समन्नागतो होति। एवं खो, भिक्खु, भिक्खु असेखो होती 'ति। 
एकादसमं । 


१२. दुतियअसेखसृत्तं 


११२. “दसयिमे, भिकखवे, असेखिया धम्मा। कतमे दस? असेखा सम्मादिड्ि, असेखो सम्मासङ्कप्पो, असेखा 
सम्मावाचा, असेखो सम्माकम्मन्तो, असेखो सम्माआजीवो, असेखो सम्मावायामो, असेखा सम्मासति, असेखो 
सम्मासमाधि, असेखं सम्माजाणं, असेखा सम्माविमृत्ति - इमे खो, भिक्खवे, दस असेखिया धम्मा”ति। द्वादसमं । 


समणसञ्ञावग्गो पठमो । 


तस्सुद्दानं - 

सञ्ञा बोज्झङ्गा मिच्छत्तं, बीजं विज्जाय निज्जरं । 
धोवनं तिकिच्छा वमनं निद्धमनं द्रे असेखाति॥ 


(१२) २. पच्चोरोहणिवग्गो 


९. पठमअधम्मसुत्त 


११३. [अ० नि० १०.१७१] ` अधम्मो च, भिक्खवे, वेदितब्बो अनत्थो च; धम्मो च वेदितब्बो अत्थो च। अधम्मञ्च 
विदित्वा अनत्थञ्च, धम्मञ्च विदित्वा अत्थञ्च यथा धम्मो यथा अत्थो तथा पटिपज्जितब्बं । 


“कतमो च, भिक्खवे, अधम्मो च अनत्थो च? मिच्छादिद्ठि, मिच्छासङ्कप्पो, मिच्छावाचा, मिच्छाकम्मन्तो, 
मिच्छाआजीवो, मिच्छावायामो, मिच्छासति, मिच्छासमाधि, मिच्छाञाणं, मिच्छाविमुत्ति - अयं वुच्चति, भिक्खवे, 
अधम्मो च अनत्थो च। 


“कतमो च, भिक्खवे, धम्मो च अत्थो च? सम्मादिडि, सम्मासङ्कप्पो, सम्मावाचा, सम्माकम्मन्तो, सम्माआजीवो, 
सम्मावायामो, सम्मासति, सम्मासमाधि, सम्माजाणं, सम्माविमुत्ति - अयं वुच्चति, भिक्खवे, धम्मो च अत्थो च | 


““अधम्मो च, भिक्खवे, वेदितब्बो अनत्थो च; धम्मो च वेदितब्बो अत्थो च। अधम्मञ्च विदित्वा अनत्थञ्च, 
धम्मञ्च विदित्वा अत्थञ्च यथा धम्मो यथा अत्थो तथा पटिपज्जितब्बःन्ति, इति यं तं वुत्तं, इदमेतं पटिच्च वुत्त*न्ति । 
पठमं । 


२. दुतियअधम्मसुत्तं 


११४. “अधम्मो च, भिक्खवे, वेदितब्बो धम्मो च; अनत्थो च वेदितब्बो अत्थो च। अधम्मञ्च विदित्वा धम्मञ्च, 
अनत्थञ्च विदित्वा अत्थञ्च यथा धम्मो यथा अत्थो तथा पटिपज्जितब्बं। 


"कतमो च, भिक्खवे, अधम्मो, कतमो च धम्मो, कतमो च अनत्थो, कतमो च अत्थो? 


“मिच्छादिट्ठि, भिक्खवे, अधम्मो; सम्मादिड्टि धम्मो; ये च मिच्छादिट्टिपच्चया अनेके पापका अकुसला धम्मा 
सम्भवन्ति, अयं अनत्थो; सम्मादिट्विपच्चया च अनेके कुसला धम्मा भावनापारिपूरिं गच्छन्ति, अयं अत्थो। 


“मिच्छासङ्कप्पो, भिक्खवे, अधम्मो; सम्मासङ्कप्पो धम्मो; ये च मिच्छासङ्कप्पपच्चया अनेके पापका अकुसला धम्मा 
सम्भवन्ति, अयं अनत्थो; सम्मासङ्कप्पपच्चया च अनेके कुसला धम्मा भावनापारिपूरिं गच्छन्ति, अयं अत्थो। 


“मिच्छावाचा, भिक्खवे, अधम्मो; सम्मावाचा धम्मो; ये च मिच्छावाचापच्चया अनेके पापका अकुसला धम्मा 
सम्भवन्ति, अयं अनत्थो; सम्मावाचापच्चया च अनेके कुसला धम्मा भावनापारिपूरिं गच्छन्ति, अयं अत्थो। 


“मिच्छाकम्मन्तो, भिक्खवे, अधम्मो; सम्माकम्मन्तो धम्मो; ये च मिच्छाकम्मन्तपच्चया अनेके पापका अकुसला 
धम्मा सम्भवन्ति, अयं अनत्थो; सम्माकम्मन्तपच्चया च अनेके कुसला धम्मा भावनापारिपूरिं गच्छन्ति, अयं अत्थो। 

“मिच्छाआजीवो, भिक्खवे, अधम्मो; सम्माआजीवो धम्मो; ये च मिच्छाआजीवपच्चया अनेके पापका अकुसला 
धम्मा सम्भवन्ति, अयं अनत्थो; सम्माआजीवपच्चया च अनेके कुसला धम्मा भावनापारिपूरिं गच्छन्ति, अयं अत्थो। 


“मिच्छावायामो, भिक्खवे, अधम्मो; सम्मावायामो धम्मो; ये च मिच्छावायामपच्चया अनेके पापका अकुसला धम्मा 
सम्भवन्ति, अयं अनत्थो; सम्मावायामपच्चया च अनेके कुसला धम्मा भावनापारिपूरिं गच्छन्ति, अयं अत्थो। 


“मिच्छासति, भिक्खवे, अधम्मो; सम्मासति धम्मो; ये च मिच्छासतिपच्चया अनेके पापका अकुसला धम्मा 
सम्भवन्ति, अयं अनत्थो; सम्मासतिपच्चया च अनेके कुसला धम्मा भावनापारिपूरिं गच्छन्ति, अयं अत्थो। 


“मिच्छासमाधि, भिक्खवे, अधम्मो; सम्मासमाधि धम्मो; ये च मिच्छासमाधिपच्चया अनेके पापका अकुसला धम्मा 
सम्भवन्ति, अयं अनत्थो; सम्मासमाधिपच्चया च अनेके कुसला धम्मा भावनापारिपूरिं गच्छन्ति, अयं अत्थो। 


““मिच्छाजाणं, भिक्खवे, अधम्मो; सम्माञाणं धम्मो; ये च मिच्छाजाणपच्चया अनेके पापका अकुसला धम्मा 
सम्भवन्ति, अयं अनत्थो; सम्माजाणपच्चया च अनेके कुसला धम्मा भावनापारिपूरिं गच्छन्ति, अयं अत्थो। 


““मिच्छाविमृत्ति, भिक्खवे, अधम्मो; सम्माविमुत्ति धम्मो; ये च मिच्छाविमृत्तिपच्चया अनेके पापका अकुसला धम्मा 
सम्भवन्ति, अयं अनत्थो; सम्माविमुत्तिपच्चया च अनेके कुसला धम्मा भावनापारिपूरिं गच्छन्ति, अयं अत्थो। 


“““अधम्मो च, भिक्खवे, वेदितब्बो धम्मो च; अनत्थो च वेदितब्बो अत्थो च। अधम्मञ्च विदित्वा धम्मञ्च, 
अनत्थञ्च विदित्वा अत्थञ्च यथा धम्मो यथा अत्थो तथा पटिपज्जितब्बःन्ति, इति यं तं वुत्तं, इदमेतं पटिच्च वृत्त"'न्ति। 
दुतियं | 


३. ततियअधम्मसुत्तं 


११५. “अधम्मो च, भिक्खवे, वेदितब्बो धम्मो च; अनत्थो च वेदितब्बो अत्थो च। अधम्मञ्च विदित्वा धम्मञ्च, 
अनत्थञ्च विदित्वा अत्थञ्च यथा धम्मो यथा अत्थो तथा पटिपज्जितब्ब'न्ति। इदमवोच भगवा । इदं वत्वान सुगतो 
उट्टायासना विहारं पाविसि। 


अथ खो तेसं भिक्खूनं अचिरपक्कन्तस्स भगवतो एतदहोसि - “इदं खो नो, आवुसो, भगवा संखित्तेन उद्देसं 
उददिसित्वा वित्थारेन अत्थं अविभजित्वा उद्ठायासना विहारं पविद्ठो - 'अधम्मो च, भिक्खवे, वेदितब्बो धम्मो च; अनत्थो 
च वेदितब्बो अत्थो च। अधम्मञ्च विदित्वा धम्मञ्च, अनत्थञ्च विदित्वा अत्थञ्च यथा धम्मो यथा अत्थो तथा 
पटिपज्जितब्ब'न्ति। को नु खो इमस्स भगवता संखित्तेन उद्देसस्स उद्दिट्टस्स वित्थारेन अत्थं अविभत्तस्स वित्थारेन अत्थं 
विभजेय्या”ति? 


अथ खो तेसं भिकखूनं एतदहोसि -- “अयं खो आयस्मा आनन्दो सत्थु चेव संबण्णितो सम्भावितो च विञ्ञूनं 
सब्रह्मचारीनं । पहोति चायस्मा आनन्दो इमस्स भगवता संखित्तेन उद्देसस्स उद्दिट्ठस्स वित्थारेन अत्थं अविभत्तस्स वित्थारेन 
अत्थं विभजितुं | यंनून मयं येनायस्मा आनन्दो तेनुपसङ्कमेय्याम; उपसङ्कमित्वा आयस्मन्तं आनन्दं एतमत्थं पटिपुच्छेय्याम 
[पृच्छेय्याम (सी० स्या० पी०) म० नि० १.२०२ पस्सितब्बं] । यथा नो आयस्मा आनन्दो ब्याकरिस्सति तथा नं 

धारेस्सामा”ति। 


अथ खो ते भिक्खू येनायस्मा आनन्दो तेनुपसङ्कमिंसु; उपसङ्कमित्वा आयस्मता आनन्देन सद्भि सम्मोदिंसु । 
सम्मोदनीयं कथं सारणीयं वीतिसारेत्वा एकमन्तं निसीदिंसु । एकमन्तं निसिन्ना खो ते भिक्खू आयस्मन्तं आनन्दं एतदवोचुं 


“इद खो नो, आवुसो आनन्द, भगवा संखित्तेन उद्देसं उद्दिसित्वा वित्थारेन अत्थं अविभजित्वा उट्ठायासना विहारं 
पविट्ठी - “अधम्मो च...पे०... तथा पटिपज्जितब्बः न्ति । 


“तेसं नो, आवुसो, अम्हाकं अचिरपक्कन्तस्स भगवतो एतदहोसि - “इदं खो नो, आवुसो, भगवता संखित्तेन उद्देसं 
उद्दिसित्वा वित्थारेन अत्थं अविभजित्वा उद्ठायासना विहारं पविट्ठी - अधम्मो च...पे०... तथा पटिपज्जितब्बन्ति। को नु खो 
इमस्स भगवता संखित्तेन उद्देसस्स उद्दिटटस्स वित्थारेन अत्थं अविभत्तस्स वित्थारेन अत्थं विभजेय्या'ति? 


“तेसं नो, आवुसो, अम्हाकं एतदहोसि -- `अयं खो आयस्मा आनन्दो सत्थु चेव संबण्णितो सम्भावितो च विञ्ञूनं 
सब्रह्मचारीनं । पहोति चायस्मा आनन्दो इमस्स भगवता संखित्तेन उद्देसस्स उद्दिट्टस्स वित्थारेन अत्थं अविभत्तस्स वित्थारेन 
अत्थं विभजितुं | यंनून मयं येनायस्मा आनन्दो तेनुपसङ्कमेय्याम; उपसङ्कमित्वा आयस्मन्तं आनन्दं एतमत्थं 
पटिपुच्छेय्याम। यथा नो आयस्मा आनन्दो ब्याकरिस्सति तथा नं धारेस्सामा'ति। विभजतु आयस्मा आनन्दो”ति। 


“सेय्यथापि, आवुसो, पुरिसो सारत्थिको सारगवेसी सारपरियेसनं चरमानो महतो रुक्खस्स तिट्ठतो सारवतो 
अतिक्कम्मेव मूलं अतिक्कम्म खन्धं साखापलासे सारं परियेसितब्बं मञ्जेय्य; एवंसम्पदमिदं आयस्मन्तानं सत्थरि 
सम्मुखीभूते तं भगवन्तं अतिसित्वा अम्हे एतमत्थं पटिपुच्छितब्बं मञ्ञथ । सो हावुसो, भगवा जानं जानाति पस्सं पस्सति, 
चक्खुभूतो जाणभूतो धम्मभूतो ब्रह्मभूतो वत्ता पवत्ता अत्थस्स निन्नेता अमतस्स दाता धम्मस्सामी तथागतो। सो चेव 
पनेतस्स कालो अहोसि यं तुम्हे भगवन्तंयेब उपसङ्कमित्वा एतमत्थं पटिपुच्छेय्याथ। यथा वो भगवा ब्याकरेय्य तथा नं 
धारेय्याथा ति । 


“अद्भावुसो आनन्द, भगवा जानं जानाति पस्सं पस्सति चक्खुभूतो जाणभूतो धम्मभूतो ब्रह्मभूतो वत्ता पवत्ता 
अत्थस्स निन्नेता अमतस्स दाता धम्मस्सामी तथागतो। सो चेव पनेतस्स कालो अहोसि यं मयं भगवन्तंयेव उपसङ्कमित्वा 
एतमत्थं पटिपुच्छेय्याम, यथा नो भगवा ब्याकरेय्य तथा नं धारेय्याम । अपि चायस्मा आनन्दो सत्थु चेव संवण्णितो 
सम्भावितो च विज्ञूनं सब्रह्मचारीनं । पहोति चायस्मा आनन्दो इमस्स भगवता संखित्तेन उद्देसस्स उद्दिस्स वित्थारेन अत्थं 
अविभत्तस्स वित्थारेन अत्थं विभजितुं। विभजतायस्मा आनन्दो अगरुं कत्वा”ति । 


“तेनहावुसो, सुणाथ, साधुक॑ मनसि करोथ; भासिस्सामी”ति। “एवमावुसो''ति खो ते भिक्खू आयस्मतो आनन्दस्स 
पच्चस्सोसुं। अथायस्मा आनन्दो एतदवोच - 


“यं खो नो, आवुसो, भगवा संखित्तेन उद्देसं उद्दिसित्वा वित्थारेन अत्थं अविभजित्वा उड्टायासना विहारं पविट्टो - 
"अधम्मो च, भिक्खवे, वेदितब्बो धम्मो च; अनत्थो च वेदितब्बो अत्थो च। अधम्मञ्च विदित्वा धम्मञ्च, अनत्थञ्च 
विदित्वा अत्थञ्च यथा धम्मो यथा अत्थो तथा पटिपज्जितब्ब'न्ति। 

कतमो चावुसो, अधम्मो, कतमो च धम्मो, कतमो च अनत्थो, कतमो च अत्थो? 


“मिच्छादिड्टि, आवुसो, अधम्मो; सम्मादिट्टि धम्मो; ये च मिच्छादिडरिपच्चया अनेके पापका अकुसला धम्मा 
सम्भवन्ति, अयं अनत्थो; सम्मादिड्टिपच्चया च अनेके कुसला धम्मा भावनापारिपूरिं गच्छन्ति, अयं अत्थो। 


“मिच्छासङ्कप्पो, आवुसो, अधम्मो; सम्मासङ्कप्पो धम्मो... मिच्छावाचा, आवुसो, अधम्मो; सम्मावाचा धम्मो ... 
मिच्छाकम्मन्तो, आवुसो, अधम्मो; सम्माकम्मन्तो धम्मो... मिच्छाआजीवो, आवुसो, अधम्मो; सम्माआजीवो धम्मो... 
मिच्छावायामो, आवुसो, अधम्मो; सम्मावायामो धम्मो... मिच्छासति, आवुसो, अधम्मो; सम्मासति धम्मो... मिच्छासमाधि, 
आवुसो, अधम्मो; सम्मासमाधि धम्मो... मिच्छाजाणं, आवुसो, अधम्मो; सम्माजाणं धम्मो... । 


मिच्छाविमृत्ति, आवुसो, अधम्मो; सम्माविमुत्ति धम्मो; ये च मिच्छाविमुत्तिपच्चया अनेके पापका अकुसला धम्मा 
सम्भवन्ति, अयं अनत्थो; सम्माविमुत्तिपच्चया च अनेके कुसला धम्मा भावनापारिपूरिं गच्छन्ति, अयं अत्थो। 


“अयं खो नो, आवुसो, भगवा संखित्तेन उद्देसं उद्दिसित्वा वित्थारेन अत्थं अविभजित्वा उट्टायासना विहारं पविट्टो - 
'अधम्मो च, भिकखवे, वेदितब्बो धम्मो च...पे०... तथा पटिपज्जितब्ब' न्ति, इमस्स खो अहं, आवुसो, भगवता संखित्तेन 
उद्देसस्स उहिट्ठस्स वित्थारेन अत्थं अविभत्तस्स एवं वित्थारेन अत्थं आजानामि। आकङ्कमाना च पन तुम्हे, आवुसो, 
भगवन्तंयेव उपसङ्कमित्वा एतमत्थं पटिपुच्छेय्याथ। यथा वो भगवा ब्याकरोति [ब्याकरेय्य (स्या०)] तथा नं धारेय्याथा'ति। 


“एवमावुसो''ति खो ते भिक्खू आयस्मतो आनन्दस्स भासितं अभिनन्दित्वा अनुमोदित्वा उट्ठायासना येन भगवा 
तेनुपसङ्कमिंसु; उपसङ्कमित्वा भगवन्तं अभिवादेत्वा एकमन्तं निसीदिसु । एकमन्तं निसिन्ना खो ते भिक्खू भगवन्तं 
एतदवोचुं - 


“यं खो नो भगवा संखित्तेन उद्देसं उदिसित्वा वित्थारेन अत्थं अविभजित्वा उद्ठायासना विहारं पविद्ठो - “अधम्मो च, 
भिक्खवे, वेदितब्बो...पे०... तथा पटिज्जितब्ब'न्ति। 


“नतेसं नो, भन्ते, अम्हाकं अचिरपक्कन्तस्स भगवतो एतदहोसि - “इदं खो नो, आवुसो, भगवा संखित्तेन उद्देसं 


पटिपज्जितब्बन्ति। को नु खो इमस्स भगवता संखित्तेन उद्देसस्स उद्दिट्टस्स वित्थारेन अत्थं अविभत्तस्स वित्थारेन अत्थं 
विभजेय्या'ति? 


“तेसं नो, भन्ते, अम्हाकं एतदहोसि -- `अयं खो आयस्मा आनन्दो सत्थु चेव संबण्णितो सम्भावितो च विञ्ञूनं 
सब्रह्मचारीनं । पहोति चायस्मा आनन्दो इमस्स भगवता संखित्तेन उद्देसस्स उद्दिटटस्स वित्थारेन अत्थं अविभत्तस्स वित्थारेन 
अत्थं विभजितुं । यंनून मयं येनायस्मा आनन्दो तेनुपसङ्कमेय्याम; उपसङ्कमित्वा आयस्मन्तं आनन्दं एतमत्थं 
पटिपुच्छेय्याम। यथा नो आयस्मा आनन्दो ब्याकरिस्सति तथा नं धारेस्सामा'ति। 


“अथ खो मयं, भन्ते, येनायस्मा आनन्दो तेनुपसङ्कमिम्हा; उपसङ्कमित्वा आयस्मन्तं आनन्दं एतमत्थं अपुच्छिम्हा । 
तेसं नो, भन्ते, आयस्मता आनन्देन इमेहि आकारेहि इमेहि पदेहि इमेहि ब्यञ्जनेहि अत्थो सुविभत्तो”ति [विभत्तोति (?) 
एवमेव हि अञ्जेसु ईदिससृत्तेसु दिस्सति] । 

“साधु साधु, भिकखवे! पण्डितो, भिक्खवे, आनन्दो । महापञ्जो, भिक्खवे, आनन्दो। मं चेपि तुम्हे, भिकखवे, 
उपसङ्कमित्वा एतमत्थं पटिपुच्छेय्याथ, अहम्पि चेतं एवमेवं [अहम्पि तं एवमेवं (म० नि० १.२०५)] ब्याकरेय्यं यथा तं 
आनन्देन ब्याकतं । एसो चेव तस्स [एसो चेवेतस्स (म० नि० १.२०५)] अत्थो एवञ्च नं धारेय्याथा'ति। ततियं। 


४. अजितसुत्तं 


११६. अथ खो अजितो परिब्बाजको येन भगवा तेनुपसङ्कमि; उपसङ्कमित्वा भगवता सद्भि सम्मोदि। सम्मोदनीयं कथं 
सारणीयं वीतिसारेत्वा एकमन्तं निसीदि । एकमन्तं निसिन्नो खो अजितो परिब्बाजको भगवन्तं एतदवोच - 


“अम्हाकं, भो गोतम, पण्डितो नाम सब्रह्मचारी । तेन पञ्चमत्तानि चित्तद्ठानसतानि चिन्तितानि, येहि अञ्ञतित्थिया 
उपारद्भाव जानन्ति [उपारद्धा पजानन्ति (सी०)] उपारद्भस्मा”ति [उपारद्भम्हाति (सी० पी०)]। 


अथ खो भगवा भिक्खू आमन्तेसि -- “धारेथ नो तुम्हे, भिक्खवे, पण्डितवत्थूनी "ति? “एतस्स, भगवा, कालो 
एतस्स, सुगत, कालो यं भगवा भासेय्य, भगवतो सुत्वा भिक्खू धारेस्सन्ती”ति। 


“तेन हि, भिक्खवे, सुणाथ, साधुकं मनसि करोथ; भासिस्सामी”ति। “एवं, भन्ते "ति खो ते भिक्खू भगवतो 
पच्चस्सोसुं। भगवा एतदवोच - 


“इध, भिक्खवे, एकच्चो अधम्मिकेन वादेन अथम्मिकं वादं अभिनिग्गण्हाति अभिनिप्पीळेति, तेन च अधम्मिकं 
परिसं रञ्जेति। तेन सा अधम्मिका परिसा उच्चासद्महासद्दा होति - "पण्डितो वत, भो, पण्डितो वत, भो'ति। 


“इध पन, भिक्खवे, एकच्चो अधम्मिकेन वादेन धम्मिकं वादं अभिनिग्गण्हाति अभिनिप्पीळेति, तेन च अथम्मिकं 
परिसं रञ्जेति। तेन सा अधम्मिका परिसा उच्चासद्महासद्दा होति - 'पण्डितो वत, भो, पण्डितो वत, भो'ति। 


“इध पन, भिक्खवे, एकच्चो अधम्मिकेन वादेन धम्मिकञ्च वादं अधम्मिकञ्च वादं अभिनिग्गण्हाति 
अभिनिप्पीळेति, तेन च अधम्मिकं परिसं रञ्जेति। तेन सा अधम्मिका परिसा उच्चासद्दमहासद्दा होति - "पण्डितो वत, भो, 
पण्डितो वत, भो'ति। 


““अधम्मो च, भिक्खवे, वेदितब्बो धम्मो च; अनत्थो च वेदितब्बो अत्थो च। अधम्मञ्च विदित्वा धम्मञ्च, 
अनत्थञ्च विदित्वा अत्थञ्च यथा धम्मो यथा अत्थो तथा पटिपज्जितब्बं । 


“कतमो च, भिक्खवे, अधम्मो, कतमो च धम्मो, कतमो च अनत्थो, कतमो च अत्थो? मिच्छादिट्टि, भिक्खवे, 
अधम्मो; सम्मादिट्टि धम्मो; ये च मिच्छादिट्टिपच्चया अनेके पापका अकुसला धम्मा सम्भवन्ति, अयं अनत्थो; 
सम्मादिड्रिपच्चया च अनेके कुसला धम्मा भावनापारिपूरिं गच्छन्ति, अयं अत्थो। 


“मिच्छासङ्कप्पो, भिक्खवे, अधम्मो; सम्मासङ्कप्पो धम्मो... मिच्छावाचा, भिक्खवे, अधम्मो; सम्मावाचा धम्मो... 
मिच्छाकम्मन्तो, भिक्खवे, अधम्मो; सम्माकम्मन्तो धम्मो... मिच्छाआजीवो, भिक्खवे, अधम्मो; सम्माआजीवो धम्मो ... 
मिच्छावायामो, भिक्खवे, अधम्मो; सम्मावायामो धम्मो... मिच्छासति, भिक्खवे, अधम्मो; सम्मासति धम्मो... 

मिच्छासमाधि, भिक्खवे अधम्मो; सम्मासमाधि धम्मो... मिच्छाजाणं, भिक्खवे, अधम्मो; सम्माञाणं धम्मो । 


““मिच्छाविमृत्ति, भिक्खवे, अधम्मो; सम्माविमुत्ति धम्मो; ये च मिच्छाविमृत्तिपच्चया अनेके पापका अकुसला धम्मा 
सम्भवन्ति, अयं अनत्थो; सम्माविमृत्तिपच्चया च अनेके कुसला धम्मा भावनापारिपूरिं गच्छन्ति, अयं अत्थो। 


““अधम्मो च, भिक्खवे, वेदितब्बो धम्मो च; अनत्थो च वेदितब्बो अत्थो च। अधम्मञ्च विदित्वा धम्मञ्च, 
अनत्थञ्च विदित्वा अत्थञ्च यथा धम्मो यथा अत्थो तथा पटिपज्जितब्ब'न्ति, इति यं तं वुत्तं, इदमेतं पटिच्च वृत्त''न्ति। 
चतुत्थं । 


५. सङ्गारवसृत्तं 


११७. [अ० नि० १०.१६९] अथ खो सङ्गारवो ब्राह्मणो येन भगवा तेनुपसङ्कमि; उपसङ्कमित्वा भगवता सद्भि 
सम्मोदि। सम्मोदनीयं कथं सारणीयं वीतिसारेत्वा एकमन्तं निसीदि। एकमन्तं निसिन्नो खो सङ्गारवो ब्राह्मणो भगवन्तं 
एतदवोच - “कि नु खो, भो गोतम, ओरिमं तीरं, कि पारिमं तीर न्ति? “मिच्छादिडि खो, ब्राह्मण, ओरिमं तीरं, सम्मादिष्टि 
पारिमं तीरं; मिच्छासङ्कप्पो ओरिमं तीरं, सम्मासङ्कप्पो पारिमं तीरं; मिच्छावाचा ओरिमं तीरं, सम्मावाचा पारिमं तीरं; 
मिच्छाकम्मन्तो ओरिमं तीरं, सम्माकम्मन्तो पारिमं तीरं; मिच्छा आजीवो ओरिमं तीरं, सम्माआजीवो पारिमं तीरं; 
मिच्छावायामो ओरिमं तीरं, सम्मावायामो पारिमं तीरं; मिच्छासति ओरिमं तीरं, सम्मासति पारिमं तीरं; मिच्छासमाधि 
ओरिमं तीरं, सम्मासमाधि पारिमं तीरं; मिच्छाजाणं ओरिमं तीरं, सम्माजाणं पारिमं तीरं; मिच्छाविमुत्ति ओरिमं तीरं, 
सम्माविमृत्ति पारिमं तीरन्ति। इदं खो, ब्राह्मण, ओरिमं तीरं, इदं पारिमं तीरन्ति। 


“अप्पका ते मनुस्सेसु, ये जना पारगामिनो। 
अथायं इतरा पजा, तीरमेवानुधावति॥ 


“ये च खो सम्मदकखाते, धम्मे धम्मानुवत्तिनो। 
ते जना पारमेस्सन्ति, मच्चुधेय्यं सुदुत्तरं ॥ 


“कएहं धम्मं विप्पहाय, सुक्कं भावेथ पण्डितो। 
ओका अनोकमागम्म, विवेके यत्थ दूरमं॥ 


“'तत्राभिरतिमिच्छेय्य, हित्वा कामे अकिञ्चनो। 
परियोदपेय्य अत्तानं, चित्तक्लेसेहि पण्डितो॥ 


“येसं सम्बोधियङ्गेसु, सम्मा चित्तं सुभावितं । 
आदानपटिनिस्सग्गे, अनुपादाय ये रता। 
खीणासवा जुतिमन्तो [जुतीमन्तो (सी०)], ते लोके परिनिब्बुता”ति॥ पञ्चमं । 


६. ओरिमतीरसुत्तं 

११८. “ओरिमज्च, भिक्खवे, तीरं देसेस्सामि पारिमञ्च तीरं । तं सुणाथ, साधुकं मनसि करोथ; भासिस्सामी”ति। 
“एवं, भन्ते*ति खो ते भिक्खू भगवतो पच्चस्सोसुं। भगवा एतदवोच - 


मिच्छाविमुत्ति ओरिमं तीरं, सम्माविमृत्ति पारिमं तीरं । इदं खो, भिक्खवे, ओरिमं तीरं, इदं पारिमं तीरन्ति। 


“अप्पका ते मनुस्सेसु, ये जना पारगामिनो। 
अथायं इतरा पजा, तीरमेवानुधावति॥ 


“ये च खो सम्मदकखाते, धम्मे धम्मानुवत्तिनो। 
ते जना पारमेस्सन्ति, मच्चुधेय्यं सुदुत्तरं ॥ 


“*कण्हं धम्मं विप्पहाय, सुक्कं भावेथ पण्डितो । 
ओका अनोक मागम्म, विवेके यत्थ दूरमं॥ 


“नतत्राभिरतिमिच्छेय्य, हित्वा कामे अकिञ्चनो । 
परियोदपेय्य अत्तानं, चित्तक्लेसेहि पण्डितो॥ 


“येसं सम्बोधियङ्गेसु, सम्मा चित्तं सुभावितं । 
आदानपटिनिस्सग्गे, अनुपादाय ये रता। 
खीणासवा जुतिमन्तो, ते लोके परिनिब्बुता"ति॥ छट्टं 


७. पठमपच्चोरोहणीसुत्तं 


११९. तेन खो पन समयेन जाणुस्सोणि [जानुस्सोनि (क० सी०), जानुस्सोणि (क० सी०), जाणुसोणि (क०)] ब्राह्मणो 
तदहुपोसथे सीसंन्हातो [सीसंनहातो (सी० पी०), सीसन्हातो (स्या०)] नवं खोमयुगं निवत्थो अल्लकुसमुट्टि आदाय भगवतो 
अविदूरे एकमन्तं ठितो होति। 


अद्दसा खो भगवा जाणुस्सोणि ब्राह्मणं तदहुपोसथे सीसंन्हातं नवं खोमयुगं निवत्थं अल्लकुसमुट्टि आदाय एकमन्तं 
ठितं । दिस्वान जाणुस्सोणिं ब्राह्मणं एतदवोच - “कि नु त्वं, ब्राह्मण, तदहुपोसथे सीसंन्हातो नवं खोमयुगं निवत्थो 
अल्लकुसमुट्टि आदाय एकमन्तं ठितो? कि न्वज्ज [कि नु अज्ज (स्या०), कि नु खो अज्ज (पी०), कि नु ख्वज्ज (क०)] 
ब्राह्मणकुलस्सा ति [ब्राह्मण ब्रह्मकुसलस्साति (क०)]? “पच्चोरोहणी, भो गोतम, अज्ज ब्राह्मणकुलस्सा 'ति 
[ब्रह्मकुसलस्साति (क०)]। 


“यथा कथं पन, ब्राह्मण, ब्राह्मणानं पच्चोरोहणी होतीति? “इध, भो गोतम, ब्राह्मणा तदहुपोसथे सीसंन्हाता नवं 
खोमयुगं निवत्था अल्लेन गोमयेन पथवि ओपुञ्जित्वा हरितेहि कुसेहि पत्थरित्वा [पवित्थारेत्वा (क०)] अन्तरा च वेलं 
अन्तरा च अग्यागारं सेय्यं कप्पेन्ति। ते तं रत्ति तिकखत्तुं पच्चुद्ठाय पञ्जलिका अग्गिं नमस्सन्ति - 'पच्चोरोहाम भवन्तं, 
पच्चोरोहाम भवन्त'न्ति। बहुकेन च सप्पितेलनवनीतेन अग्गिं सन्तप्पेन्ति। तस्सा च रत्तिया अच्चयेन पणीतेन खादनीयेन 

भोजनीयेन ब्राह्मणे सन्तप्पेन्ति। एवं, भो गोतम, ब्राह्मणानं पच्चोरोहणी होती 'ति। 


““अञ्ञथा खो, ब्राह्मण, ब्राह्मणानं पच्चोरोहणी होति, अञ्ञथा च पन अरियस्स विनये पच्चोरोहणी होती 'ति। “यथा 
कथं पन, भो गोतम, अरियस्स विनये पच्चोरोहणी होति? साधु मे भवं गोतमो तथा धम्मं देसेतु यथा अरियस्स विनये 
पच्चोरोहणी होती 'ति। 


“नतेन हि, ब्राह्मण, सुणाहि, साधुकं मनसि करोहि; भासिस्सामी 'ति। “एवं, भो”ति खो जाणुस्सोणि ब्राह्मणो भगवतो 
पच्चस्सोसि। भगवा एतदवोच - 


“इध, ब्राह्मण, अरियसावको इति पटिसज्चिक्खति - 'मिच्छादिठ्ठिया खो पापको विपाको दिद्ठे चेव धम्मे 
अभिसम्परायञ्चा' ति। सो इति पटिसङ्घाय मिच्छादिट्ठि पजहति; मिच्छादिद्विया पच्चोरोहति। 


... मिच्छासङ्कप्पस्स खो पापको विपाको - दिट्टे चेव धम्मे अभिसम्परायञ्चाति। सो इति पटिसङ्काय मिच्छासङ्कप्पं 
पजहति; मिच्छासङ्कप्पा पच्चोरोहति। 


... मिच्छावाचाय खो पापको विपाको - दिट्ठे चेव धम्मे अभिसम्परायञ्चाति । सो इति पटिसङ्घाय मिच्छावाचं 
पजहति; मिच्छावाचाय पच्चोरोहति। 


..मिच्छाकम्मन्तस्स खो पापको विपाको - दिड्टे चेव धम्मे अभिसम्परायञ्चाति। सो इति पटिसङ्घाय मिच्छाकम्मन्तं 
पजहति; मिच्छाकम्मन्ता पच्चोरोहति। 


..मिच्छा आजीवस्स खो पापको विपाको - दिट्ठे चेव धम्मे अभिसम्परायञ्चाति। सो इति पटिसङ्घाय मिच्छाआजीवं 
पजहति; मिच्छाआजीवा पच्चोरोहति। 


..मिच्छावायामस्स खो पापको विपाको - दिट्ठे चेव धम्मे अभिसम्परायञ्चाति। सो इति पटिसङ्काय मिच्छावायामं 
पजहति; मिच्छावायामा पच्चोरोहति। 


..मिच्छासतिया खो पापको विपाको - दिट्टे चेव धम्मे अभिसम्परायञ्चाति। सो इति पटिसङ्घाय मिच्छासति पजहति; 
मिच्छासतिया पच्चोरोहति। 


..मिच्छासमाधिस्स खो पापको विपाको - दिट्ठे चेव धम्मे अभिसम्परायञ्चाति । सो इति पटिसङ्घाय मिच्छासमाधि 
पजहति; मिच्छासमाधिम्हा पच्चोरोहति । 


..मिच्छाजाणस्स खो पापको विपाको - दिट्टे चेव धम्मे अभिसम्परायञ्चाति। सो इति पटिसङ्काय मिच्छाजाणं 
पजहति; मिच्छाजाणम्हा पच्चोरोहति। 


“मिच्छाविमृत्तिया खो पापको विपाको - दिट्ठे चेव धम्मे अभिसम्परायञ्चा'ति। सो इति पटिसङ्घाय मिच्छाविमृत्ति 
पजहति; मिच्छाविमुत्तिया पच्चोरोहति। एवं खो, ब्राह्मण, अरियस्स विनये पच्चोरोहणी होती 'ति। 

“अज्ञथा, भो गोतम, ब्राह्मणानं पच्चोरोहणी, अञ्ञथा च पन अरियस्स विनये पच्चोरोहणी होति। इमिस्सा च, भो 
गोतम, अरियस्स विनये पच्चोरोहणिया ब्राह्मणानं पच्चोरोहणी कलं नाग्घति सोळसिं। अभिक्कन्तं, भो गोतम...पे०... 
उपासकं मं भवं गोतमो धारेतु अज्जतग्गे पाणुपेतं सरणं गत” न्ति। सत्तमं । 


८. दुतियपच्चोरोहणीसुत्तं 


१२०. “अरियं वो, भिकखवे, पच्चोरोहणिं देसेस्सामि। तं सुणाथ... कतमा च, भिक्खवे, अरिया पच्चोरोहणी? इध, 
भिक्खवे, अरियसावको इति पटिसञ्चिकखति - 'मिच्छादिद्विया खो पापको विपाको - दिट्ठे चेव धम्मे 
अभिसम्परायञ्चा'ति। सो इति पटिसङ्काय मिच्छादिट्ठिं पजहति; मिच्छादिडिया पच्चोरोहति। मिच्छासङ्कप्पस्स खो पापको 
विपाको... मिच्छावाचाय खो... मिच्छाकम्मन्तस्स खो... मिच्छाआजीवस्स खो... मिच्छाबायामस्स खो... मिच्छासतिया खो... 
मिच्छासमाधिस्स खो... मिच्छाजाणस्स खो... मिच्छाविमुत्तिया खो पापको विपाको - दिड चेब धम्मे अभिसम्परायञ्चाति । 
सो इति पटिसङ्घाय मिच्छाविमुत्ति पजहति; मिच्छाविमुत्तिया पच्चोरोहति। अयं वुच्चति, भिक्खवे, अरिया 
पच्चोरोहणी”ति। अट्टुमं | 


९. पुब्बङ्गमसुत्त 


१२१. “सूरियस्स, भिक्खवे, उदयतो एतं पुब्बङ्गमं एतं पुब्बनिमित्तं, यदिदं - अरुणुग्गं। एवमेवं खो, भिक्खवे, 
कुसलानं धम्मानं एतं पुब्बङ्गमं एतं पुब्बनिमित्तं, यदिदं - सम्मादिट्टि । सम्मादिद्विकस्स, भिक्खवे, सम्मासङ्कप्पो पहोति, 
सम्मासङ्कप्पस्स सम्मावाचा पहोति, सम्माकम्मन्तो पहोति, सम्माकम्मन्तस्स सम्माआजीवो पहोति, सम्माआजीवस्स 
सम्मावायामो पहोति, सम्मावायामस्स सम्मासति पहोति, सम्मासतिस्स सम्मासमाधि पहोति, सम्मासमाधिस्स सम्माञाणं 
पहोति, सम्माञाणिस्स सम्माविमुत्ति पहोती*ति। नवमं । 


१०. आसवक्खयसुत्त 


१२२. “दसयिमे, भिक्खवे, धम्मा भाविता बहुलीकता आसवानं खयाय संवत्तन्ति। कतमे दस? सम्मादिट्ि, 
सम्मासङ्कप्पो, सम्मावाचा, सम्माकम्मन्तो, सम्माआजीवो, सम्माबायामो, सम्मासति, सम्मासमाधि, सम्माजाणं, 
सम्माविमुत्ति - इमे खो, भिक्खवे, दस धम्मा भाविता बहुलीकता आसवानं खयाय संवत्तन्ती 'ति। दसमं । 


पच्चोरोहणिवग्गो दुतियो। 
तस्सुद्दानं - 


तयो अधम्मा अजितो, सङ्गारवो च ओरिमं। 
द्वे चेव पच्चोरोहणी, पुब्बङ्गमं आसवक्खयोति॥ 


(१३) ३. परिसुद्धवग्गो 


१. पठमसुत्त 

१२३. “दसयिमे, भिक्खवे, धम्मा परिसुद्धा परियोदाता, नाञ्ञत्र सुगतविनया | कतमे दस? सम्मादिट्टि, सम्मासङ्कप्पो, 
सम्मावाचा, सम्माकम्मन्तो, सम्माआजीवो, सम्मावायामो, सम्मासति, सम्मासमाधि, सम्माजाणं, सम्माविमुत्ति - इमे खो, 
भिक्खवे, दस धम्मा परिसुद्धा परियोदाता, नाञ्ञत्र सुगतविनया 'ति। पठमं । 


२. दुतियसुत्तं 


१२४. “दसयिमे, भिक्खवे, धम्मा अनुप्पन्ना उप्पज्जन्ति, नाञ्ञत्र सुगतविनया। कतमे दस? सम्मादिड्टि ...पे०... 
सम्माविमुत्ति - इमे खो, भिक्खवे, दस धम्मा अनुप्पन्ना उप्पज्जन्ति, नाञ्ञत्र सुगतविनया”ति। दुतियं । 


३. ततियसुत्त 


१२५. “दसयिमे, भिक्खवे, धम्मा महप्फला महानिसंसा, नाञ्ञत्र सुगतविनया । कतमे दस? सम्मादिटटि...पे०... 
सम्माविमुत्ति - इमे खो, भिक्खवे, दस धम्मा महप्फला महानिसंसा, नाञ्ञत्र सुगतविनया 'ति। ततियं । 


४. चतुत्थसुत्तं 


१२६. “दसयिमे, भिक्खवे, धम्मा रागविनयपरियोसाना होन्ति दोसविनयपरियोसाना होन्ति मोहविनयपरियोसाना 
होन्ति, नाञ्ञत्र सुगतविनया । कतमे दस? सम्मादिट्टि...पे०... सम्माविमुत्ति - इमे खो, भिक्खवे, दस धम्मा 
रागविनयपरियोसाना होन्ति दोसविनयपरियोसाना होन्ति मोहविनयपरियोसाना होन्ति, नाञ्ञत्र सुगतविनया"ति। चतुत्थं । 


५. पञ्चमसुत्त 


१२७. “दसयिमे, भिक्खवे, धम्मा एकन्तनिब्बिदाय विरागाय निरोधाय उपसमाय अभिञ्ञाय सम्बोधाय निब्बानाय 
संवत्तन्ति, नाञ्ञत्र सुगतविनया। कतमे दस? सम्मादिट्टि...पे०... सम्माविमुत्ति - इमे खो, भिक्खवे, दस धम्मा 
एकन्तनिब्बिदाय विरागाय निरोधाय उपसमाय अभिञ्ञाय सम्बोधाय निब्बानाय संवत्तन्ति, नाञ्ञत्र सुगतविनया"ति। 
पञ्चमं । 


६. छट्ठसुत्त 


१२८. “दसयिमे, भिक्खवे, धम्मा भाविता बहुलीकता अनुप्पन्ना उप्पज्जन्ति, नाञ्ञत्र सुगतविनया। कतमे दस? 
सम्मादिट्टि ...पे०... सम्माविमुत्ति - इमे खो, भिक्खवे, दस धम्मा भाविता बहुलीकता अनुप्पन्ना उप्पज्जन्ति, नाञ्ञत्र 
सुगतविनया"ति। छटुँ। 


७. सत्तमसुत्तं 


१२९. “दसयिमे, भिक्खवे, धम्मा भाविता बहुलीकता महप्फला होन्ति महानिसंसा, नाञ्ञत्र सुगतविनया। कतमे 
दस? सम्मादिट्टि...पे०... सम्माविमुत्ति - इमे खो, भिक्खवे, दस धम्मा भाविता बहुलीकता महप्फला होन्ति महानिसंसा, 
नाञ्ञत्र सुगतविनया"ति। सत्तमं । 

८. अट्ठमसुत्तं 


१३०. “दसयिमे, भिक्खवे, धम्मा भाविता बहुलीकता रागविनयपरियोसाना होन्ति दोसविनयपरियोसाना होन्ति 
मोहविनयपरियोसाना होन्ति, नाञ्ञत्र सुगतविनया । कतमे दस? सम्मादिट्टि...पे०... सम्माविमुत्ति - इमे खो, भिक्खवे, दस 
धम्मा भाविता बहुलीकता रागविनयपरियोसाना होन्ति दोसविनयपरियोसाना होन्ति मोहविनयपरियोसाना होन्ति, नाञ्ञत्र 
सुगतविनया"ति। अट्टुमं। 


९. नवमसुत्त 


१३१. “दसयिमे, भिक्खवे, धम्मा भाविता बहुलीकता एकन्तनिब्बिदाय विरागाय निरोधाय उपसमाय अभिञ्ञाय 
सम्बोधाय निब्बानाय संवत्तन्ति, नाञ्ञत्र सुगतविनया। कतमे दस? सम्मादिट्टि...पे०... सम्माविमृत्ति - इमे खो, भिक्खवे, 
दस धम्मा भाविता बहुलीकता एकन्तनिब्बिदाय विरागाय निरोधाय उपसमाय अभिञ्ञाय सम्बोधाय निब्बानाय संवत्तन्ति, 
नाञ्जत्र सुगतविनया"ति। नवमं । 


१०. दसमसुत्तं 


९३२. “दसयिमे, भिक्खवे, मिच्छत्ता। कतमे दस? मिच्छादिद्टि, मिच्छासङ्कप्पो, मिच्छावाचा, मिच्छाकम्मन्तो, 
मिच्छाआजीवो, मिच्छावायामो, मिच्छासति, मिच्छासमाधि, मिच्छाजाणं, मिच्छाविमुत्ति - इमे खो, भिकखवे, दस 
मिच्छत्ता”ति। दसमं । 


११. एकादसमसुत्त 


१३३. “दसयिमे, भिक्खवे, सम्मत्ता। कतमे दस? सम्मादिठट्टि, सम्मासङ्कप्पो, सम्मावाचा, सम्माकम्मन्तो, 
सम्माआजीवो, सम्मावायामो, सम्मासति, सम्मासमाधि, सम्माजाणं, सम्माविमुत्ति - इमे खो, भिक्खवे, दस सम्मत्ता"ति। 
एकादसमं । 


परिसुद्धवग्गो ततियो। 
(१४) ४. साधुवग्गो 


९. साधुसृत्तं 


१३४. [अ० नि० १०.१७८] “साधुञ्च वो, भिक्खवे, देसेस्सामि असाधुञ्च । तं सुणाथ, साधुकं मनसि करोथ; 
भासिस्सामी”ति। “एवं, भन्ते”ति खो ते भिक्खू भगवतो पच्चस्सोसुं। भगवा एतदवोच - 


“कतमज्च, भिक्खवे, असाधु? मिच्छादिट्टि, मिच्छासङ्कप्पो, मिच्छावाचा, मिच्छाकम्मन्तो, मिच्छाआजीवो, 
मिच्छावायामो, मिच्छासति, मिच्छासमाधि, मिच्छाजाणं, मिच्छाविमृत्ति - इदं वुच्चति, भिक्खवे, असाधु। कतमञ्च, 
भिक्खवे, साधू? सम्मादिडटि, सम्मासङ्कप्पो, सम्मावाचा सम्माकम्मन्तो, सम्माआजीवो, सम्मावायामो, सम्मासति, 
सम्मासमाधि, सम्माञाणं, सम्माविमुत्ति -- इदं वुच्चति, भिक्खवे, साधू 'ति | पठमं । 

२. अरियधम्मसुत्त 


सम्माविमृत्ति - इदं वुच्चति, भिक्खवे, कुसल''न्ति। ततियं । 


४. अत्थसृत्तं 

एकादसमं । 


साधुवग्गो चतुत्थो। 


(२५) ५. अरियवग्गो 


९. अरियमग्गसुत्तं 


३. सद्धम्मसुत्तं 

सम्माविमुत्ति - अयं वुच्चति, भिक्खवे, सद्भम्मो"ति। ततियं । 


४. सप्पुरिसधम्मसुत्त 


www.tipitaka.org Vipassana Research Institute 


Page 126 sur 162 


दसमं। 
अरियवग्गो पञ्चमो । 
ततियपण्णासकं समत्तं । 


४. चतुत्थपण्णासकं 
(१६) ९. पुग्गलवग्गो 


१. सेवितब्बसुत्तं 


१५५. “दसहि, भिक्खवे, धम्मेहि समन्नागतो पुग्गलो न सेवितब्बो । कतमेहि दसहि? मिच्छादिट्टिको होति, 
मिच्छासङ्कप्पो होति, मिच्छावाचो होति, मिच्छाकम्मन्तो होति, मिच्छाआजीवो होति, मिच्छावायामो होति, मिच्छासति 
होति, मिच्छासमाघि होति, मिच्छाजाणी होति, मिच्छाविमृत्ति होति - इमेहि खो, भिक्खवे, दसहि धम्मेहि समन्नागतो 
पुग्गलो न सेवितब्बो । 


“दसहि, भिक्खवे, धम्मेहि समन्नागतो पुग्गलो सेवितब्बो। कतमेहि दसहि? सम्मादिड्िको होति, सम्मासङ्कप्पो होति, 
सम्मावाचो होति, सम्माकम्मन्तो होति, सम्माआजीवो होति, सम्मावायामो होति, सम्मासति होति, सम्मासमाधि होति, 
सम्माजाणी होति, सम्माविमृत्ति होति - इमेहि खो, भिक्खवे, दसहि धम्मेहि समन्नागतो पुग्गलो सेवितब्बो"ति। 


२-१२. भजितब्बादिसुत्तानि 


“बहुं अपुञ्ञं पसवति... बहुं पुञ्जं पसवति। कतमेहि दसहि? सम्मादिड्टिको होति, सम्मासङ्कप्पो होति, सम्मावाचो 
होति, सम्माकम्मन्तो होति, सम्माआजीवो होति, सम्मावायामो होति, सम्मासति होति, सम्मासमाधि होति, सम्माञाणी 

होति, सम्माविमुत्ति होति - इमेहि खो, भिक्खवे, दसहि धम्मेहि समन्नागतो पुग्गलो बहुं पुञ्ञं पसवती"ति। 


पुग्गलवग्गो पठमो। 


(१७) २. जाणुस्सोणिवग्गो 
९. ब्राह्मणपच्चोरोहणीसुत्तं 


१६७. तेन खो पन समयेन जाणुस्सोणि ब्राह्मणो तदहुपोसथे सीसंन्हातो नवं खोमयुगं निवत्थो अल्लकुसमुड्डिं आदाय 
भगवतो अविदूरे एकमन्तं ठितो होति । 


अद्दसा खो भगवा जाणुस्सोणि ब्राह्मणं तदहुपोसथे सीसंन्हातं नवं खोमयुगं निवत्थं अल्लकुसमुट्टि आदाय एकमन्तं 
ठितं। दिस्वान जाणुस्सोणि ब्राह्मणं एतदवोच - “कि नु त्वं, ब्राह्मण, तदहुपोसथे सीसंन्हातो नवं खोमयुगं निवत्थो 
अल्लकुसमुट्टि आदाय एकमन्तं ठितो? कि न्वज्ज ब्राह्मणकुलस्सा"ति? “पच्चोरोहणी, भो गोतम, अज्ज 
ब्राह्मणकुलस्सा ति । 


“यथा कथं पन, ब्राह्मण, ब्राह्मणानं पच्चोरोहणी होती''ति? “इध, भो गोतम, ब्राह्मणा तदहुपोसथे सीसंन्हाता नवं 
खोमयुगं निवत्था अल्लेन गोमयेन पथविं ओपुञ्जित्वा हरितेहि कुसेहि पत्थरित्वा अन्तरा च वेलं अन्तरा च अग्यागारं 
सेय्यं कप्पेन्ति। ते तं रत्ति तिकखत्तुं पच्चुड्ाय पञ्जलिका अग्गिं नमस्सन्ति  'पच्चोरोहाम भवन्तं, पच्चोरोहाम 
भवन्त'न्ति। बहुकेन च सप्पितेलनवनीतेन अग्गिं सन्तप्पेन्ति। तस्सा च रत्तिया अच्चयेन पणीतेन खादनीयेन भोजनीयेन 
ब्राह्मणे सन्तप्पेन्ति। एवं, भो गोतम, ब्राह्मणानं पच्चोरोहणी होती 'ति। 


“अज्जथा खो, ब्राह्मण, ब्राह्मणानं पच्चोरोहणी होति, अञ्ञथा च पन अरियस्स विनये पच्चोरोहणी होती 'ति। “यथा 
कथं पन, भो गोतम, अरियस्स विनये पच्चोरोहणी होति? साधु मे भवं गोतमो तथा धम्मं देसेतु यथा अरियस्स विनये 
पच्चोरोहणी होती”ति। 


“नतेन हि, ब्राह्मण, सुणाहि, साधुकं मनसि करोहि; भासिस्सामी”ति। “एवं, भो”ति खो जाणुस्सोणि ब्राह्मणो भगवतो 
पच्चस्सोसि। भगवा एतदवोच - 


“इध, ब्राह्मण, अरियसावको इति पटिसञ्चिक्खति - 'पाणातिपातस्स खो पापको विपाको दिट्ठे चेव धम्मे 
अभिसम्परायञ्चा' ति। सो इति पटिसङ्घाय पाणातिपातं पजहति; पाणातिपाता पच्चोरोहति । 


..अदिन्नादानस्स खो पापको विपाको - दिदे चेव धम्मे अभिसम्परायञ्चाति। सो इति पटिसङ्घाय अदिन्नादानं 
पजहति; अदिन्नादाना पच्चोरोहति। 


..कामेसुमिच्छाचारस्स खो पापको विपाको - दिट्ठे चेव धम्मे अभिसम्परायञ्चाति। सो इति पटिसङ्काय 
कामेसुमिच्छाचारं पजहति; कामेसुमिच्छाचारा पच्चोरोहति। 

..मुसावादस्स खो पापको विपाको - दिट्ठे चेव धम्मे अभिसम्परायञ्चाति। सो इति पटिसङ्घाय मुसावादं पजहति; 
मुसावादा पच्चोरोहति । 


..पिसुणाय वाचाय खो पापको विपाको - दिद्ठे चेव धम्मे अभिसम्परायञ्चाति । सो इति पटिसङ्घाय पिसुणं वाचं 
पजहति; पिसुणाय वाचाय पच्चोरोहति । 


..फरुसाय वाचाय खो पापको विपाको - दिट्ठे चेव धम्मे अभिसम्परायञ्चाति। सो इति पटिसङ्काय फरुसं वाचं 
पजहति; फरुसाय वाचाय पच्चोरोहति। 


..सम्फप्पलापस्स खो पापको विपाको - दिट्ठे चेव धम्मे अभिसम्परायञ्चाति। सो इति पटिसङ्काय सम्फप्पलापं 
पजहति; सम्फप्पलापा पच्चोरोहति। 


..अभिज्झाय खो पापको विपाको - दिट्टे चेव धम्मे अभिसम्परायञ्चाति। सो इति पटिसङ्घाय अभिज्झं पजहति; 
अभिज्झाय पच्चोरोहति। 


...ब्यापादस्स खो पापको विपाको - दिट्ठे चेव धम्मे अभिसम्परायञ्चाति। सो इति पटिसङ्काय ब्यापादं पजहति; 
ब्यापादा पच्चोरोहति । 


..मिच्छादिट्टिया खो पापको विपाको - दिट्ठे चेव धम्मे अभिसम्परायञ्चा'ति। सो इति पटिसङ्काय मिच्छादिट्धि 
पजहति; मिच्छादिड्रिया पच्चोरोहति। एवं खो, ब्राह्मण, अरियस्स विनये पच्चोरोहणी होती 'ति। 


“अज्जथा खो, भो गोतम, ब्राह्मणानं पच्चोरोहणी होति, अञ्ञथा च पन अरियस्स विनये पच्चोरोहणी होति । 
इमिस्सा, भो गोतम, अरियस्स विनये पच्चोरोहणिया ब्राह्मणानं पच्चोरोहणी कलं नाग्घति सोळसिं। अभिक्कन्तं, भो 


२. अरियपच्चोरोहणीसुत्तं 


१६८. “अरियं वो, भिक्खवे, पच्चोरोहणिं देसेस्सामि। तं सुणाथ, साधुकं मनसि करोथ; भासिस्सामी 'ति। “एवं, 
भन्ते”ति खो ते भिक्खू भगवतो पच्चस्सोसुं। भगवा एतदवोच - 


“कतमा च, भिक्खवे, अरिया पच्चोरोहणी? इध, भिक्खवे, अरियसावको इति पटिसञ्चिक्खति - 'पाणातिपातस्स 
खो पापको विपाको - दिट्ठे चेव धम्मे अभिसम्परायञ्चा'ति। सो इति पटिसङ्घाय पाणातिपातं पजहति; पाणातिपाता 
पच्चोरोहति। 


... अदिन्नादानस्स खो पापको विपाको - दिट्ठे चेव धम्मे अभिसम्परायञ्चा'ति। सो इति पटिसङ्काय अदिन्नादानं 
पजहति; अदिन्नादाना पच्चोरोहति। 

.. फरुसाय वाचाय खो पापको विपाको...पे०... फरुसाय वाचाय पच्चोरोहति । 
... सम्फप्पलापस्स खो पापको विपाको...पे०... सम्फप्पलापा पच्चोरोहति । 

... अभिज्झाय खो पापको विपाको...पे०... अभिज्झाय पच्चोरोहति । 

... ब्यापादस्स खो पापको विपाको...पे०... ब्यापादा पच्चोरोहति । 


“कतमा च, भिक्खवे, अरिया पच्चोरोहणी? इध, भिक्खवे, अरियसावको इति पटिसञ्चिक्खति - 'मिच्छादिट्टिया 
खो पापको विपाको दिट्ठे चेव धम्मे अभिसम्परायञ्चा'ति। सो इति पटिसङ्घाय मिच्छादिट्विं पजहति; मिच्छादिद्टिया 
पच्चोरोहति। अयं वुच्चति, भिक्खवे, अरिया पच्चोरोहणी”ति। दुतियं । 


३. सङ्गारवसुत्तं 


१६९. [अ० नि० १०.११७] अथ खो सङ्गारवो ब्राह्मणो येन भगवा तेनुपसङ्कमि; उपसङ्कमित्वा भगवता सद्भि 
सम्मोदि। सम्मोदनीयं कथं सारणीयं वीतिसारेत्वा एकमन्तं निसीदि । एकमन्तं निसिन्नो खो सङ्गारवो ब्राह्मणो भगवन्तं 
एतदवोच - 


“किं नु खो, भो गोतम, ओरिमं तीरं, कि पारिमं तीर "न्ति? “पाणातिपातो खो, ब्राह्मण, ओरिमं तीरं, पाणातिपाता 
बेरमणी पारिमं तीरं। अदिन्नादानं खो, ब्राह्मण, ओरिमं तीरं, अदिन्नादाना वेरमणी पारिमं तीरं। कामेसुमिच्छाचारो ओरिमं 
तीरं, कामेसुमिच्छाचारा वेरमणी पारिमं तीरं। मुसावादो ओरिमं तीरं, मुसावादा वेरमणी पारिमं तीरं। पिसुणा वाचा ओरिमं 
तीरं, पिसुणाय वाचाय वेरमणी पारिमं तीरं। फरुसा वाचा ओरिमं तीरं, फरुसाय वाचाय वेरमणी पारिमं तीरं । सम्फप्पलापो 
ओरिमं तीरं, सम्फप्पलापा वेरमणी पारिमं तीरं । अभिज्झा ओरिमं तीरं, अनभिज्झा पारिमं तीरं। ब्यापादो ओरिमं तीरं, 
अब्यापादो पारिमं तीरं । मिच्छादिद्ठि ओरिमं तीरं, सम्मादिड्टि पारिमं तीरं । इदं खो, ब्राह्मण, ओरिमं तीरं, इदं पारिमं तीरन्ति। 


“अप्पका ते मनुस्सेसु, ये जना पारगामिनो। 
अथायं इतरा पजा, तीरमेवानुधावति॥ 


“ये च खो सम्मदकखाते, धम्मे धम्मानुवत्तिनो। 
ते जना पारमेस्सन्ति, मच्चुधेय्यं सुदुत्तरं ॥ 


“*कण्हं धम्मं विप्पहाय, सुक्कं भावेथ पण्डितो । 
ओका अनोकमागम्म, विवेके यत्थ दूरमं॥ 


“'तत्राभिरतिमिच्छेय्य, हित्वा कामे अकिञ्चनो। 


www.tipitaka.org Vipassana Research Institute 


Page 130 sur 162 


परियोदपेय्य अत्तानं, चित्तक्लेसेहि पण्डितो॥ 


“येसं सम्बोधियङ्गेसु, सम्मा चित्तं सुभावितं । 
आदानपटिनिस्सग्गे, अनुपादाय ये रता। 
खीणासवा जुतिमन्तो, ते लोके परिनिब्बुता"ति॥ ततियं। 


४. ओरिमसुत्त 


१७०. “ओरिमज्च, भिक्खवे, तीरं देसेस्सामि पारिमञ्च तीरं। तं सुणाथ...पे०... कतमञ्च, भिकखवे, ओरिमं तीरं, 
कतमञ्च पारिमं तीरं? पाणातिपातो, भिक्खवे, ओरिमं तीरं, पाणातिपाता वेरमणी पारिमं तीरं। अदिन्नादानं ओरिमं तीरं, 
अदिन्नादाना वेरमणी पारिमं तीरं। कामेसुमिच्छाचारो ओरिमं तीरं, कामेसुमिच्छाचारा वेरमणी पारिमं तीरं। मुसावादो 
ओरिमं तीरं, मुसावादा वेरमणी पारिमं तीरं । पिसुणा वाचा ओरिमं तीरं, पिसुणाय वाचाय वेरमणी पारिमं तीरं । फरुसा 
वाचा ओरिमं तीरं, फरुसाय वाचाय वेरमणी पारिमं तीरं । सम्फप्पलापो ओरिमं तीरं, सम्फप्पलापा वेरमणी पारिमं तीरं । 
अभिज्झा ओरिमं तीरं, अनभिज्झा पारिमं तीरं। ब्यापादो ओरिमं तीरं, अब्यापादो पारिमं तीरं। मिच्छादिड्ि ओरिमं तीरं, 
सम्मादिट्टि पारिमं तीरं । इदं खो, भिक्खवे, ओरिमं तीरं, इदं पारिमं तीरन्ति। 


“अप्पका ते मनुस्सेसु, ये जना पारगामिनो। 
अथायं इतरा पजा, तीरमेवानुधावति॥ 


“ये च खो सम्मदक्खाते, धम्मे धम्मानुवत्तिनो । 
ते जना पारमेस्सन्ति, मच्चुधेय्यं सुदुत्तरं ॥ 


“*कण्हं धम्मं विप्पहाय, सुक्कं भावेथ पण्डितो । 
ओका अनोकमागम्म, विवेके यत्थ दूरमं॥ 


“तत्राभिरतिमिच्छेय्य, हित्वा कामे अकिञ्चनो | 
परियोदपेय्य अत्तानं, चित्तक्लेसेहि पण्डितो॥ 


“येसं सम्बोधियङ्गेसु, सम्मा चित्तं सुभावितं । 
आदानपटिनिस्सग्गे, अनुपादाय ये रता। 
खीणासवा जुतिमन्तो, ते लोके परिनिब्बुता"ति॥ चतुत्थं । 


५. पठमअधम्मसुत्त 


१७१. [अ० नि० १०.११३] “अधम्मो च, भिक्खवे, वेदितब्बो अनत्थो च; धम्मो च वेदितब्बो अत्थो च। अधम्मञ्च 
विदित्वा अनत्थञ्च, धम्मञ्च विदित्वा अत्थञ्च यथा धम्मो यथा अत्थो तथा पटिपज्जितब्बं । 


“कतमो च, भिक्खवे, अधम्मो च अनत्थो च? पाणातिपातो, अदिन्नादानं, कामेसुमिच्छाचारो, मुसावादो, पिसुणा 

वाचा, फरुसा वाचा, सम्फप्पलापो, अभिज्झा, ब्यापादो, मिच्छादिट्टि - अयं वुच्चति, भिक्खवे, अधम्मो च अनत्थो 
च। 


“कतमो च, भिक्खवे, धम्मो च अत्थो च? पाणातिपाता वेरमणी, अदिन्नादाना वेरमणी, कामेसुमिच्छाचारा वेरमणी, 
मुसावादा वेरमणी, पिसुणाय वाचाय वेरमणी, फरुसाय वाचाय वेरमणी, सम्फप्पलापा वेरमणी, अनभिज्झा, अब्यापादो, 
सम्मादिड्ि -- अयं वुच्चति, भिक्खवे, धम्मो च अत्थो च। 


“““अधम्मो च, भिक्खवे, वेदितब्बो अनत्थो च; धम्मो च वेदितब्बो अत्थो च। अधम्मञ्च विदित्वा अनत्थञ्च, 
धम्मञ्च विदित्वा अत्थञ्च यथा धम्मो यथा अत्थो तथा पटिपज्जितब्ब'न्ति, इति यं तं वृत्तं, इदमेतं पटिच्च वुत्त”न्ति। 
पञ्चमं । 


६. दुतियअधम्मसुत्त 


१७२. “अधम्मो च, भिक्खवे, वेदितब्बो धम्मो च; अनत्थो च वेदितब्बो अत्थो च। अधम्मञ्च विदित्वा धम्मञ्च, 
अनत्थञ्च विदित्वा अत्थञ्च यथा धम्मो यथा अत्थो तथा पटिपज्जितब्ब'न्ति। इदमवोच भगवा। इदं वत्वान सुगतो 
उट्ठायासना विहारं पाविसि। 


अथ खो तेसं भिक्खूनं अचिरपक्कन्तस्स भगवतो एतदहोसि - “इदं खो नो, आवुसो, भगवा संखित्तेन उद्देसं 
उद्दिसित्वा वित्थारेन अत्थं अविभजित्वा उट्ठायासना विहारं पविट्टो - 'अधम्मो च, भिवखवे, वेदितब्बो धम्मो च; अनत्थो 
च वेदितब्बो अत्थो च। अधम्मञ्च विदित्वा धम्मञ्च, अनत्थञ्च विदित्वा अत्थञ्च यथा धम्मो यथा अत्थो तथा 
पटिपज्जितब्बःन्ति। को नु खो इमस्स भगवता संखित्तेन उद्देसस्स उद्दिटटस्स वित्थारेन अत्थं अविभत्तस्स वित्थारेन अत्थं 
विभजेय्या”ति? 


अथ खो तेसं भिक्खूनं एतदहोसि - “अयं खो आयस्मा महाकच्चानो सत्थु चेव संवण्णितो, सम्भावितो च विञ्ञूनं 
सब्रह्मचारीनं। पहोति चायस्मा महाकच्चानो इमस्स भगवता संखित्तेन उद्देसस्स उहिट्ठस्स वित्थारेन अत्थं अविभत्तस्स 
वित्थारेन अत्थं विभजितुं । यंनून मयं येनायस्मा महाकच्चानो तेनुपसङ्कमेय्याम; उपसङ्कमित्वा आयस्मन्तं महाकच्चानं 
एतमत्थं पुच्छेय्याम। यथा नो आयस्मा महाकच्चानो ब्याकरिस्सति तथा नं धारेस्सामा”ति। 


अथ खो ते भिक्खू येनायस्मा महाकच्चानो तेनुपसङ्कमिंसु; उपसङ्कमित्वा आयस्मता महाकच्चानेन सद्भि सम्मोदिंसु । 
सम्मोदनीयं कथं सारणीयं वीतिसारेत्वा एकमन्तं निसीदिंसु। एकमन्तं निसिन्ना खो ते भिक्खू आयस्मन्तं महाकच्चानं 
एतदवोचुं - 


“इदं खो नो, आवुसो कच्चान, भगवा संखित्तेन उद्देसं उद्दिसित्वा वित्थारेन अत्थं अविभजित्वा उद्ठायासना विहारं 
पविट्टो - 'अधम्मो च, भिक्खवे, वेदितब्बो धम्मो च; अनत्थो च वेदितब्बो अत्थो च। अधम्मञ्च विदित्वा धम्मञ्च, 
अनत्थञ्च विदित्वा अत्थञ्च यथा धम्मो यथा अत्थो तथा पटिपज्जितब्बःन्ति। 


“तेसं नो, आवुसो, अम्हाकं अचिरपक्कन्तस्स भगवतो एतदहोसि - “इदं खो नो, आवुसो, भगवा संखित्तेन उद्देसं 
उदिसित्वा वित्थारेन अत्थं अविभजित्वा उद्डायासना विहारं पविट्ठी - अधम्मो च, भिक्खवे...पे०... तथा पटिपज्जितब्बन्ति । 

को नु खो इमस्स भगवता संखित्तेन उद्देसस्स उदिट्ठस्स वित्थारेन अत्थं अविभत्तस्स वित्थारेन अत्थं विभजेय्या'ति? 


“तेसं नो, आवुसो, अम्हाकं एतदहोसि - `अयं खो आयस्मा महाकच्चानो सत्थु चेव संवण्णितो, सम्भावितो च 
विञ्जूनं सब्रह्मचारीनं। पहोति चायस्मा महाकच्चानो इमस्स भगवता संखित्तेन उद्देसस्स उहिट्ठस्स वित्थारेन अत्थं 
अविभत्तस्स वित्थारेन अत्थं विभजितुं । यंनून मयं येनायस्मा महाकच्चानो तेनुपसङ्कमेय्याम; उपसङ्कमित्वा आयस्मन्तं 
महाकच्चानं एतमत्थं पटिपुच्छेय्याम। यथा नो आयस्मा महाकच्चानो ब्याकरिस्सति तथा नं धारेस्सामा'ति। विभजतु 
आयस्मा महाकच्चानो"ति। 


“सेय्यथापि, आवुसो, पुरिसो सारत्थिको सारं गवेसी सारपरियेसनं चरमानो महतो रुक्खस्स तिट्ठतो सारवतो 
अतिक्कम्मेव मूलं अतिक्कम्म खन्धं साखापलासे सारं परियेसितब्बं मञ्जेय्य। एवंसम्पदमिदं आयस्मन्तानं स्थरि 
सम्मुखीभूते तं भगवन्तं अतिसित्वा अम्हे एतमत्थं पटिपुच्छितब्बं मञ्जथ [मञ्ञेथ (सी०), मञ्जेय्याथ (क०)] । सो हावुसो, 
भगवा जानं जानाति पस्सं पस्सति चक्खुभूतो ञाणभूतो धम्मभूतो ब्रह्मभूतो वत्ता पवत्ता अत्थस्स निन्नेता अमतस्स दाता 
धम्मस्सामी तथागतो। सो चेव पनेतस्स कालो अहोसि यं तुम्हे भगवन्तंयेव उपसङ्कमित्वा एतमत्थं पटिपुच्छेय्याथ। यथा वो 
भगवा ब्याकरेय्य तथा नं धारेय्याथा'ति। 


“अद्धा, आवुसो कच्चान, भगवा जानं जानाति पस्सं पस्सति चक्खुभूतो जाणभूतो धम्मभूतो ब्रह्मभूतो वत्ता पवत्ता 
अत्थस्स निन्नेता अमतस्स दाता धम्मस्सामी तथागतो। सो चेव पनेतस्स कालो अहोसि यं मयं भगवन्तंयेव उपसङ्कमित्वा 
एतमत्थं पटिपुच्छेय्याम । यथा नो भगवा ब्याकरेय्य तथा नं धारेय्याम। अपि चायस्मा महाकच्चानो सत्थु चेव संबण्णितो, 
सम्भावितो च विञ्जूनं सब्रह्मचारीनं । पहोति चायस्मा महाकच्चानो इमस्स भगवता संखित्तेन उद्देसस्स उद्दिट्ठस्स वित्थारेन 
अत्थं अविभत्तस्स वित्थारेन अत्थं विभजितुं। विभजतायस्मा महाकच्चानो अगरुं करित्वा ति । 


“नतेन हावुसो, सुणाथ, साधुकं मनसि करोथ; भासिस्सामी 'ति। “एवं, आवुसो' "ति खो ते भिक्खू आयस्मतो 
महाकच्चानस्स पच्चस्सोसुं। अथायस्मा महाकच्चानो एतदवोच - 


“यं खो नो, आवुसो, भगवा संखित्तेन उद्देसं उद्दिसित्वा वित्थारेन अत्थं अविभजित्वा उट्ठायासना विहारं पविट्ठो - 
“अधम्मो च, भिक्खवे, वेदितब्बो...पे०... तथा पटिपज्जितब्ब'न्ति। 


“कतमो, चावुसो, अधम्मो; कतमो च धम्मो? कतमो च अनत्थो, कतमो च अत्थो? “पाणातिपातो, आवुसो, 
अधम्मो; पाणातिपाता वेरमणी धम्मो; ये च पाणातिपातपच्चया अनेके पापका अकुसला धम्मा सम्भवन्ति, अयं अनत्थो; 
पाणातिपाता वेरमणिपच्चया च अनेके कुसला धम्मा भावनापारिपूरिं गच्छन्ति, अयं अत्थो। 


“अदिन्नादानं, आवुसो, अधम्मो; अदिन्नादाना वेरमणी धम्मो; ये च अदिन्नादानपच्चया अनेके पापका अकुसला 


धम्मा सम्भवन्ति, अयं अनत्थो; अदिन्नादाना वेरमणिपच्चया च अनेके कुसला धम्मा भावनापारिपूरिं गच्छन्ति, अयं 
अत्थो। 


““कामेसुमिच्छाचारो, आवुसो, अधम्मो; कामेसुमिच्छाचारा वेरमणी धम्मो; ये च कामेसुमिच्छाचारपच्चया अनेके 
पापका अकुसला धम्मा सम्भवन्ति, अयं अनत्थो; कामेसुमिच्छाचारा वेरमणिपच्चया च अनेके कुसला म्मा 

भावनापारिपूरिं गच्छन्ति, अयं अत्थो। 


“मुसावादो, आवुसो, अधम्मो; मुसावादा वेरमणी धम्मो; ये च मुसावादपच्चया अनेके पापका अकुसला धम्मा 
सम्भवन्ति, अयं अनत्थो; मुसावादा वेरमणिपच्चया च अनेके कुसला धम्मा भावनापारिपूरिं गच्छन्ति, अयं अत्थो। 


“पिसुणा वाचा, आवुसो, अधम्मो; पिसुणाय वाचाय वेरमणी धम्मो; ये च पिसुणावाचापच्चया अनेके पापका 
अकुसला धम्मा सम्भवन्ति, अयं अनत्थो; पिसुणाय वाचाय वेरमणिपच्चया च अनेके कुसला धम्मा भावनापारिपूरिं 
गच्छन्ति, अयं अत्थो। 


“फरुसा वाचा, आवुसो, अधम्मो; फरुसाय वाचाय वेरमणी धम्मो; ये च फरुसावाचापच्चया अनेके पापका 
अकुसला धम्मा सम्भवन्ति, अयं अनत्थो; फरुसाय वाचाय वेरमणिपच्चया च अनेके कुसला धम्मा भावनापारिपूरिं 
गच्छन्ति, अयं अत्थो। 


“सम्फप्पलापो, आवुसो, अधम्मो; सम्फप्पलापा वेरमणी धम्मो; ये च सम्फप्पलापपच्चया अनेके पापका अकुसला 


धम्मा सम्भवन्ति, अयं अनत्थो; सम्फप्पलापा वेरमणिपच्चया च अनेके कुसला धम्मा भावनापारिपूरिं गच्छन्ति, अयं 
अत्थो। 


“अभिज्ञा, आवुसो, अधम्मो; अनभिज्झा धम्मो; ये च अभिज्झापच्चया अनेके पापका अकुसला धम्मा सम्भवन्ति, 
अयं अनत्थो; अनभिज्झापच्चया च अनेके कुसला धम्मा भावनापारिपूरिं गच्छन्ति, अयं अत्थो। 


““ब्यापादो, आवुसो, अधम्मो; अब्यापादो धम्मो; ये च ब्यापादपच्चया अनेके पापका अकुसला धम्मा सम्भवन्ति, 
अयं अनत्थो; अब्यापादपच्चया च अनेके कुसला धम्मा भावनापारिपूरिं गच्छन्ति, अयं अत्थो। 


“मिच्छादिड्टि, आवुसो, अधम्मो; सम्मादिट्टि धम्मो; ये च मिच्छादिड्रिपच्चया अनेके पापका अकुसला धम्मा 
सम्भवन्ति, अयं अनत्थो; सम्मादिड्टिपच्चया च अनेके कुसला धम्मा भावनापारिपूरिं गच्छन्ति, अयं अत्थो। 


“नयं खो नो, आवुसो, भगवा संखित्तेन उद्देसं उद्दिसित्वा वित्थारेन अत्थं अविभजित्वा उट्टायासना विहारं पविट्टो - 
अधम्मो च, भिक्खवे, वेदितब्बो...पे०... तथा पटिपज्जितब्ब'न्ति। इमस्स खो अहं, आवुसो, भगवता संखित्तेन उद्देसस्स 
उद्दिट्टस्स वित्थारेन अत्थं अविभत्तस्स एवं वित्थारेन अत्थं आजानामि। आकङ्कमाना च पन तुम्हे, आवुसो, भगवन्तंयेव 
उपसङ्कमित्वा एतमत्थं पटिपुच्छेय्याथ। यथा नो भगवा ब्याकरोति तथा नं धारेय्याथा”ति। 


“एवमावुसो''ति खो ते भिक्खू आयस्मतो महाकच्चानस्स भासितं अभिनन्दित्वा अनुमोदित्वा उड्डायासना येन भगवा 
तेनुपसङ्कमिसु; उपसङ्कमित्वा भगवन्तं अभिवादेत्वा एकमन्तं निसीदिंसु। एकमन्तं निसिन्ना खो ते भिक्खू भगवन्तं 
एतदबोचुं - 


“यं खो नो, भन्ते, भगवा संखित्तेन उद्देसं उदिसित्वा वित्थारेन अत्थं अविभजित्वा उद्ठायासना विहारं पविद्ठो - 
"अधम्मो च, भिक्खवे, वेदितब्बो...पे०... तथा पटिपज्जितब्ब'न्ति। 

“तेसं नो, भन्ते, अम्हाकं अचिरपक्कन्तस्स भगवतो एतदहोसि -- “इदं खो नो, आवुसो, भगवा संखित्तेन उद्देसं 
उद्दिसित्वा वित्थारेन अत्थं अविभजित्वा उट्टायासना विहारं पविट्ठी - 'अधम्मो च, भिक्खवे, वेदितब्बो...पे०... तथा 
पटिपज्जितब्ब'न्ति। को नु खो इमस्स भगवता संखित्तेन उद्देसस्स उद्दिट्टस्स वित्थारेन अत्थं अविभत्तस्स वित्थारेन अत्थं 
विभजेय्या'ति? 


“तेसं नो, भन्ते, अम्हाकं एतदहोसि -- `अयं खो आयस्मा महाकच्चानो सत्थु चेव संबण्णितो, सम्भावितो च विञ्ञूनं 
सब्रह्मचारीनं। पहोति चायस्मा महाकच्चानो इमस्स भगवता संखित्तेन उद्देसस्स उहिट्ठस्स वित्थारेन अत्थं अविभत्तस्स 
वित्थारेन अत्थं विभजितुं । यंनून मयं येनायस्मा महाकच्चानो तेनुपसङ्कमेय्याम; उपसङ्कमित्वा आयस्मन्तं महाकच्चानं 
एतमत्थं पटिपुच्छेय्याम। यथा नो आयस्मा महाकच्चानो ब्याकरिस्सति तथा नं धारेस्सामा'ति। 


“अथ खो मयं, भन्ते, येनायस्मा महाकच्चानो तेनुपसङ्कमिम्हा; उपसङ्कमित्वा आयस्मन्तं महाकच्चानं एतमत्थं 
अपुच्छिम्हा। तेसं नो, भन्ते, आयस्मता महाकच्चानेन इमेहि अकखरेहि इमेहि पदेहि इमेहि ब्यञ्जनेहि अत्थो सुविभत्तो"ति। 


“साधु साधु, भिक्खवे! पण्डितो, भिकखवे, महाकच्चानो। महापञ्जो, भिक्खवे, महाकच्चानो । मं चेपि तुम्हे, 
भिक्खवे, उपसङ्कमित्वा एतमत्थं पटिपुच्छेय्याथ, अहम्पि चेतं एवमेवं ब्याकरेय्यं यथा तं महाकच्चानेन ब्याकतं । एसो चेव 
तस्स अत्थो। एवञ्च नं धारेय्याथा ति । छटुँ। 


७. ततियअधम्मसुत्त 


९७३. ` अधम्मो च, भिक्खवे, वेदितब्बो धम्मो च; अनत्थो च वेदितब्बो अत्थो च। अधम्मञ्च विदित्वा धम्मञ्च, 
अनत्थञ्च विदित्वा अत्थञ्च यथा धम्मो यथा अत्थो तथा पटिपज्जितब्बं । 


“कतमो च, भिक्खवे, अधम्मो, कतमो च धम्मो; कतमो च अनत्थो, कतमो च अत्थो? पाणातिपातो, भिक्खवे, 
अधम्मो; पाणातिपाता वेरमणी धम्मो; ये च पाणातिपातपच्चया अनेके पापका अकुसला धम्मा सम्भवन्ति, अयं अनत्थो; 
पाणातिपाता वेरमणिपच्चया च अनेके कुसला धम्मा भावनापारिपूरिं गच्छन्ति, अयं अत्थो। 


“अदिन्नादानं, भिक्खवे, अधम्मो; अदिन्नादाना वेरमणी धम्मो... कामेसुमिच्छाचारो, भिक्खवे, अधम्मो; 
कामेसुमिच्छाचारा वेरमणी धम्मो... मुसावादो, भिक्खवे, अधम्मो; मुसावादा वेरमणी धम्मो... पिसुणा वाचा, भिक्खवे, 
अधम्मो; पिसुणाय वाचाय वेरमणी धम्मो... फरुसा वाचा, भिक्खवे, अधम्मो; फरुसाय वाचाय वेरमणी धम्मो... 
सम्फप्पलापो, भिक्खवे, अधम्मो; सम्फप्पलापा वेरमणी धम्मो... अभिज्झा, भिक्खवे, अधम्मो; अनभिज्झा धम्मो... 
ब्यापादो, भिक्खवे, अधम्मो; अब्यापादो धम्मो... । 


“मिच्छादिड्टि, भिक्खवे, अधम्मो; सम्मादिट्टि धम्मो; ये च मिच्छादिड्रिपच्चया अनेके पापका अकुसला धम्मा 
सम्भवन्ति, अयं अनत्थो; सम्मादिड्टिपच्चया च अनेके कुसला धम्मा भावनापारिपूरिं गच्छन्ति, अयं अत्थो। 


““अधम्मो च, भिक्खवे, वेदितब्बो धम्मो च; अनत्थो च वेदितब्बो अत्थो च। अधम्मञ्च विदित्वा धम्मञ्च, 
अनत्थञ्च विदित्वा अत्थञ्च यथा धम्मो यथा अत्थो तथा पटिपज्जितब्बःन्ति, इति यं तं वृत्तं, इदमेतं पटिच्च वुत्त''न्ति। 
सत्तमं । 

८. कम्मनिदानसुत्त 
१७४. “पाणातिपातम्पाहं, भिक्खवे, तिविधं वदामि - लोभहेतुकम्पि, दोसहेतुकम्पि, मोहहेतुकम्पि । 
“अदिन्नादानम्पाहं, भिक्खवे, तिविधं वदामि -- लोभहेतुकम्पि, दोसहेतुकम्पि, मोहहेतुकम्पि । 
“कामेसुमिच्छाचारम्पाहं, भिक्खवे, तिविधं वदामि - लोभहेतुकम्पि, दोसहेतुकम्पि, मोहहेतुकम्पि। 
“मुसावादम्पाहं, भिक्खवे, तिविधं वदामि -- लोभहेतुकम्पि, दोसहेतुकम्पि, मोहहेतुकम्पि। 
“पिसुणवाचम्पाहं, भिक्खवे, तिविधं वदामि -- लोभहेतुकम्पि, दोसहेतुकम्पि, मोहहेतुकम्पि। 
“फरुसवाच्म्पाहं, भिक्खवे, तिविधं वदामि -- लोभहेतुकम्पि, दोसहेतुकम्पि, मोहहेतुकम्पि । 
“सम्फप्पलापम्पाहं, भिक्खवे, तिविधं वदामि -- लोभहेतुकम्पि, दोसहेतुकम्पि, मोहहेतुकम्पि। 
““अभिज्झम्पाहं, भिक्खवे, तिविधं वदामि -- लोभहेतुकम्पि, दोसहेतुकम्पि, मोहहेतुकम्पि । 
““ब्यापादम्पाहं, भिक्खवे, तिविधं वदामि -- लोभहेतुकम्पि, दोसहेतुकम्पि, मोहहेतुकम्पि । 


“मिच्छादिट्टिम्पाहं, भिक्खवे, तिविधं वदामि -- लोभहेतुकम्पि, दोसहेतुकम्पि, मोहहेतुकम्पि। इति खो, भिक्खवे, 
लोभो कम्मनिदानसम्भवो, दोसो कम्मनिदानसम्भवो, मोहो कम्मनिदानसम्भवो । लोभक्खया कम्मनिदानसङ्घयो, 
दोसक्खया कम्मनिदानसङ्घयो, मोहक्खया कम्मनिदानसङ्घयो"ति। अड्टमं । 


९. परिक्कमनसृत्तं 


९७५. “सपरिक्कमनो अयं, भिक्खवे, धम्मो, नायं धम्मो अपरिक्कमनो। कथञ्च, भिक्खवे, सपरिककमनो अयं 
धम्मो, नायं धम्मो अपरिक्कमनो? पाणातिपातिस्स, भिक्खवे, पाणातिपाता वेरमणी परिककमनं होति। अदिन्नादायिस्स, 
भिक्खवे, अदिन्नादाना वेरमणी परिक्कमनं होति । कामेसुमिच्छाचारिस्स, भिक्खवे, कामेसुमिच्छाचारा वेरमणी परिक्कमनं 
होति । मुसावादिस्स, भिकखवे, मुसावादा वेरमणी परिक्कमनं होति। पिसुणवाचस्स, भिक्खवे, पिसुणाय वाचाय वेरमणी 
परिककमनं होति। फरुसवाचस्स, भिक्खवे, फरुसाय वाचाय वेरमणी परिक्कमनं होति। सम्फप्पलापिस्स, भिक्खवे, 
सम्फप्पलापा वेरमणी परिक्कमनं होति। अभिज्झालुस्स, भिकखवे, अनभिज्झा परिक्कमनं होति। ब्यापन्नचित्तस्स 
[ब्यापादस्स (सी० पी० क०), ब्यापन्नस्स (स्या०)], भिक्खवे, अब्यापादो परिक्कमनं होति। मिच्छादिद्रिस्स, भिक्खवे, 
सम्मादिद्वि परिक्कमनं होति। एवं खो, भिकखवे, सपरिक्कमनो अयं धम्मो, नायं धम्मो अपरिक्कमनो"ति। नवमं । 


१०. चुन्दसुत्तं 


१७६. एवं मे सुतं - एकं समयं भगवा पावायं [चम्पायं (क० सी०) दी० नि० २.१८९ पस्सितन्बं] विहरति चुन्दस्स 
कम्मारपुत्तस्स अम्बवने। अथ खो चुन्द कम्मारपृत्तो येन भगवा तेनुपसङ्कमि; उपसङ्कमित्वा भगवन्तं अभिवादेत्वा 

एकमन्तं निसीदि। एकमन्तं निसिन्नं खो चुन्दं कम्मारपुत्तं भगवा एतदवोच - “कस्स नो त्वं, चुन्द, सोचेय्यानि 
रोचेसी”ति? “ब्राह्मणा, भन्ते, पच्छाभूमका कमण्डलुका सेवालमालिका [सेवालमालका (सी? स्या० पी०)] 
अग्गिपरिचारिका उदकोरोहका सोचेय्यानि पञ्ञपेन्ति; तेसाहं सोचेय्यानि रोचेमी 'ति। 


“यथा कथं पन, चुन्द, ब्राह्मणा पच्छाभूमका कमण्डलुका सेवालमालिका अग्गिपरिचारिका उदकोरोहका सोचेय्यानि 
पञ्ञपेन्ती”ति? “इध, भन्ते, ब्राह्मणा पच्छाभूमका कमण्डलुका सेवालमालिका अग्गिपरिचारिका उदकोरोहका । ते 
सावकं [सावके (स्या० क०)] एवं समादपेन्ति - 'एहि त्वं, अम्भो पुरिस, कालस्सेव [सकालस्सेव (स्या०)] उट्टहन्तोव 
[उट्ुहन्तो (स्या०), बुड॒हन्तोब (पी० क०)] सयनम्हा पथवि आमसेय्यासि; नो चे पथवि आमसेय्यासि, अल्लानि गोमयानि 
आमसेय्यासि; नो चे अल्लानि गोमयानि आमसेय्यासि, हरितानि तिणानि आमसेय्यासि; नो चे हरितानि तिणानि 
आमसेय्यासि, अग्गिं परिचरेय्यासि; नो चे अग्गिं परिचरेय्यासि, पञ्जलिको आदिच्चं नमस्सेय्यासि; नो चे पञ्जलिको 
आदिच्चं नमस्सेय्यासि, सायततियकं उदकं ओरोहेय्यासी'ति। एवं खो, भन्ते, ब्राह्मणा पच्छाभूमका कमण्डलुका 
सेवालमालिका अग्गिपरिचारिका उदकोरोहका सोचेय्यानि पञ्ञपेन्ति; तेसाहं सोचेय्यानि रोचेमी”ति। 


“अज्यथा खो, चुन्द, ब्राह्मणा पच्छाभूमका कमण्डलुका सेवालमालिका अग्गिपरिचारिका उदकोरोहका सोचेय्यानि 
पञ्जपेन्ति, अञ्ञथा च पन अरियस्स विनये सोचेय्यं होती”ति। “यथा कथं पन, भन्ते, अरियस्स विनये सोचेय्यं होति? 
साधु मे, भन्ते, भगवा तथा धम्मं देसेतु यथा अरियस्स विनये सोचेय्यं होती 'ति। 


“नतेन हि, चुन्द, सुणाहि, साधुकं मनसि करोहि; भासिस्सामी”ति। “एवं, भन्ते "ति खो चुन्दो कम्मारपृत्तो भगवतो 
पच्चस्सोसि। भगवा एतदवोच - 


“तिविधं खो, चुन्द, कायेन असोचेय्यं होति; चतुब्बिधं वाचाय असोचेय्यं होति; तिविधं मनसा असोचेय्यं होति । 


“कथञ्च, चुन्द, तिविधं कायेन असोचेय्यं होति? “इध, चुन्द, एकच्चो पाणातिपाती होति लुद्दो लोहितपाणि हतपहते 
निविट्टो अदयापन्नो सब्बपाणभूतेसु [पाणभूतेसु (क०)] । 


“अदिन्नादायी होति। यं तं परस्स परवित्तूपकरणं गामगतं वा अरञ्जगतं वा तं अदिन्नं थेय्यसङ्कातं आदाता होति। 


“कामेसुमिच्छाचारी होति। या ता मातुरक्खिता पितुरक्खिता मातापितुरक्खिता [नत्थि सी० स्या० पी० पोत्थकेसु] 
भातुरव्खिता भगिनिरक्खिता जातिरक्खिता गोत्तरक्खिता [नत्थि सी० स्या० पी० पोत्थकेसु] धम्मरक्खिता ससामिका 
सपरिदण्डा अन्तमसो मालागुळपरिक्खित्तापि, तथारूपासु चारित्तं आपज्जिता होति। एवं खो, चुन्द, तिविधं कायेन 
असोचेय्यं होति । 


“कथञ्च, चुन्द, चतुब्बिधं वाचाय असोचेय्यं होति? इध, चुन्द, एकच्चो मुसावादी होति। सभग्गतो वा परिसग्गतो वा 
जातिमज्झगतो वा पूगमज्झगतो वा राजकुलमज्झगतो वा अभिनीतो सक्खिपुड्ठो - 'एहम्भो पुरिस, यं जानासि तं वदेही'ति 
[सो अजानं वा अहं जानामीति, जानं वा अहं न जानामीति, अपस्सं वा अहं पस्सामीति, पस्सं वा अहं न पस्सामीति (पी० 
क०) एवमुपरिपि], सो अजानं वा आह 'जानामी'ति, जानं वा आह “न जानामी'ति; अपस्सं वा आह “पस्सामी'ति, पस्सं वा 
आह “न पस्सामी'ति [सो अजानं वा अहं जानामीति, जानं वा अहं न जानामीति, अपस्सं वा अहं पस्सामीति, पस्सं वा अहं 

न पस्सामीति (पी० क०) एवमुपरिपि]। इति अत्तहेतु वा परहेतु वा आमिसकिञ्चिक्खहेतु वा सम्पजानमुसा भासिता 
होति। 


“पिसुणवाचो होति। इतो सुत्वा अमुत्र अक्खाता इमेसं भेदाय, अमुत्र वा सुत्वा इमेसं अक्खाता अमूसं भेदाय । इति 
समग्गानं वा भेत्ता [भेदाता (क०)], भिन्नानं वा अनुप्पदाता, वग्गारामो वग्गरतो वग्गनन्दी वग्गकरणि वाचं भासिता होति। 


““फरुसवाचो होति। या सा वाचा अण्डका कक्कसा परकटुका पराभिसज्जनी कोधसामन्ता असमाधिसंवत्तनिका, 
तथारूपिं वाचं भासिता होति। 


“सम्फप्पलापी होति अकालवादी अभूतवादी अनत्थवादी अधम्मवादी अविनयवादी; अनिधानवतिं वाचं भासिता 
होति अकालेन अनपदेसं अपरियन्तवति अनत्थसंहितं । एवं खो, चुन्द, चतुब्बिधं वाचाय असोचेय्यं होति। 


“कथञ्च, चुन्द, तिविधं मनसा असोचेय्यं होति? इध, चुन्द, एकच्चो अभिज्झालु होति। यं तं परस्स परवित्तूपकरणं 
तं अभिज्झाता [अभिञ्झिता (क०) म० नि० १.४४० पस्सितब्बं] होति - “अहो वत यं परस्स तं ममस्सा'ति। 


““ब्यापन्नचित्तो होति पदुडुमनसङ्कप्पो - “इमे सत्ता हञ्जन्तु वा बज्झन्तु वा उच्छिज्जन्तु वा विनस्सन्तु वा मा वा 
अहेसु'न्ति [मा वा अहेसुं इति वा ति (सी० पी? क०)]। 


““मिच्छादिट्टिको होति विपरीतदस्सनो -- 'नत्थि दिन्नं, नत्थि यिटुँ, नत्थि हुतं, नत्थि सुकटदुक्कटानं [नत्थेत्थ 
पाठभेदो] कम्मानं फलं विपाको, नत्थि अयं लोको, नत्थि परो लोको, नत्थि माता, नत्थि पिता, नत्थि सत्ता ओपपातिका, 
नत्थि लोके समणब्राह्मणा सम्मग्गता सम्मापटिपन्ना ये इमञ्च लोकं परञ्च लोकं सयं अभिञ्जा सच्छिकत्वा पवेदेन्ती'ति। 
एवं खो, चुन्द, मनसा तिविधं असोचेय्यं होति । 


“इमे खो, चुन्द, दस अकुसलकम्मपथा [अकुसला कम्मपथा (?)]। इमेहि खो, चुन्द, दसहि अकुसलेहि कम्मपथेहि 
समन्नागतो कालस्सेव उट्टुहन्तोब सयनम्हा पर्थवि चेपि आमसति, असुचियेव होति; नो चेपि पथवि आमसति, असुचियेव 
होति। 


““अल्लानि चेपि गोमयानि आमसति, असुचियेव होति; नो चेपि अल्लानि गोमयानि आमसति, असुचियेव होति। 
“हरितानि चेपि तिणानि आमसति, असुचियेव होति; नो चेपि हरितानि तिणानि आमसति, असुचियेव होति । 
““अगिगे चेपि परिचरति, असुचियेव होति, नो चेपि अग्गिं परिचरति, असुचियेव होति। 

““पञ्जलिको चेपि आदिच्चं नमस्सति, असुचियेव होति; नो चेपि पञ्जलिको आदिच्चं नमस्सति, असुचियेव होति। 


“ससायततियकं चेपि उदकं ओरोहति, असुचियेव होति; नो चेपि सायततियकं उदकं ओरोहति, असुचियेव होति। तं 
किस्स हेतु? इमे, चुन्द, दस अकुसलकम्मपथा असुचीयेव [असुचिच्चेव (स्या०)] होन्ति असुचिकरणा च। 


“इमेसं पन, चुन्द, दसन्नं अकुसलानं कम्मपथानं समन्नागमनहेतु निरयो पञ्ञायति, तिरच्छानयोनि पञ्जायति, 

पेत्तिविसयो पञ्ञायति, या वा [या च (क०)] पनञ्ञापि काचि दुग्गतियो [दुग्गति होति (स्या० क०)]। 
““तिविधं खो, चुन्द, कायेन सोचेय्यं होति; चतुब्बिधं वाचाय सोचेय्यं होति; तिविधं मनसा सोचेय्यं होति। 


“*कथं, चुन्द, तिविधं कायेन सोचेय्यं होति? इध, चुन्द, एकच्चो पाणातिपातं पहाय पाणातिपाता पटिविरतो होति 
निहितदण्डो निहितसत्थो, लज्जी दयापन्नो, सब्बपाणभूतहितानुकम्पी विहरति । 


“गअदिन्नादानं पहाय, अदिन्नादाना पटिविरतो होति। यं तं परस्स परवित्ूपकरणं गामगतं वा अरञ्ञगतं वा, न तं 
अदिन्नं [तं नादिन्नं (क० सी०, म० नि० १.४४१)] थेय्यसङ्कातं आदाता होति। 


““कामेसुमिच्छाचारं पहाय, कामेसुमिच्छाचारा पटिविरतो होति या ता मातुरक्खिता पितुरक्खिता मातापितुरक्खिता 
भातुरक्खिता भगिनिरक्खिता जातिरक्खिता गोत्तरक्खिता धम्मरक्खिता ससामिका सपरिदण्डा अन्तमसो 
मालागुळपरिक्खित्तापि, तथारूपासु न चारित्तं आपज्जिता होति। एवं खो, चुन्द, तिविधं कायेन सोचेय्यं होति। 


“कथञ्च, चुन्द, चतुब्बिधं वाचाय सोचेय्यं होति? इध, चुन्द, एकच्चो मुसावादं पहाय मुसावादा पटिविरतो होति। 
सभग्गतो वा परिसग्गतो वा जातिमज्झगतो वा पूगमज्झगतो वा राजकुलमज्झगतो वा अभिनीतो सक्खिपुट्ठो - 'एहम्भो 
पुरिस, यं जानासि तं वदेही'ति, सो अजानं वा आह “न जानामी'ति, जानं वा आह 'जानामी'ति, अपस्सं वा आह “न 
पस्सामी ति, पस्सं वा आह “पस्सामी'ति। इति अत्तहेतु वा परहेतु वा आमिसकिञ्चिकखहेतु वा न सम्पजानमुसा भासिता 
होति। 


““पिसुणं वाचं पहाय, पिसुणाय वाचाय पटिविरतो होति - न इतो सुत्वा अमुत्र अक्खाता इमेसं भेदाय, न अमुत्र वा 
सुत्वा इमेसं अक्खाता अमूसं भेदाय । इति भिन्नानं वा सन्धाता सहितानं वा अनुप्पदाता समग्गारामो समग्गरतो 
समग्गनन्दी समग्गकरणि वाचं भासिता होति। 


“फरुसं वाचं पहाय, फरुसाय वाचाय पटिविरतो होति। या सा वाचा नेला कण्णसुखा पेमनीया हदयङ्गमा पोरी 
बहुजनकन्ता बहुजनमनापा, तथारूपिं वाचं भासिता होति । 


“सम्फप्पलापं पहाय, सम्फप्पलापा पटिविरतो होति कालवादी भूतवादी अत्थवादी धम्मवादी विनयवादी; निधानवतिं 
वाचं भासिता होति कालेन सापदेसं परियन्तवतिं अत्थसंहितं । एवं खो, चुन्द, चतुब्बिधं वाचाय सोचेय्यं होति । 


“कथञ्च, चुन्द, तिविधं मनसा सोचेय्यं होति? इध, चुन्द, एकच्चो अनभिज्झालु होति । यं तं परस्स परवित्तुपकरणं तं 
अनभिज्झिता होति - “अहो वत यं परस्स तं ममस्सा'ति। 


“अब्यापन्नचित्तो होति अप्पदुडुमनसङ्कप्पो - "इमे सत्ता अवेरा होन्तु [इदं पदं सी० स्या० पी० पोत्थकेसु नत्थि, तथा 
म० नि० १.४४१] अब्यापज्जा, अनीघा सुखी अत्तानं परिहरन्तू'ति। 


“सम्मादिड्िको होति अविपरीतदस्सनो -- “अत्थि दिन्नं, अत्थि यिट्ठं, अत्थि हुतं, अत्थि सुकटदुक्कटानं कम्मानं 
फलं विपाको, अत्थि अयं लोको, अत्थि परो लोको, अत्थि माता, अत्थि पिता, अत्थि सत्ता ओपपातिका, अत्थि लोके 

समणब्राह्मणा सम्मग्गता सम्मापटिपन्ना ये इमञ्च लोकं परञ्च लोकं सयं अभिञ्जा सच्छिकत्वा पवेदेन्ती ति । एवं 
खो, चुन्द, तिविधं मनसा सोचेय्यं होति। 


“इमे खो, चुन्द, दस कुसलकम्मपथा। इमेहि खो, चुन्द, दसहि कुसलेहि कम्मपथेहि समन्नागतो कालस्सेव 
उट्हन्तोव सयनम्हा पर्थवि चेपि आमसति, सुचियेव होति; नो चेपि पथवि आमसति, सुचियेव होति । 


““अल्लानि चेपि गोमयानि आमसति, सुचियेव होति; नो चेपि अल्लानि गोमयानि आमसति, सुचियेव होति । 
“हरितानि चेपि तिणानि आमसति, सुचियेव होति; नो चेपि हरितानि तिणानि आमसति, सुचियेव होति। 
““अग्गिं चेपि परिचरति, सुचियेव होति; नो चेपि अग्गिं परिचरति, सुचियेव होति । 

“पञ्जलिको चेपि आदिच्चं नमस्सति, सुचियेव होति; नो चेपि पञ्जलिको आदिच्चं नमस्सति, सुचियेव होति। 


“सायततियकं चेपि उदकं ओरोहति, सुचियेव होति; नो चेपि सायततियकं उदकं ओरोहति, सुचियेव होति। तं 
किस्स हेतु? इमे, चुन्द, दस कुसलकम्मपथा सुचीयेव होन्ति सुचिकरणा च। 


“इमेसं पन, चुन्द, दसन्नं कुसलानं कम्मपथानं समन्नागमनहेतु देवा पञ्जायन्ति, मनुस्सा पञ्जायन्ति, या वा 
पनञ्ञापि काचि सुगतियो"ति [सुगति होतीति (स्या०), सुगति होति (क०)]। 


अज्जतग्गे पाणुपेतं सरणं गत''न्ति। दसमं । 
११. जाणुस्सोणिसृत्तं 


१७७. अथ खो जाणुस्सोणि ब्राह्मणो येन भगवा तेनुपसङ्कमि; उपसङ्कमित्वा भगवता सद्भि सम्मोदि। सम्मोदनीयं 
कथं सारणीयं वीतिसारेत्वा एकमन्तं निसीदि । एकमन्तं निसिन्नो खो जाणुस्सोणि ब्राह्मणो भगवन्तं एतदवोच - 


““मयमस्सु, भो गोतम, ब्राह्मणा नाम। दानानि देम, सद्भानि करोम -- “इदं दानं पेतानं जातिसालोहितानं उपकप्पतु, 
इदं दानं पेता जातिसालोहिता परिभुञ्जन्तू'ति। कच्चि तं, भो गोतम, दानं पेतानं जातिसालोहितानं उपकप्पति; कच्चि ते 
पेता जातिसालोहिता तं दानं परिभुञ्जन्ती”ति? “ठाने खो, ब्राह्मण, उपकप्पति, नो अट्टाने”ति। 


“कतमं पन, भो [कतमञ्च पन भो (सी० पी०) कतमं (स्या०)] गोतम, ठानं, कतमं अद्ठान न्ति? इध, ब्राह्मण, 
एकच्चो पाणातिपाती होति, अदिन्नादायी होति, कामेसुमिच्छाचारी होति, मुसावादी होति, पिसुणवाचो होति, फरुसवाचो 
होति, सम्फप्पलापी होति, अभिज्झालु होति, ब्यापन्नचित्तो होति, मिच्छादिड्टिको होति। सो कायस्स भेदा परं मरणा निरयं 
उपपज्जति। यो नेरयिकानं सत्तानं आहारो, तेन सो तत्थ यापेति, तेन सो तत्थ तिद्टुति। इदम्पि [इदं (स्या०)] खो, ब्राह्मण, 
अट्टानं यत्थ ठितस्स तं दानं न उपकप्पति। 


“इध पन, ब्राह्मण, एकच्चो पाणातिपाती...पे०... मिच्छादिद्रिको होति । सो कायस्स भेदा परं मरणा तिरच्छानयोनिं 

उपपज्जति। यो तिरच्छानयोनिकानं सत्तानं आहारो, तेन सो तत्थ यापेति, तेन सो तत्थ तिडुति। इदम्पि खो, ब्राह्मण, 
अदट्ठानं यत्थ ठितस्स तं दानं न उपकप्पति। 


“इध पन, ब्राह्मण, एकच्चो पाणातिपाता पटिविरतो होति, अदिन्नादाना पटिविरतो होति, कामेसुमिच्छाचारा 
पटिविरतो होति, मुसावादा पटिविरतो होति, पिसुणाय वाचाय पटिविरतो होति, फरुसाय वाचाय पटिविरतो होति, 
सम्फप्पलापा पटिविरतो होति, अनभिज्झालु होति, अब्यापन्नचित्तो होति, सम्मादिड्टिको होति। सो कायस्स भेदा परं मरणा 
मनुस्सानं सहब्यतं उपपज्जति। यो मनुस्सानं आहारो, तेन सो तत्थ यापेति, तेन सो तत्थ तिट्ठति । इदम्पि खो, ब्राह्मण, 
अड्डानं यत्थ ठितस्स तं दानं न उपकप्पति। 


“इध पन, ब्राह्मण, एकच्चो पाणातिपाता पटिविरतो होति...पे०... सम्मादिद्विको होति। सो कायस्स भेदा परं मरणा 
देवानं सहब्यतं उपपज्जति। यो देवानं आहारो, तेन सो तत्थ यापेति, तेन सो तत्थ तिट्टुति । इदम्पि, ब्राह्मण, अट्टानं यत्थ 
ठितस्स तं दानं उपकप्पति। 


“इध पन, ब्राह्मण, एकच्चो पाणातिपाती होति...पे०... मिच्छादिट्टिको होति। सो कायस्स भेदा परं मरणा पेत्तिविसयं 
उपपज्जति। यो पेत्तिवेसयिकानं सत्तानं आहारो, तेन सो तत्थ यापेति, तेन सो तत्थ तिट्ठति, यं बा पनस्स इतो 
अनुप्पवेच्छन्ति मित्तामच्चा वा जातिसालोहिता वा [मित्ता वा अमच्चा वा जाती वा सालोहिता वा (सी० पी०)], तेन सो 
तत्थ यापेति, तेन सो तत्थ तिट्ठति। इदं खो, ब्राह्मण, ठानं यत्थ ठितस्स तं दानं उपकप्पती”ति। 


“सचे पन, भो गोतम, सो पेतो जातिसालोहितो तं ठानं अनुपपन्नो होति, को तं दानं परिभुञ्जती”ति? “अज्जेपिस्स, 
ब्राह्मण, पेता जातिसालोहिता तं ठानं उपपन्ना होन्ति, ते तं दानं परिभुज्जन्ती 'ति। 


“सचे पन, भो गोतम, सो चेव पेतो जातिसालोहितो तं ठानं अनुपपन्नो होति अञ्ञेपिस्स जातिसालोहिता पेता तं ठानं 
अनुपपन्ना होन्ति, को तं दानं परिभुड्जती 'ति? “अट्टानं खो एतं, ब्राह्मण, अनवकासो यं तं ठानं विवित्तं अस्स इमिना 
दीघेन अद्भुना यदिदं पेतेहि जातिसालोहितेहि। अपि च, ब्राह्मण, दायकोपि अनिप्फलो"ति। 


“अट्ठानेपि भवं गोतमो परिकप्पं वदतीति? “अट्टानेपि खो अहं, ब्राह्मण, परिकप्पं वदामि । इध, ब्राह्मण, एकच्चो 
पाणातिपाती होति, अदिन्नादायी होति, कामेसुमिच्छाचारी होति, मुसावादी होति, पिसुणवाचो होति, फरुसवाचो होति, 
सम्फप्पलापी होति, अभिज्झालु होति, ब्यापन्नचित्तो होति, मिच्छादिट्टिको होति; सो दाता होति समणस्स वा ब्राह्मणस्स वा 
अन्नं पानं वत्थं यानं मालागन्धविलेपनं सेय्यावसथपदीपेय्यं । सो कायस्स भेदा परं मरणा हत्थीनं सहब्यतं उपपज्जति। सो 
तत्थ लाभी होति अन्नस्स पानस्स मालानानालङ्कारस्स [मालागन्धविलेपनस्स नानालङ्कारस्स (क०)]। 


““यं खो, ब्राह्मण, इध पाणातिपाती अदिन्नादायी कामेसुमिच्छाचारी मुसावादी पिसृणवाचो फरुसवाचो सम्फप्पलापी 
अभिज्झालु ब्यापन्नचित्तो मिच्छादिट्टिको, तेन सो कायस्स भेदा परं मरणा हत्थीनं सहब्यतं उपपज्जति । यञ्च खो सो दाता 
होति समणस्स वा ब्राह्मणस्स वा अन्नं पानं वत्थं यानं मालागन्धविलेपनं सेय्यावसथपदीपेय्यं, तेन सो तत्थ लाभी होति 
अन्नस्स पानस्स मालानानालङ्कारस्स । 


“इध पन, ब्राह्मण, एकच्चो पाणातिपाती होति...पे०... मिच्छादिट्टिको होति । सो दाता होति समणस्स वा ब्राह्मणस्स वा 

अन्नं पानं वत्थं यानं मालागन्धविलेपनं सेय्यावसथपदीपेय्यं । सो कायस्स भेदा परं मरणा अस्सानं सहब्यतं 
उपपज्जति...पे०... गुन्नं सहब्यतं उपपज्जति...पे०... कुक्कुरानं सहब्यतं उपपज्जति [“कुक्कुरानं सहब्यतं उपपज्जती*ति 
अयं वारो केसुचि सीहळपोत्थकेसु न दिस्सतीति इङ्गलिसपोत्थके अधोलिपि । तं दसवारगणनाय समेति]। सो तत्थ लाभी 
होति अन्नस्स पानस्स मालानानालङ्कारस्स । 


“यं खो, ब्राह्मण, इध पाणातिपाती...पे० ... मिच्छादिड्टिको, तेन सो कायस्स भेदा परं मरणा कुक्कुरानं सहब्यतं 
उपपज्जति । यञ्च खो सो दाता होति समणस्स वा ब्राह्मणस्स वा अन्नं पानं वत्थं यानं मालागन्धविलेपनं 
सेय्यावसथपदीपेय्यं, तेन सो तत्थ लाभी होति अन्नस्स पानस्स मालानानालड्रारस्स | 


“इध पन, ब्राह्मण, एकच्चो पाणातिपाता पटिविरतो होति...पे०... सम्मादिठ्टिको होति | सो दाता होति समणस्स वा 
ब्राह्मणस्स वा अन्नं पानं वत्थं यानं मालागन्धविलेपनं सेय्यावसथपदीपेय्यं । सो कायस्स भेदा परं मरणा मनुस्सानं सहब्यतं 
उपपज्जति । सो तत्थ लाभी होति मानुसकानं पञ्चन्नं कामगुणानं । 


““यं खो, ब्राह्मण, इध पाणातिपाता पटिविरतो होति...पे०... सम्मादिठ्ठिको, तेन सो कायस्स भेदा परं मरणा मनुस्सानं 
सहब्यतं उपपज्जति । यञ्च खो सो दाता होति समणस्स वा ब्राह्मणस्स वा अन्नं पानं वत्थं यानं मालागन्धविलेपनं 
सेय्यावसथपदीपेय्यं, तेन सो तत्थ लाभी होति मानुसकानं पञ्चन्नं कामगुणानं । 


“इध पन, ब्राह्मण, एकच्चो पाणातिपाता पटिविरतो होति...पे०... सम्मादिद्विको होति। सो दाता होति समणस्स वा 
ब्राह्मणस्स वा अन्नं पानं वत्थं यानं मालागन्धविलेपनं सेय्यावसथपदीपेय्यं । सो कायस्स भेदा परं मरणा देवानं सहब्यतं 
उपपज्जति। सो तत्थ लाभी होति दिब्बानं पञ्चन्नं कामगुणानं । 


“यं खो, ब्राह्मण, इध पाणातिपाता पटिविरतो होति...पे०... सम्मादिडिको, तेन सो कायस्स भेदा परं मरणा देवानं 
सहब्यतं उपपज्जति। यञ्च खो सो दाता होति समणस्स वा ब्राह्मणस्स वा अन्नं पानं वत्थं यानं मालागन्धविलेपनं 
सेय्यावसथपदीपेय्यं, तेन सो तत्थ लाभी होति दिब्बानं पञ्चन्नं कामगुणानं । अपि च, ब्राह्मण, दायकोपि अनिप्फलो"ति। 


““अच्छरियं, भो गोतम, अब्भुतं, भो गोतम! यावञ्चिदं, भो गोतम, अलमेव दानानि दातुं, अलं सद्भानि कातुं, यत्र हि 
नाम दायकोपि अनिप्फलो”ति। “एवमेतं, ब्राह्मण [एवमेतं ब्राह्मण एवमेतं ब्राह्मण (सी० स्या०)], दायकोपि हि, ब्राह्मण, 
अनिप्फलो”ति। 


“गअभिक्कन्तं, भो गोतम, अभिक्कन्तं, भो गोतम...पे०... उपासकं मं भवं गोतमो धारेतु अज्जतग्गे पाणुपेतं सरणं 
गत न्ति। एकादसमं । 


जाणुस्सोणिवग्गो [यमकवग्गो (क०)] दुतियो। 


(१८) ३. साधुवग्गो 


९. साधुसुत्तं 

९७८. [अ० नि० १०.१३४] “साधुञ्च वो, भिक्खवे, देसेस्सामि असाधुञ्च । तं सुणाथ, साधुकं मनसि करोथ; 
भासिस्सामी”ति। “एवं, भन्ते”ति खो ते भिक्खू भगवतो पच्चस्सोसुं। भगवा एतदवोच - 


“कतमज्च, भिक्खवे, असाधु? पाणातिपातो, अदिन्नादानं, कामेसुमिच्छाचारो, मुसावादो, पिसुणा वाचा, फरुसा 
वाचा, सम्फप्पलापो, अभिज्झा, ब्यापादो, मिच्छादिड्टि - इदं वुच्चति, भिकखवे, असाधु । 


“कतमज्च, भिक्खवे, साधु? पाणातिपाता वेरमणी, अदिन्नादाना वेरमणी, कामेसुमिच्छाचारा वेरमणी, मुसावादा 
वेरमणी, पिसुणाय वाचाय वेरमणी, फरुसाय वाचाय वेरमणी, सम्फप्पलापा वेरमणी, अनभिज्झा, अब्यापादो, सम्मादिट्टि 
-- इदं वुच्चति, भिक्खवे, साधू"ति। पठमं । 


२. अरियधम्मसुत्त 


१७९. “अरियधम्मञ्च वो, भिक्खवे, देसेस्सामि अनरियधम्मञ्च । तं सुणाथ...पे०... कतमो च, भिक्खवे, अनरियो 
धम्मो? पाणातिपातो...पे०... मिच्छादिट्टि ञ अयं वुच्चति, भिक्खवे, अनरियो धम्मो। 


“कतमो च, भिक्खवे, अरियो धम्मो? पाणातिपाता वेरमणी...पे०... सम्मादिड्टि - अयं वुच्चति, भिक्खवे, अरियो 
धम्मो”ति । दुतियं। 


३. कुसलसुत्त 


१८०. “कुसलञ्च वो, भिक्खवे, देसेस्सामि अकुसलञ्च। तं सुणाथ...पे०... कतमञ्च, भिक्खवे, अकुसलं? 
पाणातिपातो...पे०... मिच्छादिट्टि - इदं वुच्चति, भिक्खवे, अकुसलं। 


“कतमज्च, भिक्खवे, कुसलं? पाणातिपाता वेरमणी...पे०... सम्मादिट्टि - इदं वुच्चति, भिक्खवे, कुसल" न्ति। 
ततियं। 


४. अत्थसुत्त 


१८१. “अत्थञ्च वो, भिक्खवे, देसेस्सामि अनत्थञ्च । तं सुणाथ...पे०... कतमो च, भिकखवे, अनत्थो? 
पाणातिपातो...पे०... मिच्छादिड्टि - अयं वुच्चति, भिक्खवे, अनत्थो । 


“कतमो च, भिक्खवे, अत्थो? पाणातिपाता वेरमणी...पे०... सम्मादिड्टि - अयं वुच्चति, भिकखवे, अत्थो”ति। 
चतुत्थं । 


५. धम्मसुत्तं 


१८२. “धम्मञ्च वो, भिक्खवे, देसेस्सामि अधम्मञ्च। तं सुणाथ...पे०... कतमो च, भिक्खवे, अधम्मो? 
पाणातिपातो...पे०... मिच्छादिड्टि - अयं वुच्चति, भिक्खवे, अधम्मो | 

“कतमो च, भिक्खवे, अनासवो धम्मो? पाणातिपाता वेरमणी...पे०... सम्मादिट्टि - अयं वुच्चति, भिक्खवे, अनासवो 
धम्मो"ति। छट्टं। 


७. वज्जसुत्तं 


धम्मो? पाणातिपातो...पे०... मिच्छादिट्टि ञ अयं वुच्चति, भिक्खवे, सावज्जो धम्मो | 


“कतमो च, भिक्खवे, अनवज्जो धम्मो? पाणातिपाता वेरमणी...पे०... सम्मादिड्टि - अयं वुच्चति, भिक्खवे, 
अनवज्जो धम्मो ति। सत्तमं । 


८. तपनीयसुत्तं 


१८५. “तपनीयञ्च वो, भिक्खवे, धम्मं देसेस्सामि अतपनीयञ्च । तं सुणाथ...पे०... कतमो च, भिक्खवे, तपनीयो 
धम्मो? पाणातिपातो...पे०... मिच्छादिट्ि - अयं वुच्चति, भिकखवे, तपनीयो धम्मो। 


“कतमो च, भिक्खवे, अतपनीयो धम्मो? पाणातिपाता वेरमणी...पे०... सम्मादिड्टि - अयं वुच्चति, भिक्खवे, 
अतपनीयो धम्मो"ति। अट्ठमं। 


९. आचयगामिसृत्तं 


आचयगामी धम्मो? पाणातिपातो...पे०... मिच्छादिट्टि - अयं वुच्चति, भिक्खवे, आचयगामी धम्मो। 


“कतमो च, भिक्खवे, अपचयगामी धम्मो? पाणातिपाता वेरमणी...पे०... सम्मादिट्टि - अयं वुच्चति, भिक्खवे, 
अपचयगामी धम्मो“ति । नवमं । 


१०. दुक्खुद्रयसुत्तं 


९८७. “दुक्खुद्रयञ्च वो, भिक्खवे, धम्मं देसेस्सामि सुखुद्रयञ्च। तं सुणाथ...पे०... कतमो च, भिक्खवे, दुक्खुद्रयो 
धम्मो? पाणातिपातो...पे०... मिच्छादिट्टि - अयं वुच्चति, भिक्खवे, दुकखुद्रयो धम्मो । 

सुखविपाको धम्मो”ति। एकादसमं । 
साधुवग्गो ततियो। 


(१९) ४. अरियमग्गवग्गो 


१. अरियमग्गसुत्तं 


“कतमो च, भिक्खवे, सुक्को मग्गो? पाणातिपाता वेरमणी...पे०... सम्मादिड्ि - अयं वुच्चति, भिकखवे, सुक्को 
मग्गो”ति। दुतियं। 


३. सद्धम्मसुत्तं 


ततियं। 

४. सप्पुरिसधम्मसुत्त 


“कतमो च, भिक्खवे, आसेवितब्बो धम्मो? पाणातिपाता वेरमणी...पे०... सम्मादिट्टि - अयं वुच्चति, भिक्खवे, 
आसेवितब्बो धम्मो"ति। छट्टं । 


७. भावेतब्बधम्मसुत्तं 


“कतमो च, भिक्खवे, भावेतब्बो धम्मो? पाणातिपाता वेरमणी...पे०... सम्मादिट्टि - अयं वुच्चति, भिकखवे, 
भावेतब्बो धम्मो”ति। सत्तमं । 


८. बहलीकातब्बसुत्तं 


“कतमो च, भिक्खवे, बहुलीकातब्बो धम्मो? पाणातिपाता वेरमणी...पे०... सम्मादिट्टि - अयं वुच्चति, भिक्खवे, 
बहुलीकातब्बो धम्मो"ति। अट्ठमं। 

९. अनुस्सरितब्बसुत्त 


“कतमो च, भिक्खवे, अनुस्सरितब्बो धम्मो? पाणातिपाता वेरमणी...पे०... सम्मादिद्धि - अयं वुच्चति, भिक्खवे, 
अनुस्सरितब्बो धम्मो”ति। नवमं । 


१०. सच्छिकातब्बसृत्तं 


न सच्छिकातब्बो धम्मो? पाणातिपातो...पे०... मिच्छादिड्टि - अयं वुच्चति, भिकखवे, न सच्छिकातब्बो धम्मो । 


“कतमो च, भिक्खवे, सच्छिकातब्बो धम्मो? पाणातिपाता वेरमणी...पे०... सम्मादिट्टि - अयं वुच्चति, भिक्खवे, 
सच्छिकातब्बो धम्मो”ति। दसमं । 


अरियमग्गवग्गो चतुत्थो। 


(२०) ५. अपरपुग्गलवग्गो 
नसेवितब्बादिसुत्तानि 


१९९. “दसहि, भिक्खवे, धम्मेहि समन्नागतो पुग्गलो न सेवितब्बो। कतमेहि दसहि? पाणातिपाती होति, 
अदिन्नादायी होति, कामेसुमिच्छाचारी होति, मुसावादी होति, पिसुणवाचो होति, फरुसवाचो होति, सम्फप्पलापी होति, 
अभिज्झालु होति, ब्यापन्नचित्तो होति, मिच्छादिड्टिको होति - इमेहि खो, भिक्खवे, दसहि धम्मेहि समन्नागतो पुग्गलो न 
सेवितब्बो । 


““दसहि, भिक्खवे, धम्मेहि समन्नागतो पुग्गलो सेवितब्बो। कतमेहि दसहि? पाणातिपाता पटिविरतो होति, 
अदिन्नादाना पटिविरतो होति, कामेसुमिच्छाचारा पटिविरतो होति, मुसावादा पटिविरतो होति, पिसुणाय वाचाय पटिविरतो 
होति, फरुसाय वाचाय पटिविरतो होति, सम्फप्पलापा पटिविरतो होति, अनभिज्झालु होति, अब्यापन्नचित्तो होति, 
सम्मादिद्विको होति - इमेहि खो, भिक्खवे, दसहि धम्मेहि समन्नागतो पुग्गलो सेवितब्बो । 


पयिरुपासितब्बो... न पुज्जो होति... पुज्जो होति... न पासंसो होति... पासंसो होति... अगारवो होति... गारवो होति... 
अप्पतिस्सो होति... सप्पतिस्सो होति... न आराधको होति... आराधको होति... न विसुज्झति... विसुज्झति... मानं नाधिभोति 
[नाभिभोति (सी०) अ० नि० १०.१५६-१६६] ... मानं अधिभोति... पञ्ञाय न वड्टति... पञ्ञाय बडुति...पे०... । 


२१०. “दसहि, भिक्खवे, धम्मेहि समन्नागतो पुग्गलो बहुं अपुञ्जं पसवति... बहुं पुञ्ञं पसवति। कतमेहि दसहि? 

पाणातिपाता पटिविरतो होति, अदिन्नादाना पटिविरतो होति, कामेसुमिच्छाचारा पटिविरतो होति, मुसावादा 
पटिबिरतो होति, पिसुणाय वाचाय पटिविरतो होति, फरुसाय वाचाय पटिविरतो होति, सम्फप्पलापा पटिविरतो होति, 
अनभिज्झालु होति, अब्यापन्नचित्तो होति, सम्मादिद्विको होति - इमेहि खो, भिक्खवे, दसहि धम्मेहि समन्नागतो पुग्गलो 
बहुं पुञ्ञं पसवती 'ति। 


अपरपुग्गलवग्गो पञ्चमो । 


चतुत्थपण्णासकं समत्तं । 


(२९) १. करजकायवग्गो 


९. पठमनिरयसग्गसृत्तं 


२११. “दसहि, भिक्खवे, धम्मेहि समन्नागतो यथाभतं निक्खित्तो एवं निरये। कतमेहि दसहि? इध, भिक्खवे, एकच्चो 
पाणातिपाती होति लुद्दो लोहितपाणि हतपहते निविट्टो अदयापन्नो सब्बपाणभूतेसु [नत्थेत्थ पाठभेदो]। 


““अदिन्नादायी होति। यं तं परस्स परवित्ूपकरणं गामगतं वा अरञ्ञगतं वा, तं अदिन्नं थेय्यसङ्कातं आदाता होति। 


“कामेसु मिच्छाचारी होति। या ता मातुरक्खिता पितुरक्खिता मातापितुरक्खिता भातुरक्खिता भगिनिरक्खिता 
जातिरक्खिता गोत्तरक्खिता धम्मरक्खिता ससामिका सपरिदण्डा अन्तमसो मालागुळपरिक्खित्तापि, तथारूपासु चारित्तं 
आपज्जिता होति। 


“मुसावादी होति | सभग्गतो वा परिसग्गतो वा जातिमज्झगतो वा पूगमज्झगतो वा राजकुलमज्झगतो वा अभिनीतो 
सक्खिपुट्टो - 'एहम्भो पुरिस, यं जानासि तं वदेही'ति, सो अजानं वा आह 'जानामी'ति, जानं वा आह “न जानामी'ति, 
अपस्सं वा आह 'पस्सामी ति, पस्सं बा आह “न पस्सामी'ति। इति अत्तहेतु वा परहेतु वा आमिसकिञ्चिकखहेतु वा 
सम्पजानमुसा भासिता होति। 


“पिसुणवाचो होति - इतो सुत्वा अमुत्र अकखाता इमेसं भेदाय, अमुत्र वा सुत्वा इमेसं अक्खाता अमूसं भेदाय । इति 
समग्गानं वा भेत्ता भिन्नानं वा अनुप्पदाता वग्गारामो वग्गरतो वग्गनन्दी, वग्गकरणि वाचं भासिता होति। 


“फरुसवाचो होति - या सा वाचा अण्डका कक्कसा परकटुका पराभिसज्जनी कोधसामन्ता असमाधिसंवत्तनिका, 
तथारूपिं वाचं भासिता होति। 


“सम्फप्पलापी होति अकालवादी अभूतवादी अनत्थवादी अधम्मवादी अविनयवादी, अनिधानवति वाचं भासिता 
होति अकालेन अनपदेसं अपरियन्तवतिं अनत्थसंहितं । 


““अभिज्झालु होति । यं तं परस्स परवित्तूपकरणं तं अभिज्झाता होति -- “अहो वत यं परस्स तं मम अस्सा'ति। 

““ब्यापन्नचित्तो होति पदुमनसङ्कप्पो - “इमे सत्ता हञ्जन्तु वा बज्झन्तु वा उच्छिज्जन्तु वा विनस्सन्तु वा मा वा 
अहेसुःन्ति। 


“मिच्छादिड्टिको होति विपरीतदस्सनो -- 'नत्थि दिन्नं, नत्थि यिटुँ, नत्थि हृतं, नत्थि सुकतदुक्कटानं कम्मानं फलं 
विपाको, नत्थि अयं लोको, नत्थि परो लोको, नत्थि माता, नत्थि पिता, नत्थि सत्ता ओपपातिका, नत्थि लोके समणब्राह्मणा 
सम्मग्गता सम्मापटिपन्ना ये इमञ्च लोकं परञ्च लोकं सयं अभिञ्जा सच्छिकत्वा पवेदेन्ती'ति। इमेहि खो, भिक्खवे, 
दसहि धम्मेहि समन्नागतो यथाभतं निक्खित्तो एवं निरये । 


“दसहि, भिक्खवे, धम्मेहि समन्नागतो यथाभतं निक्खित्तो एवं सग्गे। कतमेहि दसहि? इध, भिक्खवे, एकच्चो 
पाणातिपातं पहाय पाणातिपाता पटिविरतो होति निहितदण्डो निहितसत्थो लज्जी दयापन्नो, सब्बपाणभूतहितानुकम्पी 
विहरति। 


“अदिन्नादानं पहाय अदिन्नादाना पटिविरतो होति । यं तं परस्स परवित्तूपकरणं गामगतं वा अरञ्जगतं वा, न तं 
अदिन्नं थेय्यसङ्घातं आदाता होति। 


“कामेसुमिच्छाचारं पहाय कामेसुमिच्छाचारा पटिविरतो होति। या ता मातुरक्खिता...पे०... अन्तमसो 
मालागुळपरिक्खित्तापि, तथारूपासु न चारित्तं आपज्जिता होति । 


“मुसावादं पहाय मुसावादा पटिविरतो होति | सभग्गतो वा परिसग्गतो वा जातिमज्झगतो वा पूगमज्झगतो वा 
राजकुलमज्झगतो वा अभिनीतो सक्खिपुड्डो - 'एहम्भो पुरिस, यं जानासि तं वदेही ति, सो अजानं वा आह “न 
जानामी'ति, जानं वा आह 'जानामी'ति, अपस्सं वा आह “न पस्सामी'ति, पस्सं वा आह 'पस्सामी'ति । इति अत्तहेतु वा 
परहेतु वा आमिसकिञ्चिकखहेतु वा न सम्पजानमुसा भासिता होति । 


“पिसुणवाचं पहाय पिसुणाय वाचाय पटिविरतो होति -- न इतो सुत्वा अमुत्र अकखाता इमेसं भेदाय, अमुत्र वा सुत्वा 
इमेसं अक्खाता अमूसं भेदाय। इति भिन्नानं वा सन्धाता सहितानं वा अनुप्पदाता समग्गारामो समग्गरतो समग्गनन्दी, 
समग्गकरणि वाचं भासिता होति। 


“फरुसवाचं पहाय फरुसाय वाचाय पटिविरतो होति। या सा वाचा नेला कण्णसुखा पेमनीया हदयङ्गमा पोरी 
बहुजनकन्ता बहुजनमनापा, तथारूपिं वाचं भासिता होति। 


“सम्फप्पलापं पहाय सम्फप्पलापा पटिविरतो होति कालवादी भूतवादी, अत्थवादी धम्मवादी विनयवादी, निधानवतिं 
वाचं भासिता होति कालेन सापदेसं परियन्तवतिं अत्थसंहितं । 


“अनभिज्झालु होति । यं तं परस्स परवित्तूपकरणं तं अनभिज्झाता होति - “अहो वत यं परस्स तं मम अस्सा'ति। 


““अब्यापन्नचित्तो होति अप्पदुटुमनसङ्कप्पो - “इमे सत्ता अवेरा होन्तु अब्यापज्जा अनीघा, सुखी अत्तानं 
परिहरन्तू'ति। 

“सम्मादिड्िको होति अविपरीतदस्सनो - “अत्थि दिन्नं, अत्थि यिट्ठं, अत्थि हुतं, अत्थि सुकटदुक्कटानं कम्मानं 
फलं विपाको, अत्थि अयं लोको, अत्थि परो लोको, अत्थि माता, अत्थि पिता, अत्थि सत्ता ओपपातिका, अत्थि लोके 
समणब्राह्मणा सम्मग्गता सम्मापटिपन्ना ये इमञ्च लोकं परञ्च लोकं सयं अभिञ्ञा सच्छिकत्वा पवेदेन्ती'ति। इमेहि खो, 
भिक्खवे, दसहि धम्मेहि समन्नागतो यथाभतं निक्खित्तो एवं सग्गे'ति। पठमं । 


२. दुतियनिरयसग्गसुत्त 


२१२. “दसहि, भिक्खवे, धम्मेहि समन्नागतो यथाभतं निक्खित्तो एवं निरये। कतमेहि दसहि? इध, भिक्खवे, एकच्चो 
पाणातिपाती होति लुद्दो लोहितपाणि हतपहते निविट्टो दयापन्नो सब्बपाणभूतेसु । 


“अदिन्नादायी होति... कामेसुमिच्छाचारी होति... मुसावादी होति... पिसुणवाचो होति... फरुसवाचो होति ... 


सयं अभिञ्जा सच्छिकत्वा पवेदेन्ती'ति। इमेहि खो, भिक्खवे, दसहि धम्मेहि समन्नागतो यथाभतं निक्खित्तो एवं निरये। 


“दसहि, भिक्खवे, धम्मेहि समन्नागतो यथाभतं निक्खित्तो एवं सग्गे। कतमेहि दसहि? इध, भिक्खवे, एकच्चो 
पाणातिपातं पहाय पाणातिपाता पटिविरतो होति निहितदण्डो निहितसत्थो लज्जी दयापन्नो, सब्बपाणभूतहितानुकम्पी 
विहरति। 


“-अदिन्नादानं पहाय अदिन्नादाना पटिविरतो होति... कामेसुमिच्छाचारं पहाय कामेसुमिच्छाचारा पटिविरतो होति... 
मुसावादं पहाय मुसावादा पटिविरतो होति... पिसुणं वाचं पहाय पिसुणाय वाचाय पटिविरतो होति... फरुसं वाचं पहाय 
फरुसाय वाचाय पटिविरतो होति... सम्फप्पलापं पहाय सम्फप्पलापा पटिविरतो होति... अनभिज्झालु होति... 


अभिज्ञा सच्छिकत्वा पवेदेन्ती'ति। इमेहि खो, भिक्खवे, दसहि धम्मेहि समन्नागतो यथाभतं निक्खित्तो एवं सग्गे"ति। 
दुतियं। 


३. मातुगामसुत्त 


२१३. “दसहि, भिक्खवे, धम्मेहि समन्नागतो मातुगामो यथाभतं निक्खित्तो एवं निरये। कतमेहि दसहि? पाणातिपाती 


सम्फप्पलापी होति... अभिज्झालु होति... ब्यापन्नचित्तो होति... मिच्छादिड्टिको होति... । इमेहि खो, भिक्खवे, दसहि धम्मेहि 
समन्नागतो मातुगामो यथाभतं निक्खित्तो एवं निरये। 


“दसहि, भिक्खवे, धम्मेहि समन्नागतो मातुगामो यथाभतं निक्खित्तो एवं सग्गे। कतमेहि दसहि? पाणातिपाता 
पिसुणाय वाचाय पटिविरतो होति... फरुसाय वाचाय पटिविरतो होति... सम्फप्पलापा पटिविरतो होति... अनभिज्झालु 


होति... अब्यापन्नचित्तो होति... सम्मादिड्टिको होति... इमेहि खो, भिक्खवे, दसहि धम्मेहि समन्नागतो मातुगामो यथाभतं 
निक्खित्तो एवं सग्गे"ति। ततियं । 

४. उपासिकासुत्त 


२१४. “दसहि, भिक्खवे, धम्मेहि समन्नागता उपासिका यथाभतं निक्खित्ता एवं निरये। कतमेहि दसहि? 
पाणातिपातिनी होति...पे०... मिच्छादिठ्ठिका होति... । इमेहि खो, भिक्खवे, दसहि धम्मेहि समन्नागता उपासिका यथाभतं 
निक्खित्ता एवं निरये। 


“दसहि, भिक्खवे, धम्मेहि समन्नागता उपासिका यथाभतं निक्खित्ता एवं सग्गे। कतमेहि दसहि? पाणातिपाता 
पटिविरता होति...पे०... सम्मादिट्ठिका होति... । इमेहि खो, भिक्खवे, दसहि धम्मेहि समन्नागता उपासिका यथाभतं निक्खित्ता 
एवं सग्गे” । चतुत्थं । 


५. विसारदसृत्तं 


२१५. “दसहि, भिक्खवे, धम्मेहि समन्नागता उपासिका अविसारदा अगारं अज्झावसति। कतमेहि दसहि? 
पाणातिपातिनी होति... अदिन्नादायिनी होति... कामेसुमिच्छाचारिनी होति... मुसावादिनी होति... पिसुणावाचा होति... 
फरुसवाचा होति... सम्फप्पलापिनी होति... अभिज्झालुनी होति... ब्यापन्नचित्ता होति... मिच्छादिट्ठिका होति... । इमेहि खो, 
भिक्खवे, दसहि धम्मेहि समन्नागता उपासिका अविसारदा अगारं अज्झावसति। 


“दसहि, भिकखवे, धम्मेहि समन्नागता उपासिका विसारदा अगारं अज्झावसति। कतमेहि दसहि? पाणातिपाता 
पटिविरता होति... अदिन्नादाना पटिविरता होति... कामेसुमिच्छाचारा पटिविरता होति... मुसावादा पटिविरता होति 
पिसुणाय वाचाय पटिविरता होति... फरुसाय वाचाय पटिविरता होति... सम्फप्पलापा पटिविरता होति... अनभिज्झालुनी 
होति... अब्यापन्नचित्ता होति... सम्मादिट्टिका होति... । इमेहि खो, भिक्खवे, दसहि धम्मेहि समन्नागता उपासिका विसारदा 
अगारं अज्झावसती' ति । पञ्चमं । 


६. संसप्पनीयसुत्तं 


२१६. “संसप्पनीयपरियायं वो, भिक्खवे, धम्मपरियायं देसेस्सामि। तं सुणाथ, साधुकं मनसि करोथ; 
भासिस्सामी”ति। “एवं, भन्ते "ति खो ते भिक्खू भगवतो पच्चस्सोसुं। भगवा एतदवोच - 


"कतमो च, भिक्खवे, संसप्पनीयपरियायो धम्मपरियायो? कम्मस्सका, भिक्खवे, सत्ता कम्मदायादा कम्मयोनी 
कम्मबन्धू कम्मपटिसरणा, यं कम्मं करोन्ति - कल्याणं वा पापकं वा - तस्स दायादा भवन्ति। 


“इध, भिक्खवे, एकच्चो पाणातिपाती होति लुद्दो लोहितपाणि हतपहते निविट्टो, अदयापन्नो सब्बपाणभूतेसु। सो 
संसप्पति कायेन, संसप्पति वाचाय, संसप्पति मनसा । तस्स जिम्हं कायकम्मं होति, जिम्हं वचीकम्मं, जिम्हं मनोकम्मं, 
जिम्हा गति, जिम्हुपपत्ति। 


““जिम्हगतिकस्स खो पनाहं, भिक्खवे, जिम्हुपपत्तिकस्स द्विन्नं गतीनं अञ्ञतरं गति वदामि - ये वा एकन्तदुक्खा 


निरया या वा संसप्पजातिका तिरच्छानयोनि। कतमा च सा, भिक्खवे, संसप्पजातिका तिरच्छानयोनि? अहि विच्छिका 
सतपदी नकुला बिळारा मूसिका उलूका, ये वा पनञ्जेपि केचि तिरच्छानयोनिका सत्ता मनुस्से दिस्वा संसप्पन्ति। इति खो, 

भिक्खवे, भूता भूतस्स उपपत्ति होति यं करोति तेन उपपज्जति। उपपन्नमेनं फस्सा फुसन्ति। एवमहं, भिक्खवे, 
“कम्मदायादा सत्ता'ति बदामि । 


“इध पन, भिक्खवे, एकच्चो अदिन्नादायी होति...पे०... कामेसुमिच्छाचारी होति... मुसावादी होति... पिसुणवाचो 
होति... फरुसवाचो होति... सम्फप्पलापी होति... अभिज्झालु होति... ब्यापन्नचित्तो होति... मिच्छादिट्टिको होति 
विपरीतदस्सनो -- “नत्थि दिन्नं...पे०... सयं अभिञ्ञा सच्छिकत्वा पवेदेन्ती ति। सो संसप्पति कायेन, संसप्पति वाचाय, 
संसप्पति मनसा । तस्स जिम्हं कायकम्मं होत, जिम्हं वचीकम्मं, जिम्हं मनोकम्मं, जिम्हा गति, जिम्हुपपत्ति । 


“जिम्हगतिकस्स खो पनाहं, भिक्खवे, जिम्हुपपत्तिकस्स द्विन्नं गतीनं अञ्ञतरं गति वदामि - ये वा एकन्तदुक्खा 
निरया या वा संसप्पजातिका तिरच्छानयोनि। कतमा च सा, भिक्खवे, संसप्पजातिका तिरच्छानयोनि? अहि विच्छिका 
सतपदी नकुला बिळारा मूसिका उलूका, ये वा पनञ्ञेपि केचि तिरच्छानयोनिका सत्ता मनुस्से दिस्वा संसप्पन्ति। इति खो, 
भिक्खवे, भूता भूतस्स उपपत्ति होति, यं करोति तेन उपपज्जति। उपपन्नमेनं फस्सा फुसन्ति। एवमहं, भिक्खवे, 
'कम्मदायादा सत्ता ति वदामि | कम्मस्सका, भिकखवे, सत्ता कम्मदायादा कम्मयोनी कम्मबन्धू कम्मपटिसरणा, यं कम्मं 
करोन्ति - कल्याणं वा पापकं वा - तस्स दायादा भवन्ति । 


“इध, भिक्खवे, एकच्चो पाणातिपातं पहाय पाणातिपाता पटिविरतो होति निहितदण्डो निहितसत्थो, लज्जी दयापन्नो 
सब्बपाणभूतहितानुकम्पी विहरति। सो न संसप्पति कायेन, न संसप्पति वाचाय, न संसप्पति मनसा। तस्स उजु कायकम्मं 
होति, उजु वचीकम्मं, उजु मनोकम्मं, उजु गति, उजुपपत्ति। 


““उजुगतिकस्स खो पनाहं, भिक्खवे, उजुपपत्तिकस्स विन्नं गतीनं अञ्जतरं गतिं वदामि - ये वा एकन्तसुखा सग्गा 
यानि वा पन तानि उच्चाकुलानि खत्तियमहासालकुलानि वा ब्राह्मणमहासालकुलानि वा गहपतिमहासालकुलानि वा 
अड्डानि महद्धनानि महाभोगानि पहूतजातरूपरजतानि पहूतवित्तूपकरणानि पहूतधनधञ्ञानि। इति खो, भिक्खवे, भूता 
भूतस्स उपपत्ति होति। यं करोति तेन उपपज्जति। उपपन्नमेनं फस्सा फुसन्ति। एवमहं, भिक्खवे, 'कम्मदायादा सत्ताति 
वदामि। 


“इध पन, भिक्खवे, एकच्चो अदिन्नादानं पहाय अदिन्नादाना पटिविरतो होति..पे०... कामेसुमिच्छाचारा पटिविरतो 
होति... मुसावादं पहाय मुसावादा पटिविरतो होति... पिसुणं वाचं पहाय पिसुणाय वाचाय पटिविरतो होति... फरुसं वाचं 
पहाय फरुसाय वाचाय पटिविरतो होति... सम्फप्पलापं पहाय सम्फप्पलापा पटिविरतो होति... अनभिज्झालु होति... 
अब्यापन्नचित्तो होति... सम्मादिड्िको होति अविपरीतदस्सनो -- “अत्ति दिन्नं...पे०... ये इमञ्च लोकं परञ्च लोकं सयं 
अभिञ्जा सच्छिकत्वा पवेदेन्ती'ति। सो न संसप्पति कायेन, न संसप्पति वाचाय, न संसप्पति मनसा । तस्स उजु कायकम्मं 
होति, उजु वचीकम्मं, उजु मनोकम्मं, उजु गति, उजुपपत्ति। 


““उजुगतिकस्स खो पन अहं, भिक्खवे, उजुपपत्तिकस्स द्विन्नं गतीनं अञ्जतरं गति वदामि - ये वा एकन्तसुखा 
सग्गा यानि वा पन तानि उच्चाकुलानि खत्तियमहासालकुलानि वा ब्राह्मणमहासालकुलानि वा गहपतिमहासालकुलानि वा 
अड्डानि महद्धनानि महाभोगानि पहूतजातरूपरजतानि पहूतवित्तृपकरणानि पहूतधनधञ्जानि। इति खो, भिक्खवे, भूता 
भूतस्स उपपत्ति होति। यं करोति तेन उपपज्जति। उपपन्नमेनं फस्सा फुसन्ति। एवमहं, भिक्खवे, 'कम्मदायादा सत्ताति 
वदामि। 

“कम्मस्सका, भिक्खवे, सत्ता कम्मदायादा कम्मयोनी कम्मबन्धू कम्मपटिसरणा, यं कम्मं करोन्ति - कल्याणं वा 
पापकं वा - तस्स दायादा भवन्ति। अयं खो सो, भिक्खवे, संसप्पनीयपरियायो धम्मपरियायो”ति। छट्ठं । 


७. पठमसञ्चेतनिकसुत्तं 


२९७. “नाहं, भिक्खवे, सञ्चेतनिकानं कम्मानं कतानं उपचितानं अप्पटिसंवेदित्वा [अप्पटिसंविदित्वा (सी० स्या० 
पी०)] ब्यन्तीभावं वदामि। तञ्च खो दिद्वेव धम्मे उपपज्जे वा [उपपज्जं वा (क०) अ० नि० ६.६३ पस्सितब्बं, उपपज्ज वा 
(म° नि० ३.३०३)] अपरे वा परियाये । न त्वेवाहं, भिक्खवे, सञ्चेतनिकानं कम्मानं कतानं उपचितानं अप्पटिसंवेदित्वा 
दुक्खस्सन्तकिरियं वदामि। 


“तत्र, भिक्खवे, तिविधा कायकम्मन्तसन्दोसब्यापत्ति अकुसलसञ्चेतनिका दुकखुद्रया दुक्खविपाका [अकुसलं 
सञ्चेतनिकं दुकखुद्रयं दुकखविपाकं (क०)] होति; चतुब्बिधा वचीकम्मन्तसन्दोसब्यापत्ति अकुसलसञ्चेतनिका दुक्खुद्रया 
दुक्खविपाका होति; तिविधा मनोकम्मन्तसन्दोसब्यापत्ति अकुसलसञ्चेतनिका दुक्खुद्रया दुकखविपाका होति । 


“कथज्च, भिक्खवे, तिविधा कायकम्मन्तसन्दोसब्यापत्ति अकुसलसञ्चेतनिका दुकखुद्रया दुक्खविपाका होति? इध, 
भिक्खवे, एकच्चो पाणातिपाती होति लुद्दो लोहितपाणि हतपहते निविट्ठो अदयापन्नो सब्बपाणभूतेसु । 


““अदिन्नादायी होति। यं तं परस्स परवित्तूपकरणं गामगतं वा अरञ्ञगतं वा, तं अदिन्नं थेय्यसङ्कातं आदाता होति। 


“कामेसुमिच्छाचारी होति। या ता मातुरक्खिता...पे०... अन्तमसो मालागुळपरिक्खित्तापि, तथारूपासु चारित्तं 
आपज्जिता होति। एवं खो, भिक्खवे, तिविधा कायकम्मन्तसन्दोसब्यापत्ति अकुसलसञ्चेतनिका दुकखुद्रया दुक्खविपाका 
होति। 


“कथञ्च, भिक्खवे, चतुब्बिधा वचीकम्मन्तसन्दोसब्यापत्ति अकुसलसञ्चेतनिका दुक्खुद्रया दुक्खविपाका होति? 
इध, भिक्खवे, एकच्चो मुसावादी होति। सभग्गतो वा परिसग्गतो वा जातिमज्झगतो वा पूगमज्झगतो वा राजकुलमज्झगतो 
वा अभिनीतो सक्खिपुट्ठो 'एहम्भो पुरिस, यं जानासि तं वदेही ति, सो अजानं वा आह 'जानामी'ति, जानं वा आह “न 
जानामीति, अपस्सं वा आह 'पस्सामी'ति, पस्सं वा आह “न पस्सामी'ति, इति अत्तहेतु वा परहेतु वा 
आमिसकिञ्चिक्खहेतु वा सम्पजानमुसा भासिता होति। 


“पिसुणवाचो होति। इतो सुत्वा अमुत्र अक्खाता इमेसं भेदाय, अमुत्र वा सुत्वा इमेसं अक्खाता अमूसं भेदाय । इति 
समग्गानं वा भेत्ता भिन्नानं वा अनुप्पदाता वग्गारामो वग्गरतो वग्गनन्दी, वग्गकरणि वाचं भासिता होति। 


“फरुसवाचो होति। या सा वाचा अण्डका कक्कसा परकटुका पराभिसज्जनी कोधसामन्ता। असमाधिसंवत्तनिका, 
तथारूपिं वाचं भासिता होति। 


“सम्फप्पलापी होति अकालवादी अभूतवादी अनत्थवादी अधम्मवादी अविनयवादी, अनिधानवतिं वाचं भासिता 
होति अकालेन अनपदेसं अपरियन्तवतिं अनत्थसंहितं । एवं खो, भिक्खवे, चतुब्बिधा बचीकम्मन्तसन्दोसब्यापत्ति 
अकुसलसञ्चेतनिका दुकखुद्रया दुक्खविपाका होति। 

“कथञ्च, भिक्खवे, तिविधा मनोकम्मन्तसन्दोसब्यापत्ति अकुसलसञ्चेतनिका दुक्खुद्रया दुकखविपाका होति? इध, 
भिक्खवे, एकच्चो अभिज्झालु होति। यं तं परस्स परवित्ूपकरणं, तं अभिज्झाता होति -- “अहो वत, यं परस्स तं मम 
अस्सा'ति। 


““ब्यापन्नचित्तो होति पदुटुमनसङ्कप्पो - “इमे सत्ता हञ्जन्तु वा बज्झन्तु वा उच्छिज्जन्तु वा विनस्सन्तु वा मा वा 
अहेसुःन्ति। 


मिच्छादिड्टिको होति विपरीतदस्सनो - 'नत्थि दिन्नं...पे० ... ये इमञ्च लोकं परञ्च लोकं सयं अभिञ्जा सच्छिकत्वा 
पवेदेन्तीति। एवं खो, भिकखवे, तिविधा मनोकम्मन्तसन्दोसब्यापत्ति अकुसलसञ्चेतनिका दुक्खुद्रया दुक्खविपाका होति । 


“तिविध कायकम्मन्तसन्दोसब्यापत्ति अकुसलसञ्चेतनिकाहेतु [... सञ्चेतनिकहेतु (क०)] वा, भिक्खवे, सत्ता 
कायस्स भेदा परं मरणा अपायं दुग्गतिं विनिपातं निरयं उपपज्जन्ति; चतुब्बिधवचीकम्मन्तसन्दोसब्यापत्ति 
अकुसलसञ्चेतनिकाहेतु वा, भिक्खवे, सत्ता कायस्स भेदा परं मरणा अपायं दुग्गतिं विनिपातं निरयं उपपज्जन्ति; 
तिविधमनोकम्मन्तसन्दोसब्यापत्ति अकुसलसञ्चेतनिकाहेतु वा, भिक्खवे, सत्ता कायस्स भेदा परं मरणा अपायं दुग्गति 
विनिपातं निरयं उपपज्जन्ति। 


““सेय्यथापि, भिक्खवे, अपण्णको मणि उद्भंखित्तो येन येनेव पतिड्ठाति सुप्पतिड्टितयेब पतिड्डाति; एवमेवं खो, 
भिक्खवे, तिविधकायकम्मन्तसन्दोसब्यापत्ति अकुसलसञ्चेतनिकाहेतु वा सत्ता कायस्स भेदा परं मरणा अपायं दुग्गति 
विनिपातं निरयं उपपज्जन्ति; चतुब्बिधवचीकम्मन्तसन्दोसब्यापत्ति अकुसलसञ्चेतनिकाहेतु वा सत्ता कायस्स भेदा परं 
मरणा अपायं दुग्गति विनिपातं निरयं उपपज्जन्ति; तिविधमनोकम्मन्तसन्दोसब्यापत्ति अकुसलसञ्चेतनिकाहेतु वा सत्ता 
कायस्स भेदा परं मरणा अपायं दुग्गति विनिपातं निरयं उपपज्जन्तीति । 


“नाहं, भिक्खवे, सञ्चेतनिकानं कम्मानं कतानं उपचितानं अप्पटिसंवेदित्वा ब्यन्तीभावं वदामि, तञ्च खो दिदेव 
धम्मे उपपज्जे वा अपरे वा परियाये। न त्वेवाहं, भिक्खवे, सञ्चेतनिकानं कम्मानं कतानं उपचितानं अप्पटिसंवेदित्वा 
दुक्खस्सन्तकिरियं वदामि। 


“तत्र, भिक्खवे, तिविधा कायकम्मन्तसम्पत्ति कुसलसञ्चेतनिका सुखुद्रया सुखविपाका होति; चतुब्बिधा 
वचीकम्मन्तसम्पत्ति कुसलसञ्चेतनिका सुखुद्रया सुखविपाका होति; तिविधा मनोकम्मन्तसम्पत्ति कुसलसञ्चेतनिका 
सुखुद्रया सुखविपाका होति। 


“कथञ्च, भिक्खवे, तिविधा कायकम्मन्तसम्पत्ति कुसलसञ्चेतनिका सुखुद्रया सुखविपाका होति? इध, भिक्खवे, 
एकच्चो पाणातिपातं पहाय पाणातिपाता पटिविरतो होति निहितदण्डो निहितसत्थो लज्जी दयापन्नो, 
सब्बपाणभूतहितानुकम्पी विहरति...पे०...। 


“अदिन्नादानं पहाय, अदिन्नादाना पटिविरतो होति । यं तं परस्स परवित्तूपकरणं गामगतं वा अरञ्ञगतं वा, न तं 
अदिन्नं थेय्यसङ्कातं आदाता होति। 


““कामेसुमिच्छाचारं पहाय, कामेसुमिच्छाचारा पटिविरतो होति। या ता मातुरक्खिता ...पे०... अन्तमसो 

मालागुळपरिकि्खित्तापि, तथारूपासु न चारित्तं आपज्जिता होति। एवं खो, भिकखवे, तिविधा कायकम्मन्तसम्पत्ति 
कुसलसञ्चेतनिका सुखुद्रया सुखविपाका होति। 


“कथञ्च, भिक्खवे, चतुब्बिधा वचीकम्मन्तसम्पत्ति कुसलसञ्चेतनिका सुखुद्रया सुखविपाका होति? इध, भिक्खवे, 
एकच्चो मुसावादं पहाय मुसावादा पटिविरतो होति। सभग्गतो वा परिसग्गतो वा जातिमज्झगतो वा पूगमज्झगतो वा 
राजकुलमज्झगतो वा अभिनीतो सक्खिपुट्डो 'एहम्भो पुरिस, यं जानासि तं वदेहीति, सो अजानं वा आह “न जानामी'ति, 
जानं वा आह 'जानामी'ति, अपस्सं वा आह “न पस्सामी'ति, पस्सं वा आह 'पस्सामी'ति, इति अत्तहेतु वा परहेतु वा 
आमिसकिञ्चिक्खहेतु वा न सम्पजानमुसा भासिता होति। 


“पिसुणं वाचं पहाय, पिसुणाय वाचाय पटिविरतो होति - न इतो सुत्वा अमुत्र अक्खाता इमेसं भेदाय, अमुत्र वा 
सुत्वा न इमेसं अक्खाता अमूसं भेदाय। इति भिन्नानं वा सन्धाता सहितानं वा अनुप्पदाता समग्गारामो समग्गरतो 
समग्गनन्दिँ, समग्गकरणि वाचं भासिता होति। 


“फरुसं वाचं पहाय, फरुसाय वाचाय पटिविरतो होति। या सा वाचा नेला कण्णसुखा पेमनीया हदयङ्गमा पोरी 
बहुजनकन्ता बहुजनमनापा, तथारूपिं वाचं भासिता होति । 


“सम्फप्पलापं पहाय, सम्फप्पलापा पटिविरतो होति कालवादी भूतवादी अत्थवादी धम्मवादी विनयवादी, निधानवतिं 
वाचं भासिता होति कालेन सापदेसं परियन्तवति अत्थसंहितं। एवं खो, भिक्खवे, चतुब्बिधा वचीकम्मन्तसम्पत्ति 
कुसलसञ्चेतनिका सुखुद्रया सुखविपाका होति। 


“कथञ्च, भिक्खवे, तिविधा मनोकम्मन्तसम्पत्ति कुसलसञ्चेतनिका सुखुद्रया सुखविपाका होति? इध, भिक्खवे, 
एकच्चो अनभिज्झालु होति। यं तं परस्स परवित्तूपकरणं तं अनभिज्झाता होति -- “अहो वत, यं परस्स तं ममस्सा'ति। 


““अब्यापन्नचित्तो होति अप्पदुुमनसङ्कप्पो - “इमे सत्ता अवेरा होन्तु अब्यापज्जा अनीघा, सुखी अत्तानं 
परिहरन्तू'ति। 


“सम्मादिड्टिको होति अविपरीतदस्सनो -- “अत्ति दिन्नं, अत्थि यिटुँ...पे०... ये इमञ्च लोकं परञ्च लोकं सयं 
अभिज्ञा सच्छिकत्वा पवेदेन्ती'ति। एवं खो, भिक्खवे, तिविधा मनोकम्मन्तसम्पत्ति कुसलसञ्चेतनिका सुखुद्रया 
सुखविपाका होति। 


“-तिविधकायकम्मन्तसम्पत्तिकुसलसञ्चेतनिकाहेतु वा, भिक्खवे, सत्ता कायस्स भेदा परं मरणा सुगति सग्गं लोकं 
उपपज्जन्ति; चतुब्बिधवचीकम्मन्तसम्पत्तिकुसलसञ्चेतनिकाहेतु वा, भिक्खवे, सत्ता कायस्स भेदा परं मरणा सुगति सग्गं 
लोकं उपपज्जन्ति; तिविधमनोकम्मन्तसम्पत्तिकुसलसञ्चेतनिकाहेतु वा, भिक्खवे, सत्ता कायस्स भेदा परं मरणा सुगति 
सग्गं लोकं उपपज्जन्ति। 


“सेय्यथापि, भिक्खवे, अपण्णको मणि उद्धंखित्तो येन येनेव पतिट्ठाति सुप्पतिट्टितंयेव पतिट्ठाति; एवमेवं खो, 
भिक्खवे, तिविधकायकम्मन्तसम्पत्तिकुसलसञ्चेतनिकाहेतु वा सत्ता कायस्स भेदा परं मरणा सुगति सग्गं लोकं 
उपपज्जन्ति; चतुन्बिधवचीकम्मन्तसम्पत्तिकुसलसञ्चेतनिकाहेतु वा सत्ता कायस्स भेदा परं मरणा सुगतिं सग्गं लोकं 

उपपज्जन्ति; तिविधमनोकम्मन्तसम्पत्तिकुसलसञ्चेतनिकाहेतु वा सत्ता कायस्स भेदा परं मरणा सुगतिं सग्गं लोकं 
उपपज्जन्ति। नाहं, भिकखवे, सञ्चेतनिकानं कम्मानं कतानं उपचितानं अप्पटिसंवेदित्वा ब्यन्तीभावं वदामि | तञ्च खो 
दिट्टेव धम्मे उपपज्जे वा अपरे वा परियाये। न त्वेवाहं, भिक्खवे, सञ्चेतनिकानं कम्मानं कतानं उपचितानं 
अप्पटिसंवेदित्वा दुकखस्सन्तकिरियं वदामीति । सत्तमं। [अट्टुकथायं पन अट्ठमसुत्तम्पि एत्थेव परियापन्नं विय संबण्णना 
दिस्सति] 


८. दुतियसञ्चेतनिकसुत्त 


२९८. “नाहं, भिक्खवे, सञ्चेतनिकानं कम्मानं कतानं उपचितानं अप्पटिसंवेदित्वा ब्यन्तीभावं वदामि, तञ्च खो 
दि्ठेव धम्मे उपपज्जे वा अपरे वा परियाये। न त्वेवाहं, भिक्खवे, सञ्चेतनिकानं कम्मानं कतानं उपचितानं 
अप्पटिसंवेदित्वा दुकखस्सन्तकिरियं वदामि । 


“तत्र, भिक्खवे, तिविधा कायकम्मन्तसन्दोसब्यापत्ति अकुसलसञ्चेतनिका दुकखुद्रया दुक्खविपाका होति; चतुब्बिधा 
वचीकम्मन्तसन्दोसब्यापत्ति अकुसलसञ्चेतनिका दुक्खुद्रया दुकखविपाका होति; तिविधा मनोकम्मन्तसन्दोसब्यापत्ति 
अकुसलसञ्चेतनिका दुकखुद्रया दुक्खविपाका होति। 


“कथञ्च, भिक्खवे, तिविधा कायकम्मन्तसन्दोसब्यापत्ति अकुसलसञ्चेतनिका दुक्खुद्रया दुक्खविपाका होति...पे०... 
एवं खो, भिक्खवे, तिविधा कायकम्मन्तसन्दोसब्यापत्ति अकुसलसञ्चेतनिका दुक्खुद्रया दुक्खविपाका होति। 


“कथञ्च, भिक्खवे, चतुब्बिधा वचीकम्मन्तसन्दोसब्यापत्ति अकुसलसञ्चेतनिका दुक्खुद्रया दुक्खविपाका होति 
पे०... एवं खो, भिक्खवे, चतुब्बिधा वचीकम्मन्तसन्दोसब्यापत्ति अकुसलसञ्चेतनिका दुक्खुद्रया दुकखविपाका होति । 


एवं खो, भिक्खवे, तिविधा मनोकम्मन्तसन्दोसब्यापत्ति अकुसलसञ्चेतनिका दुकखुद्रया दुक्खविपाका होति। 


“तिविध कायकम्मन्तसन्दोसब्यापत्ति अकुसलसञ्चेतनिकाहेतु वा, भिक्खवे, सत्ता कायस्स भेदा परं मरणा अपायं 
दुग्गति विनिपातं निरयं उपपज्जन्ति, चतुब्बिधवचीकम्मन्त...पे०... तिविधमनोकम्मन्तसन्दोसब्यापत्ति 
अकुसलसञ्चेतनिकाहेतु वा, भिक्खवे, सत्ता कायस्स भेदा परं मरणा अपायं दुग्गतिं विनिपातं निरयं उपपज्जन्ति। 


“नाहं, भिक्खवे, सञ्चेतनिकानं कम्मानं कतानं उपचितानं अप्पटिसंवेदित्वा ब्यन्तीभावं वदामि, तञ्च खो दिट्ठेव 
धम्मे उपपज्जे वा अपरे वा परियाये । न त्वेवाहं, भिक्खवे, सञ्चेतनिकानं कम्मानं कतानं उपचितानं अप्पटिसंवेदित्वा 
दुक्खस्सन्तकिरियं वदामि। 


“तत्र खो, भिक्खवे, तिविधा कायकम्मन्तसम्पत्ति कुसलसञ्चेतनिका सुखुद्रया सुखविपाका होति; चतुब्बिधा 
वचीकम्मन्तसम्पत्ति कुसलसञ्चेतनिका सुखुद्रया सुखविपाका होति; तिविधा मनोकम्मन्तसम्पत्ति कुसलसञ्चेतनिका 
सुखुद्रया सुखविपाका होति। 

भिक्खवे, तिविधा कायकम्मन्तसम्पत्ति कुसलसञ्चेतनिका सुखुद्रया सुखविपाका होति। 


भिक्खवे, तिविधा मनोकम्मन्तसम्पत्ति कुसलसञ्चेतनिका सुखुद्रया सुखविपाका होति। 


“-तिविधकायकम्मन्तसम्पत्तिकुसलसञ्चेतनिकाहेतु वा, भिक्खवे, सत्ता कायस्स भेदा परं मरणा सुगति सग्गं लोकं 


कायस्स भेदा परं मरणा सुगति सग्गं लोकं उपपज्जन्ति...पे०... । [उपपज्जन्ति। (स्या० क०) तथा सति “नाहं भिक्खवे 
सञ्चेतनिकान” मिच्चादिना वुच्चमानवचनेन सह एकसुत्तन्ति गहेतब्बं । पेय्यालेन पन पुरिमसुत्ते विय निगमनं दस्सितं] 
अद्ठुमं। 


९. करजकायसुत्त 


२९९. “नाहं, भिक्खवे, सञ्चेतनिकानं कम्मानं कतानं उपचितानं अप्पटिसंवेदित्वा ब्यन्तीभावं वदामि, तञ्च खो 
दिट्देव धम्मे उपपज्जे वा अपरे वा परियाये। न त्वेवाहं, भिक्खवे, सञ्चेतनिकानं कम्मानं कतानं उपचितानं 
अप्पटिसंवेदित्वा दुक्खस्सन्तकिरियं वदामि । 


“स खो सो, भिकखवे, अरियसावको एवं विगताभिज्झो विगतब्यापादो असम्मूळहो सम्पजानो पटिस्सतो 
मेत्तासहगतेन चेतसा एकं दिसं फरित्वा विहरति तथा दुतियं तथा ततियं तथा चतुत्थं [चतुत्थिं (?)]। इति उद्धमधो तिरियं 
सब्बधि सब्बत्तताय सब्बावन्तं लोकं मेत्तासहगतेन चेतसा विपुलेन महग्गतेन अप्पमाणेन अवेरेन अब्यापज्जेन फरित्वा 
विहरति । 


“सो एवं पजानाति - 'पुब्बे खो मे इदं चित्तं परित्तं अहोसि अभावितं, एतरहि पन मे इदं चित्तं अप्पमाणं सुभावितं । यं 
खो पन किञ्चि पमाणकतं कम्मं, न तं तत्रावसिस्सति न तं तत्रावतिट्ठती'ति। 


“तं कि मञ्जथ, भिक्खवे, दहरतग्गे चे सो अयं [चे अयं (स्या०)] कुमारो मेत्तं चेतोविमुत्ति भावेय्य, अपि नु खो [अपि 
नु सो (?)] पापकम्मं करेय्या"ति? “नो हेतं, भन्ते । 


““अकरोन्तं खो पन पापकम्मं अपि नु खो दुक्खं फुसेय्या ति? “नो हेतं, भन्ते। अकरोन्तञ्हि, भन्ते, पापकम्मं कुतो 
दुक्खं फुसिस्सती 'ति! 


“भावेतब्बा खो पनायं, भिक्खवे, मेत्ताचेतोविमुत्ति इत्थिया वा पुरिसेन वा। इत्थिया वा, भिक्खवे, पुरिसस्स वा नायं 
कायो आदाय गमनीयो। चित्तन्तरो अयं, भिक्खवे, मच्चो। सो एवं पजानाति -- “यं खो मे इदं किञ्चि पुब्बे इमिना 
करजकायेन पापकम्मं कतं, सब्बं तं इध वेदनीयं; न तं अनुगं भविस्सती'ति। एवं भाविता खो, भिक्खवे, मेत्ता चेतोविमुत्ति 
अनागामिताय संवत्तति, इध पञ्ञस्स भिकखुनो उत्तरि [उत्तरिं (सी० स्या० पी०)] विमुत्ति अप्पटिविज्झतो । 

“करुणासहगतेन चेतसा... मुदितासहगतेन चेतसा... उपेक्‍खासहगतेन चेतसा एकं दिसं फरित्वा विहरति तथा दुतियं 
तथा ततियं तथा चतुत्थं । इति उद्भमधो तिरियं सब्बधि सब्बत्तताय सब्बावन्तं लोकं उपेक्खासहगतेन चेतसा विपुलेन 
महग्गतेन अप्पमाणेन अवेरेन अब्यापज्जेन फरित्वा विहरति। 


“सो एवं पजानाति - 'पुब्बे खो मे इदं चित्तं परित्तं अहोसि अभावितं, एतरहि पन मे इदं चित्तं अप्पमाणं सुभावितं । यं 
खो पन किञ्चि पमाणकतं कम्मं, न तं तत्रावसिस्सति न तं तत्रावतिट्ठती'ति। 


“तं कि मञ्जथ, भिक्खवे, दहरतग्गे चे सो अयं कुमारो उपेक्खं चेतोविमुत्ति भावेय्य, अपि नु खो पापकम्मं 
करेय्या"ति? “नो हेतं, भन्ते” । 


““अकरोन्तं खो पन पापकम्मं अपि नु खो दुक्खं फुसेय्या'ति? “नो हेतं, भन्ते। अकरोन्तञ्हि, भन्ते, पापकम्मं कुतो 
दुक्खं फुसिस्सती"ति! 


“भावेतब्बा खो पनायं, भिकखवे, उपेक्खा चेतोविमुत्ति इत्थिया वा पुरिसेन वा । इत्थिया वा, भिक्खवे, पुरिसस्स वा 
नायं कायो आदाय गमनीयो। चित्तन्तरो अयं, भिक्खवे, मच्चो। सो एवं पजानाति - `यं खो मे इदं किञ्चि पुब्बे इमिना 
करजकायेन पापकम्मं कतं, सब्ब तं इध वेदनीयं; न तं अनुगं भविस्सती'ति। एवं भाविता खो, भिकखवे, उपेक्खा 
चेतोविमुत्ति अनागामिताय संवत्तति, इध पञ्ञस्स भिक्खुनो उत्तरि विमृत्ति अप्पटिविज्झतो"ति। नवमं । 


१०. अधम्मचरियासुत्तं 


२२०. [अ० नि० २.१६] अथ खो अञ्ञतरो ब्राह्मणो येन भगवा तेनुपसङ्कमि; उपसङ्कमित्वा भगवता सद्भि सम्मोदि । 
सम्मोदनीयं कथं सारणीयं वीतिसारेत्वा एकमन्तं निसीदि । एकमन्तं निसिन्नो खो सो ब्राह्मणो भगवन्तं एतदवोच -- “को 
नु खो, भो गोतम, हेतु को पच्चयो येनमिधेकच्चे सत्ता कायस्स भेदा परं मरणा अपायं दुग्गति विनिपातं निरयं 
उपपज्जन्ती”ति? “अधम्मचरियाविसमचरियाहेतु खो, ब्राह्मण, एवमिधेकच्चे सत्ता कायस्स भेदा परं मरणा अपायं दुग्गति 
विनिपातं निरयं उपपज्जन्ती”ति। 


“को पन, भो गोतम, हेतु को पच्चयो येनमिधेकच्चे सत्ता कायस्स भेदा परं मरणा सुगति सग्गं लोकं 
उपपज्जन्ती”ति? “धम्मचरियासमचरियाहेतु खो, ब्राह्मण, एवमिधेकच्चे सत्ता कायस्स भेदा परं मरणा सुगतिं सग्गं लोकं 
उपपज्जन्ती”ति। 


“न खो अहं इमस्स भोतो गोतमस्स संखित्तेन भासितस्स वित्थारेन अत्थं आजानामि। साधु मे भवं गोतमो तथा धम्मं 
देसेतु यथाहं इमस्स भोतो गोतमस्स संखित्तेन भासितस्स वित्थारेन अत्थं आजानेय्य'न्ति। “तेन हि, ब्राह्मण, सुणाहि, 
साधुकं मनसि करोहि; भासिस्सामी"ति। “एवं, भो”ति खो सो ब्राह्मणो भगवतो पच्चस्सोसि। भगवा एतदवोच - 


“तिविधा खो, ब्राह्मण, कायेन अधम्मचरियाविसमचरिया होति; चतुब्बिधा वाचाय अधम्मचरियाविसमचरिया होति; 
तिविधा मनसा अधम्मचरियाविसमचरिया होति। 


"कथञ्च, ब्राह्मण, तिविधा कायेन अधम्मचरियाविसमचरिया होति...पे०... एवं खो, ब्राह्मण, तिविधा कायेन 

अधम्मचरिया विसमचरिया होति । 


अधम्मचरिया विसमचरिया होति । 


“कथञ्च, ब्राह्मण, तिविधा मनसा अधम्मचरियाविसमचरिया होति...पे०... एवं खो, ब्राह्मण, तिविधा मनसा 
अधम्मचरियाविसमचरिया होति। एवं अधम्मचरियाविसमचरियाहेतु खो, ब्राह्मण, एवमिधेकच्चे सत्ता कायस्स भेदा परं 
मरणा अपायं दुग्गतिं विनिपातं निरयं उपपज्जन्ति । 


“तिविधा ब्राह्मण, कायेन धम्मचरियासमचरिया होति; चतुब्बिधा वाचाय धम्मचरियासमचरिया होति; तिविधा मनसा 
धम्मचरियासमचरिया होति। 


"कथञ्च, ब्राह्मण, तिविधा कायेन धम्मचरियासमचरिया होति...पे०... एवं खो, ब्राह्मण, तिविधा कायेन 
धम्मचरियासमचरिया होति । 


धम्मचरियासमचरिया होति। 


“कथज्च, ब्राह्मण, तिविधा मनसा धम्मचरियासमचरिया होति...पे०... एवं खो, ब्राह्मण, तिविधा मनसा 
धम्मचरियासमचरिया होति। एवं धम्मचरियासमचरियाहेतु खो, ब्राह्मण, एवमिधेकच्चे सत्ता कायस्स भेदा परं मरणा सुगति 
सग्गं लोकं उपपज्जन्ती”ति। 


गत न्ति। दसमं । 


करजकायवग्गो पठमो। 


(२२) २. सामञ्ञवग्गो 


२२१. “दसहि, भिक्खवे, धम्मेहि समन्नागतो यथाभतं निक्खित्तो एवं निरये। कतमेहि दसहि? पाणातिपाती होति, 
अदिन्नादायी होति, कामेसुमिच्छाचारी होति, मुसावादी होति, पिसुणवाचो होति, फरुसवाचो होति, सम्फप्पलापी होति, 
अभिज्झालु होति, ब्यापन्नचित्तो होति, मिच्छादिड्टिको होति - इमेहि खो, भिकखवे, दसहि धम्मेहि समन्नागतो यथाभतं 
निक्खित्तो एवं निरये। 


“दसहि, भिक्खवे, धम्मेहि समन्नागतो यथाभतं निक्खित्तो एवं सग्गे। कतमेहि दसहि? पाणातिपाता पटिविरतो होति, 
अदिन्नादाना पटिविरतो होति, कामेसुमिच्छाचारा पटिविरतो होति, मुसावादा पटिविरतो होति, पिसुणाय वाचाय पटिविरतो 
होति, फरुसाय वाचाय पटिविरतो होति, सम्फप्पलापा पटिविरतो होति, अनभिज्झालु होति, अब्यापन्नचित्तो होति, 
सम्मादिड्टिको होति - इमेहि खो, भिकखवे, दसहि धम्मेहि समन्नागतो यथाभतं निक्खित्तो एवं सग्गे"ति। 

२२२. “वीसतिया, भिक्खवे, धम्मेहि समन्नागतो यथाभतं निक्खित्तो एवं निरये। कतमेहि बीसतिया? अत्तना च 
पाणातिपाती होति, परञ्च पाणातिपाते समादपेति; अत्तना च अदिन्नादायी होति, परञ्च अदिन्नादाने समादपेति; अत्तना च 
कामेसुमिच्छाचारी होति, परञ्च कामेसुमिच्छाचारे समादपेति; अत्तना च मुसावादी होति, परञ्च मुसावादे समादपेति; 
अत्तना च पिसुणवाचो होति, परञ्च पिसुणाय वाचाय समादपेति; अत्तना च फरुसवाचो होति, परञ्च फरुसाय वाचाय 
समादपेति; अत्तना च सम्फप्पलापी होति, परञ्च सम्फप्पलापे समादपेति; अत्तना च अभिज्झालु होति, परञ्च अभिज्झाय 
समादपेति; अत्तना च ब्यापन्नचित्तो होति, परञ्च ब्यापादे समादपेति; अत्तना च मिच्छादिड्टिको होति, परञ्च मिच्छादिट्टिया 
समादपेति - इमेहि खो, भिक्खवे, वीसतिया धम्मेहि समन्नागतो यथाभतं निक्खित्तो एवं निरये। 


“वीसतिया, भिकखवे, धम्मेहि समन्नागतो यथाभतं निक्खित्तो एवं सग्गे। कतमेहि वीसतिया? अत्तना च पाणातिपाता 
पटिविरतो होति, परञ्च पाणातिपाता वेरमणिया समादपेति; अत्तना च अदिन्नादाना पटिविरतो होति, परञ्च अदिन्नादाना 
वेरमणिया समादपेति; अत्तना च कामेसुमिच्छाचारा पटिविरतो होति, परञ्च कामेसुमिच्छाचारा वेरमणिया समादपेति; 
अत्तना च मुसावादा पटिविरतो होति, परञ्च मुसावादा वेरमणिया समादपेति; अत्तना च पिसुणाय वाचाय पटिविरतो होति, 
परञ्च पिसुणाय वाचाय वेरमणिया समादपेति; अत्तना च फरुसाय वाचाय पटिविरतो होति, परञ्च फरुसाय वाचाय 
वेरमणिया समादपेति; अत्तना च सम्फप्पलापा पटिविरतो होति, परञ्च सम्फप्पलापा वेरमणिया समादपेति; अत्तना च 
अनभिज्झालु होति, परञ्च अनभिज्झाय समादपेति; अत्तना च अब्यापन्नचित्तो होति, परञ्च अब्यापादे समादपेति; अत्तना 
च सम्मादिड्टिको होति, परञ्च सम्मादिड्टिया समादपेति -- इमेहि खो, भिकखवे, वीसतिया धम्मेहि समन्नागतो यथाभतं 
निक्खित्तो एवं सग्गे”ति । 


२२३. “तिंसाय, भिक्खवे, धम्मेहि समन्नागतो यथाभतं निक्खित्तो एवं निरये। कतमेहि तिंसाय? अत्तना च 
पाणातिपाती होति, परञ्च पाणातिपाते समादपेति, पाणातिपाते च समनुञ्ञो होति; अत्तना च अदिन्नादायी होति, परञ्च 
अदिन्नादाने समादपेति, अदिन्नादाने च समनुञ्जो होति; अत्तना च कामेसुमिच्छाचारी होति, परञ्च कामेसुमिच्छाचारे 
समादपेति, कामेसुमिच्छाचारे च समनुञ्ञो होति; अत्तना च मुसावादी होति, परञ्च मुसावादे समादपेति, मुसावादे च 
समनुञ्ञो होति; अत्तना च पिसुणवाचो होति, परञ्च पिसुणाय वाचाय समादपेति, पिसुणाय वाचाय च समनुञ्ञो होति; 
अत्तना च फरुसवाचो होति, परञ्च फरुसाय वाचाय समादपेति, फरुसाय वाचाय च समनुञ्ञो होति; अत्तना च 
सम्फप्पलापी होति, परञ्च सम्फप्पलापे समादपेति, सम्फप्पलापे च समनुञ्ञो होति; अत्तना च अभिज्झालु होति, परञ्च 
अभिज्झाय समादपेति, अभिज्झाय च समनुञ्ञो होति; अत्तना च ब्यापन्नचित्तो होति, परञ्च ब्यापादे समादपेति, ब्यापादे च 
समनुञ्ञो होति; अत्तना च मिच्छादिड्टिको होति, परञ्च मिच्छादिड्टिया समादपेति, मिच्छादिट्टिया च समनुञ्ञो होति - 
इमेहि खो, भिक्खवे, तिंसाय धम्मेहि समन्नागतो यथाभतं निक्खित्तो एवं निरये । 


“तिसाय, भिक्खवे, धम्मेहि समन्नागतो यथाभतं निक्खित्तो एवं सग्गे। कतमेहि तिंसाय? अत्तना च पाणातिपाता 
पटिविरतो होति, परञ्च पाणातिपाता वेरमणिया समादपेति, पाणातिपाता वेरमणिया च समनुञ्ञो होति; अत्तना च 
अदिन्नादाना पटिविरतो होति, परञ्च अदिन्नादाना वेरमणिया समादपेति, अदिन्नादाना वेरमणिया च समनुञ्जो होति; 
अत्तना च कामेसुमिच्छाचारा पटिविरतो होति, परञ्च कामेसुमिच्छाचारा वेरमणिया समादपेति, कामेसुमिच्छाचारा 
वेरमणिया च समनुञ्ञो होति; अत्तना च मुसावादा पटिविरतो होति, परञ्च मुसावादा वेरमणिया समादपेति, मुसावादा 
वेरमणिया च समनुञ्ञो होति; अत्तना च पिसुणाय वाचाय पटिविरतो होति, परञ्च पिसुणाय वाचाय वेरमणिया समादपेति, 
पिसुणाय वाचाय वेरमणिया च समनुञ्ञो होति; अत्तना च फरुसाय वाचाय पटिविरतो होति, परञ्च फरुसाय वाचाय 

वेरमणिया समादपेति, फरुसाय वाचाय वेरमणिया च समनुञ्ञो होति; अत्तना च सम्फप्पलापा पटिविरतो होति, 
परञ्च सम्फप्पलापा वेरमणिया समादपेति, सम्फप्पलापा वेरमणिया च समनुञ्ञो होति; अत्तना च अनभिज्झालु होति, 
परञ्च अनभिज्झाय समादपेति, अनभिज्झाय च समनुञ्ञो होति; अत्तना च अब्यापन्नचित्तो होति, परञ्च अब्यापादे 
समादपेति, अब्यापादे च समनुञ्ञो होति; अत्तना च सम्मादिद्टिको होति, परञ्च सम्मादिठ्ठिया समादपेति, सम्मादिड्टिया च 
समनुञ्ञजो होति - इमेहि खो, भिक्खवे, तिसाय धम्मेहि समन्नागतो यथाभतं निक्खित्तो एवं सग्गे”ति। 


२२४. “चत्तारीसाय, भिक्खवे, धम्मेहि समन्नागतो यथाभतं निक्खित्तो एवं निरये। कतमेहि चत्तारीसाय? अत्तना च 
पाणातिपाती होति, परञ्च पाणातिपाते समादपेति, पाणातिपाते च समनुञ्ञो होति, पाणातिपातस्स च वण्णं भासति; 
अत्तना च अदिन्नादायी होति, परञ्च अदिन्नादाने समादपेति, अदिन्नादाने च समनुञ्ञो होति, अदिन्नादानस्स च वण्णं 
भासति; अत्तना च कामेसुमिच्छाचारी होति, परञ्च कामेसुमिच्छाचारे समादपेति, कामेसुमिच्छाचारे च समनुञ्ञो होति, 
कामेसुमिच्छाचारस्स च वण्णं भासति; अत्तना च मुसावादी होति, परञ्च मुसावादे समादपेति, मुसावादे च समनुञ्ञो होति, 
मुसावादस्स च वण्णं भासति; अत्तना च पिसुणवाचो होति, परञ्च पिसुणाय वाचाय समादपेति, पिसुणाय वाचाय च 
समनुञ्ञजो होति, पिसुणाय वाचाय च वण्णं भासति; अत्तना च फरुसवाचो होति, परञ्च फरुसाय वाचाय समादपेति, 
फरुसाय वाचाय च समनुञ्ञो होति, फरुसाय वाचाय च वण्णं भासति; अत्तना च सम्फप्पलापी होति, परञ्च सम्फप्पलापे 
समादपेति, सम्फप्पलापे च समनुञ्ञो होति, सम्फप्पलापस्स च वण्णं भासति; अत्तना च अभिज्झालु होति, परञ्च 
अभिज्झाय समादपेति, अभिज्झाय च समनुञ्ञो होति, अभिज्झाय च वण्णं भासति; अत्तना च ब्यापन्नचित्तो होति, परञ्च 
ब्यापादे समादपेति, ब्यापादे च समनुञ्ञो होति, ब्यापादस्स च वण्णं भासति; अत्तना च मिच्छादिड्टिको होति, परञ्च 
मिच्छादिड्टिया समादपेति, मिच्छादिट्टिया च समनुञ्ञो होति, मिच्छादिड्टिया च वण्णं भासति - इमेहि खो, भिक्खवे, 
चत्तारीसाय धम्मेहि समन्नागतो यथाभतं निक्खित्तो एवं निरये। 


““चत्तारीसाय, भिक्खवे, धम्मेहि समन्नागतो यथाभतं निक्खित्तो एवं सग्गे। कतमेहि चत्तारीसाय? अत्तना च 
पाणातिपाता पटिविरतो होति, परञ्च पाणातिपाता वेरमणिया समादपेति, पाणातिपाता वेरमणिया च समनुञ्ञो होति, 
पाणातिपाता वेरमणिया च वण्णं भासति; अत्तना च अदिन्नादाना पटिविरतो होति, परञ्च अदिन्नादाना वेरमणिया 
समादपेति, अदिन्नादाना वेरमणिया च समनुञ्ञो होति, अदिन्नादाना वेरमणिया च वण्णं भासति; अत्तना च 
कामेसुमिच्छाचारा पटिविरतो होति, परञ्च कामेसुमिच्छाचारा वेरमणिया समादपेति, कामेसुमिच्छाचारा वेरमणिया च 
समनुञ्ञो होति, कामेसुमिच्छाचारा वेरमणिया च वण्णं भासति; अत्तना च मुसावादा पटिविरतो होति, परञ्च मुसावादा 
वेरमणिया समादपेति, मुसावादा वेरमणिया च समनुञ्ञो होति, मुसावादा वेरमणिया च वण्णं भासति; अत्तना च पिसुणाय 
वाचाय पटिविरतो होति, परञ्च पिसुणाय वाचाय वेरमणिया समादपेति, पिसुणाय वाचाय वेरमणिया च समनुञ्ञो होति, 
पिसुणाय वाचाय वेरमणिया च वण्णं भासति; अत्तना च फरुसाय वाचाय पटिविरतो होति, परञ्च फरुसाय वाचाय 
वेरमणिया च समादपेति, फरुसाय वाचाय वेरमणिया च समनुञ्ञो होति, फरुसाय वाचाय वेरमणिया च वण्णं भासति; 
अत्तना च सम्फप्पलापा पटिविरतो होति, परञ्च सम्फप्पलापा वेरमणिया समादपेति, सम्फप्पलापा वेरमणिया च समनुञ्ञो 
होति, सम्फप्पलापा वेरमणिया च वण्णं भासति; अत्तना च अनभिज्झालु होति, परञ्च अनभिज्झाय समादपेति, 
अनभिज्झाय च समनुञ्ञो होति, अनभिज्झाय च वण्णं भासति; अत्तना च अब्यापन्नचित्तो होति, परञ्च अब्यापादे 
समादपेति, अब्यापादे च समनुञ्ञो होति, अब्यापादस्स च वण्णं भासति; अत्तना च सम्मादिड्टिको होति, परञ्च 
सम्मादिड्टिया समादपेति, सम्मादिड्टिया च समनुञ्ञो होति, सम्मादिड्टिया च वण्णं भासति - इमेहि खो, भिक्खवे, 
चत्तारीसाय धम्मेहि समन्नागतो यथाभतं निक्खित्तो एवं सग्गे”ति। 

२२५-२२८. “दसहि, भिक्खवे, धम्मेहि समन्नागतो खतं उपहतं अत्तानं परिहरति...पे०... अक्खतं अनुपहतं अत्तानं 
परिहरति...पे०... वीसतिया, भिक्खवे...पे०... तिसाय, भिक्खवे...पे०... चत्तारीसाय, भिक्खवे, धम्मेहि समन्नागतो खतं उपहतं 
अत्तानं परिहरति...पे०... । 


२२९-२३२. “दसहि, भिक्खवे, धम्मेहि समन्नागतो इधेकच्चो कायस्स भेदा परं मरणा अपायं दुग्गति विनिपातं 
निरयं उपपज्जति...पे०... इधेकच्चो कायस्स भेदा परं मरणा सुगति सग्गं लोकं उपपज्जति | वीसतिया, भिक्खवे...पे०... 
तिंसाय, भिक्खवे,...पे०... चत्तारीसाय, भिक्खवे, धम्मेहि समन्नागतो इधेकच्चो कायस्स भेदा परं मरणा अपायं दुग्गति 
विनिपातं निरयं उपपज्जति...पे०... इधेकच्चो कायस्स भेदा परं मरणा सुगतिं सग्गं लोकं उपपज्जति” । 


२३३-२३६. “दसहि, भिक्खवे, धम्मेहि समन्नागतो बालो वेदितब्बो...पे०... पण्डितो वेदितब्बो...पे०... वीसतिया, 
भिक्खवे...पे०... तिसाय, भिक्खवे...पे०... चत्तारीसाय, भिक्खवे, धम्मेहि समन्नागतो बालो वेदितब्बो...पे०... पण्डितो 
वेदितब्बो ...पे०... इमेहि खो, भिक्खवे, चत्तारीसाय धम्मेहि समन्नागतो पण्डितो वेदितब्बो”ति। 


सामञ्ञवग्गो दुतियो । 


२३. रागपेय्यालं 


२३७. “रागस्स, भिक्खवे, अभिञ्ञाय दस धम्मा भावेतब्बा । कतमे दस? असुभसज्ञा, मरणसञ्ञा, आहारे 
पटिकूलसञ्जा, सब्बलोके अनभिरतसञ्ञा, अनिच्चसञ्ञा, अनिच्चे दुक्खसज्ञा, दुक्खे अनत्तसञ्ञा, पहानसज्ञा, 
विरागसञ्ञा, निरोधसञ्ञा -- रागस्स, भिक्खवे, अभिज्ञाय इमे दस धम्मा भावेतब्बा”ति। 


२३८. “रागस्स, भिक्खवे, अभिज्ञाय दस धम्मा भावेतब्बा । कतमे दस? अनिच्चसञ्ञा, अनत्तसञ्ञा, आहारे 
पटिकूलसञ्ञा, सब्बलोके अनभिरतसज्ञा, अट्टिकसज्ञा, पुळवकसञ्ञा [पुलवकसञ्जा (सी०) पुळुबकसञ्ञा (क०)], 
विनीलकसञ्ञा, विपुब्बकसज्ञा, विच्छिहकसज्ञा, उद्धमातकसञ्ञा -- रागस्स, भिक्खवे, अभिज्ञाय इमे दस धम्मा 
भावेतब्बा”ति । 


२३९. “रागस्स, भिक्खवे, अभिज्ञाय दस धम्मा भावेतब्बा । कतमे दस? सम्मादिट्टि, सम्मासङ्कप्पो, सम्मावाचा, 
सम्माकम्मन्तो, सम्माआजीवो, सम्मावायामो, सम्मासति, सम्मासमाधि, सम्माजाणं, सम्माविमुत्ति - रागस्स, भिक्खवे, 
अभिज्ञाय इमे दस धम्मा भावेतब्बा ति । 


२४०-२६६. “रागस्स, भिक्खवे, परिञ्ञाय...पे०... परिक्खयाय... पहानाय... खयाय... वयाय... विरागाय... निरोधाय... 
() [(उपसमाय) (सी० स्या० पी०) अञ्जेसं पन निपातानं परियोसाने इदं पदं न दिस्सति] चागाय... पटिनिस्सग्गाय...पे०... 
इमे दस धम्मा भावेतब्बा । 


२६७-७४६. “दोसस्स ...पे०... मोहस्स... कोधस्स... उपनाहस्स... मक्खस्स... पळासस्स... इस्साय... मच्छरियस्स... 
मायाय... साठेय्यस्स... थम्भस्स... सारम्भस्स... मानस्स... अतिमानस्स... मदस्स... पमादस्स परिञ्ञाय...पे०... परिक्खयाय... 
पहानाय ... खयाय... बयाय... विरागाय... निरोधाय... ( ) [(उपसमाय) (सी० स्या० पी०) अज्जेसं पन निपातानं परियोसाने 

इदं पदं न दिस्सति] चागाय... पटिनिस्सग्गाय...पे०... इमे दस धम्मा भावेतब्बा”ति । 
रागपेस्यालं निद्डितं । 


दसकनिपातपाळि निद्धिता। 

